
KELIONĖ 


1828 metų rugsėjo mėnesį didžiausias šalies matematikas 
pirmą kartą per daugelį pastarųjų metų išvyko iš gimtojo 
miesto dalyvauti Vokietijos gamtotyrininkų kongrese. Aiš- 
kus daiktas, kad nenorėjo niekur važiuoti, bet Aleksandras 
Humboltas buvo neperkalbamas, kol vieną silpnumo aki- 
mirką ir tikėdamasis, kad tokia diena niekada neateis, davė 
jam sutikimo žodį. 

O dabar profesorius Gausas tysojo lovoje. Kai Mina kvie- 
tė keltis, nes karieta jau laukianti, o kelias esąs tolimas, jis 
kniaubėsi į pagalvę geisdamas, kad žmona dingtų iš akių, 
todėl užsimerkė. Vėl praplėšęs akis pamatė, kad Mina vis 
dar tebestovi, vadino ją įkyria, nieko neišmanančia ir savo 
nebe jaunų dienų nelaime. Kai ir tai nepadėjo, pamažu nusi- 
metė antklodę ir atsistojo ant žemės. 

Suirzęs ir šiek tiek apsiprausęs nusileido laiptais žemyn. 
Gyvenamajame kambaryje laukė sūnus Eugenas su prikimš- 
tu lagaminu. Jį pamatęs Gausas įsiuto, sudaužė ant palangės 
stovinčią vazą, trypė kojomis ir blaškėsi. Nenurimo ir tada, 
kai Eugenas ir Mina priėjo iš abiejų pusių, apkabino jį per 
pečius įtikinėdami, kad juo bus gerai pasirūpinta, kad ne- 
trukus vėl grįš namo - viskas prabėgs greitai kaip slogus 
sapnas. Tik kai jo senut senutėlė motina išgirdusi triukšmą 
išėjo iš savo kambario, suėmė jį už skruosto ir paklausė, ar 
taip tinka elgtis jos šauniajam sūnui, Gausas aprimo. Šaltai 
atsisveikino su Mina; dukteriai ir jauniausiam sūnui abejin- 
gai paglostė galvas. Kitų prilaikomas sėdo į karietą. 


Kelionė buvo varginanti. Eugeną vadino nevykėliu, išplė- 
šė jam iš nagų gumbuotą lazdą ir iš visų jėgų spyrė sūnui į 
koją. Kurį laiką suraukęs antakius žvelgė pro karietos langą, 
nejučia paklausė, kada, po galais, ištekės duktė? Kodėl jos 
niekas neima? Kokia problema? 

Eugenas išskėstais pirštais braukė per galvą taip tvarky- 
damas ilgus plaukus, maigė rankose raudoną kepurę ir vis 
nieko nesakė. 

— Ar burna užžėlė, kad tyli, - akino Gausas. 

— Atvirai kalbant, - lemeno Eugenas, - sesuo nėra iš gra- 
žiųjų. 

Gausas linktelėjo, nes atsakymas atrodė įtikinamas. Pa- 
prašė knygos. 

Eugenas padavė tą, kurią ką tik buvo atsivertęs: Friedri- 
cho Jahnso Deutsche Turnkunst („Vokiečių gimnastika“). Tai 
buvo viena iš jo mėgstamiausių knygų. 

Gausas mėgino skaityti, bet jau po kelių akimirkų pakėlė 
akis ir ėmė skųstis naujamadiškomis karietos spyruoklinė- 
mis sėdynėmis - dar labiau suka skrandį, nei iki šiol žmo- 
gus buvai pratęs. 

— Netoli tie laikai, - aiškino jis, - kai mašinos patrankos 
sviedinio greičiu skraidins Žmones iš vieno miesto į kitą. 
Tada iš Getingeno į Berlyną bus galima nukakti per pusva- 
landį. 

Eugenas abejodamas lingavo galva. 

— Keista ir neteisinga, - toliau samprotavo Gausas, - tikrai 
pasigailėjimo vertas pavyzdys, kokia atsitiktinė žmogaus eg- 
zistencija: esi gimęs tam tikru laiku ir jam priklausai - nori 
to, ar ne. Tai suteikia nemažą pranašumą prieš praeitį, bet 
paverčia ateities juokdariu. 

Eugenas mieguistas linktelėjo. 

— Net toks intelektas kaip mano, - kalbėjo jis, - ankstyvai- 
siais žmonijos amžiais arba Orinoko pakrantėse nieko nebū- 


tų galėjęs padaryti, o po dviejų šimtų metų kiekvienas pus- 
galvis galės iš jo šaipytis ir prasimanyti visokių absurdiškų 
nesąmonių. 

Gausas dar kiek pasvarstė, vėl pavadino Eugeną nevykė- 
liu ir įniko į knygą. Kol skaitė, Eugenas nenorėdamas rodyti 
esąs įsižeidęs ir to, kaip pyktis iškreipė jo veidą, stengėsi 
spoksoti pro karietos langą. 

Vokiečių gimnastikoje buvo pasakojama apie gimnastikos 
įrankius. Autorius išsamiai aprašinėjo savo paties išrastus 
įrenginius, ant kurių buvo galima visaip karstytis. Vieną va- 
dino arkliu, kitą - buomu, trečią - ožiu. 

— Tam vyrukui galvoj negerai, - tarė Gausas, atidarė ka- 
rietos langą ir knygą švystelėjo lauk. 

— Tai mano knyga! - sušuko Eugenas. 

— Man irgi taip atrodo, - atsakė jis ir užmigo. Nebeatsibu- 
do iki pavakarių, kai pasienio stotelėje reikėjo keisti arklius. 

Kol senuosius arklius perkinkė kitais, abu keliauninkai 
smuklėje užsisakė bulvienės. Lieknas ilga barzda ir įdubu- 
siais skruostais vyriškis, vienintelis be jųdviejų smuklės kli- 
entas, vogčiomis dilbčiojo į juos nuo gretimo stalo. 

— Kūniškumas, - nutraukė tylą Gausas, kuris didžiam 
Eugeno nepasitenkinimui buvo sapnavęs apie gimnastikos 
įrenginius, — iš tikrųjų yra visų pažeminimų šaltinis. - Jam 
visada kritę į akis, kad Dievas krečia piktus pokštus: tokį 
protą kaip jo uždaro liguistame kūne, o tokia vidutinybė 
kaip Eugenas niekada neserga. 

— Vaikystėje sunkiai sirgau tymais, - teisinosi Eugenas. — 
Vos likau gyvas. Štai dar randai matyti! 

— Taip, iš tikrųjų, - pritarė Gausas, - buvau pamiršęs. 

Jis žvilgsniu parodė į pašto arklius už lango. 

— Tiesą sakant, ganėtinai juokinga, kad turtingiems žmo- 
nėms kelionė užtrunka dvigubai ilgiau nei paprastiems. Tie, 


kurie keliauja pašto karieta, arklius gali keisti po kiekvieno 
etapo, o kas turi nuosavus, priversti laukti, kol jie pailsės. 

— Na, ir kas? - paklausė Eugenas. 

— Aiškus daiktas, - atsakė Gausas, - kas nepratęs mąsty- 
ti, tam atrodo savaime suprantama. Kaip ir tai, kad jaunas 
žmogus vaikšto su lazda, o senam jos nereikia. 

— Studentas niekada nepalieka gumbinės, - atkirto Euge- 
nas, - taip visada buvo ir bus. 

— Ko gero, - šypsodamasis neprieštaravo Gausas. 

Jie srėbė tylėdami, kol prisistatė pasienio stoties žandaras 
ir pareikalavo pasų. Eugenas padavė savo kelionės doku- 
mentą, liudijimą, kuriame buvo parašyta, kad jis, studen- 
tas, yra patikimas ir tėvo lydimas turi teisę įžengti į Prūsijos 
lėjo ir atsisuko į Gausą. Tas nieko neturėjo. 

— Jokio paso? — nustebo žandaras. — Jokio raštelio, jokio 
antspaudo, ničnieko? 

— Man niekada tokių dalykų nereikėjo. Paskutinį kartą 
Hanoverio sieną kirtau prieš dvidešimt metų. Tada nebuvo 
jokių bėdų. 

Eugenas mėgino aiškinti, kas jie tokie, kur vyksta ir kie- 
no kvietimu. Gamtotyrininkų suvažiavimą globoja karalius. 
Galima sakyti, kad tėvą kaip garbės svečią kviečia pats ka- 
ralius. 

Žandarui reikėjo paso. 

- Juk to jis negali žinoti, - teisino Eugenas, - tėvą gerbia 
tolimiausiuose kraštuose, jis yra visų akademijų narys, nuo 
ankstyvos jaunystės vadinamas matematikų kunigaikščiu. 

Gausas linkčiojo galva. 

— Pasakojama, - pridūrė Gausas, - kad Napoleonas dėl jo 
neleido apšaudyti Getingeno. 

Eugenas išbalo. 

— Napoleonas? - pakartojo žandaras. 


— Žinoma, - patvirtino Gausas. 

Žandaras reikalavo paso, tik dabar jau kiek pakeltu balsu. 

Gausas pasirėmė rankomis galvą ir nebejudėjo iš vietos. 
Eugenas bakstelėjo tėvui į pašonę, bet Gausas nė nekruste- 
lėjo. Jam esą visai vis tiek, murmėjo sau po nosimi, jis norįs 
namo, tegu visi pasikaria. 

Žandaras, nežinodamas, ką daryti, pasitaisė kepurę. 

Tada į pokalbį įsiterpė vyriškis prie gretimo stalo: 

— Visam tam ateis galas! Vokietija bus laisva, ir dori pilie- 
čiai galės nepersekiojami gyventi ir keliauti be jokių popie- 
rių, sveiki kūnu ir dvasia! 

Tai sukėlė žandaro įtarimą ir šis dabar pareikalavo jo pa- 
rodyti pasą. 

— Taip, tą aš ir turiu galvoje! - sušuko vyriškis ir ėmė 
raustis kišenėse. Staiga pašoko, apvertė savo kėdę ir puolė 
pro duris. Žandaras kelias akimirkas žvelgė į atdaras duris 
ir, kai atsipeikėjo, pasileido jam iš paskos. 

Gausas pamažu pakėlė galvą. Eugenas pasiūlė nedelsiant 
važiuoti toliau. Gausas pritariamai linktelėjo ir tylėdamas 
susrėbė, kas dar buvo likę lėkštėje. Žandarų namelyje nieko 
nesimatė - abu policininkai nusivijo barzdotąjį bėglį. Euge- 
nas ir vežėjas pakėlė užkardos buomą, ir netrukus visi jau 
dardėjo Prūsijos žeme. 

Gausas dabar pažvalėjo, net buvo linksmas. Jis kalbėjo 
apie diferencialinę geometriją. Nelabai galima įsivaizduoti, 
kur tas kelias nuves kreivose erdvėse. Pats dar suvokiąs tik 
bendrais bruožais, o Eugenas tesidžiaugia savo vidutinybe, 
kai kada pagalvojus ima baimė, šiurpas nukrečia. Paskui 
prisiminė savo karčią jaunystę. Tėvas buvęs griežtas, ne- 
draugiškas, Eugenas galįs jaustis laimingas. Jis pats skai- 
čiuoti pradėjęs dar nemokėdamas žodžio ištarti. Kartą tėvas 
skaičiuodamas mėnesio algą suklydęs, ir jis ėmęs verkti. Kai 
tėvas klaidą ištaisė, kaipmat nustojęs žliumbti. 


Eugenas vaizdavo esąs susižavėjęs, nors žinojo, kad nieko 
panašaus iš tikrųjų nebuvo. Tą istoriją pramanė brolis Joze- 
fas ir visiems pasakojo. Tėvas, matyt, ją taip dažnai girdėjo, 
kad pats ja patikėjo. 

Gausas ėmė kalbėti apie atsitiktinumą, tą baisiausią moks- 
kiekviename įvykyje esą galima įžvelgti begalinę priežasčių 
sampyną. O jei atsitrauki ganėtinai toli, atsiveria didžiuliai 
modeliai. Laisvė ir atsitiktinumas - tai vidutinių nuotolių 
klausimas, atstumo dalykas. Ar aišku? 

į kišeninį laikrodį. Šis ėjo nelabai tiksliai, dabar galėjo būti 
tarp pusės keturių ir penkių ryto. 

— Bet tikimybės taisyklės, - toliau aiškino Gausas ranko- 
mis maigydamas įsiskaudusią nugarą, — veikia nebūtinai. 
Jos nėra gamtos dėsniai, galimos išimtys, pavyzdžiui, - in- 
telektas kaip jo paties arba laimėjimai loterijoje, kai akivaiz- 
džiai nuolat išlošia koks nors nevisprotis. Retsykiais atrodo, 
kad ir fizikos dėsniai yra tik statistiniai, nes juose irgi esti 
išimčių: kas tai? Vaiduokliai ar minčių perkėlimas? 

Eugenas pasiteiravo, ar tai ne pokštas. 

— Pats nežinau, - atsakė Gausas, užsimerkė ir kietai 
užmigo. 

Į Berlyną jie atidardėjo kitos dienos vėlyvą pavakarį. Tūks- 
tančiai mažų namelių stovėjo išsibarstę be aiškesnės tvarkos, 
nematyti jokio centro - tarsi iš upės krantų išsiliejusi gyven- 
vietė pelkėčiausioje Europos vietoje. Tik visai neseniai pra- 
dėti statyti ištaigingi pastatai —- katedra, keletas rūmų, mu- 
ziejus didžiosios Humbolto ekspedicijos radiniams. 

— Po metų kitų, - tarė Eugenas, - čia bus metropolija, to- 
kia kaip Roma, Paryžius ar Sankt Peterburgas. 

- Niekados, - atšovė Gausas. - Šlykštus miestas! 

Karieta bildėdama dundėjo prastu bruku. Du kartus pa- 
sibaidė arkliai išgirdę piktai urzgiant šunis, o skersgatviuo- 
se šlapiame smėlyje ratai klimpo kone iki stebulių. Kvietęs 
šeimininkas gyveno Packhofo gatvėje numeris keturi, miesto 
centre, visai prie pat statomo muziejaus. Kad nepasiklystų, 
Humboltas plonyte plunksna buvo labai tiksliai nubraižęs 
planą, kaip rasti jo namus. Tikriausiai atvykstančiuosius bus 
kas nors pamatęs iš tolo ir pranešęs, nes vos karieta įsuko į 
kiemą, kaipmat atsidarė namo durys ir keturi vyrai išbėgo 
pasitikti. 

Aleksandras fon Humboltas buvo neaukšto ūgio senas Žži- 
lut žilutėlis ponas. Už jo ėjo sekretorius su atverstu bloknotu, 
livrėja apsirengęs pasiuntinys ir jaunas žandenotas vyriškis, 
kuris nešė stovą su prie jo pritvirtinta dėže. Tarsi iš anksto 
surepetavę, jie sustojo atitinkama poza. Humboltas išskėtė 
rankas prie karietos durelių. 

Niekas nė krust. 

Girdėjosi, kaip karietoje buvo karštai ginčijamasi. 

— Ne! - šaukė kažkas. — Ne! 

Pasigirdo nestiprus trinktelėjimas ir trečią kartą protes- 
tuojantis „Ne!“ Kelias akimirkas viešpatavo tyla. Pagaliau 
durelės atsidarė, ir Gausas atsargiai pastatė kojas ant žemės. 
Jis kiek atsitraukė, kai Humboltas jį suėmė už pečių sušuk- 
damas: 

— Kokia garbė, kokia nepaprastai svarbi akimirka Vokieti- 
jai, mokslui, man pačiam! 

Sekretorius užrašinėjo, o žmogus užpakalyje sušnibždėjo: 

— Dabar! 

Humboltas sustingo nejudėdamas. Tai esąs ponas Da- 
geras, kuždėjo jis nekrutindamas lūpų. Jo globotinis, kons- 
truojantis aparatą, kuris ant šviesai jautraus sidabro jodido 
sluoksnio fiksuos akimirkas ir išplėš jas iš skriete skriejančio 
laiko. 

— Prašom nejudėti! 

Gausas pareiškė, kad nori namo. 

— Tik akimirką, - kuždėjo Humboltas, - maždaug pen- 
kiolika minučių, jie jau ilgokai iškentę. Neseniai trukę kur 
kas ilgiau. Per pirmuosius bandymus jam atrodę, kad nu- 
gara neišlaikys. Gausas norėjo iš tos situacijos išsisukti, bet 
mažaūgis senis netikėtai tvirtai laikė jį suėmęs ir negarsiai 
paliepė: 

— Pranešti karaliui! 

Tarnas nedelsdamas dingo iš akių. Paskui, matyt, todėl, 
kad Humboltui tik dabar atėjo į galvą, tęsė nurodymus: 

— Užrašyti: patikrinti galimybę veisti ruonius Varnemiun- 
dėje, sąlygos, atrodo, tinkamos; rytoj man pranešti! 

Sekretorius užrašinėjo. Eugenas, kuris tik dabar šlubčio- 
damas išsiropštė iš karietos, atsiprašinėjo, kad atvyko tokią 
vėlią valandą. 

— Čia nėra nei ankstos, nei vėlios valandos, — murmėjo 
Humboltas. - Čia dirbamas darbas ir jis turi būti padarytas. 
Laimė, kad dar šviesu. Nejudėti! 

Kieme pasirodė policininkas, panoręs sužinoti, kas čia 
dedasi. 

— Palauk, - košė pro dantis nekrutindamas lūpų Hum- 
boltas. 

— Tai sambūris, - pareiškė policininkas. - Arba tučtuojau 
skirstotės, arba būsiu priverstas elgtis pagal instrukciją. 

— Aš esu kamerheras, - pusbalsiu tarė Humboltas. 

— Kas, nenugirdau? - perklausė policininkas kiek pasi- 
lenkdamas į priekį. 

— Kamerheras, - pakartojo Humbolto sekretorius, - kara- 
liaus dvaro narys. 

Dageras paprašė policininką pasitraukti į šoną, kad nega- 
dintų vaizdo. 

Susiraukęs policininkas atsitraukė. 

— Pirma, taip gali sakyti kiekvienas, antra, susirinkimų 
draudimo įstatymas galioja visiems. O tas tenai - jis paro- 
dė į Eugeną - tikriausiai yra studentas. Tada reikalas visai 
keblus. 

— Jei tuojau pat nedingsi iš kur atėjęs, - aiškino jam sekre- 
torius, — turėsi nemalonumų, kokių net neįsivaizduoji. 

— Taip nekalbama su valdininku, - neryžtingai tarė poli- 
cininkas. - Duodu penkias minutes. 

Gausas sudejavo ir ištrūko Humboltui iš parankės. 

— Palaukit! - sušuko Humboltas. 

Dageras treptelėjo koja. 

— Viskas per nieką! 

— Kaip ir visais kitais atvejais, - ramiai tarė Humboltas, — 
kaip visada. 

Ir iš tikrųjų: dar tą pačią naktį, kai Gausas gretimame 
kambaryje knarkė taip, kad sienos drebėjo, Humboltas su 
padidinamuoju stiklu apžiūrinėjo apšviestą vario plokštelę, 
bet nieko joje nematė. Tik gerokai vėliau atrodė, kad įžvelgia 
vaiduokliškus šešėlius - neryškų vaizdą, panašų į povande- 
ninį peizažą. Viduryje - ranka, trys batai, petys, uniformos 
rankogalis ir ausies lezgelis. O gal ne? Atsidusęs švystelėjo 
plokštelę pro langą ir išgirdo, kaip ji sudužo į kiemo grindi- 
nį. Po kelių akimirkų pamiršo plokštelę ir viską, kas nepa- 
sisekė. 


Aleksandrą fon Humboltą visoje Europoje išgarsino viena 
ekspedicija į tropikus. Ją surengė prieš dvidešimt penkerius 
metus. Aplankė Naująją Ispaniją, Naująją Granadą, Naująją 
Barseloną, Naująją Andalūziją ir Jungtines Amerikos Vals- 
tijas, atrado natūralų kanalą tarp Orinoko ir Amazonės ba- 
seinų, įkopė į aukščiausią pasaulyje žinomą kalną, surinko 
tūkstančius augalų ir šimtus gyvūnų - kai kuriuos gyvus, 
kitus negyvus, kalbėjo su papūgomis, kasė lavonus, matavo 
kiekvieną upę, kalną, ežerą, kurie pasitaikydavo pakeliui, 
lindo į kiekvieną urvą ir paragavo daugiau uogų bei įlipo į 
daugiau medžių, nei kas nors gali kas nors įsivaizduoti. 

Iš dviejų brolių jis buvo jaunesnysis. Tėvas, pasiturin- 
tis žemesniosios aristokratijos Žmogus, mirė anksti. Kokį 
išsilavinimą duoti sūnums, motina tarėsi ne su bet kuo, o 
su Gėte. 

Du broliai, kurių asmenybėse taip puikiai reiškiasi žmo- 
gaus siekių įvairovė, taigi kur daugybė galimybių veiklai 
ir malonumui pavyzdingiausiai virto tikrove, iš tikrųjų tai, 
anot Gėtės, yra spektaklis, skirtas realizuoti prasmę su vilti- 
mi, o dvasią — su tam tikru apdairumu. 

To teiginio niekas nesuprato: nei motina, nei majordomas 
Kuntas, prakaulus vyriškis didelėmis ausimis. Jam tarsi 
atrodo, samprotavo Kuntas, kad turimas galvoje eksperi- 
mentas. Vienam reikią suteikti kultūrininko išsilavinimą, 
kitam — mokslininko. 

— Katram kokį? 

Kuntas svarstė. Patraukė pečiais ir pasiūlė mesti burtus. 

Penkiolika brangiai apmokamų ekspertų skaitė paskai- 
tas, kurios prilygo universitetui: jaunesniajam — chemiją, 
fiziką, matematiką, vyresniajam - senąsias kalbas ir litera- 
tūrą; abiem - graikų, lotynų ir filosofiją. Po dvylika valan- 
dų kasdien, diena iš dienos - visą savaitę, be pertraukos ir 
atostogų. 

Jaunesnysis, Aleksandras, buvo mažakalbis ir silpnos 
sveikatos. Jį reikėdavo nuolat visur drąsinti, pažymiai - vi- 
dutiniai. Per laisvalaikį bastydavosi po miškus, rinkdavo 
vabalus ir klasifikuodavo juos pagal susigalvotas sistemas. 
Devynerių metų padarė Benjamino Franklino išrasto žaibo- 
laidžio kopiją ir iškėlė ant rūmų, kuriuose gyveno netoli sos- 
tinės, stogo. Tai buvo antrasis žaibolaidis Vokietijoje — pir- 
masis stiebėsi ant fizikos profesoriaus Lichtenbergo namų 
stogo Getingene. Tik tose dviejose vietose buvo saugu, ne- 
tykojo pavojus iš dangaus. 

Vyresnysis Humboltas atrodė tarsi angelas: gebėjo kal- 
bėti kaip poetas ir anksti ėmė rašyti išminties kupinus laiš- 
kus garsiausiems krašto žmonėms. Kas tik su juo turėdavo 
reikalų, negalėdavo susilaikyti nesistebėjęs. Trylikos metų 
mokėjo dvi kalbas, keturiolikos - keturias, penkiolikos — 
septynias. Niekados nebuvo baudžiamas, niekas negalėjo 
prisiminti, kad būtų ką nors padaręs ne taip. Su Anglijos 
pasiuntiniu kalbėjo apie prekybos politiką, su Prancūzijos — 
apie maišto pavojų. Vieną kartą jis užrakino jaunėlį brolį ato- 
kaus kambario spintoje. Kai kitą dieną tarnas mažylį rado 
leisgyvį, šis aiškino, kad pats užsirakinęs, - nes žinojo, kad 
juo niekas nepatikės. Kitą kartą savo sriuboje aptiko baltų 
miltelių. Apie chemiją nutuokė užtektinai, kad suprastų, jog 
tai žiurkių nuodai. Virpančiomis rankomis atstūmė lėkštę 
į šalį. Anapus stalo vyresnysis brolis su pagarba stebėjo jį 
nepaaiškinamai linksmomis akimis. 

Niekas negalėjo paneigti, kad rūmuose vaidenasi. Šiaip 
jau nieko ypatinga - girdėdavo žingsnius tuščiuose korido- 
riuose, vaikų verksmą nė iš šio, nė iš to, o kai kada į šmėklą 
panašus ponas gergždžiančiu balsu siūlė pirkti batraiščių, 
mažų žaislinių magnetų ar limonado stiklinę. Kur kas siau- 
bingesni atrodė pasakojimai apie vaiduoklius: abiem berniu- 
kams Kuntas davė paskaityti knygų, kuriose pasakojama 
apie vienuolius, atsiveriančius kapus, iš žemės kyšančias 
rankas, apie požemyje vartojamus eliksyrus ir apie seansus 
su dvasiomis, kai mirusieji ima kalbėti iš siaubo sustingu- 
siems klausytojams. Tokios knygos tada kaip tik ėjo į madą 
ir viskas buvo taip nauja, kad jokie įpročiai negalėjo numal- 
dyti domėjimosi tomis baisybėmis. Tai esą būtina, aiškino 
Kuntas, pažintis su tamsa reikalinga Žmogui bręsti: kam 
nežinoma metafizinė baimė, niekada nebus geras vokietis. 
Kartą vaikams pakliuvo į rankas knyga, kur aprašoma be- 
pročio Agero, kuris atsižadėjo savo karaliaus ir pats pasiskel- 
bė imperatoriumi, istorija. Negirdėtoje neregėtoje košmariš- 
koje kelionėje Ageras ir jo vyrai plaukę Orinoko upe, kurios 
pakrantėse giria buvusi tokia tanki, kad neįmanoma išlipti 
į sausumą. Paukščiai giedoję išmirusių tautų kalbomis, o 
pakėlus akis danguje atsispindėję miestai, kurių architektū- 
ra rodė, kad jų statytojai buvę ne žmonės. Į šį regioną vis 
dar nebuvo kaip reikiant įsiskverbę mokslininkai, nebuvo ir 
patikimo žemėlapio. 

— Bet aš tai padarysiu, - sakė jaunesnysis brolis. - Aš ten 
nukeliausiu. 

— Tikriausiai, - neprieštaravo vyresnysis. 

— Aš kalbu rimtai! 

— Nė kiek neabejoju, - pritarė vyresnysis ir pasišaukė 
tarną, kad tas pažymėtų dieną ir valandą, kada tai pasa- 
kyta. - Žmonija kada nors džiaugsis, jog toji akimirka buvo 
užfiksuota. 


Fiziką ir filosofiją dėstė Markusas Hercas, Imanuelio Kan- 
to mėgtas mokinys ir grožiu garsėjančios Henrietės vyras. 
Jis supylė dvi substancijas į vieną stiklinį indą: skystis kiek 
luktelėjęs staiga pakeitė spalvą. Kitą kartą pro vamzdelį lei- 
do vandenilį, prikišo prie angos ugnį ir pliūptelėjo liepsna. 

— Pusė gramo, - aiškino jis, - o liepsna - dvylika centime- 
trų. — Jei tik koks nors dalykas ima gąsdinti, geriausia — jį 
išmatuoti. 

Henrietės salone kartą per savaitę rinkdavosi išsilavinę 
žmonės. Jie kalbėdavo apie Dievą ir savo jausmus, paverkš- 
lendavo šiek tiek, rašinėjo vienas kitam laiškus, o patys 
save vadino dorybės draugija. Niekas nebeprisiminė, kas 
tą pavadinimą sugalvojo. Apie ką šnekėdavo, pašaliniams 
turėjo likti paslaptyje, bet draugijos nariams reikėdavo atvi- 
rai ir išsamiai atskleisti viską, kas dėjosi kieno nors sieloje. 
Jeigu joje nieko nesidėjo, reikėjo ką nors sumanyti. Broliai 
Humboltai čia buvo jauniausi. Ir tai esą reikalinga, aiškino 
Kuntas, negalima praleisti nė vieno susitikimo. Tai ugdo 
jausmus. Jis drąsino brolius rašyti Henrietei. Jauno amžiaus 
apleidus sentimentinę kultūrą vėliau galima sulaukti nema- 
lonių padarinių. Savaime aišku, kiekvieną rašinį pirmiausia 
reikėdavo pateikti jam. Kaip ir tikėtasi, vyresniojo laiškai 
buvo geresni. 

Henrietė jiems atsakinėjo mandagiai; rašysena - netvir- 
ta, vaikiška. Jai pačiai buvo vos devyniolika. Knyga, kurią 
jai padovanojo jaunesnysis Humboltas, grįžo neskaityta: La 
Mettrie „Žmogus mašina“. Tas veikalas esąs uždraustas, 
šlykštus pamfletas. Jai ir ranka nekiltų ją atskleisti. 

— Apgailestauju, —- kalbėjo jaunesnysis brolis vyresnia- 
jam. - Puiki knyga. Autorius rimtai įrodinėja, kad žmogus 
yra mašina, itin tobulas automatiškai veikiantis mecha- 
nizmas. 

— Ir be jokios sielos, - tarstelėjo vyresnysis. 

Jiedu žingsniavo rūmų parku; sniegas kaip pūkas dabino 
plikus medžius. 

— Ne, su siela, - prieštaravo jaunesnysis. - Su nuojautomis 
ir poetiniais tolių ir grožio pojūčiais. Tačiau jinai yra tik ma- 
šinerijos dalis, nors ir sudėtingiausia. Tad klausiu savęs, ar 
tai ne tiesa? 

— Visi Žmonės — mašinos? 

— Gal ne visi, - kalbėjo susimąstęs jaunesnysis. - Bet 
mes. 

Tvenkinys buvo užšalęs. Vėlos popietės prieblanda nuda- 
žė sniegą ir varveklius mėlynai. 

— Turiu tau pasakyti vieną dalyką, - pradėjo vyresnysis. — 
Dėl tavęs nerimaujama. Tavo nekalbumas, uždarumas. Ne- 
kokie mokslo reikalai. Dėl mudviejų sustojo ir žlunga didelis 
eksperimentas. Nė vienas neturime teisės išskysti. 

Jis kiek stabtelėjo. 

— Beje, ledas visai tvirtas. 

— Tikrai? 

— Gali neabejoti! 

Jaunėlis linktelėjo galva, atsikvėpė ir žengė ant tvenkinio. 
Mąstė, ar ne ėmus deklamuoti Klopštoko čiuožimo odės. 
Mosuodamas rankomis jis čiuožė į vidurį. Apsisuko ant vie- 

Staiga — absoliuti tyla. Ničnieko nebematyti, šaltis beveik 
atėmė jusles. Tik dabar suprato, kad atsidūrė po vandeniu. 
Spardėsi. Galva atsitrenkė į kažką kieta - ledas. Kailinė ke- 
purė atsiskyrė ir nuplaukė, plaukai stojo piestu, kojos pa- 
lietė dugną. Dabar akys jau priprato prie tamsos. Akimirką 
išvydo sustingusį gamtovaizdį: virpantys stiebai, viršum 
jų - permatomi kaip šydas augalai, žuvis paklydėlė - ką tik 
buvo ir nebėra, tarsi miražas. Mėgino plaukti, iškilo, vėl at- 
sitrenkė į ledą. Toptelėjo mintis, kad gyventi liko tik kelios 
sekundės. Ėmė graibytis aplinkui ir, kai jau visai duso, pa- 

matė virš galvos tamsią dėmę - eketę; suspurdėjo į tą pusę, 
giliai įkvėpė ir iškvėpė, išspjovė vandenį; aštrūs ledo kraštai 
supjaustė rankas, pasikėlė alkūnėmis, užsiropštė ant ledo, 
ištraukė kojas ir gulėjo sunkiai šnopuodamas, vos atgauda- 
mas kvapą. Pasirito ant pilvo ir nušliaužė kranto link. Brolis 
tebestovėjo kaip ir pirma, atsilošęs, susikišęs rankas į kiše- 
nes, kepurę užsimaukšlinęs ant akių. Jis ištiesė ranką ir pa- 
dėjo broliui atsistoti. 

Naktį suėmė karštis. Girdėjo balsus ir nežinojo, ar tai sap- 
no vaiduokliai, ar tikri žmonės, stovintys aplink lovą; vis dar 
jautė ledinį šaltį. Kažkoks vyras žingsniavo po kambarį ten 
ir atgal, tikriausiai gydytojas; sakė: apispręsk, kas bus tas; 
tai — ryžtas, reikia tik ištverti, arba? Bet kai norėjo atsakyti, 
nebeprisiminė, ko jo klausė; vietoj to regėjo didžiulę ply- 
tinčią jūrą ir kaip elektra kibirkščiuojantį dangų, o kai vėl 
atsimerkė, buvo vidurdienis po dviejų dienų: blanki žiemos 
saulė kybojo lange, karštis buvo atslūgęs. 

Nuo šiol jo pažymiai pagerėjo. Dirbo susikaupęs ir įprato 
galvodamas pirštus gniaužti į kumštį, tarsi turėtų nugalėti 
priešą. Henrietė rašė, kad jis šiek tiek pasikeitęs, jai kylanti 
neaiški baimė. Aleksandras prašėsi leisti vieną naktį pabū- 
ti tame tuščiame kambaryje, iš kurio dažniausiai naktimis 
girdėti garsai. Kitos dienos rytą buvo išblyškęs ir nekalbus, 
jo kaktoje įsirėžė pirmoji statmena raukšlė. 

Kuntas nusprendė, kad vyresnysis brolis turi studijuoti 
teisę, O jaunesnysis - ekonomiką. Savaime suprantama, jis 
kartu su jais išvyko į Frankfurto prie Oderio universitetą, 
gera aukštoji mokykla. „Jei kas nors nieko nemoka ir nori 
tapti gydytoju, - rašė vyresnysis brolis Henrietei, - tegu ra- 
miausiai atvažiuoja. Be to, kažkodėl, ir niekas nežino prie- 
žasčių, kolegijoje dažnai slampinėja didžiulis šuo, vis krebž- 
da aplinkui, neduoda ramybės.“ 

Pas botaniką Vildenovą jaunėlis pirmą kartą pamatė dau- 
gybę džiovintų tropinių augalų. Jie turėjo čiuptuvus, pana- 
šius į ataugas, pumpurai - kaip akys, o lapų paviršius pa- 
čiupinėjus priminė Žmogaus odą. Jis pjaustė tuos augalus, 
kruopščiai kopijavo, tikrino, kaip reaguoja su rūgštimis ir 
šarmais, rūpestingai rengė preparatus. 

— Dabar žinau, - gyrėsi Kuntui, - ką veiksiu. Domėsiuos 
gyvenimu. 

— Tam negaliu pritarti, - atsakė Kuntas. - Pasaulyje yra 
kitų uždavinių negu paprasta būtis. Vien gyvenimas - tai ne 
egzistencijos turinys. 

— Ne tą turiu galvoje, - aiškino jis, - tirsiu gyvybę, noriu 
suprasti tą keistą atkaklumą, su kuriuo ji aprėpia visą Žemės 
rutulį. Noriu išsiaiškinti, kur čia šuo pakastas. 

Kiek suprantu, galiu likti čia ir studijuoti pas Vilde- 
novą! 

Kitą semestrą vyresnysis brolis persikėlė į Getingeno uni- 
versitetą. Tuo metu, kai jis ten sutiko pirmuosius draugus, 
pirmą kartą paragavo stipriųjų gėrimų ir palietė moterį, jau- 
nesnysis rašė pirmąjį mokslinį darbą. 

— Gerai, - pagyrė Kuntas, - bet ne taip gerai, kad Hum- 
bolto vardu galima būtų spausdinti. Skelbti nereikėtų 
skubėti. 

Per atostogas jaunėlis aplankė vyresnįjį brolį. Vieno pri- 
ėmimo pas Prancūzijos konsulą metu susipažino su mate- 
matiku Kestneriu ir žymiausiu Vokietijos eksperimentinės 
fizikos profesoriumi Georgu Christotu Lichtenbergu. Tas 
švelniai paspaudė jam ranką ir smagiai žvelgė į jį - jau kiek 
kumptelėjęs, bet nepriekaištingai gražių bruožų, putliu ir 
išmintingu veidu. Humboltas pasiteiravo, ar tiesa, kad rašo 
romaną. 

- Ir taip, ir ne, - atsakė Lichtenbergas su tokiu žvilgsniu, 
tarsi regėtų tai, apie ką Humboltas nieko nenujaučia. — Vei- 

kalas vadinasi Apie žemės įdubą, jame veiksmo nėra, visai 
užstrigau. 

— Rašyti romanus, - reiškė savo nuomonę Humboltas, — 
man atrodo panašu į tai, kaip eiti karališku keliu — kad atei- 
čiai sustabdytum greitai prabėgančią dabartį. 

— Aha, - neprieštaravo Lichtenbergas. 

Humboltas išraudo. 

— Būtų paika, jei autorius, kaip dabar madinga, imtų vaiz- 
duoti jau išblėsusią praeitį. 

— Ne, - tarė jis, bet paskui pridūrė: - Taip. 

Grįždami namo broliai išvydo šalia patekėjusio mėnulio 
antrą, tik šiek tiek didesnį, sidabrinį skritulį. 

— Karšto oro balionas, - paaiškino vyresnysis. - Šiuo metu 
netoli Braunšveigo yra apsistojęs Piliatras de Rozjė, brolių 
Mongolfjė bendradarbis. Visas miestas tik apie tai ir kalba. 
Netrukus visi žmonės kils į orą. 

— Bet jie nenorės, - prieštaravo jaunesnysis. - Baimės akys 
didelės. 

Prieš išvykdamas dar susipažino su garsiuoju Georgu 
Forsteriu, liesu, kostinčiu žmogumi nesveika veido spalva. 
Kartu su Kuku jis buvo apkeliavęs žemės rutulį ir matęs ne- 
palyginamai daugiau nei kas nors kitas Vokietijoje. Dabar 
buvo gyva legenda, jo knyga - garsi visame pasaulyje, dirbo 
bibliotekininku Maince. Jis pasakojo apie slibinus ir gyvus 
numirėlius, apie itin mandagius žmogėdras, apie dienas, kai 
jūra tokia skaidri, kad manai kybąs viršum bedugnės, apie 
audras, tokias smarkias, kad nedrįsti net melstis. 

Ilgesys gaubė jo veidą tarsi vos įžvelgiamas rūkas. 

— Per daug esu visko matęs, - tarė jis. - Kaip tik apie tai 
pasakoja Odisėjo ir sirenų alegorija. Prisirišti prie stiebo dar 
nieko nereiškia - nors ir ištrūksti iš situacijos, bet negali atsi- 
kratyti to, kas svetima, įspūdžio. Sunkiai miegu - pernelyg 

stiprūs prisiminimai. Neseniai gavau žinią, kad mano kapi- 
toną, didį ir tamsiaveidį Kuką, Havajuose išvirė ir suvalgė. 

Jis krapštė kaktą žiūrėdamas į savo batų raiščius. 

- Išvirė ir suvalgė, - pakartojo. 

— Aš irgi svajoju keliauti, - tarė Humboltas. 

Forsteris palingavo galvą. 

— Kiekvienas svajoja, bet paskui gailisi. 

— Kodėl? 

— Todėl, kad niekada negali grįžti. 

Forsteris rekomendavo jam studijuoti Freibergo kalnaka- 
sybos akademijoje. 

Ten dėstė Abrahamas Verneris: žemės vidus esąs šaltas 
ir kietas. Kalnai atsiradę iš netirpių dėl kristalizacijos susi- 
dariusių nuosėdų, iškilusių pirmykščiais laikais iš besitrau- 
kiančio vandenyno. Vulkanų ugnis veržiasi ne iš Žemės gi- 
lumos - juos maitina degantys anglių klodai, o žemės vidus 
sudarytas iš kieto akmens. Ši teorija vadinosi neptūnizmu, ją 
palaiko abi bažnyčios ir Johanas Volfgangas Gėtė. 

Verneris Freibergo bažnyčioje užpirkinėjo mišias už jo tie- 
sos vis dar nepripažįstančių priešininkų sielas. Vieną kartą, 
kaip pasakojama, abejojančiam studentui jis sumalęs nosį, 
o kitam prieš keletą metų nukandęs ausį. Jis esąs vienas iš 
paskutiniųjų alchemikų: slaptų ložių narys, ženklų, kuriems 
paklūsta demonai, žinovas, mokąs sudaužyta vėl sudėti į 
viena, iš dūmų suformuoti tai, kas ką tik sudegė, kalbėjęs su 
velniu ir pasidaręs aukso. Intelektualus vis dėlto jis neatro- 
dė. Jis atsilošė kėdėje, prisimerkė ir paklausė Humboltą, ar 
jis neptūnistas ir ar tiki, kad žemės vidus yra šaltas. 

Humboltas atsakė taip. 

— Tada tau reikia vesti. 

Jaunikaitis visas išraudo. 

Verneris išpūtė žandus, nutaisė suokalbišką veido išraiš- 
ką ir pasidomėjo, ar turįs širdies karalienę. 

— Tai tik trukdo, - teisinosi Humboltas. — Žmogus veda, 
kai neturi rimtų planų gyvenime. 

Verneris spoksojo nustebęs. 

— Taip tik sakoma, - pasitaisė Humboltas. — Žinoma, tai 
neteisinga. 

— Iš nevedusio Žmogaus, - aiškino Verneris, - niekada ne- 
išeis geras neptūnistas. 

Akademijos mokymo planą Humboltas įvykdė per tris 
mėnesius. Rytais šešias valandas praleisdavo šachtose, po 
pietų klausydavo paskaitų, iki vidurnakčio mokydavosi ki- 
tai dienai. Draugų neturėjo, o kai brolis pakvietė į vestu- 
ves, girdi, radęs moterį, kokia jam tinka, tokią, kokios kitos 
pasaulyje nėra, mandagiai atsakė, kad atvykti negalės, nes 
trūksta laiko. Jis landžiojo siauriausiais kalnakasių išraus- 
tais urvais, kol visai priprato kaip prie nesiliaujančio, bet 
vis labiau pakenčiamo skausmo. Matavo temperatūrą: juo 
giliau, juo darosi šilčiau, ir tai prieštaravo visiems Abraha- 
mo Vernerio aiškinimams. Pastebėjo, kad net tamsiausiuose 
urvuose esama augmenijos. Atrodė, kad gyvybės visur esa- 
ma, visur rasdavo kokią nors samanų ar kerpių rūšį, kokį 
nors skurdų augalėlį. Šie atrodė keisti, todėl juos smulkino 
ir tyrė, klasifikavo ir apie visa tai rašė mokslinį darbą. Po 
daugelio metų, kai panašių augalų išvydo Mirusiųjų oloje, 
tai nebebuvo naujiena. 

Akademiją baigė ir gavo uniformą. Dabar visur, kur tik 
eis ar važiuos, turės ją vilkėti. Jo tarnybinis titulas buvo kal- 
nakasybos departamento asesorius. „Nors ir gėda, - rašė 
broliui, - bet tuo džiaugiuosi.“ 

Po kelių mėnesių jau tapo patikimiausiu Prūsijos kalna- 
kasybos inspektoriumi. Jam turėdavo aprodyti metalurgijos 
gamyklas, durpių kasyklas, leisti apžiūrėti Karališkosios 
porceliano manufaktūros aukštakrosnes; visur jis gąsdino 
darbininkus nepaprastai greitai reikšdamas pastabas. Be 

paliovos keliavo, nuolat buvo ant kojų, mažai miegojo, ne- 
turėjo kada net kaip reikiant pavalgyti ir pats nežinojo, ką 
visa tai turėjo reikšti. „Kažkas man darosi, - vėl rašė laiške 
broliui, - bijau, galiu išeiti iš proto.“ 

Atsitiktinai į rankas pakliuvo Galvanio knyga apie elek- 
tros srovę ir varles. Prie varlės šlaunies, atskirtos nuo kūno, 
Galvanis pritvirtino skirtingo metalo gabalėlius ir pastebė- 
jo, kad šlaunis virpa kaip gyva. Ar tai priklauso nuo pačios 
šlaunies, kurioje dar yra gyvybės, ar judėjimas ateina iš iš- 
orės - todėl, kad metalai skirtingi, o varlės raumenys tai tik 
parodo? Humboltas nusprendė tą dalyką išsiaiškinti. 

Jis nusivilko marškinius, atsigulė į lovą ir liepė tarnui ant 
nugaros priklijuoti du kraujo nuleidimo pleistrus. Tarnas 
padarė, kaip sakyta; iššoko dvi didelės pūslės. 

— Dabar jas perpjauk! 

Tarnas delsė ir tik kai Humboltas užriko, šis paėmė skal- 
pelį. Tas buvo toks aštrus, kad pjaunant beveik nesuskaudo. 
Ant grindų ėmė varvėti kraujas. Humboltas įsakė ant vienos 
žaizdos uždėti gabalėlį cinko. 

Tarnas paprašė padaryti pertrauką, jam esą negera. 

Humboltas liepė neapsimetinėti kvailiu. Vos tik sidabro 
gabalėlis palietė antrąją žaizdą, nugaros raumenyse pajuto 
skausmingus trūkčiojimus — iki pat galvos. Virpančia ranka 
užrašė: musculus cucullaris, užpakalinis galvos kaulas, stu- 
buro slankstelių ataugos. Jokios abejonės, čia veikia elektra. 

— Dar kartą sidabrą! 

Suskaičiavo keturis trūktelėjimus, vienodais intervalais, 
tada aptemo akys. Kai atsitokėjo, tarnas sėdėjo ant grindų, 
išbalęs kaip drobė, kruvinomis rankomis. 

— Toliau! - paliepė Humboltas ir su keistu baimės jausmu 
suvokė, kad apima azartas. - Dabar varles! 

— O, ne! - pasipriešino tarnas. 

Humboltas paklausė, gal norįs pasiieškoti kitos tarnybos. 

Tarnas uždėjo ant kruvinos Humbolto nugaros keturias 
negyvas, kruopščiai nuvalytas varles. 

— O dabar užteks, - maldavo tarnas, - mes juk krikš- 
čionys. 

Humboltas nekreipė dėmesio ir sukomandavo: 

— Vėl sidabrą! 

Trūkčiojimai pasikartojo. Per kiekvieną trūktelėjimą var- 
lės — tą matė veidrodyje - pašokdavo kaip gyvos. Jis sukando 
pagalvę, kurios medžiaga buvo sudrėkusi nuo ašarų. Tar- 
nas isteriškai kikeno. Humboltas norėjo kai ką užrašyti, bet 
rankos neklausė. Vargais negalais atsistojo. Iš abiejų žaizdų 
tekėjo skystis, toks ėdantis, kad nudegino odą. Humboltas 
mėgino kelis to skysčio lašus pagauti stiklo vamzdeliu, bet 
petys buvo sutinęs, negalėjo pasisukti. Pažvelgė į tarną. 

Tas purtė galvą. 

— Na, gerai, - pasakė Humboltas, - dabar, dėl Dievo mei- 
lės, eik ir pakviesk gydytoją! 

Humboltas nusišluostė veidą ir palaukė, kol atsigavo už- 
tirpusios rankos ir galėjo tai, kas svarbiausia, užrašyti. Te- 
kėjo elektra, tą aiškiai jautė, ir atsirado ji ne jo kūne ir ne 
varlėse, o dėl to, kad metalai buvo chemiškai priešingi. 

Gydytojas niekaip negalėjo suprasti, kas čia nutiko. Po sa- 
vaitės tarnas pranešė, kad ant nugaros liko du randai; Hum- 
bolto straipsnis apie gyvas raumenų skaidulas kaip elektrai 
laidžią substanciją jį išgarsino kaip mokslininką. 

Brolis iš Jenos rašė, kad esąs sutrikęs. Reikia juk pagal- 
voti: yra moralinė atsakomybė ir savo paties kūnui, šis juk 
nėra koks daiktas tarp kitų daiktų. „Labai prašau, atvažiuok! 
Šileris norėtų su tavimi susipažinti.“ 

„Tu manęs nesupranti, - atsakė Humboltas. - Aš išsi- 
aiškinau, kad Žmogus yra pasirengęs iškęsti neteisybę, bet 
daug kas jam lieka neprieinama todėl, kad bijo skausmo. 
O tas, kuris pasiryžta skausmui, suvokia tokius dalykus, ku- 

rių...“ Jis padėjo plunksną, pasitrynė petį ir suglamžė lapą. 
„Mūsų brolystė, - pradėjo iš naujo, - kodėl ji man atrodo 
kaip tikra mįslė? Kad esame atskiri ir vis tiek dviese, kad 
tu esi, kuo aš neturiu tapti, o aš esu, kuo tu negali būti, kad 
kartu turime keliauti per būtį, vienas šalia kito, bet norime 
ar nenorime, visados esame vienas kitam artimesni nei su 
bet kuo kitu. Nežinau, tačiau man atrodo, kad mūsų didybė 
nueis per nieką, ir nesvarbu, ką benuveiktume, viskas pra- 
dings tarsi būtų niekas, kol mūsų vardai, augę kartu, vėl į 
viena susilydę, išblės?“ Jis sustojo, paėmė lapą ir suplėšė į 
mažyčius skutelius. 

Norėdamas tirti Freibergo rūdyno augmeniją, Humboltas 
sukonstravo dujinę lempą, kuri švietė ir tokiose vietose, kur 
nebuvo oro. Per ją vos galo negavo. Nusileido į niekieno ne- 
tirtą olą, pasistatė lempą ant Žemės ir po kelių minučių ne- 
teko sąmonės. Mirdamas regėjo vijoklinius tropikų augalus, 
kurie nuo jo žvilgsnio virto moterų kūnais; šūktelėjęs vėl 
atsigavo. Vienas ispanas, vardu Andreas del Rio, su kuriuo 
kartu studijavo Freibergo akademijoje, jį aptiko ir iškėlė į 
paviršių. Dėkojo jam baisiausiai rausdamas iš gėdos. 

Per vieną mėnesį, intensyviai dirbdamas, sumeistravo res- 
piracinę mašiną. Oro pripūstas maišas dviem vamzdeliais 
buvo sujungtas su kvėpavimo kauke. Tuo prietaisu apsijuo- 
sęs Humboltas nusileido į urvą. Akmeniniu veidu iškentė 
prasidedančias haliucinacijas. Tik tada, kai kojos ėmė linkti, 
o temstanti sąmonė žvakės liepsną pavertė ištisa ugnimi, at- 
suko ventilį ir piktai žiūrėjo, kaip moterys vėl virto augalais, 
o šie - nieku. Taip vėsioje tamsoje išgulėjo keletą valandų. 
Kai grįžo į dienos šviesą, jo laukė Kunto laiškas, kviečiantis 
pas mirštančią motiną. 

Kaip ir dera tokiais atvejais, jojo jis eikliausiu arkliu, kokį 
galėjo gauti. Veidą kapojo lietus, apsiaustas plevėsavo vėjy- 
je, du kartus išslydo iš balno ir drėbėsi į purvą. Nesiskutęs 

ir visas apskretęs atidarė namų duris; kadangi žinojo, kas 
tokiose situacijose tinka, vaizdavo, kad vos atgauna kvapą. 
Kuntas pritariamai linktelėjo galva, abu sėdėjo prie jos lovos 
matydami, kaip skausmas jos veidą keitė kažkuo svetima. 
Džiova išsekino ją, skruostai buvo įdubę, smakras - atsikišęs, 
nosis staiga pakumpo, dėl kraujo nuleidimų beveik nukrau- 
javo. Kol Humboltas sėdėjo laikydamas jos ranką, popietė 
virto vakaru; pasiuntinys atnešė brolio laišką, kuriame šis 
atsiprašė, kad dėl neatidėliotinų reikalų Veimare negali at- 
vykti. Prasidėjus nakčiai motina pasikėlė ant alkūnių ir ėmė 
šaižiai rėkti. Migdomieji neveikė, dar vienas kraujo nulei- 
dimas ramybės neatnešė; Humboltui atrodė nesuprantama, 
kad ji gali taip nepadoriai elgtis. Prieš vidurnaktį motina 
rėkė taip nežmoniškai garsiai, o tie šūksmai rodėsi einantys 
iš tokios tampomo kūno gelmės, tarsi išgyventų malonu- 
mo kulminaciją. Jis laukė užsimerkęs. Po poros valandų ji 
nutilo. Kai išaušo, murmėjo nesuprantamus žodžius, o kai 
sūnų ir tarė: 

— Laikykis tiesiai, taip skėtriotis, į ką panašu. 

Tada ji nusisuko, akys ėmė darytis stiklinės, ir Humbol- 
tas pirmą kartą gyvenime pamatė negyvą Žmogų. 

Kuntas uždėjo ranką jam ant peties. 

— Niekas neįvertins, ką man reiškė ši šeima. 

— Įvertins, - atsakė Humboltas, tarsi jam kažkas sufleruo- 
tų, — aš įvertinsiu, niekada nepamiršiu. 

Kuntas susijaudinęs atsiduso. Dabar žinojo, kad ir toliau 
gaus algą. 

Po pietų tarnai matė Humboltą slampinėjant atokiau nuo 
rūmų, kalvota vietove ties tvenkiniu - išsižiojusį, užvertusį 
galvą, kaip kokį nevisprotį. Tokio jo iki šiol dar niekas ne- 
buvo regėjęs. 

— Matyt, - kuždėjosi tarnai, - baisiai sukrėstas. 

Ir iš tikrųjų: niekada jis nebuvo toks laimingas. 

Po savaitės Humboltas parašė prašymą atleisti iš tarnybos. 
Ministras negalėjo suprasti. Tokios aukštos pareigos jaunam 
žmogui, kilti karjeros laiptais - jokių kliūčių. 

— Tad kodėl? 

— Kadangi viso to per maža, - atsakė Humboltas. 

Priešais savo viršininko rašomąjį stalą jis stovėjo, nors ir 
žemo ūgio, bet tiesus, blizgančiomis akimis, šiek tiek nuleis- 
tais pečiais. Pagaliau galės pradėti. 

Iš pradžių nuvyko į Veimarą, kur brolis supažindino su 
Vylandu, Herderiu ir Gėte. Pastarasis pasisveikino kaip su 
sąjungininku. Kiekvienas didžiojo Vernerio mokinys esąs 
jo bičiulis. 

— Nusprendžiau keliauti į Naująjį pasaulį, - tarė Hum- 
boltas. - Dar niekam neprasitariau. Niekas nuo to žingsnio 
nesulaikys ir nemanau, kad grįšiu gyvas. 

Gėtė pakvietė jį eiti kartu ir pro virtinę skirtingomis spal- 
vomis išdažytų kambarių privedė prie aukšto lango. 

— Tai didžiulis drąsus sumanymas, - pasakė jis. - Pir- 
miausiai svarbu ištirti vulkanus, kad būtų galima patvirtin- 
ti neptūnizmo teoriją. Po žeme nedega jokia ugnis. Žemės 
vidus - ne verdanti lava. Tik sugedę protai gali prasimanyti 
tokias šlykštynes. 

Humboltas prižadėjo vulkanais domėtis. Gėtė sudėjo 
rankas už nugaros. 

— Ir niekada nepamirškite, kieno vardu vykstate. 

Humboltas nesuprato. 

Gėtė parodė ranka į margųjų kambarių pusę, kur stovėjo 
gipsinės romėnų statulų kopijos, kur vyrai salone kalbėjo- 
si prislopintais balsais. Vyresnysis Humbolto brolis aiškino 
baltojo penkiapėdžio jambo pranašumus, Vylandas pritaria- 
mai linkčiojo galva, o Šileris sėdėdamas ant sofos slapčiomis 
Žiovavo. 

— Vykstate mūsų vardu, - patikslino Gėtė, - iš čia. Ir užjū- 
ryje būsite mūsų pasiuntinys. 

Humboltas iškeliavo į Zalcburgą, kur įsigijo ištisą ar- 
senalą pačių brangiausių matavimo prietaisų, kokių kada 
nors yra turėjęs žmogus. Du barometrus oro slėgiui ma- 
tuoti, hipsometrą vandens virimo temperatūrai nustatyti, 
teodolitą geodeziniams matavimams, sudedamąjį kišeninį 
sekstantą, inklinatorių Žemės magnetizmo stiprumui nusta- 
tyti, plaukinį higrometrą oro drėgmei matuoti, eudiometrą 
deguonies kiekiui ore nustatyti, Leideno stiklinę elektros 
krūviams kaupti ir cianometrą dangaus mėliui matuoti. 
Dar nusipirko du be galo brangius laikrodžius, kurie nese- 
niai buvo pagaminti Paryžiuje. Jie nebeturėjo švytuoklių — 
sekundes tikseno nematomas, viduje įtaisytas spyruoklinis 
mechanizmas. Tais laikrodžiais, tinkamai naudojantis, ga- 
lima tiksliai žinoti Paryžiaus laiką: reikia išmatuoti saulės 
aukštį viršum horizonto ir pasižiūrėti į lenteles su ilgumos 
laipsniais. 

Zalcburge Humboltas praleido vienus metus treniruo- 
damasis. Matavo kiekvieną apylinkės kalvą, kasdien nusta- 
tinėjo oro slėgį, kartografavo magnetinį lauką, tikrino orą, 
vandenį, žemę, dangaus spalvą. Mokėsi išardyti ir sudėti 
kiekvieną instrumentą — kol galėjo tai daryti užsimerkęs, 
stovėdamas ant vienos kojos, per lietų arba musių speičia- 
moje karvių bandoje. Vietiniai žmonės laikė jį bepročiu. Jis 
žinojo, kad ir su tuo reikia susitaikyti. Vieną kartą visą savai- 
tę vaikščiojo prisibintavęs ranką už nugaros — kad priprastų 
prie nepatogumo ir skausmo. Kadangi kasdieniai drabužiai 
trukdė, pasisiūdino kitus, su kuriais ir miegojo. 

— Visas triukas yra nieko nepraleisti pro pirštus, - sakė 
poniai Šobel, šeimininkei, iš kurios nuomojo kambarį, ir 
prašė jos įpilti dar stiklinę riebaluotų išrūgų, buvo klaikiai 
neskanios. 

Tik tada išvažiavo į Paryžių, kur brolis dabar gyveno kaip 
privatus asmuo, norėdamas savo neįtikėtinai sumanius vai- 
kus auklėti pagal griežtą, paties sumanytą sistemą. Brolienė 
negalėjo jo pakęsti. Jis esąs toks keistas, motyvavo ji, jo dar- 
bai ir elgsenos atrodo kaip pakvaišėlio, apskritai jis panašus 
į jos vyro sukarikatūrintą atvaizdą. 

Ji nesanti tokia jau neteisi, pritarė jai vyras, niekada jam 
nebuvę lengva atsakyti už visas brolio kvailybes, tarsi būti 
jo globėju. 

Mokslų Akademijoje Humboltas skaitė paskaitas apie 
žmogaus nervų elektros laidumą. Jis savo akimis matė, kaip 
dulksnojant lietui ant išmindžiotos žolės užmiestyje buvo 
matuojama paskutinė ilgumos laipsnio, jungiančio Paryžių 
su ašigaliu, atkarpa. Užbaigus darbus, visi nusiėmė skrybė- 
les ir spaudė vieni kitiems rankas: viena dešimtmilijoninė 
šio atstumo dalis, pažymėta metale, tapo visų būsimų ilgio 
matavimų vienetu. Buvo norima jį pavadinti metru. Hum- 
boltą apimdavo pasididžiavimo jausmas, jei kas nors būdavo 
matuojama; šį kartą jis svaigo iš entuziazmo. Buvo taip susi- 
jaudinęs, kad keletą naktų negalėjo užmigti. 

Humboltas ėmė teirautis apie rengiamas ekspedicijas. 
Kažkoks lordas Bristolis ketino vykti į Egiptą, bet netrukus 
kaip šnipas atsidūrė kalėjime. Humboltas sužinojo, kad Di- 
rektorija ruošiasi siųsti didžiojo Bugenvilio vadovaujamą 
tyrėjų grupę į Ramųjį vandenyną, bet Bugenvilis buvo per- 
senęs, visai kurčias, sėdėjo soste, murmėjo sau kažką po no- 
simi ir kaip dirigentas mosavo rankomis, bet niekas negalėjo 
suprasti, kam tie mostai skirti. Kai Humboltas jam nusilen- 
kė, tas palaimino jį vyskupo gestu ir liepė eiti. Direktorija jį 
pakeitė karininku Bodeniu. Šis Humboltą priėmė draugiš- 
kai ir viską pažadėjo. Neilgai trukus, su pinigais, kuriuos 
valstybė jam skyrė, Humboltas išvažiavo. 

Vieną vakarą ant Humbolto namų laiptų sėdėjo įsitaisęs 
kažkoks jaunas vyrukas ir iš sidabrinio butelio gėrė degtinę, 
o kai Humboltas netyčia užmynė jam ant rankos, baisiausiai 
nusikeikė. Humboltas atsiprašė ir abu įsišnekėjo. Emė Bon- 
planas - toks buvo vaikino vardas ir pavardė - irgi ketino 
keliauti su Bodenu. Jam - dvidešimt penkeri, augalotas, šiek 
tiek apdriskęs, keli raupų randai ant skruostų ir trūko tik 
vieno danties, paties priekinio. Abu žvelgė vienas į kitą, o 
vėliau niekas iš jųdviejų nebegalės pasakyti, ar tikrai kaž- 
kokia nuojauta čia bus patvarkiusi taip, kad vienas antram 
pasidarė svarbesni nei koks nors kitas žmogus, arba gal pri- 
siminimuose jiems tik taip atrodė. 

Bonplanas pasakojo, kad kilimo esąs iš La Rošelio, kad 
žemas provincijos dangus slėgęs jį kaip kalėjimo stogas. Kie- 
kvieną dieną svajojęs kaip nors iš čia ištrūkti, paskui tapęs 
veterinarijos gydytoju, bet universitetas jo kvalifikacijos ne- 
pripažinęs. Kol vykdęs papildomą baigimo programą, studi- 
javęs botaniką, mėgstąs tropinę augmeniją, o dabar nežinąs, 
už ko tvertis. Grįžti į La Rošelį - nė už ką, verčiau mirti! 

Humboltas paklausė, ar galįs jį apkabinti. 

— Ne, - atsakė Bonplanas išsigandęs. 

Humboltas aiškino, kad jų gyvenimas iki šiol buvęs pa- 
našus, kad to paties abu trokšta ateityje, kas galėtų kliudyti 
suvienyti pastangas? Jis ištiesė ranką. 

Bonplanas nieko nesuprato. 

— Galime keliauti kartu, - patikslino Humboltas, - man 
reikia kelionės draugo, pinigų turiu. 

— Esame jauni, - toliau kalbėjo Humboltas, - ryžtingi, 
dviese kalnus nuversime. Ar Bonplanui taip neatrodo? 

Bonplanui taip neatrodė, bet Humbolto entuziazmas 
buvo užkrečiantis. Todėl, taip pat ir dėl to, kad nemanda- 
gu palikti žmogų išskėstomis rankomis, Bonplanas sutiko 

ir vos neaiktelėjo iš skausmo: Humboltas kur kas stipriau 
paspaudė jam ranką, nei iš tokio žemo ūgio žmogaus buvo 
galima tikėtis. 

— Tai kur link dabar? 

— Į Ispaniją, kur kitur! - atsakė Humboltas. 

Netrukus broliai atsisveikino lyg du monarchai. Jaunėlis 
visai susidrovėjo, kai atsibučiuojant brolienės plaukų galiu- 
kai palietė jo skruostą. 

— Kažin, ar bepasimatysime, - tarė jis. 

— Be jokios abejonės, - atsakė vyresnysis. - Jei ne šitame, 
tai aname pasaulyje. Kūno arba šviesos pavidalu. 

Humboltas ir Bonplanas sėdo ant arklių ir išjojo. Bonplan- 
tas buvo priblokštas matydamas, kad jo kelionės draugas nė 
karto neatsigrįžo, kol brolis ir brolienė išnyko iš akių. 

Pakeliui į Ispaniją Humboltas matavo kiekvieną kauburį. 
Kopė į kiekvieną kalną. Nuo kiekvienos uolos atskeldavo ga- 
balą tyrimams. Užsidėjęs deguonies kaukę lįsdavo į kiekvie- 
ną urvą iki tolimiausio kampo. Vietiniai gyventojai, kurie 
stebėdavo, kaip jis per sekstanto okuliarą fiksuodavo saulės 
aukštį, laikė abudu pagonimis, garbinančiais žvaigždynus, 
ir apmėtydavo akmenimis, todėl turėdavo šokti ant arklių ir 
šuoliais nešti kudašių. Pirmus du kartus kailį pavyko išgel- 
bėti, bet per trečią apmėtymą Bonplaną stiprokai sužeidė. 

Šis ėmė abejoti, ar visa tai būtina daryti. Juk jie tik keliau- 
ja, jų tikslas - Madridas ir ten atsirasti kiek galima greičiau, 
ne vien tik joti. Dievulėliau mano! 

Humboltas susimąstė. 

— Ne, - tarė jis, - atsiprašau. — Kalva, kurios aukščio neži- 
nai, žeidžia protą ir kelia nerimą. Nuolat nenustatinėdamas 
savo pozicijos, žmogus negali judėti. Jokios mįslės, kad ir 
kokia menka būtų, negalima palikti šalikelėje. 

Nuo šiol jie jodavo naktimis - kad Humboltui niekas ne- 
trukdytų matuoti. Reikia tiksliau nustatyti koordinates, nei 
iki šiol buvo daroma. Ispanijos žemėlapiai yra netikslūs. 
Galų gale būtina Žinoti, kur joji. 

- Bet juk viskas aišku, - prieštaravo Bonplanas. - Štai ke- 
lias, jis veda į Madridą. Nieko daugiau nereikia! 

— Čia ne dėl kelio, - atsakė Humboltas. - Tai principo da- 
lykas. 

Artinantis prie sostinės, dienos šviesa pamažu įgavo sida- 
brinį atspalvį. Netrukus beveik nebesimatė medžių. 

— Centrinė Ispanijos dalis nėra įduba, - aiškino Humbol- 
tas. —- Geografai čia vėl neteisūs. Tai veikiau plynaukštė, ka- 
daise kyšojusi iš pirmykščio vandenyno. 

— Savaime suprantama, - pritarė Bonplanas ir gurkštelėjo 
iš savo butelio. - Kyšojo kaip sala. 

Madride valdė ministras Manuelis de Urkijas. Niekam 
nebuvo paslaptis, kad jis miegojo su karaliene. Karalius val- 
džios neturėjo, jo paties vaikai jį niekino, krašto žmonėms 
jis atrodė komiškas. Be Urkijo Žinios toliau keliauti buvo 
neįmanoma, nes į kolonijas užsieniečių neįleido, negirdėta, 
kad kam nors būtų padaryta išimtis. Humboltas aplankė 
Prūsijos, Belgijos, Nyderlandų ir Prancūzijos ambasadorius. 
Naktimis mokėsi ispanų kalbos. 

Bonplanas susidomėjo, ar Humboltas niekada neina 
miegoti. 

— Jei tik galiu, - atsakė tas, - 0 šiaip neinu. 

Po mėnesio Humboltui pavyko gauti audienciją pas Urki- 
ją Aranchueso rūmuose. Ministras buvo apkūnus, nervingas 
ir susirūpinęs. Dėl nesusipratimo ir galbūt todėl, kad kaž- 
kada Urkijas buvo girdėjęs apie Paracelsą, Humboltą palaikė 
vokiečių gydytoju ir paprašė potenciją stiprinančių vaistų. 

— Atsiprašau, ko? 

Ministras pasivedė jį į tamsų rūmų salės kampą, uždėjo 
ranką ant peties ir prislopintu balsu tarė: 

— Tai visai ne dėl malonumo. Mano valdžia šalyje priklau- 
so nuo to, kiek manimi patenkinta karalienė. Ji moteris nebe 
jauna, aš pats irgi nebe iš jaunųjų. 

Humboltas blizgančiomis akimis pažvelgė pro langą. Vi- 
durdienio saulėje plytėjo nepaprastai simetriškas parkas. Iš 
maurų stiliaus fontano tingiai tryško raibuliuojanti vandens 
čiurkšlė. 

— Daug dar visko reikia padaryti, - tęsė Urkijas. - Inkvizi- 
cija tebėra stipri, iki vergovės panaikinimo - kelias tolimas. 
Visokiausių patarėjų - per akis. Nežinau, kiek dar tversiu. 
Teisybę sakant. Ar pakankamai aiškiai kalbu? 

Neskubėdamas ir sugniaužęs kumščius Humboltas nu- 
ėjo prie Urkijo rašomojo stalo, pamirkė plunksną ir išrašė 
receptą. Kinmedžio iš Amazonės žemumos žievė, aguonų iš 
vidurinės Afrikos trauktinė, Sibiro savanos samanos ir vie- 
na legendinė gėlė iš Marko Polo kelionių aprašymo. Viso to 
stiprus nuoviras, o šio - trečias antpilas. Gerti pamažu, kas 
antrą dieną. Truks ne vienus metus visoms dalims surinkti. 
Lėtai padavė Urkijui popieriaus lapą. 

Joks užsienietis iki šiol nebuvo gavęs tokių popierių. Baro- 
nui fon Humboltui ir jo asistentui teikti visokeriopą paramą: 
apnakvydinti, elgtis draugiškai, leisti susipažinti su viskuo, 
kas domina, teisę keliauti visais Ispanijos karūnos laivais. 

— Na, o dabar, - tarė Humboltas, - dar reikia prasmukti 
pro anglų blokadą. 

Bonplanas paklausė, kodėl dokumente parašyta asis- 
tentas. 

— Nežinau, - atsakė Humboltas galvodamas apie kažką 
kita. —- Nesusipratimas. 

— Gal dar galima pakeisti? 

— Nemanau, kad tai gera mintis. Tokie pasai - stačiai dan- 
gaus dovana. Dėl to nereikia abejoti, verčiau taisykimės į 
kelionę. 

Jie sėdo į pirmą pasitaikiusią fregatą, plaukusią iš La Ko- 
runijos į tropikus. Pūtė stiprus vakarų vėjas, bangos ritosi 
didelės. Humboltas sėdėjo sudedamojoje kėdėje denyje. 
Jautėsi laisvas kaip niekada. „Laimė, - rašė jis dienorašty- 
je, - kad nesergu jūros liga.“ Paskui vis dėlto teko ją pažinti. 
Tai irgi buvo valios klausimas! Nepaprastai susikaupęs ir tik 
protarpiais priverstas persisverti per turėklus, jis surašė tris 
puslapius apie išvykimo jaudulius, apie jūrą apgaubiančią 
naktį ir tamsoje išnykstančius pakrančių žiburius. Iki pary- 
čių stovėjo šalia kapitono stebėdamas, kaip tas orientuojasi 
plaukdamas. Paskui išsitraukė savo sekstantą. Prieš pietus 
ėmė purtyti galvą. Po pietų padėjo savąjį prietaisą į šalį ir 
paklausė kapitoną, kodėl dirba taip netiksliai. 

— Taip darau jau trisdešimt metų, - atsakė kapitonas. 

— Reiškiu didžiausią pagarbą, - irgi atsakė Humboltas, — 
bet vis dėlto stebiuosi. 

- Čia juk ne matematika, - teisinosi kapitonas, - tikslas — 
nukakti anapus jūros. Plauki maždaug palei platumos laips- 
nį ir kada nors atvyksti, kur reikia. 

— Bet kaip gyventi, - negalėjo sutikti Humboltas, sudir- 
gęes dėl kovos su širdies pykinimu, - jei tikslumas nieko ne- 
reiškia? 

— Kuo puikiausiai, - atkirto kapitonas. - Beje, čia yra pri- 
vatus laivas. Jei kam nors kas nepatinka, gali bet kada palikti 
bortą. 

Kai buvo nebetoli Tenerifės, išvydo jūros pabaisą. Tolu- 
moje, prieš horizontą beveik permatomas, iš vandens iškilo 
gyvatės kūnas, dukart apsivijo ir žvelgė į mūsų pusę dviem 
pro žiūroną gerai matomomis kaip brangakmeniai akimis. 
Aplink snukį karojo plonų plaukų ūsai. Po kelių sekundžių, 

pabaisai vėl panirus, visi manė, kad pasivaideno. Gal tai mi- 
glos, pamanė Humboltas, ar dėl blogo maisto. Nusprendė į 
dienoraštį to nerašyti. 

Laivas dviem dienoms išmetė inkarą - reikėjo papildyti 
atsargas. Jau uoste juos apspito save pardavinėjančių mote- 
rų būrelis, graibstė už parankių, glostė kūnus. Bonplanas 
buvo bepasiduodąs vienos nutempiamas, bet Humboltas 
griežtai subarė laikytis tvarkos. Viena prišoko prie jo paties 
iš už nugaros, dvi nuogos rankos apkabino kaklą, moters 
plaukai krito jam ant pečių. Jis mėgino ištrūkti, tačiau vienas 
jos auskaras įsipainiojo į jo apsiausto sagę. Moterys kvatojo, 
o Humboltas nežinojo, kur dėti rankas. Pagaliau kikendama 
ji atšoko, šypsojosi net Bonplanas, bet kai pamatė Humbolto 
veido išraišką, kaipmat surimtėjo. 

— Tenai matyti vulkanas, - kalbėjo jis virpančiu balsu, — 
laiko turime nedaug, nėra ko čiupinėtis! 

Jie pasisamdė du vedlius ir ėmė kopti. Už kaštonų miško 
prasidėjo papartynas, už jo ėjo smėlinga lyguma, pilna pri- 
augusi prožirnių. Humboltas matuodamas oro slėgį Paska- 
lio metodu nustatė aukštį. Apsinakvojo jie sniegingoje oloje. 
Sustirę nuo šalčio pasitaisė guolį olos prieangyje. Padangėje 
kybojo mėnulis, mažas ir sušalęs, retsykiais praskrisdavo 
šikšnosparniai, kalno viršūnės šešėlio kontūras ryškiai atsi- 
spindėjo žemiau plaukiančių debesų paklotėje. 

— Visa Tenerifė, - aiškino Humboltas savo palydovams, — 
yra ištisinis, iš jūros kyšantis kalnas. Ar jums tai neįdomu? 

- Sąžiningai pasakius, - atsiliepė vienas iš vedlių, - ne- 
labai. 

Kitą rytą paaiškėjo, kad ir vedliai nežino kelio. Humbol- 
tas pasiteiravo, ar jie čia niekada nebuvo užlipę. 

— Ne, - atsakė kitas vedlys. - Kam to reikia? 

Gargždu nuklota laukymė aplink viršūnę buvo beveik ne- 
pereinama; jei tik kas slystelėdavo, akmenys dardėjo į slėnį. 

Vienas vedlys neišlaikė pusiausvyros ir sudaužė butelius su 
vandeniu. Ištroškę ir kruvinomis rankomis jie užsikaparnojo 
į viršūnę. Vulkano krateris jau keli šimtai metų buvo atšalęs, 
dugną dengė suakmenėjusi lava. Tolumoje galėjai matyti 
Palmą, Gomerą ir migloje skendinčius Lanserotės kalnus. 
Kol Humboltas barometru ir sekstantu tikrino kalnų aukštį, 
priešiškai nusiteikę vedliai tupėjo ant žemės, o Bonplanas 
sušalęs spoksojo į tolį. 

Kone mirdami iš troškulio vėlų popietį jie įžengė į Oro- 
tavos sodus. Apdujęs Humboltas apžiūrinėjo pirmuosius 
Naujojo pasaulio augalus. Matydamas vorą, kuris kaitinosi 
saulėje ant palmės kamieno, jis jautė siaubą, bet kartu ir lai- 
mę. Tik dabar pastebėjo lelijinių šeimos medį. 

Jis apsigręžo, bet Bonplano niekur nesimatė. Medžio būta 
milžiniško, ko gero, kelių tūkstančių metu senumo. Jis čia 
augo pirm ispanų ir pirm senųjų tautų, egzistavo jau prieš 
Kristų ir Budą, Platoną ir Tamerlaną. Humboltas pridėjo 
prie ausies laikrodį. Taip kaip laikrodis tiksėdamas laiką 
rodė, taip šitas medis laiką nuo savęs stūmė: tai uola, į kurią 
dužo jo tėkmė. Humboltas palietė ruplėtą kamieną. Aukštai 
viršūnėje skleidėsi šakos, šimtų paukščių čiulbesiai pripildė 
orą. Švelniai pabraukė jis ranka per žievę. Viskas mirė - visi 
žmonės, visi gyvūnai - tik jis vienas liko gyvas. Humboltas 
priglaudė skruostą prie medžio, bet staiga atsitraukė ir išsi- 
gandęs apsidairė, ar niekas nematė. Tuojau pat nusišluostė 
ašaras ir nuėjo ieškoti Bonplano. 

— Prancūzo? 

Vienas Žvejas uoste parodė į medinę trobelę. 

Humboltas atidarė duris ir pamatė nuogą Bonplano nu- 
garą ant rudos nuogos moters. Trinktelėjo durimis ir nu- 
skubėjo į laivą; nesustojo išgirdęs už nugaros atidumiant 
Bonplaną, nesulėtino žingsnių ir tada, kai šis, užsimetęs ant 


peties marškinius, o kelnes dar laikydamas rankoje, vos at- 
gaudamas kvapą, prašė dovanoti. 

- Jei toks atvejis dar pasikartos, laikysiu mūsų bendradar- 
biavimą baigtą, - pareiškė Humboltas. 

— Labai atsiprašau, - šnopavo Bonplanas bėgdamas ir 
maudamasis per galvą marškinius. - Kai kada žmogui už- 
eina, ar taip sunku suprasti? Jūs juk irgi vyras! 

Humboltas liepė pagalvoti apie savo sužadėtinę. 

— Neturiu, - atsakė Bonplanas lipdamas į kelnes. - Esu 
vienas kaip pirštas! 

— Žmogus - juk ne gyvulys. 

— Kai kada būna toks. 

— Ar niekada neskaitei Kanto? - pasiteiravo Humboltas. 

— Prancūzas neskaito svetimšalių. 

— Nesiginčysim. Dar kas nors panašaus - ir mūsų keliai 
skiriasi. Aišku? 

— Kaip Dievą myliu, - dievagojosi Bonplanas. 

— Ar supratai? 

Bonplanas murmėjo kažką po nosimi baigdamas sagsty- 
tis kelnes. 

Po kelių dienų laivas kirto atogrąžų platumą. Humboltas 
padėjo į šalį žuvį, kurios pūslę preparavo blankioje aliejinės 
lempos šviesoje, ir pakėlė akis į aiškiai matomus Pietų Kry- 
žiaus taškus. Kito pusrutulio žvaigždynai tik iš dalies pažy- 
mėti žvaigždėlapiuose. Tai - kita žemės ir dangaus pusė. 

Netyčia laivas pateko į moliuskų būrį. Atplaukiančių me- 
dūzų srautas buvo toks stiprus, kad laivas pamažu judėjo 
atgal. Bonplanas sužvejojo porą šių gyvių. 

— Jaučiuosi kažkaip keistai, - aiškino jis. - Nežinau kodėl, 
bet man kažkas negerai. 

Kita rytą laive prasidėjo karštligė. Patalpose po deniu 
klaikiai dvokė, naktimis ligoniai vaitojo, net gryname ore 
galėjai užuosti vėmalų kvapą. Laivo gydytojas nebuvo pasi- 

ėmęs kinmedžio žievės — mados dalykas, kraujo nuleidimai 
esą išbandyti ir nepalyginamai veiksmingesni! Jaunas jūri- 
ninkas iš Barselonos po trečio nuleidimo visai nukraujavo. 
Kitas taip kliedėjo, kad mėgino nuo denio skristi: kelis kar- 
tus suplasnojęs „sparnais“, nukrito į jūrą ir būtų nuskendęs, 
jei tučtuojau nebūtų nuleidę valties ir ištraukę. Kol Bonpla- 
nas sirgdamas drybsojo gulte, gėrė kone verdantį romą ir 
nieko negalėjo dirbti, Humboltas, pasikišęs po mikroskopu, 
pjaustė abu moliuskus, kas ketvirtį valandos matavo oro slė- 
gį, nustatinėjo dangaus spalvą ir vandens temperatūrą, kas 
pusvalandį leido į vandenį svambalą su prikabintu švino ga- 
balu ir visus duomenis registravo storame laivo žurnale. 

— Kaip tik dabar, - aiškino jis gargaliuojančiam Bonpla- 
nui, - negalima sau leisti suskysti. Geriausiai gydo darbas. 
Skaičiai įveikia netvarką. Net karščio sukeltą. 

Bonplanas pasidomėjo, ar Humbolto nė kiek nekamuoja 
jūrligė. 

— Nežinau. Nusprendžiau spjauti į ją, todėl nieko nepa- 
stebiu. Suprantama, kai kada užeina, bet iš tikrųjų beveik 
nebekreipiu į tai dėmesio. 

Vakare teko nugramzdinti į vandenį dar vieną numirėlį. 

— Tai mane neramina, - kreipėsi Humboltas į kapitoną. — 
Karštligė neturi sukliudyti ekspedicijai. Nusprendžiau ne- 
beplaukti iki Verakruso, už keturių dienų išlipu. 

Kapitonas pasiteiravo, ar Humboltas moka gerai plaukti. 

— Nėra reikalo mokėti, - atšovė jis, - po trijų dienų šeštą 
valandą ryto pamatysime salas, dar po dienos pasieksime 
žemę. Aš apskaičiavau. 

Kapitonas norėjo sužinoti, ar jis nejuokauja. 

Humboltas suraukė kaktą. 

— Gal iš manęs pasityčioti norite? 

— Anaiptol, tik priminti, kad tarp teorijos ir praktikos Žio- 
jėja praraja. Skaičiavimus gerbiu, bet čia ne mokyklos už- 

davinys, - čia vandenynas. Niekas negali nuspėti srovių ir 
vėjų. Taip tiksliai pasakyti, kada pasirodys žemė, papras- 
čiausiai neįmanoma. 

Trečios dienos anksti rytą migloje pamažu ėmė ryškėti 
pakrantės kontūrai. 

— Trinidadas, - ramiai tarė Humboltas. 

— Kažin. — Kapitonas parodė jūrų žemėlapį. 

— Jis netikslus, —- atsakė Humboltas. - Atstumas tarp seno- 
jo ir naujojo žemynų apskaičiuotas akivaizdžiai neteisingai. 
Dar niekas sąžiningai neišmatavo srovių. Būtų gerai, jei rytoj 
iš ryto išlaipintumėte mane Tera Firmoje. 

Laivą Humboltas paliko vienos didelės upės žiotyse. Šio- 
ji taip stipriai plukdė savo vandenis, jog atrodė, kad jūra — 
vien putojantis gėlas vanduo. Kol trys valtys gabeno į krantą 
dėžes su įranga, Humboltas, vilkėdamas nepriekaištingai 
pasiūtą prūsų uniformą saliutuodamas atsisveikino su ka- 
pitonu. Dar tebesėdėdamas valtyje, kuri nešė juos tingiai 
siūbuojančios sausumos link, jis pradėjo rašyti laišką broliui 
apie skaidrų orą, drungną vėją, kokoso palmes ir f lamingus. 
„Nežinau, kada šis laiškas tave pasieks, bet žiūrėk, kad įkiš- 
tum jį į laikraštį. Tegu pasaulis apie mane sužino. Didžiai 
klysčiau, jei sakyčiau, kad esu jam abejingas.“ 


MOKYTOJAS 


Tam, kuris pasiteiraudavo profesoriaus Gauso apie vaikys- 
tės prisiminimus, jis atsakydavo, kad tokio daikto išvis nėra. 
Prisiminimai, ne taip kaip vario raižiniai ar laiškai, yra be 
datų. Atmintyje randi dalykų, kuriuos tik gerai pagalvojęs 
gali surikiuoti tam tikra tvarka. 

Blankus ir nelabai reikšmingas atrodė, pavyzdžiui, vie- 
nos popietės prisiminimas, kai pataisė tėvą, šiam apsirikus 
skaičiuojant uždarbį. Galbūt per dažnai girdėjo tą istoriją 
pasakojant, todėl ją laikė dirbtine ir netikra. Kitas prisimini- 
mas lietė motiną. Kartą pargriuvo, motina jį guodė; jis ver- 
kė, ji šluostė ašaras; jis negalėjo užmigti, ji dainavo lopšinę; 
kitą sykį kaimynų berniukas norėjo jį prikulti, bet motina 
pamatė, pasivijo nusižengėlį, sučiupo, įsispraudė tarp kelių 
ir talžė jam per veidą, kol tas kruvinas ir apglumęs nudyrino 
namo. Motiną mylįs neapsakomai. Numirtų, jei kas nors jai 
atsitiktų. Tai - ne tušti žodžiai. Jis Žinojo, kad to neištvertų. 
Taip buvo, kai jam suėjo treji, ir po trisdešimties metų ne- 
buvo kitaip. 

Tėvo profesija - sodininkas, todėl jis dažniausiai vaikš- 
čiodavo nešvariomis rankomis, uždirbo mažai ir visada, 
kai imdavo kalbėti, skųsdavosi arba įsakinėdavo. „Vokie- 
tis, - mėgdavo kartoti po sunkių darbų srėbdamas vakare 
bulvienę, - yra tas, kuris visuomet sėdi tiesiai.“ Gausas vie- 
ną kartą paklausė: „Tik tiek? Ar to užtenka, kad būtum vo- 
kietis?“ Tėvas ilgai galvojo, sunku ir įsivaizduoti kiek. Tada 
linktelėjo galva. 

Motinos būta apkūnokos ir melancholiškos; ji virė, maz- 
gojo, svajojo ir verkė - nieko kito nematė ją dirbant. Nei skai- 
tyti, nei rašyti ji nemokėjo. Jau anksti jis pastebėjo, kad jinai 
ima senti. Oda darėsi nestandi, kūnas neteko ankstesnės 
formos, akys - blizgesio, o sulig kiekvienas metais veide ra- 
dosi vis daugiau raukšlių. Jis žinojo, kad taip esti su kiekvie- 
nu žmogumi, bet kad taip nutiktų motinai, negalima buvo 
pakęsti. Ji nyko jo akyse, o pats nieko negalėjo padaryti. 

Visi kiti prisiminimai vienaip ar kitaip siejosi su nepaslan- 
kumu. Ilgai buvo įsitikinęs, kad žmonės vaidina arba atliki- 
nėja ritualus, įpareigojančius juos prabilti ar ką nors daryti 
tik truputį luktelėjus. Kai kada galėdavo prie jų prisiderinti, 
bet protarpiais būdavo sunku ištverti. Kodėl jie mąsto taip 
lėtai, taip sunkiai, vargais negalais? Tarsi mintis gamintų 
kokia mašina, kurią iš pradžių reikia išjudinti ir paleisti, lyg, 
jie nebūtų gyvi ir nejudėtų patys. Jis pastebėjo, kad žmonės 
suirzdavo, jeigu jis nepaisė būtinybės nskubėti. Stengėsi, 
kaip galėjo, bet dažnai iš to nieko neišeidavo. 

Panašiai jam nutiko ir su juodais ženklais knygose, ku- 
rie kalbėdavo daugeliui suaugusiųjų, bet ne jo motinai ir 
ne jam. Vieno sekmadienio popietę paprašė tėvą paaiškinti, 
ką tie ženklai reiškia. „Pirmiausia, kaip stovi, vaike!“ Pa- 
aiškinti, ką reiškia tas ženklas su dideliu rąstu viršuje, tas, 
kuris stovi išsižergęs, tas pusapvalis ir visai apvalus? Tada 
žiūrinėjo puslapį, kol dar nesuprantami ženklai patys savai- 
me paaiškėjo, o iš jų staiga susidarė žodžiai. Atvertė kitą 
puslapį, šįkart ėjo greičiau, o po poros valandų jau mokėjo 
skaityti; dar tą patį vakarą perskaitė visą knygą, kuri, beje, 
buvo nuobodi, pasakojo vis apie Kristaus ašaras ir nusidėjė- 
lių atgailą už nuodėmes. Nunešė tą knygą motinai - kad ir 
jai tuos ženklus paaiškintų, bet ji liūdnai šypsodamasi purtė 
galvą. Tą akimirką jis suprato, kad niekas nenorėjo naudotis 
protu. Žmonės geidė ramybės. Jiems buvo svarbu valgyti ir 

miegoti, ir dar jie norėjo, kad su jais būtų elgiamasi malo- 
niai. Mąstyti jie nenorėjo. 

Mokytojas, kurio pavardė Biutneris, labai mėgo moki- 
niams įkrėsti lazdų. Jis vaizdavo, kad yra griežtas ir aske- 
tiškas, bet kai kada iš veido matėsi, kaip jam malonu mo- 
juoti lazda. Labiausiai mėgdavo duoti tokius uždavinius, 
kuriems spręsti reikėdavo ilgai plušėti ir vis tiek kur nors 
suklysdavai, todėl galų gale rasdavo progą išsitraukti lazdą. 
Ši mokykla buvo neturtingiausiame Braunšveigo rajone, nė 
vienas vaikas iš jos nesirengė stoti į aukštesnę mokyklą, nie- 
kas neketino dirbti kitokio nei rankų darbo. Gausas žinojo, 
kad Biutneris negali jo pakęsti. Kad ir kaip ramiai laikėsi ir 
labai stengėsi atsakinėti lėtai kaip visi kiti, bet vis tiek jautė, 
kad mokytojas juo nepasitiki ir tik laukia dingsties įkrėsti 
stipriau nei kitiems. 

Ir dingstis atsirado. 

Biutneris liepė mokiniams sudėti visus skaičius nuo vieno 
iki šimto. Tai būtų trukę kelias valandas ir vis tiek, stenkis 
nesistenk, kur nors padarysi sudėties klaidą, o tada lauk 
bausmės. „Na, pirmyn! - šūktelėjo Biutneris. - Ko sėdit akis 
išvertę, pradedam!“ Paskui Gausas nebegalėjo aiškiai pasa- 
kyti, ar tą dieną buvo labiau pavargęs nei visada, ar tik apie 
nieką negalvojo. Šiaip ar taip tąsyk nesusilaikė ir po trijų mi- 
nučių jau stovėjo prie mokytojo pulto su savo skalūno lentele, 
kurioje buvo parašyta tik viena vienintelė eilutė. 

— Taip, - tarė Biutneris ir jau stvėrėsi lazdos. Jis užmetė 
akį į rezultatą, o ranka sustingo ore. - Ką tai reiškia? 

— Penki tūkstančiai penkiasdešimt. 

— Ką? 

Gausui užėmė kvapą, ėmė krenkščioti, pylė prakaitas. 
Troško tik vieno: geriau būtų sėdėjęs savo vietoje ir skaičia- 
vęs kaip visi, kurie dabar kiurksojo nuleidę galvas ir apsi- 
metė, kad nieko negirdi. Juk buvęs toks uždavinys - sudėti 

visus skaičius nuo vieno iki šimto. Prie šimto pridėjus vieną 
bus šimtas vienas. Devyniasdešimt devyni ir du bus šimtas 
vienas. Devyniasdešimt aštuoni ir trys — šimtas vienas. Visą 
laiką šimtas vienas. Taip galima daryti penkiasdešimt kar- 
tų, taigi, penkiasdešimt kartų po šimtą vieną. 

Biutneris tylėjo. 

— Penki tūkstančiai penkiasdešimt, - pakartojo Gausas su 
viltimi, kad Biutneris galų gale supras. - Penkis kartus po 
šimtą vieną bus penki tūstančiai penkiasdešimt. 

Gausas trynė nosį, o akys jau buvo pilnos ašarų. 

— Po šimts pypkių, - tarstelėjo Biutneris. Paskui ilgai tylė- 
jo. Jo veidas keitėsi kas akimirką: tai žandus įtraukė, tai sma- 
krą tiesė, tai trynė kaktą ir pirštu tapšnojo per nosį. Paskui 
liepė Gausui sėsti į vietą, laikyti liežuvį už dantų ir pasilikti 
po pamokų. 

Gausas giliai atsiduso. 

— Nesutinki? — paklausė Biutneris. - Tada gausi lazdų. 

Taigi po paskutiniosios pamokos panarinęs galvą Gausas 
prislinko prie mokytojo pulto. Biutneris pareikalavo duo- 
ti garbės Žodį, pasakyti „kaip Dievą myliu“, - o šis mato 
viską, - kad uždavinį išsprendė savarankiškai. Gausas žodį 
davė, bet kai norėjo paaiškinti, kad į problemą reikia žiūrėti 
be išankstinio nusistatymo ir ne kaip įprasta, tada sprendi- 
mas pats ateina, Biutneris jį nutraukė ir padavė storą knygą. 
„Aukštoji aritmetika“ - tai jo mėgstamiausia knyga. 

— Gali neštis namo. Peržiūrėk. Bet saugok kaip akį kakto- 
je. Rasiu sulenktą puslapį, dėmę, piršto atspaudą, tada gausi 
pylos, ir ponas Dievas nepadės. 

Kitą dieną knygą grąžino. 

Biutneris paklausė, ką tai galėtų reikšti. Suprantama, ji 
esanti sunkoka, bet taip greitai nedera nuleisti rankų. 

Gausas purtė galvą, norėjo paaiškinti, bet negalėjo. Varvė- 
jo nosis. Turėjo nusišnypšti. 

— Tai kas yra? 

— Knygą perskaičiau, - mykčiojo jis. - Buvo įdomu, labai 
dėkoju. 

Jis spoksojo į Biutnerį sakydamas, kad laiko užteko. 

— Nemeluok, - perspėjo Biutneris. - Tai yra sunkiausias 
vokiškai parašytas vadovėlis. Niekas negali jo per vieną die- 
ną išstudijuoti, o ką jau kalbėti apie aštuonmetį varvančia 
nosimi. 

Gausas nežinojo, ką atsakyti. Biutneris neryžtingai paėmė 
knygą. 

— Nemanyk, kad taip lengvai išsisuksi, dabar paklausi- 
nėsiu! 

Po pusvalandžio jis žvelgė į Gausą nieko nesakančia veido 
išraiška. 

- Žinau, nesu geras mokytojas. Neturiu pašaukimo nei 
ypatingų gebėjimų. Bet dabar metas pasakyti: jei nestosi į 
gimnaziją, gyvenau tuščiai. 
rėdamas nuslopinti jaudulį, paskui čiupo lazdą, ir Gausas 
paskutinį kartą gyvenime gavo į kailį. 

Tą pačią dieną po pietų į Gauso tėvų namus pasibeldė 
jaunas vyrukas. Jam esą septyniolika, vardu Martinas Bar- 
telsas, studijuoja matematiką ir dirba Biutnerio asistentu. 
Norįs kelis žodžius sušnekti su šių namų sūnumi. 

— Turiu tik vieną sūnų, - paaiškino tėvas, - jam aštuoneri. 

- Jį ir turiu galvoje, - atsakė Bartelsas. - Noriu paprašy- 
ti, kad leistumėte tris kartus per savaitę su juo pasimokyti 
matematikos. Netiktų čia kalbėti apie pamokas, tai ne tas 
žodis, - Bartelsas nervingai šyptelėjo, - tai būtų darbas, per 
kurį galbūt ir pats daugiau išmokčiau už mokinį. 

Tėvas paprašė jaunikaitį stovėti tiesiai. 

— Visa tai nesąmonė! — tarė jis. Pagalvojo šiek tiek. - Kita 
vertus, o kas čia blogo. 

Ištisus metus juodu dirbo kartu. Iš pradžių Gausas su 
džiaugsmu laukdavo tų popiečių, kurios šiaip ar taip pai- 
vairindavo vieną į kitą panašias savaites, nors matematika jį 
nelabai žavėjo, kur kas smagiau būtų buvusios lotynų kal- 
bos pamokos. Netrukus ėmė darytis nuobodu. Bartelsas, 
tiesa, mąstė ne taip vangiai kaip kiti, bet ir su juo menkas 
džiaugsmas. 

Bartelsas pranešė kalbėjęsis su gimnazijos rektoriumi. Jei 
tėvas leis, būsiąs priimtas. 

Gausas atsiduso. 

— Netinka berniukui visą laiką nukabinti nosies! - paprie- 
kaištavo Bartelsas. 

Gausas susimąstė, ši pastaba atrodė įdomi. Kodėl jis toks 
nelinksmas? Galimas daiktas todėl, kad matė, kaip motina 
gyveno paskutines dienas. Galbūt todėl, kad pasaulis atrodė 
toks neviltingas: kai pamatai, koks plonas jo audinys, kaip 
šiurkščiai sumegztos iliuzijos, kaip negrabiai susiūta išvirkš- 
čioji pasaulio pusė. Todėl, kad tik paslaptis ir užsimiršimas 
daro jį pakenčiamą. Kad be miego, kuris žmogų kasdien iš- 
plėšia iš tikrovės, būtų neįmanoma ištverti. Negalėti į visa 
tai numoti ranka - liūdina. Nemiegoti - liūdina. Pažinimas, 
vargšeli Bartelsai, varo į neviltį. Kodėl, Bartelsai? Todėl, kad 
laikas eina nesustabdomai. 

Bartelsas ir Biutneris, abu kartu, įtikinėjo tėvą, kad sūnus 
turėtų eiti ne į verpyklą, o į gimnaziją. Tėvas nenoromis nu- 
sileido, bet iškart davė patarimą, kad visuomet, nors ir kas 
būtų, stovėtų tiesiai. Jau seniai jaunasis Gausas stebėjo, kaip 
dirba sodininkai, ir suprato, kad jo tėvą erzino ne žmonių 
amoralumas, o chroniški nugaros skausmai, kurie kankina 
kiekvieną to amato žmogų. Sūnui nupirko dvejus naujus 
marškinius, pastorius skyrė nemokamą maitinimą. 

Aukštesnioji mokykla nuvylė. Nieko čia daug nemokė: 
šiek tiek lotynų, retorikos, graikų, teologijos pagrindų, o ma- 

tematikos lygis — net juokas ima. Naujieji mokyklos draugai 
neką tebuvo gudresni už anuos; mokytojai, nors mušė ne 
rečiau, bet vis dėlto ne taip stipriai. Per pirmuosius pietus 
pastorius pasidomėjo, kaip Gausui sekasi mokykloje. 

— Pakenčiamai, - atsakė. 

Pastorius norėjo žinoti, ar sunku mokytis. 

Berniukas suraukė nosį ir papurtė galvą. 

— Bijok Dievo, - perspėjo pastorius. 

Gausas suklusęs pakėlė galvą. 

Pastorius žvelgė į jį piktomis akimis. Riesti nosį esanti 
mirtina nuodėmė. 

Gausas pritariamai linktelėjo galva. 

— Niekada to nepamiršk, - mokė dvasininkas. - Visą gy- 
venimą. Kad ir koks būtum išmaningas, visada reikia būti 
kukliam. 

— Kodėl? 

Pastorius atsiprašydamas perklausė, ar teisingai nugirdo. 

— Nieko, - atsakė Gausas, - visai nieko. 

— Ne, ne! - reikalavo pastorius. - Noriu išgirsti, kaip sakei. 

— Manau grynai teologiškai, - teisinosi Gausas. - Juk Die- 
vas sukūrė Žmogų, koks jis yra, o paskui reikia už tai jo nuo- 
lat atsiprašinėti. Tai nelogiška. 

— Kažkas negerai mano ausims, - pašaipiai tarė pastorius. 

Gausas išsitraukė labai nešvarią nosinę ir nusišnypštė. 
Gal ką nors blogai suprantąs, bet jam tai atrodo kaip tyčia 
sukeisti veiksmas ir padarinys. 

Bartelsas nemokamą maitinimą Gausui išrūpino iš rūmų 
patarėjo Cimermano, Getingeno universiteto profesoriaus. 
Šis buvo liesas, nuoširdus žmogus, į Gausą visada žiūrėjo su 
mandagia pagarba. Vieną kartą pasiėmė jį į audienciją pas 
Braunšveigo hercogą. 

Hercogas, draugiškas ponas su trūkčiojančiomis blakstie- 
nomis, priėmė juos auksu tviskančioje salėje, kurioje degė 

tiek daug žvakių, kad niekur nesimatė šešėlių — vien tik at- 
spindžiai lubų veidrodžiuose: atrodė, viršuje kybo antra, tik 
apversta patalpa. 

— Tai šitas yra tas mažasis genijus? 

Gausas Žemai nusilenkė, kaip buvo pamokytas. Jis žino- 
jo, kad nebetoli tas metas, kai hercogų nebebus. Tada apie 
absoliučius valdovus bus galima tik knygose paskaityti, 
o mintis stovėti priešais vieną iš tokių, nusilenkti ir laukti 
jo lemtingo Žodžio, kiekvienam turi atrodyti svetima ir 
pasakiška. 

— Paskaičiuok ką nors, - paprašė hercogas. 

Gausas nusikosėjo, jam buvo karšta ir svaigo galva. Žva- 
kės sunaudojo beveik visą orą. Jis žvelgė į jų liepsneles ir 
staiga šovė į galvą mintis, kad profesorius Lichtenbergas yra 
neteisus - flogistono hipotezė visai nereikalinga. Degė ne 
šviesos medžiaga, o pats oras. 

— Jei bus leista pasakyti, - tarė Cimermanas, - čia esama 
tam tikro nesusipratimo. Šis vaikinas nėra skaičiavimo meis- 
tras. Priešingai, jis dargi nėra puikus skaičiuotojas. Tačiau 
matematika, kaip Jūsų didenybė puikiai žinote, neturi nieko 
bendra su sudėties ir atimties menu. Prieš dvi savaites šis 
jaunuolis visai savarankiškai nustatė Bodė planetų nuotolio 
nuo Saulės taisyklę, paskui atrado dvi jam nežinomas Oi- 
lerio teoremas. Taip pat nuostabiai patobulino kalendorinę 
aritmetiką: jo formulė Velykų datai apskaičiuoti jau taikoma 
visoje Vokietijoje. Jo laimėjimai geometrijoje tiesiog stulbina. 
Šis tas jau paskelbta mokslinėje spaudoje, nors ir ne jo, o kai 
kurių mokytojų vardu - nenorima, kad ankstyva garbė jau- 
nikaitį paveiktų pražūtingai. 

— Mane labiau domina lotynų kalba, - kimiu balsu tarė 
Gausas. - Galiu atmintinai padeklamuoti kelias dešimtis ba- 
ladžių. 

Ar jo kas nors neprimokė, paabejojo hercogas. 

Cimermanas bakstelėjo Gausui į pašonę. 

— Labai prašau atleisti. Jaunuolis kilęs iš paprastos šeimos, 
jo elgesys nėra nepriekaištingas. Bet garantuoju už jį, kad tik 
rūmų stipendija padės jam gausinti laimėjimus, kurie didins 
tėvynės šlovę. 

— Tai dabar jokių skaičiavimų nebus? - dar kartą paklausė 
hercogas. 

— Deja, ne, - atsakė Cimermanas. 

— O gaila, - nusivylęs tarė hercogas. - Ir tokiu atveju sti- 
pendiją jis vis tiek gaus. Ateikite vėl, kai jis turės ką nors 
nauja. Aš labai rūpinuosi mokslu. Mano mylimiausias krikš- 
tasūnis, mažasis Aleksandras, ką tik išvyko į Pietų Ameriką 
ieškoti gėlių. Gal čia pas mus irgi ugdomas didis žmogus! 

Hercogas mostelėjo ranka, kad šiuodu gali eiti, ir Cimer- 
manas su Gausu, kaip buvo išmokę, žemai lenkdamiesi ir 
atatupsti traukėsi prie durų. 

Po to netrukus į miestą atvyko Piliatras de Rozjė. Kartu 
su markizu d'Arlanu jie buvo pakilę į puspenktos mylios 
aukštį pintinėje, pritvirtintoje prie karšto oro pripūsto mai- 
šo, ir skridę viršum Paryžiaus. Kai nusileido, - sklido tokios 
kalbos, - du vyrai turėję markizą vesti už parankių, šis kal- 
bėjęs nesąmones, girdi matęs, kaip aplinkui skraidžiusios 
sparnuotos šviesos būtybės su moterų krūtimis ir paukščių 
snapais. Tik po kelių valandų nusiraminęs ir sakęs, kad dėl 
tų regėjimų kalti pertempti nervai. O Piliatras, priešingai, 
buvęs susikaupęs ir atsakinėjęs į visus klausimus. Tokių ne- 
paprastų dalykų nebuvę; atrodo, esi toje pačioje vietoje, o 
žemė apačioje vis grimzta į gilumą. Tai supras tik tas, kuris 
viską patyrė savo kailiu. Kiti visa tai gali įsivaizduoti arba 
kaip kažką neregėta negirdėta, arba kaip niekuo ypatinga 
neišsiskiriantį įvykį, kaip kam išeina. 

Piliatras su savuoju aparatu ir dviem padėjėjais keliavo į 
Stokholmą. Pernakvojo viename iš pigesnių viešbučių ir jau 

rengėsi vykti toliau, kai hercogas perdavė prašymą surengti 
parodomąjį skrydį. 

Piliatras aiškino, kad tai brangiai kainuoja ir šiuo metu tik 
trukdytų kelionei. 

Pasiuntinys priminė, jog hercogas nepratęs girdėti, kad jo 
svetingumas būtų įžūliai atmetamas. 

— Koks svetingumas, - piktinosi Piliatras. - Už nakvynę 
užsimokėjau. Vien balioną parengti reikėtų sugaišti dvi 
dienas. 

— Gal Prancūzijoje ir galima su vyresnybe taip kalbė- 
ti, - atsakė pasiuntinys, — ten daug kas leidžiama. Būdamas 
Braumšveige, prašom gerai pagalvoti, ką reikštų mane su- 
grąžinti su tokiu atsakymu. 

Piliatras nusileido. 

— Turėjau žinoti, - kalbėjo jis tingiai, - Hanoveryje būtų 
tas pat nutikę, Bavarijoje — irgi. Dėl šventos ramybės rytoj po 
pietų prie šito purvino miesto vartų pakilsiu į orą. 

Kitą dieną iš pat ryto kažkas pasibeldė į Piliatro duris. Už 
jų stovėjo berniukas; atidžiai žiūrėdamas jam į akis prašėsi 
leidžiamas skristi kartu. 

— Važiuoti, - pataisė Piliatras. - Balionu važiuojama. Rei- 
kia sakyti ne skristi, o važiuoti. Taip šneka balionininkai. 

— Kokie balionininkai? 

— Aš esu pirmas, - atsakė Piliatras, — ir taip nustačiau aš. 
Suprantamas daiktas - ne, jokių važiavimų kartu! 

Piliatras patapšnojo jam per žandą. 

- Šiaip jau šitaip nesielgiu, - švelnino padėtį berniukas 
atgalia ranka šluostydamasis panosę. - Mano pavardė Gau- 
sas, nesu toks nežinomas, greitu laiku padarysiu tokių pat 
didelių atradimų kaip Izaokas Niutonas. Tai sakau ne iš pai- 
kystės, o todėl, kad maža laiko, verkiant reikia, kad daly- 
vaučiau skridime. Juk ten, viršuje, žvaigždės geriau matyti, 
ar ne? Aiškiau ir nepritemdytos rūko? 

— Be jokios abejonės, galiu kirsti lažybų, - atsakė Pi- 
liatras. 

— Todėl ir noriu ten būti. Apie žvaigždes Žinau nemažai. 
Galiu laikyti griežčiausią egzaminą. 

Piliatras nusišypsojo klausdamas, kas mažylį išmokė taip 
gražiai kalbėti. Susimąstė. 

— Na, gerai, - tarė pagaliau, - nebent dėl žvaigždžių! 

Po pietų minios, hercogo ir saliutuojančio gvardijos bata- 
liono akivaizdoje dviem žarnomis pradėjo į didžiulį perga- 
mento maišą pamažu pūsti karštį. Niekas nemanė, kad vis- 
kas truks taip ilgai. Pusė Žiūrovų jau buvo išsivaikščioję, kai 
balionas pradėjo apvalėti, ir vos ketvirtis jų bebuvo likę, kai 
pūslė, atsiplėšusi nuo žemės neskubėdama ėmė kilti. Virvės 
išsitempė, Piliatro padėjėjai ištraukė žarnas, mažoji pintinė 
truktelėjo ir Gausas, kuris iki tol tupėjo ant pintinės dugno, 
jau būtų iškišęs galvą, jei Piliatras nebūtų sugriebęs jo už 
pečių ir prispaudęs prie dugno. 

— Dar ne, - pašnibždėjo jam į ausį. - Gal meldiesi? 

— Ne, - patyliukais atsakė Gausas, - vardiju pirminius 
skaičius. Taip darau visada, kai nervinuosi. 

Piliatras ištiesė ranką su pakeltu nykščiu norėdamas nu- 
statyti vėjo kryptį. Balionas pakils, judės į tą pusę, kur vėjas 
neš, ims leistis, kai oras jame atvės. Prie pat pintinės klykte- 
lėjo Žuvėdra. 

— Dar ne, - garsiai šaukė Piliatras, - dar ne. Dar ne. Da- 
bar! - Ir pusiau už apykaklės, pusiau už plaukų jis pastatė 
Gausą ant kojų. 

Tolumoje - išlenkta žemė. Apačioje - nusidriekiantis ho- 
rizontas, apvalūs gūbriai, pusiau ištirpę rūke. Užvertę gal- 
vas spoksantys žmonės, mažyčiai veidai aplink dar degan- 
tį laužą, greta - miesto stogai. Prie kaminų prisegti dūmų 
debesėliai. Per žalumą vingiuojantis kelias, ant jo — asilas, 
mažas kaip vabalas. Gausas tvirtai laikėsi įsikibęs į pintinės 

kraštus. Ir tik kai užsičiaupė, suprato, kad visą laiką rėkė 
gerklę išvertęs. 

— Taip Dievas mato pasaulį, - tarė Piliatras. 

Jis norėjo atsakyti, bet nebeturėjo balso. Su kokia jėga oras 
jį drebino ir slopino! O saulė - kodėl ji čia viršuje nepalygi- 
namai šviesesnė? Akys sopėjo, bet negalėjo ir nenorėjo jų 
užmerkti. Ir pati erdvė: brėžk tiesę nuo vieno taško prie kito, 
nuo to stogo prie ano debesies, prie saulės, atgal prie stogo. 
Iš taškų susideda linijos, iš linijų - plotai, o iš plotų - kūnai, 
bet dabar ne tai svarbu. Kaip gražiai išlenktas žemės hori- 
zontas! Čia iš viršaus tai puikiai matyti. Jis pajuto Piliatro 
ranką ant peties. Niekada nebenusileisti! Aukštyn ir aukš- 
tyn - kol nebesimatys žemės lopinių. Ateis diena, kai žmo- 
nės tai patirs. Tada visi skraidys, tarsi savaime suprantama, 
bet jo nebebus gyvo. Susijaudinęs pakėlė akis į saulę, bet 
šviesa keitėsi. Atrodė, kad prietema tarsi kokia migla kyla 
į dar šviesią padangę. Pora paskutinių liepsnos liežuvių, 
raudonis horizonte, ir staiga - saulės nebėra, viršuje - vien 
žvaigždės. Ten apačioje niekada nebūdavo taip greitai. 

— Mes jau leidžiamės, - pranešė Piliatras. 

— Ne, - maldavo jis, - dar ne! 

Tiek daug žvaigždžių, ir kas akimirka - jų vis daugiau. 
Kiekviena — mirštanti saulė. Kiekviena - laikina, ir visos 
skrieja savo orbitomis; taip, kaip kiekviena planeta, kuri 
sukasi aplink savo saulę, kiekvienas mėnulis - aplink savo 
planetą, turi savo formulę, taip yra ir visus tuos judėjimus, 
kiekvieno sukimąsi aplink kitą kūną apibūdinanti formu- 
lė, ko gero, be galo sudėtinga, bet gal ir ne, galbūt slypinti 
savo pačios paprastybėje; gal tik reikėtų kaip reikiant ilgai 
stebėti. Jo akys perštėjo. Jausmas toks, tarsi seniai nebūtų 
mirksėjęs. 

— Tuojau nusileisime, - perspėjo Piliatras. 

— Dar ne! 


52 


Gausas pasistiepė ant pirštų galų, tarsi tai galėtų ką nors 
pakeisti, spoksojo kaklą ištempęs ir pirmą kartą suprato, kas 
yra judėjimas, kūnas, o svarbiausia - kas yra erdvė, kuri 
tvyro tarp kūnų ir visus —jį patį, Piliatrą ir šią pintinę - laiko 
apglėbusi. Erdvė, kuri... 

Jie žnegtelėjo į šienui džiovinti parengtą Žaginį, trūko vie- 
na virvė, pintinė apvirto, Gausas nuriedėjo į molingą pel- 
kę, Piliatras krito nesėkmingai, smarkiai susitrenkė ranką 
ir, pamatęs perplyšusią pergamento pūslę, ėmė taip baisiai 
keiktis, kad iš namų atbėgantis šeimininkas staiga sustojo 
ir užsimojo kastuvu. Vos kvapą atgaudami atskubėjo pagal- 
bininkai ir sulankstė susiglamžiusį balioną. Piliatras laikė 
ranką prispaudęs prie kūno ir stiprokai kepštelėjo Gausą. 

— Dabar žinau, - atsakė šis. 

— Ką žinai? 

— Kad lygiagretės linijos susikerta. 

— Puiku, - pritarė Piliatras. 

Gausui širdis draskėsi krūtinėje. Jis svarstė, ar nepaaiškin- 
ti šiam vyrui, kad prie pintinės reikėtų pritvirtinti mosuoja- 
mą irklą, kuriuo būtų galima pakreipti oro srovę ir balioną 
priversti judėti kita kryptimi. Tačiau prikando liežuvį. Jo 
niekas neklausė ir būtų buvę nemandagu Žmonėms prime- 
tinėti idėjas. Viskas taip akivaizdu, kad ta mintis netrukus 
ateis į galvą kam nors kitam. 

O dabar šis žmogus norėjo matyti dėkingą vaiką. Vargais 
negalais Gausas nutaisė šypseną, išskėtė rankas ir nusilenkė 
kaip kokia lėlė. Piliatras buvo patenkintas, irgi nusišypsojo 
ir paglostė jam galvą. 

Per pusę metų, praleistų Naujojoje Andalūzijoje, Humboltas 
ištyrė viską, kas neturėjo kojų ir užtektinai baimės paspruk- 
ti. Jis nustatinėjo dangaus spalvą, žaibų temperatūrą, ragavo 
paukščių mėšlą, matavo naktinio šerkšno svorį ir žemės dre- 
bėjimus, lankėsi mirusiųjų uoloje. 

Su Bonplanu gyveno baltame mediniame name, kuris sto- 
vėjo visai neseniai žemės drebėjimo gerokai apgriauto mies- 
to pakraštyje. Požeminiai smūgiai vis dar išplėšdavo žmones 
iš miego, vis dar galėjai, pridėjęs prie žemės ausį ir sulaikęs 
kvapą, girdėti judant kažkur giliai apačioje. Humboltas kas- 
davo urvus, į šulinius nuleisdavo ant virvutės pririštus ter- 
mometrus, ant būgnų odos paberdavo žirnių. „Drebėjimas, 
be abejonės, pasikartos, - sakydavo linksmai. - Netrukus 
visas miestas bus vieni griuvėsiai.“ 

Kartą jie vakarieniavo pas gubernatorių, paskui maudė- 
si. Į upę sustatė kėdes ir vilkėdami lengvais drabužiais 
susėdo priešais srovę. Protarpiais praplaukdavo nedideli 
krokodiliukai. Staiga karaliaus vietininko sūnėnui Žuvis 
nukando tris kojos pirštus. Tas vyriškis - vadinosi jis do- 
nas Oriendas Kasaulesas ir nešiojo didžiulius ūsus - krūp- 
telėjo ir kelias sekundes spoksojo tarsi sustingęs, tik pas- 
kui, matyt, labiau nenorėdamas patikėti, kas įvyko, nei 
išsigandęs, ištraukė nukentėjusią koją iš raudonai nusi- 
dažiusio vandens. Ėmė dairytis, lyg ko ieškotų, pasviro į 
šoną, ir Humboltas jį sugriebė į glėbį. Su pirmuoju laivu 
jis išplaukė į Ispaniją. 

Dažnai Humboltas kviesdavosi į svečius moterų: jų supin- 
tuose plaukuose skaičiuodavo utėles. Jos ateidavo būreliais, 
šnibždėdavosi tarp savęs, šaipydavosi iš to žemaugio unifor- 
mą vilkinčio vyro su kairiojoje akyje įspraustu didinamuoju 
stiklu. Bonplaną kankino šių moterų grožis. Be to, jis niekaip 
negalėjo suprasti, kokia nauda iš tos utėlių statistikos. 

— Noras žinoti, - atsakė Humboltas, - tiesiog smalsu žino- 
ti. Dar niekas nėra tyręs, kaip tie nepaprastai atsparūs gyviai 
gyvena ir veisiasi pusiaujo kraštų gyventojų galvose. 

Netoli nuo jų namo iš varžytinių buvo pardavinėjami žmo- 
nės. Raumeningi vyrai ir moterys, supančioti grandinėmis, 
bukais žvilgsniais dėbčiojo į žemvaldžius, kurie pagaikščiu 
makalavo po jų burnas, žiūrinėjo į jų ausis, atsiklaupę čiu- 
pinėjo užpakalius. Jie maigė pirštais jų pėdų apačias, tikrino 
plaukus ir lietė genitalijas. Dažnai, nieko nepirkę, nueida- 
vo - tai buvo jau nykstanti ekonomikos šaka. Humboltas 
nupirko tris vyrus ir liepė nuimti jiems grandines. Šie nieko 
nesuprato. Per vertėją pasakė, kad jie gali eiti. Tie stebeilijo 
į jį akis išvertę. 

— Laisvi! 

Jie klausė, kur turi eiti. 

— Kur tik norite, - atsakė Humboltas. 

Jis davė jiems pinigų. Šie neskubėdami tikrino monetas 
dantimis. Vienas atsisėdo ant žemės, užsimerkė ir nesiju- 
dino iš vietos — tarsi pasaulyje nebūtų nieko, kas jį galėtų 
dominti. Humboltas ir Bonplanas nuėjo lydimi paniekos ku- 
pinų ten stovėjusiųjų žvilgsnių. Kelis kartus jie atsigręžė, bet 
sidėjo liūtis, o naktį miestą vėl supurtė žemės drebėjimas. 
Kitą rytą trijų išpirktųjų neliko nė kvapo. Niekas nežinojo, 
kur jie pradingo, ir niekada nebepasirodė. Kai vyko kitos 
varžytinės, Humboltas ir Bonplanas nebekėlė kojos iš namų, 

dirbo užsidarę langines ir išėjo pakvėpuoti grynu oru, kai 
viskas buvo pasibaigę. 

Kelias į Chaymo misiją ėjo per tankią girią. Kone kiekvie- 
name žingsnyje jie regėjo nematytus augalus. Žemėje, atro- 
dė, nėra tiek vietos tokiai augmenijos gausybei sutalpinti: 
medžių kamienai glaudėsi vienas prie kito, vieni augalai 
dengė kitus, už lianų kliuvo jų galvos ir pečiai. Misijos vie- 
nuoliai juos sutiko draugiškai, nors nesuprato, ko tiedviem 
iš jų reikia. Abatas kraipė galvą. Negali būti, šuo, matyt, pa- 
kastas kitur! Niekas nevažiuoja į kitą pasaulio galą matuoti 
žemių, kurios jam nepriklauso. 

Misijoje gyveno pakrikštyti indėnai, kurie tvarkėsi savi- 
valdos principu. Turėjo savo komendantą, policijos viršinin- 
ką ir net miliciją; kol elgėsi klusniai, jiems leisdavo ramiai 
gyventi, tarsi būtų laisvi. Vaikščiojo jie nuogi, užsimetę vos 
vieną kitą skudurą, kurį iš kažkur buvo ištraukę: skrybėlę, 
perjuostę, prie pečių pritvirtintą antpetį. Humboltui reikėjo 
šiek tiek laiko, kol galėjo vaizduoti, tarsi prie to būtų pri- 
pratęs. Jam nepatiko matyti, kokiose vietose moterims žėlė 
plaukai; tai atrodė nesuderinama su jų prigimtine garbe. Ta- 
pašaipiai, kad Humboltas visas išraudo ir ėmė mikčioti. 

Netoliese nuo misijos, Naktinių paukščių oloje, gyveno mi- 
rusieji. Paisydami senos legendos vietiniai Žmonės atsisakė 
Humboltą ir Bonplaną tenai lydėti. Tik po ilgų įkalbinėjimų 
kartu eiti sutiko du vienuoliai ir vienas indėnas. Tai buvo 
viena iš didžiausių olų visame žemyne: anga - šešiasdešimt 
pėdų pločio ir devyniasdešimt pėdų aukščio, pro ją šviesos 
galėjo patekti tiek, kad viduje dar šimtą penkiasdešimt pėdų 
gilyn augo žolė ir krūmokšniai. Tik paskui reikėjo deglų. 
Nuo tos vietos ir prasidėjo riksmai. 

Tamsoje driekėsi paukščių valdos. Tūkstančiai lizdų ka- 
rojo lyg kapšai, pritvirtinti prie olos viršaus, o triukšmas 

tiesiog glumino. Kaip tie paukščiai orientuojasi, niekas ne- 
žinojo. Bonplanas tris kartus iššovė, bet šūvių garsą nustel- 
bė triukšmas; nuo Žemės jis pakėlė du dar trūkčiojančius 
sparnuočius. Humboltas atkirto uolos gabalėlių tyrimams, 
matavo temperatūrą, oro slėgį ir drėgmę, nuo sienos nukaišė 
samanų. Vienas vienuolis persigandęs suspigo, kai sandalu 
sutraiškė milžinišką naktinę sraigę. Paskui reikėjo bristi per 
upelį, paukščiai plasnojo aplink galvas, Humboltas užsiėmė 
delnais ausis, vienuoliai žegnojosi. 

— Nuo čia prasideda mirusiųjų karalystė, - pranešė ve- 
dlys, - toliau aš neisiu. 

Humboltas pasiūlė mokėti dvigubai. Vedlys atsisakė. 

— Ta vieta yra negera! Ir iš viso ko čia lįsti, Žmogaus vieta 
šviesoje. 

— Puikiai pasakyta, - visa gerkle pritarė Bonplanas. 

— Šviesa, - sušuko Humboltas, — yra ne šviesumas, O Ži- 
nojimas! 

Jis žingsniavo toliau, o Bonplanas ir vienuoliai kiūtino iš 
paskos. Urvas šakojosi į dvi dalis, be vedlio jie nežinojo, kur 
sukti. Humboltas siūlė pasidalyti po du. Bonplanas ir vie- 
nuoliai purtė galvas. 

— Tada į kairę, - tarė Humboltas. 

— Kodėl į kairę? - klausė Bonplanas. 

— Vadinasi, į dešinę, - atsakė Humboltas. 

— O kodėl į dešinę? 

— Po velnių - sušuko Humboltas, - tikras idiotizmas! 

Ir jis pirmas pasuko į kairę. Paukščių triukšmas čia dar su- 
stiprėjo. Netrukus tame klegesyje buvo galima atpažinti aukš- 
tus, į spragsėjimą panašius, vienas po kito sklindančius garsus. 
Humboltas atsiklaupė ir ėmė ant žemės apžiūrinėti skurdžius, 
išburkusius, bespalvius, beveik beformius augalėlius. 

— Įdomu, - sušuko jis Bonplanui į ausį, - kaip tik apie to- 
kius Freiburge esu rašęs darbą! 


57 


Kai juodu pakėlė akis, pamatė, kad vienuolių nebėra. 

— Prietaringi avinai. Į priekį! - sukomandavo Humboltas. 

Toliau reikėjo staigiai leistis žemyn. Aplinkui pliaukšėjo 
sparnai, bet nė vienas iš skraidūnų jų neužkliudė. Apčiupom 
grabaliodami sieną jie priėjo didžiulę erdvę. Deglai buvo per 
menki, kad apšviestų skliautus, todėl ant sienų metė mil- 
žiniškus šešėlius. Humboltas žvilgtelėjo į termometrą: jis 
rodė, kad temperatūra kyla, - kažin ar profesorius Verneris 
dėl to apsidžiaugtų! Tada šalia savęs išvydo motinos pavi- 
dalą. Ėmė mirkčioti, tačiau ją matė ilgiau, nei miražui derė- 
tų. Pakaklėje - tvirtai sumegzti pečius gaubiančios skaros 
galai, į šoną pakreipta galva, abejinga šypsena, smakras ir 
nosis tokie smulkučiai, kaip paskutiniąją gyvenimo dieną, 
rankose sulenktas skėtis. Humboltas užsimerkė ir pradėjo 
skaičiuoti iki dešimt. 

— Ką, nenugirdau? - paklausė Bonplanas. 

— Nieko, - atsakė Humboltas ir susikaupęs atkirto gaba- 
liuką uolos. 

— Ten link dar galima paėjėti, - parodė kryptį Bon- 
planas. 

— Užteks, - atsakė Humboltas. 

Bonplanas išreiškė prielaidą, kad giliau gali būti nežino- 
mų augalų. 

— Geriau sukame atgal, - laikėsi savo nuomonės Humbol- 
tas. - Jei sakau užteks, tai užteks. 

Palei upeliuką jie gūžino dienos šviesos link. Paukščių 
ėmė retėti, jų triukšmas - silpti, netrukus galėjo gesinti 
deglus. 

Prie olos angos indėnas vedlys viršum ugnies sukiojo 
Bonplano nušautus paukščius norėdamas išleisti taukus. 
Plunksnos, snapas ir nagai jau baigė sudegti, kraujas varvėjo 
į liepsnas, taukų masė šnypštė, ore tvyrojo kartus kvapas. 

— Vertingiausi yra taukai, - paaiškino jis. —- Jokio kvapo ir 
ištisus metus išlieka švieži! 

— Dabar vėl reikia dviejų paukščių! - niršo Bonplanas. 

Humboltas paprašė Bonplano ištraukti butelį su degtine, 
sriūbtelėjo didelį gurkšnį ir kartu su vienuoliais patraukė į 
misiją; Bonplanas grįžo atgal, nes reikėjo sumedžioti dar du 
paukščius. Už kelių šimtų žingsnių Humboltas staiga susto- 
jo, užvertė galvą ir sužiuro į kalnų viršūnes, kurios aukštai 
rėmėsi į dangaus skliautą. 

— Girdėti! 

— Girdėti, - patvirtino vienuolis. 

— Jei ne uoslė, tai garsas. Spragsėjimas, atsispindėjęs nuo 
sienų. Matyt, taip tie paukščiai orientuojasi. 

Pakeliui Humboltas užsirašinėjo svarbiausias mintis — 
apie sistemą, kuria žmogus galėtų pasinaudoti tamsią naktį, 
kai nešviečia mėnulis, arba po vandeniu. O taukai: kadangi 
neturi kvapo, puikiai tiktų žvakėms lieti. Smagiai atidarė 
savo vienuolyno celės duris, čia jo laukė nuoga moteris. Iš 
pradžių pamanė, kad atėjo dėl utėlių arba atnešė kokią Žinią. 
Paskui suprato, kad šį kartą jai reikėjo kitko — kaip tik to, 
apie ką jis pagalvojo; ji norėjo, ir nebuvo kur dėtis. 

Akivaizdu, ją atsiuntė gubernatorius; taip, matyt, jis įsi- 
vaizdavo vyrams tinkamus pokštus. Kiaurą parą ji čia pra- 
kiurksojo jo laukdama. Iš nuobodulio išardė sekstantą, su- 
jaukė surinktus augalus, gėrė preparavimui laikomą spiritą, 
o apsvaigusi miegojo. Pabudusi išmargino kažkokio linksmo 
nykštuko atkištomis lūpomis portretą, kuriame, žinoma, 
neatpažino Frydricho Didžiojo, ir padarė tai visai neprastai. 
Dabar, kai Humboltas pagaliau parsirado, ji norėjo kuo grei- 
čiau atlikti, kas priklausė. 

Kol jis teiravosi, iš kur ji ir ko norinti, gal galįs jai kuo pa- 
dėti, ji mikliai atsagstė jam kelnes. Jinai buvo mažutė, apvali, 
gal šiek tiek vyresnė nei penkiolikos metų. Jis atsitraukė, ji 

puolė prie jo; jis atsitrenkė į sieną, o kai norėjo ją sudraus- 
minti, pamiršo ispanų kalbą. 

— Mano vardas Inesa, - tarė ji, - galite manimi pasitikėti. 

Kai ji traukė jam į viršų marškinius, ištrūko viena saga 
ir nuriedėjo grindimis. Humboltas lydėjo ją akimis, kol toji 
atsitrenkė į sieną ir apvirto. Mergina apsikabino jo kaklą ir 
ėmė tempti; kol jis murmėdamas prašėsi paleidžiamas ir aiš- 
kino, kad esąs Prūsijos karūnos tarnautojas, ji atsitempė jį į 
kambario vidurį, pargriovė ant kilimo, o jis, net nesuprasda- 
mas kodėl, nesipriešino atverčiamas ant nugaros ir pajuto, 
kaip jos rankos kūnu nuslydo žemyn, oO ji konstatavo, kad 
čia nieko tokio. Jis žvelgė į jos palinkusią nugarą, kambario 
lubas ir už lango vėjo judinamus palmių lapus. 

— Dar truputį kantrybės, - tarė ji. - Pasitikėkite manimi! 

Lapai buvo trumpi ir smaili, to medžio jis dar niekada 
nebuvo tyręs. Norėjo atsisėsti, bet ji rankomis uždengė jam 
veidą ir nuspaudė žemyn. Pats savęs klausė, kaip ji nesu- 
pranta, kad jis pakliūna į pragarą. Vėliau negalės pasakyti, 
kiek truko, kol ji liovėsi, subraukė pirštais savo plaukus ir 
žvelgė į jį iūdnomis akimis. Jis užsimerkė. Ji atsistojo. 

- Čia juk nieko tokio, - tarė ji patyliukais, — tai mano kaltė. 

Jam skaudėjo galvą, jautė siaubingą troškulį. Tik kai išgir- 
do, kaip trinktelėjo už jos nugaros durys, atsimerkė. 

Bonplanas aptiko jį prie rašomojo stalo tarp chronome- 
trų, su higrometru, termometru ir vėl sudėtu sekstantu. Prie 
akies įsispraudęs didinamąjį stiklą apžiūrinėjo palmės la- 
pus. Įdomi sandara, verta dėmesio! 

— Artėja laikas kraustytis iš čia. 

— Taip greitai? 

Senuose pranešimuose minima, kad tarp Orinoko ir Ama- 
zonės upių driekiasi kanalas. Europos geografai mano tai 
esant legendą. Vyraujanti mokykla įsitikinusi, kad tik kalnai 
gali sudaryti takoskyras, o upių sistemos žemyne nesisieja. 


60 


— Keista, bet apie tai niekada nepagalvojau, - prisipažino 
Bonplanas. 

— Toji nuomonė klaidinga, - toliau kalbėjo Humboltas. — 
Tą kanalą aš rasiu ir mįslę įminsiu. 

— Aha, - nesiginčijo Bonplanas. - Kanalas! 

— Tokia pažiūra man nepatinka, - suirzo Humboltas. — 
Visą laiką nusiskundimai, visokie prieštaravimai. Ar šiek 
tiek optimizmo - per didelis reikalavimas? 

— Kas gi nutiko? - negalėjo suprasti Bonplanas. 

— Netrukus laukiama saulės užtemimo. Bus puiki proga 
tiksliai nustatyti šio pakrantės miesto vietą. Paskui bus ga- 
lima įsteigti matavimo punktų tinklą iki tolimiausio kana- 
lo krašto. 

— Bet kanalą dengia neįžengiamos girios! 

— Stipriai pasakyta, - atsiliepė Humboltas. - Tai neturėtų 
baiminti. Neįžengiama giria tėra tik giria. Gamta visur kal- 
ba ta pačia kalba. 

Jis rašė broliui laišką. Kelionė esanti nuostabi, gausybė at- 
radimų. Kasdien aptinkama naujų augalų, žemės drebėjimų 
stebėjimai duoda medžiagos naujai žemės plutos teorijai. 
Nepalyginamai daugiau turime žinių apie galvinių utėlių 
prigimtį. „Visada Tavo, įdėk šią Žinią į laikraštų!“ 

Pasitikrino, ar nevirpa ranka. Tada ėmė rašyti laišką Kan- 
tui. Formuojasi nauji fizinės geografijos metmenys. Skirtin- 
guose aukščiuose, bet esant panašiai temperatūrai visoje 
planetoje auga panašūs augalai, vadinasi, klimatinės zonos 
driekiasi ne tik į plotį, bet ir į aukštį: Žemės paviršius vienoje 
vietoje gali pereiti visas stadijas - nuo tropinės iki arktinės. 
Sujungę tas zonas linijomis, turėsime didelių klimatinių sro- 
vių žemėlapį. Dėkingas už visus patarimus, liekąs su viltimi, 
kad profesorius jaučiasi gerai... Užsimerkė, giliai atsikvėpė 
ir pasirašė plačiu mostu, kaip buvo pratęs. 

Saulės užtemimo išvakarėse nutiko nemalonus įvykis. Kai 
juodu su Bonplanu jūros pakrantėje atlikinėjo matavimus, iš 
krūmų su medine kuoka iššoko sambas, pusiau juodukas, 
pusiau indėnas. Suurzgė, atsitūpė ir spokso. Paskui puolė. 
Nelaimingu atsitikimu pavadino Humboltas tą įvykį, kai po 
kelių dienų plaukė laivu smarkiai banguojančia jūra į Ka- 
rabasą ir plaksnojančios žvakės šviesoje apie trečią valandą 
ryto rašė dienoraštį. Smūgio jis pats išvengęs pasisukdamas 
į kairę, o Bonplanui, stovėjusiam iš dešinės, pasisekę pras- 
čiau. Bet kai Bonplanas, patiestas ant žemės, gulėjo paslikas, 
sambas praleido progą: užuot smogęs dar kartą, ėmė vytis 
nuo Bonplano galvos nukritusią skrybėlę, užsidėjo ją ant gal- 
vos ir dideliais žingsniais nudūmė. 

Bent instrumentai nenukentėjo, Bonplanas po dvidešim- 
ties sekundžių atsipeikėjo: veidas sutinęs, vienas dantis iš- 
muštas, nosies forma kiek pakitusi, sukrešęs kraujas burnoje 
ir pasmakrėje. Humboltas visą tą vakarą, naktį ir ilgas kitos 
dienos valandas sėdėjo prie jo lovos, girdė vandeniu. Bon- 
planas mazgojosi veidą, spjaudė kraujais ir nepatikliai vis 

— Netrukus prasidės saulės užtemimas, - tarė Humbol- 
tas. —- Ar galėsi padėti? 

Bonplanas linktelėjo galva. 

— Tikrai? 

Bonplanas vėl nusispjovė ir švebeldžiuodamas patikino, 
kad gali neabejoti. 

Artėja nepaprastos dienos, - toliau kalbėjo Humboltas. - 
Laukia kelionė nuo Orinoko iki Amazonės. Į pačią krašto 
gilumą. Duok ranką! 

Sunkiai, lyg kovodamas su pasipriešinimu, Bonplanas iš- 
tiesė ranką. 

Numatytą popiečio valandą saulė užgeso. Šviesa ėmė 
blankti, klykdamas pakilo paukščių būrys ir nuplasnojo 

pavėjui, daiktai susiurbė ryškumą, atskriejo šešėlis, saulės 
apskritimas virto tamsiu skrituliu. Bonplanas apraišiota gal- 
va laikė dirbtinio horizonto projekcinį ekraną. Humboltas 
nustatė sekstantą, o kita akimi stebėjo chronometrą. Laikas 
sustojo. 

Ir vėl pajudėjo. Šviesa pamažu grįžo: saulės apskritimas 
vėl ėmė šviesėti, šešėlis atsiskyrė nuo kalvų, žemės, hori- 
zonto. Sukliko paukščiai, kažkur kažkas paleido šūvį. Bon- 
planas suvyniojo ekraną. 

— Na, kaip? - paklausė Humboltas. 

Bonplanas pažvelgė nieko nesuprasdamas. 

— Aš nemačiau, - aiškinosi Humboltas. - Tik projekciją. 
Sekstante reikėjo fiksuoti žvaigždyną ir dar neišleisti iš akių 
laikrodžio. Žiūrėti nebuvo kada. 

— Antro sykio nebebus, - kimiu balsu atsakė Bonplanas. — 
Ar iš tikrųjų nepakėlėte akių? 

— Vieta dabar visiems laikams nustatyta pasaulio žemėla- 
piuose. Tik keli akimirksniai suteikia galimybę ištaisyti laik- 
rodžių klaidas pasinaudojant dangumi. Kai kas savo darbą 
laiko rimtesniu nei kiti! 

— Galimas daiktas, bet... - Bonplanas atsiduso. 

— Kas? - Humboltas sklaidė žvaigždynų katalogą, paėmė 
pieštuką ir pradėjo skaičiuoti. - Kas bet? 

— Ar visada reikia elgtis taip vokiškai? 


SKAIČIAI 


Tą dieną, kuri viską pakeitė, Gausui taip ėmė gelti dantį, kad 
manė išeisiąs iš proto. Naktį praleido gulėdamas aukštiel- 
ninkas ir klausydamasis, kaip gretimame kambaryje knar- 
kia šeimininkė. Prieš pusę septynių, kai pervargęs žvelgė į 
ryto žarą, staiga rado vienos seniausių pasaulio problemų 
sprendimą. 

Atsikėlęs kaip girtas nusvirduliavo per kambarį. Reikė- 
jo tučtuojau užrašyti, kol neišėjo iš galvos. Stalčiai nesidavė 
atidaromi, nei iš šio, nei iš to kažkur pasidėjo popierius, lūžo 
plunksna, negana to, po kojomis dar pasipainiojo pilnas 
naktinis puodas. Tačiau po pusvalandžio viskas buvo sura- 
šyta —- ant sugniaužytų popieriaus lapų, ant graikų kalbos 
vadovėlio paraščių, ant stalo. Padėjo į šalį plunksną. Sunkiai 
atsiduso. Tik dabar susivokė, kad yra nuogas, stebėjosi, jog 
kambarys pridvokęs, pritaškytas išmatų. Krėtė šaltis. Dan- 
ties skausmas nepakeliamas. 

Jis skaitė. Pergalvojo eilutę po eilutės, tikrino įrodymą, ieš- 
kojo klaidų, bet jų nerado. Braukė ranka lygindamas pasku- 
Daugiau nei du tūkstančius metų su liniuote ir skriestuvu 
buvo braižomi taisyklingieji trikampiai ir penkiakampiai. 
Nubraižyti kvadratą arba padvigubinti daugiakampio kam- 
pų skaičių buvo vieni niekai. Kombinuojant trikampį ir pen- 
kiakampį galima padaryti penkiolikakampį. Čia ir viskas, 
daugiau - nė krust. 

O dabar - septyniolika. Jis jautė, kad yra metodas, ku- 
riuo naudojantis būtų galima žengti toliau, bet jį dar reikėjo 
atrasti. 

Jis nuskubėjo pas barzdaskutį. Tas surišo jam rankas, 
sakė, kad čia nieko baisaus, ir kaipmat įkišo į burną reples. 
Jau pats danties palietimas, skaudus dygtelėjimas vos neap- 
temdė sąmonės. Dar mėgino susivokti, kas čia dedasi, bet 
replės sugriebė, ir galvoje kažkas trakštelėjo; tik šilto kraujo 
skonis burnoje ir tvinksniai ausyse sugrąžino į kambarį ir 
pas vyriškį su prijuoste, o tas klausia: 

— Juk nieko baisaus, ar ne? 

Pėdindamas namo turėjo ramstytis į namų sienas, keliai 
linko, kojos neklausė, svaigo galva. Po metų kitų bus dan- 
tų gydytojų, tada tokius skausmus bus galima maldyti ir 
nebereikės dėl kiekvieno uždegimo traukti danties. Greit 
ateis metas, kai pasaulis nebebus pilnas bedančių žmonių. 
Taip pat nebesimatys rauplėtų veidų ir niekam nebeslinks 
plaukai. Negalėjo atsistebti, kad niekas, išskyrus jį, apie tai 
negalvojo. Žmonėms viskas buvo taip, kaip buvo, savaime 
suprantama. Dar stiklinėmis akimis jis nukiūtino pas Ci- 
mermaną. 

Nepasibeldęs įžengė į vidų ir paklojo jam po nosim ant 
valgomojo stalo savo lapus. 

— Ajai jai! Dantys, nėra nieko blogiau, - kalbėjo atjausda- 
mas profesorius. Jam pačiam pasisekę - neturįs tik penkių, 
profesorius Lichtenbergas beturi dar kokią porą, ne dau- 
giau, o Kestneris jau seniai esąs bedantis. Pirštų galais - dėl 
kraujo dėmės - paėmė pirmąjį lapą. Suraukė antakius. Ėmė 
judinti lūpas. Tai tęsėsi taip ilgai, kad Gausui buvo sunku 
patikėti. Tokio lėto galvojimo paieškoti reikia! 

— Tai didelis dalykas, - pagaliau tarė Cimermanas. 

Gausas paprašė stiklinės vandens. 

— Tiesiog norisi melstis. Reikia išspausdinti, geriausiai 
kokio nors profesoriaus vardu. Neįprasta, kad studentai pu- 
blikuotų. 

Gausas norėjo atsakyti, bet kai Cimermanas atnešė van- 
dens, negalėjo nei kalbėti, nei gerti. Atsiprašė nusilenkda- 
mas, nušlitino namo, dribo į lovą ir prisiminė motiną, gyve- 
nančią tenai, Braunšveige. Buvo padaryta klaida keltis stu- 
dijuoti į Getingeną. Čia geresnis universitetas, bet ilgėjosi 
motinos, o susirgus jos trūko kaip niekad. Prieš vidurnaktį, 
kai skruostas dar labiau ištino ir su kiekvienu krustelėjimu 
suskausdavo visą kūną, suprato, - barzdaskutys ištraukė ne 
tą dantį. 

Laimė, ankstyvą rytą gatvės dar buvo tuščios. Tad niekas 
nematė, kaip jis kas keli žingsniai sustodavo, atremdavo gal- 
vą į namų mūro sienas ir dejavo. Būtų nepagailėjęs sielos už 
galimybę gyventi po šimto metų, kai bus vaistų skausmui 
malšinti ir gydytojų, vertų šio vardo. O juk čia nėra nieko 
sunkaus: tik reikia tinkamoje vietoje apmarinti nervus, ge- 
riausiai mažomis nuodų dozėmis. Tokį gydymo būdą rei- 
kėtų atidžiau ištirti! Chemijos institute yra butelis nuodų, 
reikės kada nors pasižiūrėti. Tačiau mintys neklausė, labiau 
girdėjo save patį dejuojant. 

— Taip pasitaiko, - atsakė linksmai barzdaskutys. - Skaus- 
mas toli pasklinda, bet gamta yra išmintinga - žmogus turi 
dantų į valias. 

Tą akimirką, kai barzdaskutys pakėlė reples, Gausui ap- 
temo akys. 

Nutiko taip, tarsi skausmas tą įvykį būtų ištrynęs iš at- 
minties arba iš laiko: po kelių valandų, o gal ir dienų - iš kur 
žinoti! - Gausas pasijuto gulįs sujauktoje lovoje, ant nakti- 
nio staliuko stovėjo pusė butelio degtinės, kojūgalyje mėtėsi 
laikraščio Allgemeine Literaturzeitung priedas Intelligenzblatt 
der Allgemeinen Literaturzeitung, kur rūmų patarėjas Cimer- 

manas skelbė naujausią metodą taisyklingajam septynioli- 
kakampiui konstruoti. Prie lovos sėdėjo Bartelsas, atėjęs jį 
pasveikinti. 

Gausas patapšnojo jam per skruostą. 

— Ak, Bartelsai! 

Šiam vaikinui juk buvo aišku: pats kilęs iš varganos šei- 
mos, laikomas vunderkindu, manė esąs pašauktas būti di- 
deliu žmogumi. Tada sutiko jį, Gausą. Šis dabar jau žinojo, 
kad Bartelsas pirmąsias dvi naktis po susitikimo nesudė- 
jo akių svarstydamas, ar negrįžti į kaimą karvių melžti ir 
tvartų mėžti. Trečią naktį suvokė, kad esama tik vienos išei- 
ties — jis turi draugauti su Gausu, jam visokeriopai padėti. 
Nuo tada jis iš visų jėgų stengėsi bendradarbiauti, kalbėjosi 
su Cimermanu, rašė laiškus hercogui ir vieną vakarą - tikrai 
buvo nelengva - įkalbinėjo Gauso tėvą, net grasindamas — 
apie tai vėliau nei Gausas, nei Bartelsas nenorėjo prisimin- 
ti - leisti sūnų į gimnaziją. Per paskutiniąją vasarą Bartelsas 
palydėjo Gausą pas tėvus į Braunšveigą. Motina, smulkaus 
veido moterėlė, netikėtai pasivedė jį į šalį ir paklausė, ar jos 
sūnus ten, universitete, tarp visų tų mokytų Žmonių, turi 
kokią ateitį. Bartelsas nesuprato. Ji abejojanti, ar iš jo gali kas 
nors išeiti, iš Karlo kaip mokslininko. Klausianti prie keturių 
akių, prisiekia niekam nesakyti. Motinai vaikas juk visada 
rūpi. Bartelsas ilgokai tylėjo ir su panieka, dėl kurios paskui 
gėdijosi, atsakė klausimu: 

— Nejaugi nežinote, kad jūsų sūnus yra didžiausias moks- 
lininkas pasaulyje? 

Ji paskui labai verkė, buvo baisiai nemalonu. Gausui be- 
veik niekada nepavyko už tai Bartelsui iki galo atleisti. 

— Dabar apsisprendžiau, - tarė Gausas. 


| --— -.- 


Gausas nerimastingai atsiduso. 

— Dėl matematikos. Iki šiol maniau imti klasikinę filolo- 
giją, vis dar traukia mintis rašyti Vergilijaus komentarus, 
ypač apie Enėjaus nusileidimą į požemio pasaulį. Man at- 
rodo, niekas to skyriaus nesuvokė teisingai. Bet tam dar yra 
laiko, esu vos devyniolikos. Galiausiai supratau, kad ma- 
tematikoje galiu daugiau padaryti. Jeigu jau kartą gyveni 
pasaulyje - to juk niekas neklausė, - galima pabandyti šį tą 
nuveikti. Pavyzdžiui, atsakyti į klausimą, kas yra skaičius. 
Pagrįsti aritmetiką. 

— Darbo visam gyvenimui, - tarė Bartelsas. 

Gausas linktelėjo galva. 

- Jei kiek seksis, per penkerius metus susitvarkysiu. 

Tačiau netrukus paaiškėjo, kad eis greičiau. Vieną kartą 
pradėjus - negirdėtas daiktas! - idėjos tiesiog plūste plūdo. 
Mažai miegojo, beveik nebėjo į universitetą, valgė, kad ne- 
mirtų badu, retai bevažiuodavo pas motiną. Kai pusbalsiu 
kalbėdamas žingsniuodavo gatve, jausdavosi žvalesnis nei 
kada nors iki tol. Nežiūrėdamas pasitraukdavo žmonėms 
iš kelio, niekada kojos už nieko neužkliūdavo; vieną kartą 
be reikalo stryktelėjo į šalį ir net nenustebo, kad tą akimirką 
šalia jo tėkštelėjo nuo stogo nukritusi čerpė. Skaičiai nuo ti- 
krovės ne tolino, o, priešingai, artino, darė ją tokią ryškią ir 
aiškią, kaip dar nėra buvę. 

Dabar skaičiai lydėjo jį visur. Nepamiršdavo jų net nuė- 
jęs pas prostitutes. Getingene jų buvo nedaug, visos jį paži- 
nojo, sveikindavo vardu ir kai kada nuleisdavo kainą, nes 
buvo jaunas, gerai atrodė ir elgėsi mandagiai. Toji, kuri jam 
labiausiai patiko, vadinosi Nina ir buvo kilusi iš tolimojo 
Sibiro. Gyveno ji netoli gimdymo namų, juodaplaukė, su 
giliomis duobutėmis skruostuose, pečiai kvepėjo žeme. To- 
mis minutėmis, kai ją apglėbdavo, įsmeigdavo akis į lubas 
ir jautė ant savęs siūbuojančius judesius, žadėdavo ją vesti ir 

išmokti jos kalbą. Ji tik šypsodavosi, o kai jis imdavo prisie- 
kinėti, atsakydavo, kad esąs dar labai jaunas. 

raštiškai tarpininkavus, Gausą atleido nuo žodinio egza- 
mino - būtų buvę pernelyg juokinga. Kai šis atėjo atsiimti 
diplomo, turėjo koridoriuje palaukti. Kramtydamas sudžiū- 
vusio pyrago kriaukšlę, laikraštyje Getingener Gelehrten An- 
zeigen skaitė vieno Prūsijos diplomato pranešimą apie bro- 
lio įspūdžius Naujojoje Andalūzijoje. Baltas namas miesto 
pakraštyje, vakarais gaivinasi upėje, dažnai pas jį ateina 
moterys — kad suskaičiuotų jų galvose utėles. Gausas neaiš- 
kiai jaudindamasis pervertė puslapį. Nuogi indėnai kapu- 
cinų misijoje, olose gyvena paukščiai, kurie mato ne akimis 
kaip kiti, o savo leidžiamais garsais. Visiškas saulės užte- 
mimas, paskui kelionė į Orinoką. To žmogaus laiškas ėjo 
dvejus metus, Dievas žino, ar jis dar gyvas. Gausas nuleido 
laikraštį — priešais stovėjo Cimermanas ir Pfafas. Jie nedrįso 
jam trukdyti. 

— Šitas žmogus, - tarė Gausas, - įstabus! Bet ir nesupran- 
tamas: tarsi tiesa būtų kažkur, o ne čia. Arba tarsi galėtum 
pats nuo savęs pabėgti. 

Pfafas neskubėdamas padavė diplomą: išlaikyta, surmma 
cum laude, aiškus daiktas. 

— Girdėjau, - įsiterpė Cimermanas, - rašomas didelis dar- 
bas. Džiaugiuosi, kad Gausas vis dėlto rado tai, kas patrau- 
kė jo dėmesį ir gali išblaškyti melancholiją. 

— Taip ir yra, - pripažino Gausas, - kai baigsiu, brauk- 
siu iš čia. 

Abu profesoriai susižvalgė. 

Iš Hanoverio kunigaikštystės? Gal taip nebus. 

— Ne, - atsakė Gausas, - galite nesirūpinti. Labai toli, bet 
ne iš Hanoverio kunigaikštystės. 

Darbas judėjo spėriai. Kvadratinė sangrąžinė lygtis jau 
buvo išvesta, pirminių skaičių dažnio mįslė bemaž įminta. 
Pirmuosius tris skyrius baigė, priėjo prie pagrindinio. Ta- 
čiau dažnai mesdavo plunksną, pasiremdavo rankomis gal- 
vą ir klausdavo savęs, ar tai, ką darė, apskritai leidžiama. 
Ar nesiskverbia per daug giliai? Fizikos pamatas - taisyklės, 
taisyklės remiasi dėsniais, o jie grindžiami skaičiais; atidžiai 
į juos įsižiūrėjus, galima pastebėti giminiškumų, vieni stu- 
mia, kiti traukia. Kai kas jų sandaroje atrodė neužbaigta, 
padaryta keistai skubotai; ne kartą kildavo įspūdis, kad ap- 
tinka prastai paslėptų klaidų - tarsi Dievas leido sau būti 
aplaidus tikėdamasis, kad niekas nepastebės. 

Atėjo diena, kai kišenėje neliko pinigų. Kadangi nebestu- 
dijavo, stipendija nutrūko. Hercogui niekada nepatiko, kad 
studijuoti jis išvyko į Getingeną, tad apie stipendijos pratę- 
simą negalėjo būti nė kalbos. 

— Yra išeitis, - tarė Cimermanas. - Proginis darbas: rei- 
kia sumanaus jauno vyruko, galinčio pagelbėti matuoti 
teritoriją. 

Gausas purtė galvą. 

— Truks neilgai, - motyvavo Cimermanas. - O šviežio oro 
įkvėpti niekam dar nepakenkė. 

Taip Gausui netyčia teko klampoti permirkusiais laukais. 
Apniukęs dangus kybojo pažemiais, prie kojų lipo molis. 
Užsiropštė ant gyvatvorės: vos atgaudamas kvapą, visas su- 
prakaitavęs, apibiręs eglių spygliais, o čia - dvi merginos 
bestovinčios. Paklaustas, ką čia veikia, nervingai aiškino 
trianguliacijos techniką: jei žinomas vienos trikampio kraš- 
tinės ilgis ir du kampai, galima nustatyti kitų kraštinių ilgį 
ir nežinomą kampą. Taigi čionai, Dievo Žemėje, pasirenki 
kokį nors trikampį, išmatuoji kraštinę, prie kurios lengviau- 
siai prieiti, ir šiuo prietaisu nustatai kampus trečio taško at- 
žvilgiu. Gausas paėmė į rankas teodolitą, ėmė jį sukioti, štai 

taip, matote, va - sukiojo negrabiai, tarsi darytų pirmą kar- 
tą. Tada seriją tokių trikampių dedi vieną prie kito. Vienas 
prūsas, tyrėjas, šiuo metu kaip tik tą ir daro, visą šią akciją 
pavadinęs pasakišku Naujojo pasaulio vardu. 

— Bet vietovė juk nėra plokštuma? - nesuprato vyresnioji. 
džio. Tarsi negalėjo pati pagalvoti. Žinoma, ne, - nusišypso- 
jo Mintyse. 

— Trikampio kampų suma sudaro šimtą aštuoniasdešimt 
laipsnių tik plokštumoje, — tarė ji, - o rutulio paviršiuje ne. 
Štai ką turiu galvoje. 

Gausas įsmeigė į ją akis, tarsi tik dabar būtų pamatęs. Į jo 
žvilgsnį ji atsakė pakeldama antakius. 

— Taip, - tarė jis.—- Teisingai. Norint tai išlyginti, po ma- 
tavimų trikampius būtina susmulkinti į be galo mažus dy- 
džius. Iš principo - tai paprasta diferencialinio skaičiavimo 
operacija. Tačiau šitaip... 

Jis atsisėdo ant žemės ir išsitraukė bloknotą. „Šitaip, — 
murmėjo sau po nosimi, - iki šiol niekas nedarė.“ Kai pakėlė 
akis, pamatė, kad sėdi vienas. 

Dar porą savaičių jis bastėsi su tais geodezijos prietaisais 
po laukus, kalinėjo į žemę kuolus, matavo tarp jų atstumus. 
Vieną kartą nuriedėjo atšlaite ir stipriai užsigavo petį, ne 
sykį buvo įkritęs į dilgėlyną, o neseniai po pietų, - jau arti- 
nosi žiema, - būrys vaikų apmėtė purvinomis sniego gniūž- 
tėmis. Kai iš miško staiga išniro aviganis šuo, parbloškė jį 
ant žemės, ne per švelniausiai suleido dantis į blauzdą ir lyg, 
vaiduoklis kaipmat dingo, nutarė to darbo atsisakyti. Tokie 
pavojai ne jo nosiai. 

Tačiau Johaną dabar matydavo dažniau. Atrodė, kad ji 
visada sukiojosi netoliese ir tik būdavo pasislėpusi ar dėl to, 
kad rodė jai mažai dėmesio, nepakliūdavo jam į akiratį. Ji 
tripendavo gatve priešais, o įspūdis būdavo toks, tarsi žings- 

nius lėtina pagal tai, kaip jis nori. Arba bažnyčioje sėdėdavo 
trečioje eilėje jam už nugaros nuvargusia veido išraiška, bet 
susikaupusi, kai tuo metu pastorius visiems grasindavo am- 
žinu prakeiksmu už tai, jei Kristaus kančių nepriims kaip 
savų, jo sielvarto nepavers savu, jo kraujo nepajus srovenant 
savo pačių gyslomis. Gausas jau seniai liovėsi savęs klausti, 
ką visa tai turėtų reikšti, ir žinojo, kokiu ironišku žvilgsniu 
Vieną kartą suja irjos kvaila, be perstojo kikenančia drau- 
ge Mina išėjo į užmiestį pasivaikščioti. Merginos pasakojo 
apie naujas knygas, kurių Gausas nebuvo skaitęs, šnekėjo 
apie dažną lietų, Direktorijos Paryžiuje ateitį. Dažnai, jam 
nebaigus ko nors sakyti, iškart atsiliepdavo Johana. Gausui 
vis sukosi galvoje mintis apkabinti ją per liemenį ir pagul- 
dyti ant Žemės; jis puikiausiai žinojo, kad Johanai tai buvo 
aišku kaip dieną. Ar iš tikrųjų reikia šitaip apsimetinėti? 
Žinoma, reikia; o kai jis netyčia palietė jos ranką ir žemai nu- 
silenkė, kaip daro aristokratai, ji grakščiai linktelėjo keliais. 
Grįždamas namo Gausas klausė savęs, ar ateis kada nors 
diena, kai žmonės bendraus vieni su kitais nemeluodami. 
Tačiau kol dar nieko gero nesugalvojo, staiga suprato, kaip 
kiekvieną skaičių galima pavaizduoti kaip trijų trikampio 
skaičių sumą. Virpančiomis rankomis apčiupinėjo kišenes 
ieškodamas bloknoto, bet jį buvo pamiršęs namie, todėl da- 
bar turėjo žingsniuoti šią formulę patyliukais murmėdamas 
po nosimi iki artimiausios smuklės, kur kelneriui išplėšė iš 
nagų grifelį ir užrašė ją ištepliodamas staltiesės kraštą. 
Nuo tada nebekėlė iš namų kojos. Dienos virsdavo vaka- 
rais, šie - naktimis, kurios ankstų rytą tol siurbdavo blausią 
šviesą, kol vėl prasidėdavo diena, tarsi viskas būtų savaime 
suprantama. Tačiau taip nebuvo: atsisveikinti su pasauliu 
galima greitai, todėl būtina skubėti. Kai kada užsukdavo 
Bartelsas ir atnešdavo maisto. Retsykiais aplankydavo moti- 

na. Ji glostydavo jam galvą, žvelgdavo meilės ašarų pilnomis 
akimis ir parausdavo iš džiaugsmo, kai jis pabučiuodavo ją 
į skruostą. Paskui pasirodydavo Cimermanas, pasiteirauda- 
vo, ar nereikia kuo nors darbe padėti, bet išvydęs jo žvilgsnį 
sutrikdavo, pamykdavo kelis kartus „mhm“ ir pėdindavo 
savais keliais. Gavo laiškų: rašė Kestneris, Lichtenbergas, 
Biutneris ir hercogo sekretorius, bet nė vieno neskaitė. Du 
kartus paleido vidurius, tris kartus gėlė dantį, o vieną naktį 
taip surėmė diegliai, kad pamanė, ar jau neprisistatė giltinė. 
Dievas neleis, kad šiuo metu ateitų galas. Kitą naktį staiga 
ėmė rodytis, kad mokslas, jo darbas, visas gyvenimas yra 
nemielas ir niekam nereikalingas, nes neturi draugo ir, iš- 
skyrus motiną, nė vieno, kuriam jis ką nors reikštų. Tačiau 
ir tai, kaip ir viskas, praėjo. 

Vieną lietingą dieną darbą baigė. Padėjo į šalį plunksną, 
nusišnypštė kaip reikiant nosį ir ėmė trinti delnu kaktą. Tą 
akimirką nuslinko į praeitį pastarųjų mėnesių prisiminimai, 
visi tie negalavimai, sprendimai ir svarstymai. Tai patyrė ne 
jis, o kažkas, tas, kuris jau kelios sekundės yra kitas. Prieš 
akis gulėjo rankraštis, kurį paliko tas anas, - keli šimtai 
smulkiai prirašytų puslapių. Vartė tuos lapus klausdamas 
savęs, kaip įstengė tai padaryti. Negalėjo prisiminti jokio 
įkvėpimo, jokių prašviesėjimų — vien tik darbą. 

Pinigų spausdinimo išlaidoms teko skolintis iš Bartelso, 
kuris ir pats beveik nieko neturėjo. Paskui kilo sunkumų, 
kai prireikė skaityti korektūras: kvailys knygininkas papras- 
čiausiai neįstengė suprasti, kad niekas kitas to nepadarys. 
Cimermanas parašė hercogui, tas šiek tiek parėmė, ir vei- 
kalas Disguisitiones Arithmeticae* buvo išleistas. Autoriui ėjo 
vos dvidešimt ketvirti, o gyvenimo darbas jau nuveiktas. Jis 
žinojo: kad ir kiek dar gyvens, nieko panašaus nebepajėgs 
padaryti. 


* Aritmetiniai tyrimai (čia ir toliau - vert. past.). 

Viename laiške paprašė Johanos rankos, bet jos negavo. 
Tai neturį nieko bendra su juo, rašė ji, tik abejojanti, ar gy- 
venti kartu bus įmanoma. Jai atrodo, kad energiją ir jėgas jis 
imąs iš savo aplinkos panašiai kaip Žemė ją gauna iš saulės, 
o jūra - iš upių, kad arti jo būsianti pasmerkta blankiai vai- 
duokliškos būties pusiau tikrovei. 

Jis sutiko. Tą patį manė ir pats, nors ir nesitikėjo, kad ji 
taip gerai motyvuos. Dabar ypač reikėjo ko nors kita. 

Kelionė buvo siaubinga. Motina atsisveikindama liejo aša- 
ras, tarsi jis vyktų į Kiniją, o paskui, nors tvirtai buvo nu- 
sprendęs nesigraudinti, pravirko ir pats. Karieta pajudėjo. 
Iš pradžių ji buvo pilna dvokiančių Žmonių: viena moteris 
valgė žalius kiaušinius su visais lukštais, kažkoks vyriškis 
be perstojo pasakojo bedieviškus anekdotus, kurie vis tiek 
nebuvo juokingi. Gausas stengėsi viso to nematyti - pradė- 
jo sklaidyti paskutinį žurnalo Monatliche Korrespondenz zur 
Beforderung von Erd- und Himmelskunde* numerį. Astrono- 
mo Piaco teleskope kelias naktis iš eilės buvo pasirodžiusi 
kažkokia planeta vaiduoklis: kol stengtasi apskaičiuoti jos 
orbitą, toji dingo. Gal tai klaida, o gal ir planeta - viena iš 
vidinių ar išorinių planetų. Tačiau netrukus Gausui teko 
žurnalą dėti į šalį, nes nusileido saulė, pernelyg siūbavo ka- 
rieta, o kiaušinius ryjanti moteris ėmė stebeilyti pro petį. Jis 
užsimerkė. Kurį laiką regėjo Žygiuojančius kareivius, paskui 
magnetinėmis linijomis išraižytą dangaus skliautą, paskui 
Johaną, paskui atsibudo. Iš apsiniaukusio rytmečio dangaus 
krito dulksna, bet dar nebuvo išaušę. Tai, kad šitaip dar teks 
praleisti ne vieną dieną ir ne vieną naktį, vienuolika, kartu 
sudėjus — dvidešimt dvi, sunku įsivaizduoti. Koks siaubas 
buvo keliauti! 

Kai atvyko į Karaliaučių, jautėsi taip pavargęs, taip skau- 
dėjo nugarą ir tiek buvo nusibodę, kad tiesiog svaigo galva. 


* Mėnesinis geologijos ir astronomijos žurnalas. 

Viešbučiui neturėjo pinigų, todėl iškart patraukė į universi- 
tetą, kur buko žvilgsnio durininkas nupasakojo, kur ieškoti 
jo pageidaujamo Žmogaus. Durininkas kaip ir visi čionykš- 
čiai šnekėjo keista tarme, gatvės atrodė nejaukios, krautuvių 
iškabos — nesuprantamos, o valgiai iš smuklių skleidė ne į 
maistą panašų kvapą. Dar niekada nebuvo taip toli nusidan- 
ginęs iš namų. 

Pagaliau rado nurodytą adresą. Pasibeldė, ir tik ilgai 
palaukus duris atidarė senas dulkėtais drabužiais vyras, 
kuris, Gausui nė nespėjus prisistatyti, pareiškė, kad malonin- 
gasis ponas nepriima. Gausas mėgino paaiškinti, kas jis ir iš 
kur atvyko. 

— Maloningasis ponas nepriima, - pakartojo tarnas. - Dir- 
bu čia ilgiau, nei kam galėtų atrodyti, ir niekada nesu nusi- 
žengęs nė vienam jo potvarkiui. 

Gausas ištraukė rekomendacinius Cimermano, Kestnerio, 
Lichtenbergo ir Pfafo laiškus. 

— Kategoriškai reikalauju šiuos raštus įteikti! 

Tarnas nieko neatsakė. Jis laikė popierius atvirkščius, net 
neužmetęs į juos akies. 

— Tiesiog reikalauju, - pakartojo Gausas. - Galiu įsivaiz- 
duoti, kad ateina daug lankytojų ir kad reikia tam tikros 
saugos. Tačiau sakau aiškių aiškiausiai, aš nesu bet kas. 

Tarnas svarstė. Lūpos krutėjo, bet balso nesigirdėjo, atro- 
dė, nežino, ką daryti. 

— Aha, - sumurmėjo jis pagaliau, įėjo į vidų palikdamas 
duris atdaras. 

Gausas nusekė iš paskos neilgu tamsiu koridoriumi į ne- 
diduką kambarėlį. Reikėjo šiek tiek laiko, kol akys priprato 
prie prieblandos ir kol galėjo įžvelgti užuolaida užtrauk- 
tą langą, stalą, krėslą ir jame sėdintį į vilnonę antklodę 
susisupusį, nejudantį nykštuką: putlios lūpos, atsikišusi 
kakta, smaila, plona nosis. Oras buvo toks priplėkęs, kad 

vos įmanoma kvėpuoti. Kimus balsas paklausė, ar čia esąs 
profesorius. 

— Kas gi kitas, - atsakė tarnas. 

Gausas priėjo prie krėslo ir neryžtingai ištraukė vieną 
knygos Disguisitiones egzempliorių, kurio pirmajame pus- 
lapyje buvo parašęs kažką panašaus į reiškiamą pagarbą ir 
dėkingumą. Jis laikė atkišęs knygą žmogučiui, bet šio ranka 
nė nekrustelėjo. Tarnas pašnibždėjo į ausį, kad knygą dėtų 
ant stalo. 

Prislopintu balsu Gausas dėstė savo reikalą. Turįs idėjų, 
kurių dar niekam negalėjęs patikėti. Jam atrodą, kad Eukli- 
do erdvė nėra, kaip teigiama grynojo proto kritikoje, mūsų 
pačių požiūrio forma ir todėl visos galimos patirties sąlygo- 
ta, 0, priešingai, tai yra fikcija, graži svajonė. Tiesa esanti tie- 
siog siaubinga: teiginio, kad dvi lygiagretės niekada nesu- 
sikerta, nėra įrodęs nei Euklidas, nei kas nors kitas. Tačiau 
tai anaiptol ne akivaizdus dalykas, kaip visą laiką manyta. 
Tad jis, Gausas, darąs prielaidą, kad šitas teiginys neteisin- 
gas. Galimas daiktas — išvis nėra lygiagrečių. Galbūt erdvė 
neprieštarauja tam, kad per tašką, esantį šalia tiesės, galima 
nubrėžti be galo daug įvairių lygiagrečių. Aišku esą tik vie- 
na: erdvė yra nelygi, kreiva ir labai keista. 

Buvo gera visa tai pirmą kartą atvirai iškloti. Greičiau at- 
eidavo žodžiai, sakiniai rezgėsi patys. Čia visai ne išsigal- 
vojimai! Jis, pavyzdžiui, teigiąs... Gausas norėjo prieiti prie 
lango, bet išgąstingas Žmogiuko cyptelėjimas privertė susto- 
ti. Jis, pavyzdžiui, teigiąs, kad ganėtinai didelio trikampio, 
įsivaizduojamo, tarkim, tarp trijų žvaigždžių, kampų suma, 
jei tiksliai išmatuotume, bus ne šimtas aštuoniasdešimt 
laipsnių, kaip tikimasi, o kitokia, vadinasi, tai būtų sferinis 
kūnas. Kai mostiguodamas rankomis Gausas pakėlė akis, 
palubyje pamatė voratinklius, kelis jų sluoksnius, virtusius 
veltiniu. Kada nors tokius matavimus bus galima atlikti! Ta- 

čiau dar negreit, o dabar norįs išgirsti nuomonę to vieninte- 
lio, kuris negali laikyti jo išprotėjusiu, kuris turi jį suprasti. 
Išgirsti nuomonę to, kuris apie erdvę ir laiką pasauliui yra 
aiškinęs daugiau nei kas nors kitas. Gausas pasilenkė, todėl 
jo ir Žmogiuko veidai dabar buvo vienodame aukštyje. Jis 
laukė. Mažos akutės žvelgė į jį. 

— Wurst“, - tarė Kantas. 

— Kaip sakėte? 

— Tegu Lampas nuperka dešros, - tarė Kantas. - Dešros ir 
žvaigždžių. Jų irgi tegu nuperka. 

Gausas atsitiesė. 

— Kultūra manęs dar nėra visai apleidusi, - tarė Kantas. — 
Mano ponai! 

Seilių lašas riedėjo jam barzda į pasmakrę. 

— Maloningasis ponas pavargo, - pareiškė tarnas. 

Gausas linktelėjo galva. Tarnas pridėjo pirštus Kantui 
prie skruosto. Žmogutis vos šyptelėjo. Juodu išėjo, tarnas 
atsisveikino nusilenkdamas ir netardamas nė žodžio. Gau- 
sas mielai būtų jam davęs pinigų, bet paties kišenėse švil- 
pavo vėjai. Iš tolo jis išgirdo žemus vyriškus balsus trau- 
kiant dainą. 

— Kalinių choras, — paaiškino tarnas. - Maloningajam po- 
nui jis visuomet labai trukdo. 

Karietoje, įspraustas tarp pastoriaus ir apkūnaus leitenan- 
to, beviltiškai mėginusio bendrakeleivius įtraukti į pokalbį, 
Gausas trečią kartą skaitė straipsnį apie paslaptingąją plane- 
tą. Žinoma, buvo galima jos orbitą apskaičiuoti! Tik aprok- 
simaciją reikėjo pradėti nuo elipsės, o ne nuo apskritimo, ir 
veikti mikliau, nei tie pusgalviai darė. Pora dienų darbo, ir 
jau būtų buvę galima numatyti, kada ji vėl pasirodys. Kai 
leitenantas jo paklausė, ką manąs apie Ispanijos ir Prancūzi- 
jos sąjungą, negalėjo nieko atsakyti. 


* Šis vok. k. žodis yra dviprasmiškas, reiškia „niekai“ ir „dešra“. 

— Ar jums neatrodo, - klausė leitenantas, - kad Austrijai 
tai reiškia galą? 

Gausas gūžtelėjo pečiais. 

— O tas Bonapartas! 

— Kas toks? - perklausė Gausas. 

Grįžęs į Braunšveigą, Gausas parašę Johanai dar vie- 
ną laišką siūlydamas už jo tekėti. Paskui nuėjo į chemijos 
institutą, iš nuodų spintos ištraukė buteliuką su nuodingu 
skysčiu, vadinamu kurare. Kažkoks tyrėjas neseniai buvo jį 
atsiuntęs iš anapus vandenyno kartu su augalų ir akmenų 
rinkiniu bei prirašytais popieriais, o vienas chemikas jį at- 
vežė iš Berlyno; nuo to laiko buteliukas stovėjo spintoje, ir 
niekas nežinojo, ką su juo daryti. Ko gero, keli lašai galėjo 
būti mirtini. Motinai būsią pasakyta, kad ištiko širdies smū- 
gis, nebuvo jokių požymių, niekas negalėjo pagelbėti, tokia 
Dievo valia. Pašaukė iš gatvės pasiuntinį, užantspaudavo 
laišką ir užmokėjo paskutinius pinigus. Paskui spoksojo pro 
langą ir laukė. 

Gausas atkimšo buteliuką. Skystis buvo bekvapis. Gal 
veiks ne taip greitai? Ko gero. Juk niekas nežinojo, kol ne- 
pabandė. Tačiau jis stebėjosi, kad visai nejaučia baimės. Pa- 
siuntinys atneš neigiamą atsakymą, o tada jo mirtis bus nau- 
jas šachmatų ėjimas, tai, ko dangus nebuvo numatęs. Į pa- 
saulį jis pasiuntė jį su intelektu, kuriam visa, kas žmogiška, 
darėsi neįmanoma, - tokiais laikais, kai kiekvienas užmojis 
dar tebebuvo sunkus, kupinas vargų, nešvarus. Norėta iš jo 
pasijuokti. 

Kita galimybė - ar nedėti taško dabar, kai veikalas jau 
parašytas? Kas laukia: metų metai vidutinybės, žeminan- 
ti kova dėl duonos kąsnio, kompromisai, baimė ir pykčiai, 
kūno ir sielos kančios, galiausiai lėta visų gebėjimų degra- 
dacija — kol ateis bejėgė senatvė. Ne! 

Stebėtinai aiškiai suvokė, kaip visas virpa. Girdėjo, kaip 
ošia ausyse, matė, kaip trūkčioja rankos, klausėsi savo tan- 
kaus kvėpavimo. Beveik tuo mėgavosi. 

Kažkas pasibeldė į duris. Balsas, panašus į jo paties, su- 
šuko: 

— Įeikite! 

Pasirodė pasiuntinys, įspraudė jam į delną raštelį ir įžū- 
lia veido išraiška ėmė laukti arbatpinigių. Apatinio stalčiaus 
dugne aptiko dar vieną monetą. Pasiuntinys švystelėjo ją į 
orą, pasisuko šonu ir pagavo ją už nugaros. Po kelių akimir- 
kų Gausas išvydo jį Žingsniuojant gatve. 

Gausas galvojo apie Paskutinijį teismą, nors netikėjo, kad 
kas nors panašaus būtų rengiama. Kaltinamieji galėtų gintis, 
kai kurie atsikertamieji klausimai Dievui nebūtų malonūs. 
Dėl vabzdžių, purvo, skausmo. Apstu visokiausių trūkumų. 
Net su erdve ir laiku pasielgta aplaidžiai. Jeigu tektų stoti 
prieš teismą, kelis dalykus ketino išdėstyti atvirai. 

Apmirusiomis rankomis atplėšė Johannos laišką, padėjo 
jį į šalį ir čiupo buteliuką. Staiga pajuto, kad kažką praleido. 
Ėmė mąstyti. Įvyko kažkas netikėta. Buteliuką užkimšo, su- 
sikaupė, bet niekas neatėjo į galvą. Tik dabar toptelėjo, kad 
perskaitytas atsakymas buvo teigiamas. 

Dienos Karakase prabėgo greitai. Į Silos kalną teko kopti be 
vedlių, nes paaiškėjo, kad niekas iš vietinių gyventojų ne- 
buvo į tą dviejų viršūnių kalną įlipęs. Netrukus Bonplano 
nosis ėmė nesulaikomai kraujuoti, o jų brangiausias baro- 
metras iškritęs nutarškėjo žemyn ir sudužo į šipulius. Netoli 
viršūnės aptiko suakmenėjusių kriauklių. 

— Keista, - tarė Humboltas, - taip aukštai vandens lygis 
niekada negalėjo būti pakilęs, tai rodo, kad žemės paviršius 
raukšlėjosi, kad žemėje esama vidinių jėgų. 

Viršūnėje juos užpuolė kailinės bitės. Bonplanas krito ant 
žemės kniūbsčias, o Humboltas stovėjo stačias su sekstan- 
vabzdžių. Bitės ropojo kakta, nosimi, smakru, lindo už apy- 
kaklės. Gubernatorius buvo įspėjęs: svarbiausia nejudėti. 
Nekvėpuoti. Laukti. 

Bonplanas klausė, ar jau gali pakelti galvą. 

— Geriau ne, - atsakė Humboltas nekrutindamas lūpų. 

Po ketvirčio valandos sparnuoti vabzdžiai, tamsus jų spie- 
čius, pakilo ir nuzvimbė vakarės saulės kryptimi. Humbol- 
tas prisipažino, kad ramiai stovėti nebuvę taip lengva. Vieną 
ar du kartus jau norėjęs garsiai sušukti. Dabar atsisėdo ir 
ėmė trinti kaktą. Nervai jau nebe tokie kaip anksčiau. 

Atsisveikinimo su Humboltu ir jo padėjėju garbei Karaka- 
se surengė koncertą po atviru dangumi. Gliuko akordai kilo 
į tamsą, naktis buvo didinga, dangus - žvaigždėtas, Bonpla- 
no akys - pilnos ašarų. 

— Nežinau, - kuždėjo Humboltas jam į ausį, - muzika ma- 
nęs niekada nejaudino. 

Su keletu mulų jie patraukė Orinoko link. Aplink sostinę 
plytėjo lygumos, tūkstančiai mylių — nei medelio, nei krū- 
mo, nei kalvos. Buvo taip šviesu, kad atrodė, jog jie slenka 
spindinčiu veidrodžiu: jų šešėliai - apačioje, tuščias dan- 
gus - viršuje, arba jautėsi taip, tarsi būtų dviejų būtybių iš 
kito pasaulio atspindžiai. Vieną kartą Bonplanas net pasido- 
mėjo, ar jie dar gyvi. 

— Ir aš nežinau, - atsakė Humboltas, - kas bus tas, nieko 
dabar nepadarysi, reikia krapštytis toliau. 

Kai pirmą kartą vėl išvydo medžius, pelkes ir žolę, nebe- 
žinojo, kiek laiko buvo praėję nuo kelionės pradžios. Hum- 
boltui nelengvai sekėsi apskaičiuoti pagal savo du chrono- 
metrus - atprato jausti laiką. Pradėjo rodytis trobesių, sutiko 
žmonių ir tik kai keletą kartų pasiteiravo, kokia dabar data, 
įsitikino, kad keliauja jau dvi savaites. 

Kalabose sutiko senį, kuris dar niekada nebuvo iškėlęs 
kojos iš savo kaimo. Tačiau turėjo laboratoriją, kurioje buvo 
visokių stiklinių indų ir butelių, metalinių prietaisų Žemės 
drebėjimui, oro drėgmei ir magnetizmui matuoti. Turėjo ir 
primityvią mašiną, kurios rodyklės išsiskleisdavo, jei kas 
nors čia pat imdavo meluoti arba niekus taukšti; rodė taip 
pat aparatą, kuris, kai pradėdavo braškėdami ir zyzdami 
suktis daugybė ratukų, laidė ryškias kibirkštis. 

- Šią keistą jėgą atradau pats, - gyrėsi senis. - Todėl esu 
nepralenkiamas tyrėjas! 

— Be jokios abejonės, - pripažino Humboltas, - tačiau... 

Bonplanas kumštelėjo Humboltui į pašonę. Senis ėmė 
sukti rankeną greičiau, kibirkštys spragsėjo vis garsiau, 
įtampa tiek sustiprėjo, kad jiems plaukai ėmė stotis piestu. 

— Įspūdinga, - tarė Humboltas, - tačiau tas reiškinys va- 
dinasi galvanizmu ir žinomas visame pasaulyje. Pats turiu 
vieną daikčiuką, kuris daro tą patį, bet kur kas stipriau. 

Jis parodė seniui Leideno stiklines ir kaip, patrynus kai- 
liu, trenkia plonyčiai kaip plaukas žaibai. 

Senis tylėdamas krapštė pakaušį. Humboltas patapšnojo 
jam per petį ir palinkėjo tolesnės sėkmės. Bonplanas norėjo 
įkišti pinigų, bet senis nieko neėmė. 

— Juk aš negalėjau to Žinoti, - teisinosi jis. - Gyvenu taip 
toli nuo visko. 

— Suprantama, - pritarė Bonplanas. 

Senis nusišnypštė nosį ir vėl pakartojo, kad to negalėjęs 
jiems iš paskos, kol tuodu išnyko iš akių. 

Kelias ėjo pro nedidelį ežerą. Bonplanas nusimetė drabu- 
žius ir šoko maudytis; staiga sustojo, sudejavo ir visu ūgiu 
virto ant šono. Ežere gyveno elektriniai unguriai. 

Po trijų dienų Humboltas jautrumo dar neatgavusia ranka 
užrašė tyrimų rezultatus. Tie gyvūnai galėjo smogti ir iš tolo. 
Smūgio metu nesimatė jokių kibirkščių, elektrometras nieko 
nerodė, nekrustelėdavo ir magnetinė adata, trumpiau sa- 
kant, požymių jokių — tik skausmas. Jei ungurį paimi abiem 
rankomis arba jeigu jį laikai viena ranka, o kita - gabaliuką 
metalo, poveikis sustiprėja. Tas pat įvyksta, jei du Žmonės 
susiima rankomis, o gyvūną paliečia tik vienas. Šiuo atveju 
abu pajaučia vienodai stiprų smūgį. Pavojų ungurys kelia tik 
iš priekio, iškrovoms tarp savęs jie yra atsparūs. Pats skaus- 
mas — siaubingas, toks stiprus, kad negali suprasti, kas tau 
darosi: visai apkursti, sutrinka mąstymas ir ima svaigti gal- 
va, tik pamažu susivoki ir pradedi atsiminti; įspūdis toks, 
kad tas poveikis yra labiau išoriškas, nei priklauso tavo pa- 
ties kūnui. 

Patenkinti juodu keliavo toliau. 

— Koks laimingas atsitikimas! Kokia dovana! - vis kartojo 
Humboltas. 

Bonplanas šlūbčiojo, jo rankos buvo apmirusios. Dar 
keletą dienų Humboltui, kai tik užsimerkdavo, šokinėjo 
kibirkštys akyse. O keliai —- kaip senio, ir taip truko ganė- 
tinai ilgai. 

Aukštoje žolėje aptiko sąmonės netekusią mergaitę, maž- 
daug trylikos metų, sudraskytais drabužiais. Bonplanas 
įvarvino jai į burną vaistų, ji spjaudėsi, kosėjo ir ėmė rėkti. 
Kol jis ramindamas ją šnekino, Humboltas nekantraudamas 
vaikščiojo ten ir atgal. Mergaitė išgąstingomis akimis žvelgė 
tai į vieną, tai į kitą. Bonplanas glostė jai galvą, ji pradėjo 
raudoti. Kažkas pasielgė su ja siaubingai! 

— Ką padarė? - klausė Humboltas. 

— Kad ir kas būtų, - kalbėjo Humboltas, — turime judėti 
toliau. 

Bonplanas davė mergaitei atsigerti vandens, ji rijo go- 
džiai. Valgyti nenorėjo. Jis padėjo jai atsistoti. Nė nemany- 
dama padėkoti ji ištrūko ir pasileido bėgti. 

— Ko gero, karštis, - samprotavo Humboltas. - Vaikai pa- 
siklysta ir nualpsta. 

Bonplanas vėl įsmeigė į jį akis. 

— Taip, - atsakė jis. - Ko gero. 

San Fernando mieste keliautojai pardavė savo mulus ir 
nusipirko plačių bortų burinę valtį su lentine būda įgulai, 
apsirūpino maistu vienam mėnesiui ir įsigijo kelis gerus 
šautuvus. Humboltas teiravosi Žmonių, turinčių patirties 
plaukti upe. Jam patarė kreiptis į keturis prie smuklės sėdin- 
čius vyrus. Vienas buvo su cilindru ant galvos, kitas krams- 
nojo į burnos kampą įspraustą smilgą, trečiojo krūtinė buvo 
apkarstyta daugybe žalvarinių papuošalų, ketvirtas atrodė 
išblyškęs ir arogantiškas, netarė nė žodžio. 

Humboltas pasidomėjo, ar jiems pažįstamas kanalas tarp 
Orinoko ir Amazonės. 

— Žinoma, - atsakė tas su cilindru. 

— Esu jau ten keliavęs, - patvirtino vyras su papuošalais. 

— Aširgi, - pritarė vyras su cilindru. - Bet jokio kanalo ten 
nėra. Viskas - tik gandai. 

Humboltas sutrikęs pritilo. 

— Kad ir kaip būtų, - pagaliau tarė jis, - noriu tą kanalą 
išmatuoti, man reikia patyrusių irklininkų. 

Tas su cilindru norėjo žinoti, ką uždirbs ir kokia iš to 
nauda. 

— Pinigų ir daug sužinos. 

Antrasis dviem pirštais išėmė iš burnos smilgą. 

— Pinigai, - pareiškė jis, - vertesni už žinojimą. 

— Nepalyginamai vertesni, - pritarė vyras su cilindru. — 
Beje, gyvenimas velniškai trumpas, kam juo rizikuoti? 

— Kadangi jis trumpas, - įsiterpė Bonplanas. 

Ketvertas vyrų susižvalgė, paskui nukreipė akis į Hum- 
boltą. 

— Mūsų vardai, - kalbėjo vyras su cilindru, - Karlosas, 
Gabrielis, Marijus ir Chulijus, mes tą dalyką išmanome, bet 
nesame pigūs. 

— Sutarta, - baigė pošnekį Humboltas. 

Pakeliui į nakvynės namus iš kažkur prisistatė pasišiau- 
šęs aviganis šuo. Humboltas sustojo. Šuo prislinko arčiau ir 
glaudė snukį prie jo batų. Kai Humboltas glostydamas kasė 
jam už ausų, šis suinkštė, ėmė patenkintas vizginti uodega, 
atsitraukė ir suurzgė ant Bonplano. 

— Jis man patinka, - tarė Humboltas. - Tikriausiai neturi 
šeimininko. Aš jį veduosi. 

- Mūsų valtis per maža, - nepritarė Bonplanas. - Šuva 
piktas ir kvepia nekaip. 

— Kaip nors sutarsite, - pasakė Humboltas. 

Nakčiai jis pasiėmė šunį į savo kambarį. Kai kitą rytą abu 

atėjo prie valties, jau buvo taip prie vienas kito pripratę, tarsi 
visą laiką būtų gyvenę kartu. 

— Dėl šunų mes nesitarėme, - prašneko Chulijus. 

— Toliau pietuose, - ėmė aiškinti taisydamasis cilindrą 
Marijus, - kur žmonės bepročiai ir kalba atbulai, yra nykš- 
tukinių šunų su sparnais. Mačiau savo akimis. 

— Ir aš mačiau, - pritarė Chulijus. - Bet dabar jie išnaikin- 
ti. Suėdė kalbančios žuvys. 

Atsidusęs Humboltas sekstantu ir chronometru išmatavo 
miesto vietą — ir vėl žemėlapiai pasirodė netikslūs. Tada visi 
išplaukė. 

Netrukus pradingo paskutiniai gyvenvietės pėdsakai. Vi- 
sur knibždėte knibždėjo krokodilų: gyvūnai plaukiojo van- 
denyje lyg rąstgaliai, spoksojo pakrantėse, kiti plačiai atplėš- 
davo nasrus, jų nugaromis tripeno mažyčiai garniukai. Šuo 
stryktelėjo į vandenį, ir tučtuojau priplaukė krokodilas, o kai 
Bonplanas šunį įtempė į valtį, viena letena kraujavo - buvo 
įkandusi piranija. Lianos kabėjo liesdamos vandens pavir- 
šių, medžių kamienai sviro į upę. 

Jie pririšo valtį prie kranto, ir kol Bonplanas rinko augalų 
pavyzdžius, Humboltas nusprendė pasidairyti po gilumą. 
Jis ropštėsi per kelmus, spraudėsi pro medžių kamienus, 
braukė nuo veido voratinklius, barstė nuo užkliudytų krū- 
mų žiedus, įgudusia ranka sučiupo ypač gražų drugelį, per- 
laužė jam stuburą ir labai atsargiai įdėjo į herbarą. Tik tada 
pastebėjo, kad stovi priešais jaguarą. 

Žvėris pakėlė galvą ir ėmė į jį žiūrėti. Humboltas žingte- 
lėjo į šoną. Žvėris patraukė vieną šnervę, Humboltas sustin- 
go. Ilgai truko, kol jaguaras vėl padėjo galvą ant priekinių 
letenų. Humboltas žengė žingsnį atgal. Paskui dar vieną. 
Jaguaras jį atidžiai stebėjo nekeldamas galvos. Uodega nu- 
baidė musę. Humboltas apsigręžė. Klausėsi ausis ištempęs, 

bet nieko už nugaros negirdėjo. Sulaikęs kvapą, prie kūno 
prispaudęs rankas, panarinęs galvą ir įbedęs akis į kojas, 
pradėjo eiti. Pamažu, žingsnis po žingsnio, paskui vis spar- 
čiau. Negalima suklupti, nevalia atsigręžti. Ir galiausiai — 
nebuvo kitos išeities - pasileido bėgti. Šakos plakė veidą, 
vienas vabzdys atsitrenkė į kaktą, užkliuvo koja, sugriebė 
lianą, rankovė įsipainiojo ir perplyšo, sklaidė iš kelio šakas. 
Suprakaitavęs ir dusdamas atsirado prie valties. 

— Tučtuojau pasirengti! - sukomandavo sunkiai alsuo- 
damas. 

Bonplanas čiupo šautuvą, irkluotojai pašoko. 

— Ne, pasirengti plaukti, sakau! 

— Bet mūsų ginklai geri, - nenorėjo paklusti Bonplanas. — 
Žvėrį galima nudėti, bus puikus trofėjus. 

Humboltas purtė galva. 

— Kodėl ne? 

— Jaguaras mane paleido. 

Bonplanas atrišdamas virves murmėjo kažką panašaus į 
prietarus. Irkluotojai kreivai šypsojosi. Upės viduryje Hum- 
boltas nebesuprato, ko taip buvo išsigandęs. Nusprendė tą 
nuotykį dienoraštyje pavaizduoti taip, kaip viskas būtų tu- 
rėję vykti: sakys, kad grįžę į girią su užtaisytais šautuvais, 
bet žvėries neberadę. 

Vos baigė rašyti, kaip kiurte prakiuro dangus. Į valtį ėmė 
plūsti vanduo, nieko nelaukdami jie pasuko prie kranto. 
O ten pasitiko nuogas, barzdotas ir purvais apskretęs vyriš- 
kis. Tai esanti jo plantacija ir jei užmokės, gaus nakvynę. 

Humboltas užmokėjo ir pasiteiravo, kur jo namas. 

— Neturiu jokio namo, - atsakė vyriškis. - Esu donas Igna- 
cijus, Kastilijos aristokratas, mano namas - visas pasaulis. 
Beje, štai mano Žmona ir duktė. 

Humboltas nusilenkė todviem nuogoms moterims neži- 

nodamas, kur dėti akis. Irkluotojai ištiesė brezentą, pritvir- 
tino prie medžių ir sutūpė po juo. 

Donas Ignacijus paklausė, ar jiems ko netrūksta. 

— Tuo tarpu nieko, - atsakė pavargęs Humboltas. 

— Niekam iš mano svečių nieko nestigs, — tarė donas Igna- 
cijus, išdidžiai apsisuko ir nuėjo. Lietaus lašai varvėjo Hum- 
boltui nuo galvos ir pečių. Kvepėjo žiedais, drėgna žeme ir 
puvėsiais. 

— Kai kada, - kalbėjo susimąstęs Bonplanas, - man at- 
rodo lyg kokia mįslė, kad esu čia. Be galo toli nuo namų, 
niekieno nesiųstas, tik todėl, kad ant namo laiptų sutikau 
kažkokį prūsą. 

Humboltas ilgai negalėjo užmigti. Irkluotojai be paliovos 
šnibždėjosi pasakodami visokias padrikas istorijas, kurias 
fiksavo jo sąmonė. Ir kiekvieną kartą, kai vis dėlto pasisek- 
davo atsikratyti vaizdų — skrendančių namų, grėsmingų į 
moteris panašių gyvačių ir žūtbūtinių grumtynių, - išvys- 
davo jaguaro akis. Atidžias, išmintingas ir negailestingas. 
Tada vėl atgydavo sąmonė, vėl girdėdavo lyjant lietų, vyrų 
šnibždesius ir kaip baimingai urzgia šuo. Kažkuriuo metu 
parėjo Bonplanas, susisupo į antklodę ir kaipmat užmigo. 
Humboltas neprisiminė girdėjęs, kad jis būtų išėjęs. 

Kitą rytą, kai saulė jau buvo aukštai pakilusi ir atrodė, 
kad lietaus kaip nebūta, donas Ignacijus atsisveikino tokiu 
gestu, tarsi būtų rūmų savininkas. Visada mus maloniai pri- 
imsiąs. Jo žmona lyg dvaro dama padarė kniksą, o duktė 
glostė Bonplanui ranką. Jis apkabino ją per pečius ir nubrau- 
kė jai nuo kaktos plaukų sruogą. 

Dvelkė karštas vėjas, atrodė, tarsi jis eitų iš krosnies. Pa- 
krantės augmenija buvo sutankėjusi. Po medžiais gulėjo 
daugybė vėžlių sudėtų baltų kiaušinių, o valties bortai buvo 
aplipę driežais lyg mediniais papuošalais. Vandens pavir- 

šiumi vis šmėkščiojo paukščių šešėliai, net ir kai padangėje 
nieko nebuvo matyti. 

— Keistas optinis reiškinys, —- tarė Humboltas. 

— Tai neturi nieko bendra su optika, — aiškino Marijus. — 
Paukščiai miršta be paliovos, kiekvieną akimirką, iš tikrųjų 
jie nieko kita ir neveikia. Jų dvasios toliau gyvena atspin- 
džiuose. Juk kažkur joms reikia pasidėti, danguje jų niekas 
nepageidauja. 

— O vabzdžiai? - paklausė Bonplanas. 

- Jie nemiršta. Tai ir yra bėda. 

Ir iš tikrųjų radosi vis daugiau moskitų. Jie skrido nuo 
medžių, iš oro ir iš vandens. Iš visų pusių plūdo zyzdami 
pripildė orą, gėlė, siurbė, o vietoj vieno užmušto tūpdavo 
šimtai kitų. Keliautojų veidai nuolat kraujavo. Net ir ant gal- 
vos užsimestas storas audeklas neką tepadėjo —- vabzdžiai 
paprasčiausiai smeigdavo kiaurai per medžiagą. 

— Upė nepakenčia žmonių, - toliau kalbėjo Marijus. - Kol 
Agiras čia neatsikraustė, tol buvo sveiko proto. Tiktai čia jam 
šovė į galvą pasiskelbti imperatoriumi. 

— Išprotėjęs žudikas, - pritarė Bonplanas, - pirmasis Ori- 
noko tyrėjas! Tai šį tą sako. 

— Tas liūdno likimo Žmogus nieko neištyrė, - įsiterpė 
Humboltas. - Tiek kiek paukštis ištiria orą arba Žuvis 
vandenį. 

— Arba vokietis humorą, - pridūrė Bonplanas. 

— Tai tik pokštas, - pasitaisė Bonplanas. 

— Tačiau nevykęs. Prūsas puikiausiai moka juokauti. Prū- 
sijoje labai daug pokštaujama. Užtenka prisiminti Vylando 
romanus arba nuostabias Grifijuso komedijas. Ir Herderiui 
nesvetimas geras humoras. 

— Dėl to neabejoju, - pripažino pavargęs Bonplanas. 

— Na, ir gerai, - užbaigė ginčą Humboltas glostydamas 
vabzdžių kruvinai sukapotą šuns kailį. 

Jie įplaukė į Orinoką. Upė buvo tokia plati, kad atrodė, jog 
atsidūrė jūroje: kažkur tolumoje tarsi miražas matėsi kito 
kranto atogrąžų girių ruoželis. Beveik neliko vandeninių 
paukščių. Dangus nuo karščio tiesiog mirguliavo. 

Po kelių valandų Humboltas pastebėjo, kad į jo kojų pirš- 
tus prisisiurbę blusų. Kelionę teko stabdyti; Bonplanas ėmė 
tvarkyti augalus, o Humboltas sėdėjo sudedamojoje kėdelė- 
je įmerkęs kojas į actu parūgštinto vandens vonelę ir braižė 
žemėlapyje upės vagos kontūrus. Pulex penetrans, įprastinė 
smėlio blusa. Ją aprašys, bet dienoraštyje neužsimins, kad 
jos buvo jį patį apnikusios. 

— Čia juk nieko blogo, - tarė Bonplanas. 

— Nemažai esu mąstęs apie šlovę, jos taisykles, - atsiliepė 
Humboltas. - Į žmogų, kurio kojų pirštų panagėse buvo įsi- 
taisiusios blusos, niekas nebežiūrės rimtai. Visai nesvarbu, 
ką jis išvis bus nuveikęs. 

Kitą dieną atsitiko nelaimė. Vienoje labai plačioje upės 
vietoje, kur nesimatė nei kairiojo, nei dešiniojo kranto, vėjas 
staiga ėmė ir apsuko burę prieš plaukimo kryptį: valtis pasvi- 
ro, per bortą šliūkštelėjo banga, kelios dešimtys popieriaus 
lapų paplūdo upėje. Valtis dar labiau pakrypo, vandens jau 
buvo iki kelių, vyrai norėjo gelbėtis. Humboltas pašoko, žai- 
biškai nusisegė diržą su chronometru ir karininko balsu su- 
komandavo, kad niekas nejudėtų iš vietos. Upės srovė suko 
valtį aplinkui, burė beviltiškai plaikstėsi į vieną ir kitą pusę, 
keletas pilkų krokodilų nugarų artėjo prie valties. 

Bonplanas siūlė plaukti prie kranto ir ieškoti pagalbos. 

— Nėra jokios pagalbos, - tarė Humboltas laikydamas 
diržą virš galvos. - Turėjote pastebėti, kad čia visur plyti 
neįžengiamos džiunglės. Reikia tik laukti. 

Ir iš tikrųjų: paskutinę akimirką vėjas ištempė burę, ir val- 
tis pamažu ėmė tiestis. 

— Semti vandenį! - suriko Humboltas. 

Bardamiesi irkluotojai darbavosi puodais, kepurėmis ir 
lėkštėmis. Netrukus valtis visai atsitiesė. Popieriaus la- 
pai, rašymo plunksnos ir knygos plaukė upe. Tolumoje, 
tarsi stengdamasis kuo skubiau dingti iš akių, bangavo 
cilindras. 

— Kai kada imu abejoti, ar bepamatysiu gimtąjį kraštą, — 
samprotavo Bonplanas. 

— Jokių abejonių, - guodė Humboltas tikrindamas, ar te- 
beina laikrodžiai. 

Jie priartėjo prie liūdnai pagarsėjusių Orinoko slenksčių. 
Upė buvo pilna uolų, vanduo putojo taip smarkiai, kad atro- 
dė lyg virtų. Toliau plaukti tokia prikrauta valtimi buvo ne- 
įmanoma. Vietinės misijos jėzuitai, ginkluoti iki dantų, pe- 
čiūkai ir panašūs labiau į kareivius nei į dvasininkus, sutiko 
juos įtariai. Humboltas susirado misijos vadovą, prakaulų 
vyriškį liguistai geltonu veidu, ir parodė savo pasą. 

— Gerai, - tarė tėvas Zea, iškišo galvą pro langą ir paskel- 
bė įsakymą; netrukus šeši dvasininkai įvedė du vietinius 
gyventojus. 

- Šiedu nusipelnę vyrai, - paaiškino Zea, - pažįsta slenks- 
čius kaip niekas kitas, jie patys pasisiūlė pro visas kliūtis iš- 
vairuoti tam reikalui tinkamą valtį. Svečiams teks palaukti, 
kol valtis bus parengta. 

Tėvas Zea mostelėjo ranka, jo Žmonės išvedė abu vietinius 
vyrus lauk ir juos supančiojo. 

— Labai dėkoju, — tarė Humboltas atsargiai. - Bet tokiam 
elgesiui negaliu pritarti. 

— Ką jūs, - gyvai reagavo tėvas Zea, - tai nieko neturi 
reikšti, taip daroma tik todėl, kad tie žmonės yra labai nepa- 

tikimi. Jie pasisiūlo savanoriais, o paskui jų niekur neberasi. 
Be to, jie tokie panašūs. 

Valtį, skirtą tolesnei kelionei, atnešė ant pečių. Ji buvo to- 
kia siaura, kad keliautojams reikės sėdėti vienas už kito ant 
savo dėžių su instrumentais. 

— Verčiau jau vieną mėnesį pragare, - pareiškė Bonpla- 
nas, — negu visa šita kankynė! 

— Gausi ir viena, ir kita, - pažadėjo tėvas Zea, - pragarą 
ir valtį. 

Vakare Humboltas ir jo padėjėjas pirmą kartą per pasta- 
rąsias savaites buvo pavaišinti gera vakariene, netrūko net 
ispaniško vyno. Už lango girdėjo pramaišiui sklindančius 
irkluotojų balsus, niekaip nesusitariančius dėl kažkokios is- 
torijos. 

— Man susidaro įspūdis, - kalbėjo Humboltas, - kad čia 
be perstojo vis pasakojama ir pasakojama. Kam taip ištisai 
malti liežuviais apie visokius nebūtus Žmonių gyvenimus, 
kuriuose net nieko pamokoma nerasi? 

— Visokiausių būdų buvo išmėginta, - teisinosi tėvas 
Zea. - Užrašinėti pramanytas istorijas draudžiama vi- 
sose kolonijose. Tačiau Žmonės yra kietasprandžiai, net 
bažnyčios šventoji galia — ir ta yra ribota. Priklauso nuo 
krašto. Norėčiau baroną paklausti, ar teko matyti garsųjį 
Kondaminą? 

Humboltas purtė galva. 

— O man teko, - pasigyrė Bonplanas. - Senas Žmogus, 
kuris karališkuosiuose rūmuose susibarė su stalo servi- 
ruotojais. 

- Tas pats, - patvirtino tėvas Zea. - Čia pas mus dar ga- 
lima aptikti vieną kitą senį, prisimenantį jį. Yra ir viena pa- 
skutines dienas skaičiuojanti moteris, kurios gyvybę palai- 
ko prasto daktaro milteliai ir kuri vis negali atsisveikinti su 

šiuo gyvenimu, beje, siaubingas vaizdas. Jos istorijų verta 
paklausyti. Gal vieną galėčiau papasakoti? 

Humboltas atsiduso. 

— Tada, - pradėjo tėvas Zea, - Akademija buvo atsiuntusi 
tris geriausius matuotojus - Kondaminą Bugerą ir Gode- 
ną - nustatyti ekvatoriaus meridiano ilgį. Norėta, pirmiau- 
sia estetiniais sumetimais, paneigti negražią Niutono tezę, 
kad Žemė sukdamasi plokštėja. 

Tėvas Zea kelias sekundes žvelgė susikaupęs į stalą. Di- 
džiulis vabzdys nutūpė jam ant kaktos. Bonplanas instink- 
tyviai ištiesė ranką, sustojo ir vėl ją atitraukė. 

— Matuoti ekvatoriaus, — tęsė tėvas Zea. - Kitaip sakant, 
išvesti liniją ten, kur jos niekada nėra buvę. Ar jie ten lauke 
kaip reikiant apsidairė? Linijų yra visai kitur. 

Savo kaulėta ranka jis parodė į langą, į krūmus, vabzdžių 
apspistus augalus. 

— Tik ne čia! 

— Linijų yra visur, - prieštaravo Humboltas. - Tai abstrak- 
cijos. Kur erdvė, ten ir linijos. 

— Erdvė pati savaime yra kitur, - nepasidavė tėvas Zea. 

— Erdvė yra visur! 

— Visur — tai išsigalvojimas. Erdvė pati savaime yra ten, 
kur žemės matininkai ją pažymi. 

Tėvas Zea užsimerkė, pakėlė vyno taurę, bet vėl pastatė, 
nepridėjęs prie lūpų. 

— Tie trys vyrai dirbo neapsakomai tiksliai. Ir vis tiek jų 
duomenys niekada nesutapo. Kondamino prietaisas rodė 
dvi lanko minutes, o Bugero - tris, pusę laipsnio objektyve 
matė Godas, o pusantro - Kondaminas. Kad pažymėtų savo 
liniją, jiems reikėjo atlikti astronominius matavimus, o tokių 
naudingų nešiojamų laikrodžių - tėvas Zea įbedė pašaipų 
žvilgsnį į chronometrą, pritvirtintą prie Humbolto diržo, - 
dar nebuvo. Tokius dalykus matuoti irgi nebuvo įprasta. Trys 

akmenys ir trys lapai dar nebuvo lygiai tiek pat, o penkiolika 
gramų žirnių ir penkiolika gramų žemės - tokio pat svorio. 
Prisideda karštis, drėgmė, moskitai, nepaliaujamas gyvūnų 
kovos triukšmas. Tuos vyrus apėmė pyktis - be reikalo ir be 
tikslo. Toks puikiai išauklėtas žmogus kaip Kondaminas su- 
gadino Bugero matavimo prietaisus, šis savo ruožtu sulaužė 
Godeno pieštukus. Kiekvieną mielą dieną begaliniai ginčai, 
kol Godenas neapsikentęs pasitraukė į džiungles. Tas pat po 
kelių savaičių nutiko su Bugeru ir Kondaminu. 

Tėvas Zea sudėjo rankas, lyg rengtųsi melstis. 

— Tik įsivaizduokite. Tokie civilizuoti ponai su dideliais 
garbanotais perukais, lornetais ir kvepiančiomis nosinėmis! 
Ilgiausiai ištvėrė Kondaminas. Aštuonerius metus atogrąžų 
girioje, saugomas tik saujelės pasiligojusių kareivių. Jis kir- 
to proskynas, kurios užželdavo vos spėjus nusigręžti, guldė 
medžius, kurie jau kitą naktį vėl rėmė dangų; nepaisydamas 
to, su didžiausiu užsispyrimu jis dieną naktį rezgė skaičių 
tinklą ir spraudė į jį besipriešinančią gamtą. Jis sužymėdavo 
ant žemės trikampius, kurių kampų suma pamažu artėjo 
prie šimto aštuoniasdešimt laipsnių, trianguliavo lankus, 
kurių kreivumas galų gale atlaikė net oro virpesius. Paskui 
gavo iš Akademijos laišką. Mūšis esąs pralaimėtas, įrodyta, 
kad Niutonas teisus, Žemė esanti paplokščia, visas darbas 
nuėjęs per nieką. 

Bonplanas užsivertė vyno butelį ir truktelėjo gerą gurkš- 
nį. Jis, atrodo, pamiršo, kad ant stalo stovėjo taurės ir taip 
nederėjo daryti. Humboltas metė smerkiamą žvilgsnį. 

— Visai prislėgtas, - toliau pasakojo tėvas Zea, - Kon- 
daminas išvyko namo. Keturis mėnesius išbuvo kelionėje, 
plaukė tada vis dar bevarde upe, kurią paskui pavadino 
Amazone. Pakeliui braižė žemėlapius, matavo temperatūrą, 
registravo žuvų, vabzdžių, gyvačių ir žmonių padermes. Ne 
todėl, kad jį tai būtų dominę, o kad išsaugotų intelektą. Pas- 

kui Paryžiuje niekada nekalbėjo apie tuos dalykus, kuriuos 
dar prisimindavo vienas kitas jo buvęs kareivis: iš pomiš- 
kio krūmų girdėtus gomurinius garsus ir taikliai paleistas 
užnuodytas strėles, naktinius šviesos reiškinius, bet labiau- 
siai tuos vos pastebimus neatitikimus tikrovėje, kai pasaulis 
trumpam žengdavo žingsnį į nerealybę. Nors tada medžiai 
vis dar atrodę kaip medžiai, tingūs vandens sūkuriai - kaip 
vanduo, bet visa tai buvo baimingai suvokiama ir kaip tam 
tikros svetimybės mimikrija. Tuo metu Kondaminas atrado 
ir kanalą, apie kurį kalbėjo pakvaišėlis Agiras, tą dviejų di- 
džiausių Žemyno upių jungtį. 

— Aš įrodysiu, kad jis egzistuoja, - tarė Humboltas. - Vi- 
sos didelės upės yra susijusios. Gamta - tai visuma. 

- Ką jūs sakote? - tėvas Zea abejodamas kraipė gal- 
vą.- Prabėgo nemažai metų - Kondaminas seniai buvo 
Akademijos narys, sulaukęs žilo plauko, plačiai pagarsėjęs 
žmogus, - neretai naktimis šaukdamas pašokdavo iš lovos 
ir, kaip pasakojama, net vėl ėmęs tikėti Dievu, taigi jis pats 
kanalą pavadino nesąmone. „Tarp didelių upių, - teigė jis, - 
žemyno viduje nėra ryšio. Tai žemyną visai sujauktų, o to 
jis nenusipelnė.“ 

Tėvas Zea kiek patylėjo, paskui atsistojo ir nusilenkda- 
mas tarė: 

— Labanakt. Saldžių sapnų, barone. Linkiu gerai išsi- 
miegoti! 

Tačiau ankstų rytą juos pažadino skausmingi žmogaus 
aikčiojimai. Du dvasininkai kapojo odiniais bizūnais vie- 
ną iš kieme grandinėmis pririštų vyrų. Humboltas pribėgo 
klausti, kas čia darosi. 

— Nieko, - atsakė vienas dvasininkas. 

— Kaip tat nieko? 

— Visai paprastas dalykas, - paaiškino kitas. - Tai neturi 
nieko bendra su jūsų tolesne kelione. 

Jis spyrė indėnui į užpakalį, o tam reikėjo laiko susivokti, 
kad prasta ispanų kalba patvirtintų, jog tai senas reikalas ir 
su kelione neturi nieko bendra. 

Humboltas nežinojo, ką daryti. Atskubėjęs Bonplanas 
priekaištingai žvelgė į Humboltą. 

— Mums reikia keliauti toliau, - tarė Humboltas pašnibž- 
domis. - Ką aš galiu padaryti? 

Tėvas Zea pakvietė juodu į savo būstą ir parodė didžiau- 
sią brangenybę - apšiurusią papūgą, kuri mokėjo pasakyti 
kelis sakinius vienos išmirusios genties kalba. Prieš dvide- 
šimt metų tų žmonių dar buvę, dabar nebėra gyvo nė vieno, 
ir niekas nesupranta, ką tas paukštis tauškia. 

Humboltas ištiesė ranką, papūga kepštelėjo į ją snapu, 
kė kažką nesuprantama. 

Bonplanas pasidomėjo, kodėl gentis išnyko. 

— Taip būna, - atsakė tėvas Zea. 

— Kaip tai? 
esą lengva ir paprasta. Ateini ir atjauti kiekvieną, kuris ap- 
gailėtinai atrodo, o parvažiavęs gali pasakoti baisias istorijas. 
O tas, kuriam su penkiasdešimt vyrų reikia valdyti dešimt 
tūkstančių laukinių, kuris kiekvieną naktį savęs klausia, ką 
reiškia tie balsai girioje, ir kas rytą nustemba, kad dar gyvas, 
galbūt mano kitaip. 

— Nesusipratimas, - tarė Humboltas. - Niekas nenorėjo 
nieko kritikuoti. 

— Galbūt vis dėlto, - nenusileido Bonplanas. — Šį tą norė- 
čiau sužinoti. 

Jis staiga nutilo negalėdamas patikėti, kad Humboltas 
mynė jam koją. Paukštis žvelgė tai į vieną, tai į kitą, kažką 
burbtelėjo ir viltingai spoksojo į abu. 

— Teisingai, - pasakė Humboltas nenorėdamas būti ne- 
mandagus. 

Papūga, atrodė, susimąstė, o paskui ištarškino ilgą sakinį. 

Humboltas ištiesė ranką, paukštis kirstelėjo į ją ir įsižei- 
dęs nusigręžė. 

Kol anuodu indėnai vairavo jų laivą pro slenksčius, Hum- 
boltas ir Bonplanas kopė į netoli nuo misijos stūksančius 
granito kalnus. Viename iš jų, aukštai, turėjo būti sena lai- 
dojimo ola. Lipant beveik nebuvo kur kojos dėti — tik ant iš- 
sikišusių lauko špato kristalų. Užkopus jiems į viršų, Hum- 
boltas, didžiai susikaupęs ir tik retsykiais baidydamas mos- 
kitus, parašė puikų prozos tekstą apie tai, kaip atrodo upės 
slenksčiai, kaip ją gaubia vaivorykštė ir sidabru mirguliuoja 
vandenys. Paskui balansuodami ant keteros juodu nusigavo 
prie antrosios viršūnės ir olos angos. 

Galėjo būti koks šimtas lavonų, kiekvienas atskiroje pal- 
mių lapų pintinėje, rankų kaulai apkabinę kelius, galva 
nukniubusi ant krūtinės. Seniausieji buvo jau visai virtę 
skeletais, kiti — skirtingose trūnijimo stadijose: karojo į per- 
gamentą panašios odos atplaišos, žarnynai sudžiūvę į ga- 
balą, o akys - juodos ir mažos kaip vaisių sėklos. Tolumoje 
ošė upė, o aplinkui buvo visiškai tylu; jie girdėjo savo pačių 
alsavimą. 

- Čia - taika ir ramybė, - prašneko Bonplanas, - visai ne 
taip, kaip anoje oloje. Ten mirusieji gyveno, o čia - tik jų 
kūnai. 

Humboltas ištraukė kelis lavonus iš pintinių, atskyrė kau- 
koles nuo stuburo, iš žandikaulių išlaužė dantis ir nuo pirš- 
tų numovė žiedus. Vieną vaiko ir du suaugusiųjų lavonus 
susupo į audeklus ir tvirtai surišo virvėmis taip, kad dviese 
būtų galima nešti. 

— Ar tikrai juos nešimės? — paklausė Bonplanas. 

— Čiupk, - paliepė Humboltas nekantraudamas, - vienas 
nenutempsiu iki mulų! 

Į misiją grįžo sutemus. Dangus buvo giedras, žvaigždės 
mirgėjo ypač ryškiai, vabzdžių spiečiai skleidė rausvą švie- 
są, kvepėjo vanile. Indėnai tylėdami traukėsi iš kelio. Senės 
stebeilijo pro langus, vaikai juos pamatę dūmė šalin. Vienas 
vyras išdažytu veidu vis dėlto sustojo priešais ir paklausė, 
kas yra audekluose. 

— Visokie daiktai, - atsakė Humboltas. - Šis bei tas. 

— Akmenų pavyzdžiai, - patikslino Bonplanas. - Au- 
galai. 

Vyriškis sunėrė ant krūtinės rankas. 

— Kaulai, - tarė Humboltas. 

Bonplanas krūptelėjo. 

— Kaulai? 

— Krokodilų ir jūrų kiaulyčių, - paaiškino Bonplanas. 

- Jūrų kiaulyčių, - pakartojo vyras. 

Humboltas pasiūlė, gal norįs pats pasižiūrėti. 

— Geriau ne. - Vyras neskubėdamas pasitraukė. — Verčiau 
patikėsiu, ką sakote. 

Kitos dvi dienos buvo ganėtinai sunkios. Nepavyko rasti 
indėnų vedlių, kurie sutiktų parodyti apylinkes, ir net patys 
jėzuitai visada kažkur skubėdavo, kai Humboltas to papra- 
šydavo. „Šie žmonės, visi aliai vieno, nepaprastai prieta- 
ringi, - rašė Humboltas broliui, - aiškiai matyti, koks dar 
tolimas kelias į laisvę ir protą.“ Bent pavykę pagauti porą 
beždžionėlių, kurių dar nėra aprašęs nė vienas biologas. 

Trečią dieną anuodu savanoriai, šiek tiek apsibrozdinę, 
valtį saugiai praplukdė pro slenksčius. Humboltas jiems 
davė pinigų ir kelis stiklo rutuliukus, liepė į valtį krauti dė- 
žes su instrumentais, narvus su beždžionėmis ir į audeklus 
suvyniotus lavonus; atsisveikindamas su tėvu Zea žadėjo 
būti dėkingas iki grabo lentos. 

— Reikia saugotis, - patarė tėvas Zea, - kitaip, ką gali 
žinoti. 

Viena bėda - ne bėda: dar prisidėjo nesutarimai su ketu- 
riais irkluotojais; įsiplieskė karšti ginčai dėl krovinio. Iš pra- 
džių nebuvo sutarta dėl šuns, paskui šitas! Chulijus pirštu 
rodė į ryšulį su lavonais. 

Humboltas klausė, gal jie bijo. 

— Aiškus daiktas, - atsakė Marijus. 

— Bet ko? - įtikinėjo Bonplanas. - Kad jie staiga atsibus? 

— Taip, - atsakė Chulijus. 

— Bent jau, - pridūrė Karlosas, - į gera tai neišeis. 

Upė už slenksčių buvo dar labai siaura, povandeniniai 
akmenys valtį mėtė į šonus. Vandens purslai pripildė orą 
kaip lietus, pavojingai arti pralėkdavo pro šalį uolos. Moski- 
tai kapojo be gailesčio: per juos, atrodė, nematyti dangaus — 
vien tik vabzdžiai. Vyrai netrukus liovėsi su jais kovoję - pri- 
prato visą laiką būti kruvini. 

Kitoje misijoje juos pavaišino skruzdėlių paštetu. Bonpla- 
nas neėmė nė į burną, o Humboltas paragavo. Tačiau greitai 
visų atsiprašė ir kuriam laikui dingo už medžių. 

- Gan įdomu, - tarė grįžęs. - Šiaip ar taip -— vis galimybė 
spręsti maisto stokos problemą. 

— Bet čia juk Žmonių negyvenamos vietos, - samprotavo 
Bonplanas. - Vienintelis dalykas, ko čia yra per akis, tai 
maisto! 

Kaimo vyresnysis domėjosi, kas yra į audinius susuptuo- 
se ryšuliuose. Jam baisiai įtartina. 

— Jūrų kiaulyčių kaulai, - paaiškino Bonplanas. 

— Būtų kitoks kvapas, - atsakė vyresnysis. 

— Na, gerai, - pasidavė Humboltas, - pripažįstu, tai nu- 
mirėliai. Bet jie tokie seni, kad jų iš tikrųjų nebegalima va- 
dinti lavonais. Galiausiai visas pasaulis yra pilnas negyvų 
kūnų! Kiekviena rieškutė žemės kitados buvo žmogus, o 

anksčiau - dar kitas žmogus, kiekvieną oro kruopelytę per 
tą laiką tūkstančius kartų žmonės buvo įkvėpę ir iškvėpę. 
Kas jums iš viso to, kokia čia bėda? 

— Aš tik paklausiau, - droviai teisinosi vyresnysis. 

Gintis nuo moskitų kaimo gyventojai buvo pasistatę molio 
trobeles su uždaromomis angomis. Viduje užkurdavo ugnį, 
kuri moskitus išbaidydavo, tada sulįsdavo patys, sandariai 
užtaisydavo angą, užgesindavo ugnį ir kelias valandas galė- 
davo ramiai, vabzdžių nekamuojami, praleisti karštame ore. 
Vienoje iš tokių trobelių Bonplanas tvarkė surinktus auga- 
lus, kol, prisiuostęs smalkių, neteko sąmonės. Šalimais, ko- 
sėdamas ir pusiau apžlibęs, Humboltas rašė broliui laišką. 
Kai abu mirkčiodami, dvokiančiais drabužiais ir norėdami 
pakvėpuoti grynu oru išlindo lauk, prisistatė vyras siūlyda- 
masis paburti iš rankos. Jis buvo nuogas, kūnas visas išmar- 
gintas, į plaukus prisismaigstęs plunksnų. Humboltas atsi- 
sakė, o Bonplanas susidomėjo. Būrėjas sugriebė jo pirštus, 
pakėlė antakius ir patenkintas ėmė žiūrėti į ranką. 

— Aha, - tarė lyg šnekėdamasis su savimi. - Taip, aha. 

— Taip? 

Burtininkas kraipė galvą. 

— Garantuotai juk niekas nieko nežino. Gali būti ir taip, ir 
kitaip. Kiekvienas savo laimės šeimininkas. Kas gali nuspėti 
ateitį! 

— Tai ką čia matai? - susinervinęs klausė Bonplanas. 

— Ilgą gyvenimą. - Burtininkas gūžtelėjo pečiais. - Jokios 
abejonės. 

— O kaip sveikata? 

— Apskritai gera. 

— Po velnių! - sušuko Bonplanas. — Noriu žinoti, ką reiškia 
šitas Žvilgsnis? 

— Koks žvilgsnis? Ilgą gyvenimą ir sveikatą, tą aš sakiau. 
Ar ponui patinka šis žemynas? 

— Kodėl turi patikti? 

— Čia teks būti labai ilgai. 

Bonplanas šypsojosi. Dėl to abejojąs. Ilgas gyvenimas ir 
dar kaip tik čia? Tikrai ne. Nebent kas nors priverstų. 

Burtininkas atsiduso ir, tarsi norėdamas jam įteigti drą- 
sos, dar kiek palaikė jo ranką. Tada atsisuko į Humboltą. 
Šis purtė galvą. 

— Beveik už dyką! 

— Ne, - atsakė Humboltas. 

Burtininkas staiga sugriebė Humbolto ranką. Šis norėjo 
ją ištraukti, bet burtininkas buvo stipresnis. Priverstas daly- 
vauti žaidime, Humboltas kreivai nusišypsojo. Burtininkas 
suraukė kaktą ir prisitraukė delną arčiau. Ėmė linkčioti pir- 
myn ir atgal. Prisimerkė. Išpūtė žandus. 

— Na, sakyk, sakyk jau, - drąsino Humboltas. - Turiu už- 
tektinai ir kito darbo. Jei matai ką nors bloga, man į tai nusi- 
spjauti, vis tiek netikiu nė vienu žodžiu. 

— Blogo nėra. 

— O kas yra? 

— Nieko. - Burtininkas paleido Humbolto ranką. - Atsi- 
prašau, nereikia ir užmokesčio. Nieko neišeina. 

— Nesuprantu, - atsakė Humboltas. 

— Ir aš nesuprantu. Delnas nieko nerodo. Nei praeities, 
nei dabarties, nei ateities. Kitaip sakant, čia niekas nieko 
Niekas! 

Humboltas spoksojo į savo delną. 

— Aišku, kad tai nesąmonė. Be jokios abejonės, tai mano 
kaltė. Galbūt netenku savo gebėjimo. 

Burtininkas sutraiškė ant pilvo nutūpusį uodą. 

— Gal niekada jo ir neturėjau. 

Vakare Humboltas ir Bonplanas šunį paliko pririštą pas 
irkluotojus — kad galėtų praleisti naktį dūminėse trobelėse 


100 


be vabzdžių. Tik paryčiais Humboltas užsnūdo visas išpra- 
kaitavęs, perštinčiomis akimis ir negalėdamas atsikratyti 
smalkių keliamų padrikų minčių. 

Jį pažadino šlamesys. Kažkas įlindo į trobelę ir atsigulė ša- 
limais. „Vėl neduoda ramybės“, - murmėdamas vos ne vos 
uždegė žvakigalį ir pamatė, kad tai buvo mažas berniukas. 

— Ko čia ieškai? - klausė jis. —- Kas yra, ką tai reiškia? 

Berniukas žvelgė į jį siauromis gyvūno akimis. 

— Ko nori, ko reikia? - dar kartą paklausė Humboltas. 

Berniukas nenuleido nuo jo akių. Jis buvo visai nuogas. 
Nors žvakė švietė prie pat jo veido, bet akys nemirksėjo. 

— Na, ko nori? - šnibždėjo Humboltas. - Ko tau reikia, 
vaikeli? 

Berniukas šypsojosi. Humbolto ranka taip virpėjo, kad 
žvakigalis iškrito ant žemės. Tamsoje girdėjo abiejų alsavi- 
mą. Norėjo berniuką atstumti ranka, bet pajutęs jo drėgną 
odą, staiga atšoko lyg smūgio ištiktas. 

- Šalin! - sukuždėjo jis. 

Berniukas nesijudino iš vietos. Tada Humboltas pašoko, 
atsitrenkė galva į lubas ir spyrė jam koja. Tas sucypė ir susi- 
gūžė — mat po to atsitikimo su smėlio blusomis Humboltas 
eidavo miegoti nenusiavęs batų. Humboltas spyrė dar kartą 
ir pataikė į galvą, berniukas tyliai suinkštė ir nutilo. Hum- 
boltas jautė, kaip sunkiai kilnojasi krūtinė. Tarsi per miglą 
matė nejudantį kūną. Čiupo už pečių ir ištempė lauk. 

Nakties oras paveikė gerai. Išėjus iš dūmais pridvisusios 
trobelės, jis atrodė vėsus ir gaivus. Kiek svirduliuodamas 
nukrypavo prie kitos trobelės, kur buvo Bonplanas. Tačiau, 
išgirdęs moters balsą, sustojo. Ėmė klausytis. Kai vėl jį iš- 
girdo, apsisuko, įlindo atgal į trobelę ir uždarė angą. Pro 
praskleistą užuolaidą buvo prilindę uodų, virš galvos išgąs- 
dintas praskrido šikšnosparnis. „Dievulėliau“, - sušnibždė- 
jo jis. Visai netekęs jėgų užmigo nerimastingu miegu. 

Pabudo visai išaušus, karštis buvo dar sustiprėjęs, šikš- 
nosparnis - dingęs. Nepriekaištingai apsirengęs, su durklu 
prie šono ir skrybėle po pažastimi, jis išėjo į lauką. Kieme 
prie trobelės - nė gyvos dvasios. Veide iš kelių įpjovų buvo 
ištekėjęs kraujas. 

— Kas nutiko? - pasidomėjo Bonplanas. 

— Mėginau nusiskusti barzdą. Vien dėl moskitų negalima 
sulaukėti. Vis tiek esame civilizuoti žmonės. 

Humboltas užsidėjo skrybėlę ir pasidomėjo, ar Bonplanas 
naktį nieko negirdėjo. 

— Nieko ypatinga, - atsakė jis atsargiai. - Tamsoje garsų 
nestinga. 

Humboltas linktelėjo galva. 

— Ko tik Žmogus neprisapnuoji. 

— Nereikia į viską, ką išgirsti, kreipti dėmesio, - apiben- 
drino Bonplanas. 

— Galiausiai reikia miegoti, - užbaigė Humboltas. 

Kitą dieną jie įplaukė į Rio Negro. Viršum tamsių šios upės 
vandenų moskitų sumažėjo. Ir oras atrodė geresnis. Tačiau 
irkluotojams nuotaiką gadino lavonai, net ir pats Humboltas 
buvo išblyškęs ir nekalbus. Bonplanas sėdėjo užsimerkęs. 

— Bijau, - prasitarė jis, - ar tik nepradės vėl krėsti 
drugys. 

Beždžionės šūkaliojo narvuose, purtė rankomis grotas ir 
rodė viena kitai grimasas. Vienai net pavyko atidaryti dure- 
les, ji šokinėjo kūlvirsčiais, kabinėjosi prie irkluotojų, ropojo 
keturiomis išilgai valties borto, užšoko Humboltui ant pe- 
ties ir spjaudė į urzgiantį šunį. 

Marijus kreipėsi į Humboltą prašydamas, kad tas ką nors 
papasakotų. 

- Jokių istorijų nežinau, - atsakė Humboltas taisydama- 
sis skrybėlę, kurią beždžionė buvo pakreipusi į šoną. - Be 
to, nemėgstu pasakoti. Galiu tik padeklamuoti gražiausią 

vokišką eilėraštį, kuriame, išvertus į ispanų kalbą, sakoma: 
„Viršum visų kalnų viršūnių ramu, medžiuose vos jaučia- 
mas vėjo dvelksmas, tyli ir paukšteliai, palauk, netrukus 
ilsėsies ir tu.“ 

Visi sužiuro į jį. 

— Viskas, - tarė Humboltas. 

— Kaip tat? — nesuprato Bonplanas. 

Humboltas paėmė sekstantą. 

— Atsiprašau, - įsiterpė ir Marijus. - Bet juk tai negali būti 
viskas. 

— Aiškus daiktas, kad tai ne istorija apie liejamą kraują, 
kovas ir pasivertimus, - teisinosi suirzęs Humboltas. - Nėra 
čia burtų, niekas nepaverčiamas kokiu nors augalu, niekas 
negali skraidyti ir neėda vienas kito. 

Staigiu judesiu jis sučiupo beždžionę, kuri kaip tik taikėsi 
nutraukti jam nuo kojos batą, ir uždarė į narvą. Mažylė cypė, 
kabinosi į jį, kaišiojo liežuvį, statinėjo ausis ir rodė užpakalį. 

- Jei neklystu, šioje valtyje visiems darbo užtektinai! - pa- 
baigė pasakojimą Humboltas. 

Prie San Karloso magnetinė rodyklė staigia pakrypo že- 
myn, o kompaso rodyklė tik pamažu apsisprendė rodyti 
šiaurę. Humboltas žvelgė į instrumentus su pamaldžia vei- 
do išraiška. Magnetinis pusiaujas. Apie šią vietą svajojo jau 
būdamas vaikas. 

Į vakarą jie pasiekė legendinio kanalo žiotis. Kaipmat 
plūstelėjo spiečiai uodų. Bet su karščiu išsisklaidė ir migla, 
dangus nusigiedrijo, ir Humboltas galėjo nustatyti ilgumos 
laipsnį. Plušo jis visą naktį. Išmatavo mėnulio trajektoriją 
prie Pietų Kryžiaus žvaigždyno, paskui, atlikdamas kon- 
trolę, valandų valandas teleskopu fiksavo Jupiterio mėnulių 
įtariamas dėmes. 

— Nieko nėra patikimo, - tarė jis atidžiai jį stebinčiam šu- 
niui. - Nei lentelės, nei prietaisai, net ir pats dangus. Rei- 

kia viską atlikti taip tiksliai, kad netvarka negalėtų daryti 
įtakos. 

Darbus baigė tik paryčiais. Tada suplojo delnais. 

— Keltis, negalima gaišti! Vienas kanalo kraštas jau nusta- 
tytas, reikia skubėti prie kito! 

Bonplanas užsimiegojęs klausė, ar jis bijąs, kad kas nors 
gali jį aplenkti. Pasaulio pakraštyje, po visų tų šimtmečių, 
per kuriuos ta Dievo prakeikta upe nė vienas Žmogus ne- 
sidomėjo. 

— Niekada nežinosi, - atsakė Humboltas. 

Toji sritis nebuvo pažymėta jokiame žemėlapyje. Tik buvo 
galima nujausti, kurlink juos nešė vandenys. Medžiai pa- 
krantėse augo taip tankiai, kad ir pėdai padėti nebuvo vie- 
tos. Negana to, kas kelios valandos imdavo dulksnoti lietus, 
bet nei oro vėsino, nei vabzdžių išbaidė. Bonplanas kvėpavo 
švokšdamas. 

— Nieko tokio, - teisinosi kosėdamas, - tik nežinau, ar 
karštis tūno manyje, ar ore. Kaip gydytojas patariu nekvė- 
puoti giliai. Man atrodo, kad džiunglės skleidžia nesveikus 
garus. Gal kalti ir lavonai. 

— Nieko panašaus, - užprotestavo Humboltas. - Jie nie- 
kuo dėti. 

Pagaliau rado vietelę prisišvartuoti. Mačetėmis ir kirviais 
iškapojo nedidelę aikštelę nakvynei. Laužo liepsnoje sprag- 
sėjo moskitai. Vienas šikšnosparnis įkando šuniui į nosį, 
smarkiai sruvo kraujas, šuo urgzdamas sukosi aplink save 
ir niekaip negalėjo nurimti. Pasislėpė po Humbolto hamaku, 
jo urzgimas ilgai neleido užmigti. 

Kitą rytą Humboltui ir Bonplanui nepavyko nusiskusti 
barzdų - vabzdžių sukandžioti veidai buvo per daug išti- 
nę. Kai norėjo upėje kiek atvėsinti savo gumbus, pastebėjo, 
kad nebėra šuns. Humboltas nieko nelaukdamas užtaisė 
šautuvą. 

— Nieko iš to nebus, - pareiškė Karlosas. - Tankesnių 
džiunglių ir būti negali, oras ginklams pernelyg drėgnas. 
Šunį nusinešė jaguaras, ir nieko nepadarysi. 

Netaręs nė žodžio Humboltas dingo už medžių kamie- 
nų. Ir po devynių valandų jie tebesėdėjo toje pačioje vie- 
toje. Septynioliktą kartą Humboltas grįžo atgal, atsigėrė 
vandens, nusiprausė upėje ir vėl norėjo eiti. Bonplanas 
jį sulaikė. 

— Tuščias darbas, šuns nebėra. 

— Nesutinku, - atsakė Humboltas. —- To aš neleisiu. 

Bonplanas uždėjo jam ant peties ranką. 

— Po šimts perkūnų, šuns nebėra gyvo! 

- Jis absoliučiai negyvas, - pritarė Chulijus. 

— Jo nė kaulų nebėra, - sakė ir Marijus. 

— Jis, - kalbėjo Karlosas, - ko gero, pats negyviausias šuo 
pasaulyje. 
rai. Pravėrė burną kažką sakyti, bet vėl užsičiaupė. Tada 
padėjo ginklą ant žemės. 

Po kelių dienų keliautojai vėl išvydo gyvenvietę. Juos pa- 
sveikino nuo tylėjimo pakvaišęs mikčiojantis misionierius. 
Žmonės vaikščiojo nuogi, jų kūnai - išmarginti dažais: vie- 
ni buvo išsipaišę frakus, kiti - uniformas, kurių patys nie- 
kada negalėjo būti matę. Humbolto nuotaika kiek pragie- 
drėjo, kai sužinojo, kad šioje vietoje moka gaminti nuodus, 
vadinamus kurare. 

Nuodų meistras buvo orus, dvasininką primenantis pra- 
kaulus vyras. 

— Va taip, - aiškino jis, - nugramdomos šakos, taip Žievė 
sutrinama ant akmens, šitaip atsargiai sultys supilamos į 
banano lapo piltuvėlį. Viskas priklauso nuo piltuvėlio. Abe- 
joju, ar Europa yra ką nors panašaus sukūrusi. 

— Na, taip, - nei pritardamas, nei nepritardamas atsa- 
kė Humboltas. —- Piltuvėlis, be jokios abejonės, labai įs- 
pūdingas. 

— O štai taip, - tęsė meistras, - skystis ataušinamas moli- 
niame inde. Reikia saugotis — net Žiūrėti pavojinga. Dabar 
pridedama sutirštinto lapų antpilo. Ir va, - jis laikė atkišęs 
Humboltui molinį dubenėlį, - yra stipriausi šio ir kito pa- 
saulio nuodai. Jais net angelus galima nunuodyti! 

Humboltas pasidomėjo, kas būtų jų išgėrus. 

— Jais ištepami strėlių antgaliai, - toliau aiškino meis- 
tras. - Gerti dar niekas nebandė. Proto reikia turėti. 

— O nugalabytus žvėris galima tuojau pat valgyti? 

— Galima, - atsakė meistras. — Tas ir daiktas. 
lyje ir nulaižė. 

Meistras sušuko nesavu balsu. 

— Ramiai, - tarė Humboltas. - Pirštas sveikas, burnos ert- 
mė - irgi. Jei nesi sužeistas, skystis neturėtų būti toks pavo- 
jingas. Šią substanciją noriu ištirti, todėl turiu rizikuoti. Beje, 
atsiprašau, darosi šiek tiek silpna. 

Jis susmuko ant kelių ir taip kurį laiką klūpojo. Paskui 
patrynė ranka kaktą ir ėmė po nosimi niūniuoti. Netrukus 
pamažu atsistojo ir iš meistro nupirko visas atsargas. 

Kelionę teko vieną dieną atidėti. Humboltas ir Bonpla- 
nas sėdėjo kartu ant nulūžusio medžio kamieno. Humbol- 
tas spoksojo įsmeigęs žvilgsnį į savo batus, o Bonplanas vis 
kartojo pirmąjį vienos prancūziškos vaikų skaičiuotės pos- 
melį. Dabar jie žinojo, kaip gaminami nuodai kurarė, abu 
įrodė, kad jų galima visai nemažai išgerti ir nepatirti nieko 
baisaus: šiek tiek svaigsta galva ir akyse rodosi haliucinaci- 
jos; tačiau mažytį lašelį įvarvinus į kraują, dingsta sąmonė; 
užtenka penktadalio gramo nedidelei beždžionei nunuody- 
ti, bet ją galima atgaivinti dirbtiniu kvėpavimu - tol pūsti 

į burną orą, kol atsileidžia raumenys. Po valandos nuodai 
nustoja veikę, pamažu grįžta gebėjimas judėti ir, išskyrus 
nekokią savijautą, nieko daugiau nelieka. Todėl jiems atrodė 
tarsi miražas, kai staiga prasiskleidė krūmai ir priešais išdy- 
go ūsuotas, drobiniais marškiniais ir odine liemene vilkįs, 
suprakaitavęs, bet ramiai nusiteikęs vyras. Amžiaus galėjo 
būti maždaug įpusėjęs ketvirtą dešimtį, pavardė Bromba- 
cheris, kilęs iš Saksonijos. 

— Neturiu jokių planų ir tikslų, - paaiškino jis, - papras- 
čiausiai noriu pažinti pasaulį. 

Humboltas pasiūlė keliauti kartu, tačiau Brombacheris at- 
sisakė. Vienam esą galima daugiau sužinoti, be to, vokiečių 
ir taip galima sutikti į valias. 

Šiek tiek užsikirsdamas, nes seniai bekalbėjo gimtąja kal- 
ba, Humboltas domėjosi Brombacherio gimtuoju miestu, 
koks bažnyčios bokšto aukštis, kiek mieste gyventojų. 

Brombacheris atsakinėjo ramiai ir mandagiai: 

— Bad Kiurstingas, penkiasdešimt keturios pėdos, aštuoni 
šimtai trisdešimt dvi sielos. 

Brombacheris pasiūlė jiems kelis nešvarius miltinius 
sklindžius, bet nei Humboltas, nei Bonplanas nepanoro jais 
pasivaišinti. Paskui Brombacheris papasakojo apie laukinius 
žmones, žvėris ir vienišas naktis džiunglėse. Ilgai nelaukęs 
atsistojo, nukėlė skrybėlę ir nupėdino, iš kur atėjęs - lapija 
užsiskleidė už jo nugaros. „Iš visų mano gyvenimo netikė- 
tumų, - rašė Humboltas kitą dieną broliui, - šitas susitiki- 
mas buvo keisčiausias. Niekada negalėsiu garantuoti, ar jis 
tikrai įvyko, ar mudviejų vaizduotę dar tebeveikė nuodų 
likučiai.“ 

Vakarop nuodai tiek atleido raumenis, kad abu vėl galė- 
jo vaikščioti ir net pajuto alkį. Misijos gyventojai lauže ant 
iešmų kepė vaiko galvą, dvi nedideles rankutes ir keturias 
kojytes su aiškiai atpažįstamais pirštais. 

— Čia ne žmonės, - paaiškino misionierius, - visomis iš- 
galėmis stengiamės, kad kanibalizmo nebūtų. Tai tik bež- 
džionytės iš miško. 

Bonplanas atsisakė ragauti, o Humboltas neryžtingai pa- 
ėmė vieną ranką ir atsikando. Skonis visai nieko, bet stringa 
gerklėje. Ar šeimininkai neįsižeis, jei nevalgys? 

Misionierius kramtydamas pilna burna purtė galvą. Tai 
niekam neidomu. 

Naktį gyvūnų triukšmas nedavė užmigti. Beždžionės 
narvuose trankė grotas ir nesiliovė šūkaliojusios. Humbol- 
tas pradėjo rašyti traktatą apie atogrąžų girių nakties garsus 
ir gyvūnų gyvenimą, kurį reikia suprasti kaip nepaliaujamą 
kovą už būvį, vadinasi, kaip rojaus priešingybę. 

— Įtariu, - kalbėjo Bonplanas, - kad misionierius melavo. 

Humboltas pakėlė akis. 

— Tas Žmogus čia įsikūręs jau seniai, - dėstė Bonplanas 
savo įtarimus. - Atogrąžų giria - tai didžiulė jėga. Man būtų 
buvę nesmagu jam įrodinėti, kad šiame krašte gyvena žmo- 
gėdros, tą sakė ir tėvas Zea, galų gale, žino visi. Ar vienas 
misionierius gali ką nors padaryti? 

— Nesąmonė, - be kompromisų atkirto Humboltas. 

- Ir vis dėlto Bonplanas kalba protingai, - reiškė savo 
nuomonę Chulijus. 

Humboltas kiek patylėjęs tarė: 

— Jūsų visų galvos smarkiai paveiktos. Gerai suprantu. Bet 
jei dar kartą išgirsiu priekaištą, kad Braunšveigo hercogo 
krikšto sūnus valgė Žmogieną, be ginklo neišsiversiu. 

Bonplanas nusijuokė. 

— Sakau rimtai, - nenusileido Humboltas. 

— Bet juk ne iš tikrųjų. 

- Žinoma. 

Visi tylėjo it musę kandę. Bonplanas atsikvėpė, bet nieko 
nebesakė. Vienas po kito jie atsigręžė į ugnį ir dėjosi mie- 
gantys. 

Nuo šiol Bonplaną drugys kankino vis labiau. Vis daž- 
niau pakildavo naktį ir žengęs kelis žingsnius kikendamas 
susmukdavo. Vieną kartą ir Humboltui pasirodė, tarsi 
kažkas prie jo pasilenkė. Lyg vaiduoklį atpažino Bonplano 
veidą, griežiantį dantimis, su mačete rankoje. Akimirks- 
niu susivokė. Sapnai čia buvo keisti, tą puikiausiai žinojo. 
Bonplanas jam buvo reikalingas. Jis turėjo juo pasitikėti. 
Vadinasi, tai sapnas. Humboltas užsimerkė ir stengėsi gu- 
lėti nejudėdamas, bet staiga išgirdo šlamant žingsnius. 
Dar kartą dirstelėjęs išvydo šalia savęs gulint užsimerkusį 
Bonplaną. 

Dieną valandos liejosi viena į kitą. Ugninga saulė kybojo 
viršum upės labai žemai, skaudėjo akis žiūrint į vandenį, 
moskitai puolė iš visų pusių, irklininkai pervargę nebepajė- 
gė mojuoti irklais. Kurį laiką iš paskos sekė metalinis skritu- 
lys - tai skrido priekyje, tai vėl užpakalyje, be garso judėjo 
padange, išnykdavo ir vėl pasirodydavo, protarpiais taip 
priartėdavo, kad Humboltas pro žiūroną jo blizgančiame 
paviršiuje galėjo įžvelgti išlenktą upės atspindį, savo valtį ir 
net pačius plaukiančiuosius. Paskui skritulys nulėkė ir nie- 
kuomet nebepasirodė. 

Buvo giedra, kai keliauninkai pasiekė kanalo galą. Šiaurėje 
kyšojo balto granito kalnai, o kitoje pusėje driekėsi žolingos 
lygumos. Humboltas sekstantu užfiksavo besileidžiančią 
saulę ir išmatavo kampą tarp Jupiterio ir pro šalį skriejančio 
mėnulio orbitų. 

— Tik dabar, - tarė jis, - kanalas tikrai egzistuoja. 

— Pasroviui, - tarė Marijo, - judėsime greičiau. Neberei- 
kės saugotis sūkurių ir galėsime laikytis vidurio. Taip atsi- 
kratysime moskitų. 

— Abejoju, - nesutiko Bonplanas. - Nebeįsivaizduoju vie- 
tos be jų. Net į prisiminimus jie įsibrovė. Kai pagalvoju apie 
La Rošelį, ir tą miestą regiu pilną vabzdžių. 

— Tai, kad kanalas dabar bus pažymėtas žemėlapiuose, 
teigiamai atsilieps viso žemyno gerovei, - aiškino Hum- 
boltas. - Prekes bus galima gabenti per visą kontinentą, 
įsikurs naujų prekybos centrų, rasis įvairių dar nenuspėja- 
mų verslų. 

Bonplanas užsikosėjo. Skruostais plūdo ašaros, jis spjau- 
dė kraujais. 

— Nieko baisaus, - tarė jis sunkiai alsuodamas. - Čia karš- 
čiau nei pragare, viskas dvokia, visur vien moskitai ir gyva- 
tės. Čia niekada nieko nebus ir tas purvinas kanalas nieko 
nepakeis. Ar ne laikas pagaliau sukti atgal? 

— To dar nenusprendžiau. Esmeraldos misija yra pasku- 
tinė krikščioniška gyvenvietė prie laukinio krašto. Iš tos 
vietos keliaujant neištirta sritimi per kelias savaites galima 
nukakti į Amazonę. Jos ištakų dar niekas nenustatė. 

Marijus persižegnojo. 

— Antra vertus, - svarstė Humboltas susimąstęs, - gal 
būtų ir neišmintinga. Pavojų per akis. Jei gaunu galą, dings 
visi radiniai ir rezultatai. Niekas apie tai nesužinos. 

— Tuo negalima rizikuoti, - pritarė Bonplanas. 

— Būtų tiesiog nutrūktgalviška, - parėmė jį Chulijus. 

— O kąjau sakyti apie štai šituos! - Marijus parodė į suvy- 
niotus lavonus. - Niekam jie nepateks į akis! 

Humboltas pritariamai linktelėjo galva. 

— Kai kada reikia mokėti susilaikyti. 

Esmeraldos misija — tai šeši tarp milžiniškų bananų įsi- 
spraudę namai. Nebuvo net misionieriaus, tik vienas se- 
nas ispanų kareivis valdė penkiolika indėnų šeimų. Hum- 
boltas pasamdė kelis vyrus iš valties medžio termitams 
išgramdyti. 

Sprendimas toliau neplaukti esąs teisingas, pritarė ir ka- 
reivis. Už misijos ribų tame laukiniame krašte gyvenantys 

žmonės žudo be skrupulų. Jie turi po kelias galvas, yra ne- 
mirtingi ir šneka kačių kalbomis. 

Humboltas atsiduso susirūpinęs; jį erzino mintis, kad 
Amazonės ištakas ras kitas. Norėdamas prasiblaškyti, jis 
nagrinėjo saulių, mėnulių ir visaip susirangiusių gyvačių 
atvaizdus, kurie buvo išraižyti uoloje beveik šimtą metrų 
viršum upės. 

— Anksčiau vandens lygis turėjo būti aukštesnis, - manė 
kareivis. 

— Ne toks aukštas, - samprotavo Humboltas. - Matyt, uo- 
los buvo žemesnės. Vokietijoje turiu vieną mokytoją, kuriam 
vargiai drįsčiau tai pasakyti. 

— Arba būta skraidančių žmonių, - svarstė kareivis. 

Humboltas nusišypsojo. 

— Daug būtybių skraido, - kalbėjo toliau kareivis, — ir 
tai visai nenuostabu. Bet juk niekas nėra matęs, kaip iš- 
kyla kalnas. 

- Žmonės neskraido, - tvirtai pareiškė Humboltas. - Jei ir 
pats matyčiau, vis tiek netikėčiau. 

— Ir tai yra mokslas? 

— Taip, - atsakė Humboltas, - tai yra tikras mokslas. 

Kai valtis buvo sutvarkyta ir Bonplanui krito karštis, 
keliautojai pasuko atgal. Atsisveikindamas kareivis prašė 
Humboltą užtarti jį geru žodžiu sostinėje, kad perkeltų kur 
nors kitur. Čia tiesiog nepakenčiama. Neseniai maiste radęs 
va tokį vorą — jis suglaudė įgaubtus delnus. Dvylika metų 
toje pačioje vietoje, to negalima iš vieno Žmogaus reikalauti. 
Kupinas vilčių jis padovanojo Humboltui dvi papūgas ir il- 
gai mojavo išvykstantiems. 

Marijus buvo teisus. Pasroviui plaukė greičiau, o vabz- 
džiai upės viduryje nepuolė taip įkyriai. Neilgai trukus jie 
pasiekė jėzuitų misiją, kur tėvas Zea juos pasitiko nustebęs. 

— Nesitikėjau jūsų taip greitai vėl pamatyti. Stebiuosi iš- 
tverme! Kaip susitvarkėte su žmogėdromis? 

— Nesutikome nė vieno, - atsakė Humboltas. 

- Keista. Šiaip jau visos gentys ten yra žmogėdros, - kal- 
bėjo tėvas Zea. 

— Negaliu to patvirtinti, - tarė Humboltas suraukda- 
mas kaktą. 

— Po to, kai išvykote, misijos gyventojai negalėjo nurim- 
ti, - pasakojo tėvas Zea. - Jų dvasinį gyvenimą labai sujaukė 
tai, kad iš kapų buvo išgabenti protėviai. Gal būtų geriau, 
kad pasiimtumėte savo senąją valtį ir keliautumėte toliau. 

— Panašu, kad bjūra oras, - argumentavo Humboltas. 

— Negalima laukti, kol pasitaisys, - prieštaravo tėvas 
Zea. - Padėtis rimta, negaliu už nieką garantuoti. 

Humboltas kiek pagalvojo ir pareiškė, kad vyresnybės 
dera klausyti. 

Kitos dienos popietę ėmė kilti debesys. Per lygumą nu- 
griaudėjo perkūnija, ir netrukus užgriuvo didžiausia audra, 
kokią kada nors teko patirti. Humboltas įsakė nuleisti bu- 
res, o dėžes, lavonus ir narvus su gyvūnais iškrauti uolin- 
goje saloje. 

— Turime, ko nusipelnėme, - pareiškė Chulijus. 

— Lietus dar niekam nepakenkė, - atsakė Marijus. 

— Lietus kenkia kiekvienam, - nesutiko Karlosas. - Jis gali 
nuskandinti. Ne vienas per jį yra atsisveikinęs su pasauliu. 

— Nebepamatysime gimtųjų namų, - aimanavo Chulijus. 

— Didelio čia daikto, ten man niekada nepatiko, - moty- 
vavo Marijus. 

— Ten laukia mirtis, - užbaigė ginčą Karlosas. 

Humboltas liepė jiems prie kranto pririšti valtį. Jie nuėjo, 
ir tą akimirką upe atsirito didžiulė banga ir sugriebė valtį. 
Bonplanas ir Humboltas pažvelgė į viršų ir pamatė, kaip 
vieną iš irkluotojų nešė vanduo, paskui putojanti vandens 

masė užstojo regėjimo lauką. Po kelių sekundžių valtis dar 
kartą švystelėjo tolumoje, o keturių irkluotojų kaip nebūta. 

— Ką dabar darysim? - paklausė Humboltas. 

— Jeigu jau esame čia, galėtume ištirti uolas, - patarė Bon- 
planas. 

Vienas urvas vedė po upės slenksčiu. Virš galvų griaudė- 
jo vandenys, kurie pro kelias skyles krito žemyn lyg platūs 
stulpai; tarp jų galėjai stovėti sausut sausutėlis. Kimiu balsu 
Bonplanas pasiūlė išmatuoti temperatūrą. 

Humboltas atrodė pavargęs. Jis negalįs paaiškinti, bet 
užeina akimirkų, kada norisi viską mesti. Lėtais judesiais 
tvarkė instrumentus. 

— O dabar kuo greičiau spaudžiam iš čia! Kiekvieną aki- 
mirką olą gali užlieti vanduo! 

Jie išbėgo po atviru dangumi. Lijo dar smarkiau - pylė 
kaip iš kibiro, drabužiai kaipmat permirko, batai prisisėmė 
vandens, o žemė pasidarė tokia gliti, kad vos galėjai pasto- 
vėti. Abu susėdo ir ėmė laukti. Vandens pursluose protar- 
piais išnirdavo krokodilų galvos. Narvuose staugė beždžio- 
nės, daužė dureles, plėšė grotas. Dvi papūgos kabėjo ant 
savo strypų kaip iš vandens ištraukti rankšluosčiai. Viena 
nusiminusi spoksojo į vieną tašką, o kita nepatenkinta vis 
murmėjo prasta ispanų kalba. 

— O kaip bus, jei valtis negrįš? - paklausė Humboltas. 

— Bus kaip nors, - atsakė Bonplanas. - Tik ramybės. 

Lietus, tarsi norėdamas juos nuplauti nuo salos, vis sti- 
prėjo. Tolumojo be perstojo blykčiojo Žaibai, o griaustinis 
trankėsi į uolas anapus upės taip, kad vieno trenksmo aidas 
susiliedavo su kitu. 

— Nekokie popieriai, - kalbėjo Humboltas. - Iš visų pusių 
supa vanduo, mes sėdime aukščiausiame taške. Ko gero, 
šlubuoja pono Franklino žaibų teorija. 

Bonplanas nieko neatsakė, išsitraukė butelį ir gurkštelėjo. 

— Stebiuosi, - garsiai samprotavo Humboltas, - kad upės 
slenksčiuose esama tiek daug driežų. Tai prieštarauja Z00- 
logų prielaidoms. 

Bonplanas truktelėjo iš butelio dar kartą. 

— Antra vertus, juk žinoma žuvų, kurios peršoka net 
krioklius. 

Bonplanas susiraukė. Griaustinis dabar jau virto išti- 
siniu gausmu. Kitame salos krašte, maždaug penkiasde- 
šimt žingsnių nuo jų, ant akmens užsirito kažkas didelio 
ir tamsaus. 

- Jei čia baigsime žemės vargus, - nerimavo Humboltas, — 
apie mus nė šuo nesulos. 

— Ir jei taip nutiktų, - neprieštaravo Bonplanas numesda- 
mas tuščią butelį, - ką padarysi - būsime negyvi. 

Humboltas susirūpinęs žvelgė į krokodilą. 

- Jei grįšime į krantą, viską pasiųsiu broliui - augalus, že- 
mėlapius, dienoraščius ir rinkinius. Dviem atskirais laivais. 
Tik tada leisiuosis į Kordiljerus. 

— Į Kordiljerus? 

Humboltas linktelėjo galva. Norįs pamatyti didžiuosius 
vulkanus. Neptūnizmo problemą reikia galų gale išspręsti. 

Netrukus jie nebežinojo, kiek laiko praleido taip laukdami. 
Vieną kartą pamatė, kaip upės vandenys nešė negyvą karvę, 
kitą kartą - fortepijono dangtį, paskui išvydo šachmatų len- 
tą, supamąjį krėslą. Humboltas atsargiai išsitraukė laikrodį, 
pridėjo prie ausies, paklausė, kaip tyliai tiksi Paryžiaus dir- 
binys, ir, praskleidęs vaškinį audeklą, pažvelgė į rodykles. 
Arba audra buvo prasidėjusi prieš kelias minutes, arba patys 
sėdėjo dvylika valandų, arba lietus sujaukė ne tik upę, ato- 
grąžų girias ir dangų, bet ir patį laiką - keliolika valandų 
paprasčiausiai nuplukdė, tad kitos dienos pietų metas buvo 
susiliejęs su naktimi ir kitu rytu. Humboltas apglėbė kelius. 

— Kai kada man darosi keista, - grimzdo jis į apmąsty- 
mus. — Po teisybei turėjau inspektuoti kalnakasybos įmones, 
gyventi Vokietijoje ištaiginguose rūmuose, gimdyti vaikus, 
sekmadieniais medžioti elnius ir vieną kartą per mėnesį 
lankytis Veimare. O dabar sėdžiu šičia, tvano apsemtas, po 
svetima padange, laukdamas laivo, kuris neatplauks. 

Bonplanas pasidomėjo, ar visa tai jam atrodo klaida. Rū- 
mai, vaikai, Veimaras. Tai juk ne juokai! 

Humboltas nusiėmė skrybėlę, kurią lietus buvo pavertęs 
niekam tikusiu skuduru. Iš džiunglių pakilo šikšnosparnis 
ir blaškėsi audroje: lietus neleido pakilti, todėl, kelis kartus 
suplasnojęs, krito į plūstančius vandenis. 

— Tokia mintis niekada nebuvo atėjusi į galvą. 

— Nė vieno kartelio? 


papurtė galva. 


ŽVAIGŽDĖS 


Kai Gausas paskelbė, kur ir kada planeta pasirodys kitą kar- 
tą, ir, žinoma, niekas netikėjo, o nelemtasis akmens luitas 
paskui dienos ir valandos tikslumu išniro iš tamsos, tada 
tapo garsiu žmogumi. Astronomija tuo metu buvo populia- 
rus mokslas. Juo domėjosi karaliai, generolai sekė naujienas, 
kunigaikščiai steigė premijas už atradimus, o laikraščiai 
apie tokius mokslininkus kaip Maskelinas, Masonas, Dik- 
sonas ir Piacis rašė tarsi apie didvyrius. Vienas toks, kuris 
amžiams išplėtė matematikos horizontą, atrodė keistuolis. 
Tačiau tam, kuris atrasdavo žvaigždę, jau būdavo garantuo- 
tas geras vardas visuomenėje. 

— Na taip, - tarė hercogas, - akivaizdu. Vis dėlto savo pa- 
siekei. 

Nežinodamas, ką atsakyti, Gausas tylėdamas nusilenkė. 

— O šiaip kaip? — po įprastinės pamąstymo pauzės pasi- 
teiravo hercogas. - Kaip sekasi asmeniškai? Girdėjau, ren- 
giesi vesti. 

— Taigi, taigi, - atsakė Gausas, - taip. 

Audiencijos salė buvo pasikeitusi. Lubų veidrodžiai, ma- 
tyt, išėjo iš mados, todėl juos pakeitė auksuoti puošmenys, 
be to, degė mažiau žvakių. Ir hercogas atrodė kitoks - šiek 
tiek pasenęs. Vienos akies vokas karojo suglebęs, skruostai 
paburkę, o sunkus kūnas, aiškiai matyti, skausmingai slėgė 
kelių sąnarius. 

— Girdėjau, kailiadirbio dukterį? 

— Teisingai, jūsų didenybe, - atsakė Gausas. Šį kreipinį 
pridūrė šypsodamasis. Koks kreipinys! Kokia vieta! Jis tu- 
rėjo suimti save į nagą, kad nepasielgtų netaktiškai. Antra 
vertus, hercogą jis mėgo. Tas žmogus nebuvo blogas, sten- 
gėsi reikalus tvarkyti teisingai, o palyginti su daugeliu kitų, 
net nekvailas. 

- Šeimą reikės išlaikyti, - samprotavo hercogas. 

— Visiškai teisingai, - pritarė Gausas. - Todėl ir ėmiausi 
Cereros. 

Hercogas pažvelgė į jį suraukęs kaktą. Gausas atsiduso. 

— Cereros vardu, - tarė jis pabrėžtinai iš lėto, - pakrikšti- 
jo planetoidą, kurį pirmas pastebėjo Piacis, o orbitą turėjau 
garbės apskaičiuoti aš. Tos problemos ėmiausi tik dėl vestu- 
vių. Žinojau, kad dabar turiu padaryti šį tą praktiška, kad 
suprastų ir tie, kurie ne tiek... - Jis padarė pauzę. - Galėtų 
suprasti ir žmonės, kurie nesidomi matematika. 

Hercogas linktelėjo galva. Gausas prisiminė, kad į her- 
cogą nedera žiūrėti tiesiai, todėl nuleido akis. Širdyje gal- 
vojo, kada pagaliau išgirs pasiūlymą. Visą laiką tos ilgos 
šnekos, tie aplinkiniai keliai. Laikas prarandamas tuščioms 
kalboms! 

— Šiuo klausimu turiu idėją, - tarė hercogas. 

Gausas išplėtė akis vaizduodamas susidomėjusį. Jis Ži- 
nojo, kad idėjos autorius yra Cimermanas, kuris ne vieną 
valandą hercogą buvo įkalbinėjęs. 

Gal Gausas pastebėjęs, kad Braunšveigas neturi observa- 
torijos? 

— Seniai, - atsakė Gausas. 

— Kaip, nenugirdau? 

— Yra kritę į akis. 

— Tad ir klausiu savęs, ar miestui nereikėtų jos turėti. 
O daktaras Gausas, nepaisant jaunų metų, būtų pirmasis 
direktorius. 

šypsena. 

— Staigmena, ar ne? 

— Priedo norėčiau profesoriaus titulo, - pareiškė Gausas. 

Hercogas tylėjo. 

— Profesoriaus titulo, - pakartojo Gausas pabrėždamas 
kiekvieną skiemenį. - Tarnybos Helmšteto universitete. Su 
dviguba mėnesine alga. 

Hercogas ėmė vaikščioti ten ir atgal, keliskart sau po no- 
simi ištarė „hm hm“, žvilgčiojo į paauksuotas lubas. Gausas 
tą laiką panaudojo keliems pirminiams skaičiams dėlioti at- 
sitiktine tvarka. Jis jų buvo jau dėliojęs ne vieną tūkstantį. 
Beveik neabejojo, kad niekada nebus rasta formulė jiems 
nustatyti. O jeigu imtume daug tūkstančių, būtų galima 
asimptotiškai apskaičiuoti jų pasirodymo tikimybę. Vieną 
akimirką taip susikaupė, kad krūptelėjo, kai hercogas pasa- 
kė, jog su krašto tėvu nesiderama. 

— Tokia mintis man visai svetima, - atsakė Gausas. - Prie- 
šingai, laikau būtina pranešti, kad esu gavęs pasiūlymą iš 
Berlyno ir iš Sankt Peterburgo Mokslų akademijos. Rusija 
mane visada domino. Jau ne vieną kartą žadėjau mokytis 
rusų kalbos. 

— Peterburgas, - kalbėjo hercogas, - yra toli. Ir Berlynas 
ne per arčiausiai. Gerai pagalvojus, arčiausia vieta yra čia. 
Kiekviena kita - kažkur kitur. Net Getingenas. Nesu moks- 
lininkas, prašau mane pataisyti, jei klystu. 

— Neklystate, - atsakė Gausas, vis nudelbęs į žemę akis. — 
Tikra tiesa. 

- Jei turėsime galvoje ne tik tėvynės meilę, reikia dar at- 
sižvelgti bent ir į tai, kad kelionė reikalauja daug pastangų. 
Kitur reikia pirma įsikurti, persikraustyti nemažai kainuoja 
ir tai pragariškas darbas. Galimas daiktas, namie dar yra ir 
sena motina. 

Gausas pajuto, kaip visas išraudo. Taip būdavo visada, 
kai kas nors paminėdavo motiną, - ne iš gėdos, o todėl, kad 
ją nepaprastai mylėjo. 

— Vis dėlto, - Gausui reikėjo atsikrenkšti, — vis dėlto ne vi- 
sada išeina taip, kaip nori. Kas turi šeimą, tam reikia pinigų 
ir privalo eiti ten, kur jų galima gauti. 

— Susitarsime, - tarė hercogas. - Profesoriaus titulas gali- 
mas. Tačiau nebūtinai su dviguba alga. 

— Ojei titulo norima tik dėl algos? 

— Tada profesūros siekiama negarbingai, - šaltai užbaigė 
hercogas. 

Gausas suprato, kad gerokai persūdė. Jis nusilenkė, her- 
cogas atleido jį rankos mostu, tarnas už jo nugaros tučtuojau 
atidarė duris. 

Kol jis laukė dvaro raštiško pasiūlymo, gilinosi į orbitų 
apskaičiavimo meną. 

- Žvaigždės orbita, - aiškino Johanai, — tai ne šiaip sau ju- 
dėjimas, o neišvengiamas įtakų, kurias tuštumoje daro visi 
kūnai vienam kitam, rezultatas, vadinasi, tokia yra linija, 
kuri tiksliai vienodai išlenkta atsiranda popieriuje arba er- 
dvėje, jei į ją laisvai paleidžiamas koks nors objektas. Gravi- 
tacijos mįslė. Visuotinė kūnų sąveika. 

— Visuotinė kūnų sąveika, - pakartojo ji stuktelėdama vė- 
duokle jam per petį. Jis norėjo ją pabučiuoti, bet ji šypsoda- 
masi žengtelėjo atgal. Jis taip niekada ir nesuprato, kodėl Jo- 
hana pakeitė nuomonę. Savo antruoju laišku ji pasielgė taip, 
tarsi viskas būtų savaime suprantama. Ir jam patiko, kad yra 
dalykų, kurių nesupranta. 

Kai buvo likusios dvi dienos iki vestuvių, jis nujojo į Ge- 
tingeną - paskutinį kartą aplankyti Ninos. 

— Dabar tuokiesi,- tarė ji,- ir vedi, aiškus daiktas, 
ne mane. 

— Ne, - atsakė jis, - tas daiktas ne toks jau aiškus. 

Ji paklausė, ar jos taip visai ir nemylėjęs. 

— Šiek tiek, - kalbėjo jis atvarstydamas suknelę ir negalė- 
damas patikėti, kad kaip tik poryt tą patį darys su Johana. 
Tačiau antrojo pažado ketinąs laikytis, kalbėti rusiškai tikrai 
mokysis. Ir nors Nina įtikinėjo, kad visa tai neturi reikšmės, 
bet jos amatas kai kada verčia būti sentimentalia; Gausą tai 
stebino ir jam dar nepatiko, kad ji ašarojo. 

Arklys baisiausiai suprunkštė, kai grįždamas jį sustabdė 
atvirame lauke. Gausui staiga paaiškėjo, kaip iš Cereros or- 
bitos iškraipymų galima apskaičiuoti Jupiterio masę. Užver- 
Prieš kelias minutes ten buvo vien švytintys taškai, o dabar 
jis skyrė jų formacijas, žinojo, kurie iš jų Žymėjo svarbius 
orientavimuisi jūroje platumos laipsnius, tų taškų skriejimo 
kelius, kokią valandą dings ir vėl pasirodys. Tiesiog savai- 
me, O iš tikrųjų tik todėl, kad reikėjo pinigų, jie tapo jo ama- 
tu, ojis pats — jų orbitų skaičiuotoju. 

Į vestuves svečių atėjo nedaug: senas ir jau visai sukum- 
pęs tėvas, vaikiškai raudanti motina, Martinas Bartelsas ir 
profesorius Cimermanas, be to, Johanos šeima, jos siaubin- 
gai negraži draugė Mina ir dvaro sekretorius, kuris, atrodo, 
taip ir nesuprato, ko jį čia pasiuntė. Per kuklias vaišes Gauso 
tėvas kalbėjo apie tai, kad niekada nereikia pasiduoti - nie- 
kados, niekam; paskui atsistojo Cimermanas, prasižiojo, vi- 
siems maloniai nusišypsojo ir vėl atsisėdo. Bartelsas nepas- 
tebimai paakino Gausą irgi ką nors pasakyti. 

Jis atsistojo, nurijo kąsnį ir tarė: 

— Nesitikėjau, kad rasiu ką panašaus į laimę, iš esmės ir 
dabar netikiu. Atrodo, tarsi įvyko skaičiavimo klaida, pakly- 
dimas; turiu vilčių, kad niekas tos klaidos nepastebės. 

Jis atsisėdo ir stebėjosi, kodėl visi taip nesupratingai 
žvilgčioja. Patyliukais paklausė Johanos, gal ką nors ne taip 
pasakė. 


120 


— Visai ne, - atsakė ji, - kaip tik apie tokią kalbą per savo 
vestuves visada ir svajojau. 

Po valandos svečiai jau buvo išsiskirstę, o jis su Johana 
vyko namo. Kalbėjosi mažai. Staiga pasijuto vienas antram 
svetimi. 

Miegamajame jis užtraukė naktines užuolaidas, priėjo 
prie jos, jautė, kaip ji norėjo nepasiduoti, tačiau jis švelniai, 
bet tvirtai prisitraukė ją arčiau ir pradėjo atrišinėti sukne- 
lės raiščius. Tamsoje tai buvo ne taip paprasta; Nina visa- 
da nešiojo drabužius, su kuriais kur kas lengviau tvarkytis. 
Dabar viskas truko ilgai, audeklas pasišiaušęs, o tų raiščių 
raištelių tiek daug, kad pats nelabai betikėjo, jog kada nors 
juos atraišios. Tačiau vis dėlto pavyko: suknelė nusmuko, ir 
tamsoje pamatė, kokie balti jos nuogi pečiai. Jis apkabino ją 
per pečius, oji instinktyviai rankomis pakėlė krūtis; jis jautė 
kaip vedama prie lovos ji priešinasi. Ėmė svarstyti, ką daryti 
su apatiniu sijonu, — tiek privargo su suknele! Kodėl mote- 
rys nenešioja drabužių, kuriuos būtų lengviau nuvilkti? „Be 
baimės“, - širdyje drąsino save ir kaip nustebo, kai Johana 
pasakė, kad jokio apatinio sijono neturinti, ir vienu tikslingu 
rankos judesiu, - tam jis visai nebuvo pasirengęs, - atsegė 
liemenėlę. 

— Ar tujau esi taip dariusi? 

— Kaip gali apie mane taip galvoti, - atsakė ji šypsodama- 
si, ir jau kitą akimirką jos apatiniai drabužiai nusmuko ant 
žemės; kadangi ji delsė, jis prisitraukė ją prie savęs, ir kai- 
pmat abu gulėjo šalia vienas kito sunkiai kvėpuodami: kie- 
kvienas laukė, kad aprimtų kito širdies dūžiai. Kai jis glostė 
jos krūtis, braukė ranką pilvu, o paskui - jis apsisprendė ri- 
zikuoti, nors jautė, tarsi turėtų už tai atsiprašyti - vis žemyn, 
už užuolaidų pasirodė blankus mėnulio skritulys, ir Gausui 
pasidarė gėda, kad kaip tik šią akimirką toptelėjo mintis, 
kaip galima aproksimacijos būdu pakoreguoti planetų or- 

bitų matavimo klaidas. Mielai būtų užrašęs, bet dabar jos 
ranka slydo jo nugara žemyn. 

— Taip aš neįsivaizdavau, - tarė ji pusiau išgąstingai, pu- 
siau smalsiai, tarsi čia būtų dar kas nors trečias. 

Jis užsirito ant jos, bet kadangi pajuto, kad ji išsigando, 
ėmė lūkuriuoti; paskui ji apkabino jį kojomis. Tada jos at- 
siprašė, atsistojo, klupčiodamas priėjo prie stalo, pamirkė 
plunksną ir, nedegdamas šviesos, užrašė: Summe d. Ouadr. 
d. Differenz zw. beob. u. berechn. — Min.* Tai buvo pernelyg 
svarbu, neturėjo teisės užmiršti. Jis girdėjo ją sakant, kad 
negalinti patikėti ir netikinti, net dabar, kai patirianti pati. 
Bet jis jau buvo užrašęs. Grįždamas atsitrenkė į lovos šoninę 
lentą, o netrukus vėl jautė ją po savimi, ir tik kai ji prisitrau- 
kė jį prie savęs, pastebėjo, koks jis iš tikrųjų nervingas, ir 
akimirką negalėjo atsistebėti, kad juodu, kurie beveik nieko 
nežinojo apie vienas kitą, atsidūrė tokioje padėtyje. Tačiau 
viskas ėmė keistis, jis nebejautė jokios gėdos, o paryčiais abu 
pažinojo vienas kitą taip puikiai, tarsi visada taip būtų darę 
ir visada kartu. 

Gal tikrai laimė Žmogų paikina? Kai per artimiausias sa- 
vaites vartė savo veikalą Disguisitiones Arithmeticae, atrodė 
keista — tarsi jį būtų parašęs ne jis, o kas nors kitas. Teko 
gerokai susikaupti, kad suprastų visas lygtis, nejaugi protas 
degraduoja į vidutinybę. Astronomija buvo ne tokia subtili 
kaip matematika. Jos problemų negalima išspręsti vien mąs- 
tymu — kas nors turi spoksoti pro okuliarą, kol akys paskaus- 
ta, o kitas privalo nepavargdamas matavimų rezultatus rašy- 
ti į ilgiausias lenteles. UŽ jį tą darbą dirbo Brėmene gyvenan- 
tis ponas Beselis, kurio vienintelis gebėjimas buvo tas, kad 
niekada neklysdavo. Kaip observatorijos direktorius, Gausas 
turėjo teisę samdytis pagalbininkų, nors į savos observatori- 
jos pamatus dar nebuvo įmūrytas nė vienas akmuo. 


* Stebėtų ir apskaičiuotų dydžių skirtumo kvadratų suma — minimumas. 


122 


Ne kartą prašėsi priimamas hercogo, bet tas niekada ne- 
turėjo laiko. Parašė piktą laišką — atsakymo jokio. Parašė dar 
vieną, o kai ir dabar niekas nereagavo, prie audiencijos kabi- 
neto durų laukė tol, kol susivėlusiais plaukais ir netvarkin- 
gą uniformą vilkintis sekretorius jį pasiuntė namo. Sutikęs 
gatvėje Cimermaną, ėmė nusivylęs skųstis. 

Profesorius žvelgė į jį kaip į vaiduoklį, kaip iškritusį iš 
dangaus, ir paklausė, ar tikrai nežinąs, kad vyksta karas. 

Gausas apsižvalgė. Saulės apšviesta gatvė buvo rami, pra- 
ėjo kepėjas su duonos pintine, virš bažnyčios stogo blykčiojo 
skardinė vėtrungė. Kvepėjo alyvomis. Karas? 

Iš tikrųjų jau kelios savaitės, kaip neskaitė laikraščių. Nu- 
ėjęs pas Bartelsą, kuris spaudos neišmesdavo, atsisėdo prie 
krūvos Žurnalų. Suirzęs permetė akimis Aleksandro fon 
Humbolto pranešimą apie Kaksamarkos plokštikalnį. Kur tą 
vyruką nelabasis nėra nunešęs? Ir kaip tik šią akimirką, kai 
žadėjo skaityti karo pranešimus, lauke išgirdo vežimų vilks- 
tinės ratų girgždesį. Durtuvai, raitelių šalmai ir ietys pusę 
valandos slinko pro langą. Vos atgaudamas kvapą parlėkė 
Bartelsas ir pranešė, kad viename iš vežimų guli hercogas, 
kulkos sužeistas prie Jenos, visas kruvinas, mirtimi vaduo- 
jasi. Viskas prarasta. Gausas sulankstė laikraščius. Dabar jau 
galįs kulniuoti namo. 

Reikia laikyti liežuvį už dantų, bet tas Bonapartas jį do- 
mino. Kaip pasakojama, jis galįs diktuoti po šešis laiškus 
vienu metu. Kadaise yra parašęs puikų darbą apie apskri- 
timo dalijimą skriestuvu. Moka laimėti mūšius, pirmas ir 
įtikinamiausiai praneša, kad laimėjo. Jis mąsto greičiau ir 
išsamiau už kitus - štai ir visa paslaptis. Gausas klausė sa- 
vęs, ar Napoleonas gali būti apie jį girdėjęs. 

— Su observatorija greitai nieko nebus, - kalbėjo per vaka- 
rienę Johanai. 

Dangų vis dar stebėdavo iš savo namų, į ką tai panašu?! 
Turįs kvietimą į Getingeną. Ten norima irgi statyti obser- 

vatoriją, nuo čia ne taip toli, iš ten galėtų kiekvieną savaitę 
aplankyti motiną. Persikraustyti būtų galima iki gimstant 
vaikui. 

— Bet Getingenas dabar priklauso Prancūzijai, - paaiškino 
Johana. 

— Getingenas Prancūzijai? 

— Kaip galima būti tokiam aklam ir nematyti dalykų, ku- 
riuos mato kiekvienas? — pakėlė ji balsą. - Getingenas pri- 
klausė Hanoveriui, kurio asmeninę uniją su Anglijos karūna 
nutraukė Prancūzijos pergalės, o Napoleonas Hanoverį pri- 
jungė prie naujosios Vestfalijos karalystės, kurią valdo Žero- 
mas Bonapartas. Tad kam pavaldus Vestfalijos tarnautojas? 
Napoleonui! 

Gausas krapštė pakaušį. 

— Vestfalija, - pakartojo, tarsi būtų aiškiau dėl to, kad kar- 
toja. - Žeromas. Ką bendra visa tai turi su mumis? 

— Su Vokietija turi bendra, - atsakė ji, - ir su tuo, kieno 
pusėje esi. 

Jis žvelgė į ją bejėgiškomis akimis. 

— Žinau, ką dabar sakysi: kad ateities požiūriu abi pusės 
viena kitos vertos, kad netrukus nieko nebejaudins, dėl ko 
šiandien liejamas kraujas. Bet ką tai keičia? Plakdamasis 
prie ateities tik rodai, kad esi bailys. Ar tikrai manai, kad 
žmonės tada bus išmintingesni? 

— Šiek tiek, - atsakė Gausas, įvarytas į kampą. 

— Bet gyventi reikia dabar! 

— Deja, - burbtelėjo jis, užpūtė žvakes, nuėjo prie teleskopo 
ir nukreipė jį į miglotą Jupiterio paviršių. Šią giedrią naktį jo 
mažyčius mėnulius matė ryškiau nei kada nors anksčiau. 

Netrukus tą tolregį prietaisą padovanojo profesoriui Pfa- 
fui, ir abu iškeliavo į Getingeną. Čia irgi viešpatavo netvar- 
ka. Naktimis triukšmą kėlė prancūzų kareiviai, o toje vietoje, 
kur turėjo būti statoma observatorija, nė duobės pamatams 

dar nebuvo iškasta — tik kelios avys pešiojo žolę. Stebėti 
žvaigždes buvo priverstas iš profesoriaus Lichtenbergo se- 
name miesto gynybinės sienos bokšte įrengtos pašiūrės. Bet 
blogiausia, kad jis nori nenori turėjo skaityti paskaitas. Į na- 
mus ateidavo jauni vyrukai, susėdę linguodavo krėsluose ir 
ištaukuodavo sofos pagalvius tuo metu, kai pats iš kailio ner- 
davosi stengdamasis, kad jų galvos bent ką nors suprastų. 

Iš visų žmonių, kuriuos teko sutikti gyvenime, jo studen- 
tai buvo kvailiausi. Jis kalbėdavo taip pamažu, kad sakinio 
baigoje nebeprisimindavo, kaip jį buvo pradėjęs. Tuščias 
darbas. Tai, kas sunkiausia, praleisdavo, - palikdavo tik pra- 
dmenis. Tie nesuprato. Nors verk. Kai kada savęs klausdavo, 
gal riboto proto Žmonės turi kokią nors specialią tarmę, ku- 
rią būtų galima išmokti kaip svetimą kalbą. Jis mostiguoda- 
vo rankomis, rodydavo savo lūpas ir garsus tardavo perdėtai 
aiškiai, lyg kokiems kurčnebyliams. Tačiau egzaminą išlaikė 
tik vienas jaunuolis padėrusiomis akimis. Jo vardas - Moe- 
bijus, vienas vienintelis, kuris nebuvo pusgalvis. Kai ir antrą 
egzaminą išlaikė tiktai jis, po fakulteto susirinkimo dekanas 
pasivedė Gausą į šalį ir paprašė, kad nebūtų toks pernelyg 
griežtas. Namo ėjo kone braukdamas ašaras, o čia rado tik 
nekviestus svečius: gydytoją, pribuvėją ir uošvius. 

— Viską pražiopsojai, - tarė uošvė. — Vėl visa galva buvai 
pasinėręs į Žvaigždes! 

— Net padoraus teleskopo neturiu, - atsakė nusiminęs. — 
Kas nutiko? 

— Berniukas. 

— Koks berniukas? 

Tik kai pamatė uošvės žvilgsnį, suprato. Iškart suvokė ir 
tai, kad toji niekada jam neatleis. 

Jam buvo gaila, kad taip sunkiai sekėsi mažylį pamilti. 
Kai kas sakė, jog susitvarkys savaime. Bet praėjus ir kelioms 
savaitėms po gimimo, kai rankose laikė tą bejėgį padarą, 

kuris, nežinia kodėl, vadinosi Jozefas, ir apžiūrinėjo jo mažą 
nosytę ir - keistas dalykas! - visus dešimt kojų pirštelių, jį 
apėmė tik užuojauta ir drovumas. Paėmusi iš jo vaiką, Jo- 
hana su tam tikra susirūpinimo gaidele paklausė, ar jis 
laimingas. 

— Na taip, žinoma, - atsakė ir nuėjo prie teleskopo. 

Kai apsigyveno Getingene, vėl aplankė Niną. Ji jau buvo 
nebejauna moteris ir sutiko jį su ištekėjusioms moterims bū- 
dingu intymumu. Vis dar neišmokęs rusiškai, tarsi priekaiš- 
taudama kalbėjo ji, o Gausas atsiprašinėjo žadėdamas, kad 
netrukus to darbo imsis. Apie šiuos apsilankymus Johana 
niekuomet neturi sužinoti, - meluos net labiausiai kankina- 
mas, tą pats sau prisiekė. Jo pareiga - jos neskaudinti, bet 
nebuvo įsipareigojęs sakyti tiesą. Žinojimas yra skausmin- 
gas. Nepraeidavo dienos, kai ir pats ne mažiau troško nebūti 
skaudinamas. 

Jau buvo pradėjęs rašyti veikalą apie astronomiją. Nieko 
reikšmingo, tai ne knyga amžinybei, kokia buvo Disguisi- 
tiones Arithmeticae; po kiek laiko šioji bus pasenusi. Tačiau 
joje ketino išdėstyti metodus, kaip tiksliausiai apskaičiuoti 
dangaus kūnų orbitas, tokio veikalo iki šiol dar nebuvo. Rei- 
kėjo skubėti. Nors neseniai suėjo tik trisdešimt, bet paste- 
bėjo, kad vis sunkiau susikaupti, o pauzės, kurias žmonės 
daro prieš atsakydami į klausimą, trumpėja. Iškrito dar keli 
dantys, ištisas savaites kankino diegliai. Gydytojas patarė 
kiekvieną rytą surūkyti po pypkę, o prieš einant miegoti iš- 
simaudyti drungname vandenyje. Nė kiek neabejojo, kad 
senatvės nesulauks. Kai Johana pranešė, kad vėl pagausės 
šeimyna, negalėjo pasakyti, ar dėl to džiaugiasi. Tam vai- 
keliui teks augti be manęs, aišku kaip dieną. Nepaisant to, 
šį kartą padarė viską teisingai: nerimastavo per gimdymą 
ir lengviau atsiduso, kai viskas baigėsi laimingai; žmonos 
draugės, kvailės Minos, garbei mergaitę pavadino Vilhelmi- 

na. Kai po kelių mėnesių mėgino ją mokyti skaičiuoti, Joha- 
na sakė, kad tai esą tikrai per anksti. 

Nenoromis, kadangi Johana vėl pasijuto nėščia, važiavo į 
Brėmeną peržiūrėti su Beseliu Jupiterio lentelių. Savaitę prieš 
kelionę neramiai miegojo, sapnavo klaikius sapnus, dieno- 
mis būdavo piktas ir prislėgtas. Ši kelionė - dar sunkesnė nei 
į Karaliaučių, karieta - siauresnė, bendrakeleiviai - labiau 
nesiprausę, o kai sulūžo ratas, keturias valandas turėjo sto- 
vėti ant pažliugusio kelio, kol vežikas keikdamasis remon- 
tavo. Vos spėjo pervargęs, sunkia galva ir skaudama nugara 
išlipti iš karietos, tuoj pristojo Beselis klausinėti apie Jupite- 
rio masės apskaičiavimą pagal Cereros orbitos iškraipymus. 
Norėjo Žinoti, ar jau turi patikimą orbitą? Gausas išraudo. 

- Neišeina, ką galiu padaryti! Šimtus valandų išsėdėjau 
prie to darbo. Dalykas be galo keblus. Tiesiog kančia, o aš, 
po velniais, nebesu jauniklis, reikia nors kiek užuojautos tu- 
rėti, ir šiaip mano dienos nebeilgos, padariau klaidą imda- 
masis šito šlamšto. 

Beselis nedrąsiai pasiteiravo, ar nenorėtų pažiūrėti jūros. 

- Jokių ekspedicijų, - nukirto trumpai. 

— Bet tai visai netoli, - įkalbinėjo Beselis. - Tik speciali iš- 
vyka! 

Iš tikrųjų kelionė buvo ganėtinai tolima ir varginanti. Ka- 
rieta taip kratė, kad Gausą vėl surėmė diegliai. Lijo, langai 
nesandarūs, abu gerokai peršlapo. 

— Vis tiek apsimoka, - be paliovos kartojo Beselis. - Jūrą 
reikia būti mačiusiam. 

— Reikia? —- klausė Gausas, - kur tai parašyta? 

Krantas buvo užterštas, ir vanduo neką švaresnis. Hori- 
zontas atrodė arti, dangus žemai, o jūra per drumzliną mi- 
glą panaši į sriubą. Pūtė šaltas vėjas. Netoliese kažkas degė, 
todėl dūmai dusino. Bangose tai išnirdavo, tai pradingdavo 
kažkoks begalvis vištos kūnas. 

— Na, gerai, - tarė Gausas žvelgdamas į miglą. - Dabar 
galime braukti namo. 

Tačiau Beselio užmojų būta kur kas didesnių. Negana pa- 
matyti jūrą, reikia dar apsilankyti teatre! 

— Teatras brangus, - motyvavo Gausas. 

Beselis nusijuokė. Ponas profesorius turįs jaustis kaip sve- 
čias, jam esanti didelė garbė jį priimti. Nusamdys privačią 
karietą — vienas du - irjau vietoje! 

Kelionė truko keturias kančių kupinas dienas, o lova Vei- 
maro nedideliuose svečių namuose buvo tokia kieta, kad 
Gauso nugaros skausmai pasidarė nebepakenčiami. Negana 
to, Ulmo pakrančių krūmai vertė nuolat čiaudėti. Dvaro tea- 
tre buvo karšta, o ištisas valandas sėdėti - kankynė. Vaidino 
kažkokią Voltero pjesę. Vienas nužudė kitą. Moteris verkė. 
Kažkoks vyras skundėsi. Kita moteris puolė ant kelių. Buvo 
sakomi monologai. Vertimas - gražus ir melancholiškas, bet 
Gausas mieliau būtų juos paskaitęs pats. Žiovulys spaudė 
ašaras, kurios riedėjo skruostais. 

— Už širdies griebia, ar ne! - kuždėjo į ausį Beselis. 

Aktoriai kilnojo aukštyn rankas, be perstojo iššokdavo į 
priekį ir vėl atsitraukdavo, vartė akis. 

— Man atrodo, - šnibždėjo Beselis, - kad šiandien savo lo0- 
žėje sėdi pats Gėtė. 

Gausas pasitikslino, ar tas asilas, kuris pasišovęs koreguo- 
ti Niutono šviesos teoriją? 

Į juos ėmė atsigręžinėti žmonės. Beselis susigūžė ir, kol 
nusileido scenos uždanga, nebetarė nė žodžio. 

Išeinant juos užkalbino kažkoks liesas vyriškis. 

— Turiu garbės pasveikinti astronomą Gausą. 

— Astronomą ir matematiką, - patikslino Gausas. 

Tas žmogus prisistatė esąs Prūsijos diplomatas, šiuo metu 
gyvenantis Romoje, čia užsukęs pakeliui į Berlyną, kur pra- 
dės eiti Vidaus reikalų ministerijos Švietimo sekcijos direk- 

toriaus pareigas. Darbo per akis, reikia iš esmės pertvarkyti 
vokiečių mokyklų sistemą. Pats gavęs puikų išsilavinimą, 
dabar atsiveria galimybė nuveikti šį tą daugiau. Beje, abu 
gyvenę to paties universiteto internate ir turį bendrų pažįs- 
tamų. Tai, kad ponas Gausas dirbąs ir matematikos srityje, 
to nežinojęs. 

— Įstabus dalykas, tiesa? 

Gausas nesuprato. 

— Pastatymas. 

— Na, taip, - atsakė Gausas. 

— Suprantu. Ne visai tinkama pjesė šiuo metu. Kas nors 
vokiška būtų buvę geriau. Bet su Gėte apie tokius dalykus 
sunku diskutuoti. 

Gausas, kuris pokalbio pradžioje atidžiai nesiklausė, pa- 
prašė diplomato pakartoti pavardę. 

Diplomatas tai padarė nusilenkdamas. Jis, beje, irgi esąs 
tyrinėtojas. 

Susidomėjęs Gausas pasilenkė į priekį. 

— Tyrinėju senąsias kalbas. 

— Ak, štai kaip, - atsakė Gausas. 

— Tai, - kalbėjo toliau diplomatas, - jus tikriausiai nuvylė. 

— Kalbos mokslas, - Gausas lingavo galvą. - Bijau ką nors 
ne taip pasakyti. 

— Nieko, nieko. Prašom ramiausiai sakyti. 

Gausas truktelėjo pečiais. 

— Toks dalykas tinka žmonėms, kurie linkę į matematinį 
pedantizmą, bet intelekto čia nereikia. Tai žmonės, patys su- 
sikuriantys šiokią tokią logiką. 

Diplomatas nieko neatsakė. 

Gausas pasiteiravo apie keliones. Tikrai turi būti buvęs 
kone visur. 

— Tai, - atsakė diplomatas nepatenkintas, - yra mano bro- 
lis. Ne pirmą kartą pasitaiko, kad mus painioja. 


129 


Jis atsisveikino ir mažais Žingsniukais nutapseno savais 
keliais. 

Naktį nugaros ir pilvo skausmai Gausui neleido užmigti. 
Vartėsi nuo vieno šono ant kito, patyliukais keikė savo li- 
kimą, Veimarą, o labiausiai - Beselį. Ankstų rytą, - Beselis 
dar tebemiegojo, - liepė kinkyti arklius tučtuojau vežti jį į 
Getingeną. 

Galiausiai parsikrapštęs, dar su kelionės lagaminėliu ran- 
koje, protarpiais susiriesdamas dėl pilvo skausmų ir sunkiai 
atitiesdamas sustingusią nugarą, nukūprino į universitetą 
klausti, kada pradės statyti observatoriją. 

Tarnautojas aiškino, kad šiuo metu iš ministerijos nedaug 
teateina žinių. Hanoveris toli. Nieko tikslesnio nežinoma. 
Gal ponas profesorius pamiršo, kad vyksta karas. 

— Armija turi laivų, - kalbėjo Gausas, - jie turi plaukioti, 
tam reikia žvaigždėlapių, o jų namie virtuvėje neiškepsi. 

Tarnautojas pažadėjo, kai tik ką nors žinos, nedelsdamas 
pranešti. Beje, dabar planuojama iš naujo kruopščiai perma- 
tuoti Vestfalijos karalystę. Ponas profesorius juk yra dirbęs 
geodezininku. Ieškoma dar vieno sumanaus skaičiuotojo, 
kuris galėtų tiems darbams vadovauti. 

Gausas išsižiojo. Prireikė įtempti visas valios jėgas, kad 
ant šio Žmogaus neimtų rėkti. Užsičiaupė ir išdūlino neat- 
sisveikinęs. 

Atplėšęs namų duris suriko, kad jau parvažiavo ir arti- 
miausiu laiku niekur nekels kojos. Kai koridoriuje avėsi ba- 
tus, iš miegamojo išėjo gydytojas, pribuvėja ir uošvė. Puiku, 
šį kartą nepadarys sau gėdos. Plačiai nusišypsojo ir šiek tiek 
perdėtai pakiliai paklausė, ar jau yra, berniukas ar mergaitė, 
o svarbiausia, kiek sveria. 

— Berniukas, - atsakė gydytojas. - Mirtimi vaduojasi. Mo- 
tina irgi. 

Kas po to vyko, mintys ilgai negalėjo sutvarkyti. Atrodė, 
laikas nubėgo kažkur į priekį ir kaipmat vėl grįžo, tarsi būtų 

atsivėrusios visokios galimybės ir pačios vėl susinaikinusios. 
Viename prisiminime jis sėdi prie Johanos lovos, ji trumpai 
prasimerkia, pažvelgia į jį, bet akys jo neatpažįsta. Plaukai 
prilipę prie kaktos, ranka drėgna ir suglebusi, pintinė su 
kūdikiu stovi šalia jo kėdės. Kitas prisiminimas prieštaravo 
šitam: kai įpuola į kambarį, ji jau guli be sąmonės; trečiame 
prisiminime šią akimirką ji jau mirusi, kūnas - išblyškęs, 
vaškinis; ketvirtame - siaubingai aiškiai prisimena pokalbį: 
ji klausia, ar jau atėjo mirtinoji, o jis, kiek padelsęs, linksi 
galva, ji kviečia jį ilgai neliūdėti - gyveni Žmogus, paskui 
miršti, taip jau yra. Tik šeštą valandą po pietų viskas maž- 
daug susitvarkė. Jis sėdėjo prie jos lovos. Žmonės šnibždėjo- 
si prieangyje. Johana buvo amžinai užmerkusi akis. 

Jis atstūmė kėdę ir mėgino taikytis su mintimi, kad teks 
vėl vesti. Vaikai maži. Kaip juos auginti, neturi jokio supra- 
timo. Tvarkyti namų ūkį - nežinotų, nuo ko ir pradėti. Sam- 
dyti tarnaitę - brangu. 

Patyliukais pravėrė duris. Štai kas, mąstė jis, iš visko išei- 
na. Reikia gyventi, nors nieko nebėra. Tvarkyti, organizuoti: 
kiekvieną mielą dieną, valandą ir minutę. Tarsi tai dar turė- 
tų kokią nors prasmę. 

Šiek tiek apsiramino išgirdęs, kad atvažiavo motina. Atėjo 
mintis apie žvaigždes. Apie trumpą formulę, kuri visus jų 
judėjimus apibūdintų viena simbolių ir skaičių eilute. Pirmą 
kartą suprato, kad jos niekada neatras. Lauke pamažu temo. 
Neskubėdamas nuslinko prie teleskopo. 


KALNAS 


Aliejaus spingsulės šviesoje, kai vėjas nešė pro šalį vis dau- 
giau snaigių, Emė Bonplanas mėgino rašyti į namus laišką. 
Kai pagalvojąs apie prabėgusius mėnesius, atrodo, kad yra 
pragyvenęs keliolika gyvenimų, visi panašūs, nė vienas ne- 
vertas pakartoti. Kelionė į Orinoką primenanti kažką pana- 
šaus, ką yra skaitęs knygose, Naujoji Andalūzija - tai legen- 
da iš pirmykščių laikų, Ispanija — veikiau žodis nei kas nors 
kita. Savijauta pamažu gerėjanti - yra dienų, kai kūno tem- 
peratūra normali, o ir sapnai, kuriuose Humboltą smaugiu, 
kapoju, šaudau, deginu, nuodiju ir laidoja po akmenimis, 
darosi vis retesni. 

Bonplanas susimąstė ir ėmė kramtyti plunksnos galą. Šiek 
tiek arčiau prie kalno tarp aplinkui sugulusių ir snaudžian- 
čių mulų, pasišiaušusiais ir snieguotais plaukais Humbol- 
tas stengėsi apskaičiuoti poziciją pagal Jupiterio mėnulius. 
Atsiklaupęs balansavo stiklinį barometro cilindrą. Šalimais, 
susisupę į vilnones antklodes, miegojo trys vedliai. 

Rytoj, toliau rašė Bonplanas, žadame kopti į Cvimboraso 
kalną. Gali nutikti, kad nusisuksime sprandus, todėl baro- 
nas Humboltas įsakmiai patarė parašyti atsisveikinimo laiš- 
ką: esą neoru gauti galą šiaip be niekur nieko, netarus jokio 
baigiamojo žodžio. Pakeliui rinksime akmenų ir augalų pa- 
vyzdžius. Net čia aukštai yra nežinomų egzempliorių, per 
pastaruosius mėnesius esu supjaustęs jų devynias galybes. 
Baronas įsitikinęs, kad esama tik šešiolika pagrindinių tipų — 
jis puikiai atpažįsta tipus, - bet man atrodo, kad jų begalė. 

Didžiąją dalį surinktos medžiagos, taip pat tris labai senus 
lavonus, Havanoje pakrovėme į Prancūziją plaukiantį laivą, 
o kitu laivu pasiuntėme barono Humbolto broliui herbarus 
ir visus užrašus. Prieš tris, o gal ir šešias savaites, - dienos 
lekia taip greitai, kad jau sunku tiksliai susigaudyti, - suži- 
nojome, kad vienas iš tų laivų nuskendo. Baronui Humbol- 
tui tai buvo juodos dienos, bet paskui jis pasakė, kad čia tik- 
tai visko pradžia. Jam, Bonplanui, tas nuostolis nebuvęs toks 
skaudus, nes tada taip smarkiai karščiavęs, kad tik kaip per 
miglą beprisimenąs, kur buvęs, kodėl ir su kuo. Kliedėda- 
mas daugiausia kovojau su musėmis ir mechaniniais vorais. 
Stengiuosi apie tai negalvoti ir tikiuosi, kad nuskendo ne tas 
laivas, kuriame buvo lavonai. Su jais kartu praleidome tiek 
daug valandų, kad kelionės upe pabaigoje juos laikiau nebe 
kroviniu, o tylinčiais draugais. 

Bonplanas nubraukė nuo kaktos prakaitą ir siurbtelėjo 
gerą gurkšnį iš žalvarinio butelio. Anksčiau turėjo sidabri- 
nį, bet per visas peripetijas, kurių nebeprisimena, jis kažkur 
dingo. Dabar, rašė jis toliau, esanti tik visko pradžia. Kai 
pastebėjo, kad tą sakinį parašė antrą kartą, iškart išbraukė. 
Dabar tiktai visko pradžia! Pyktelėjęs išbraukė antrą kartą. 
Gaila, kad negaliu smulkiai nupasakoti kelionės maršruto, 
viskas susilieja į viena, matau tik kelis vaizdus, kuriuos ne- 
lengva susieti. Pavyzdžiui, Havanoje baronas liepė sugauti 
pora krokodilų ir uždaryti vienoje patalpoje su ruja šunų — 
kad galėtų tirti, kaip krokodilai elgiasi medžiodami. Šunų 
cypimą buvo sunku ištverti, jie klykė kaip maži vaikai. Po 
visko sienos buvo taip nutaškytos krauju, kad salę teko per- 
dažyti barono Humbolto lėšomis. 

Bonplanas užsimerkė, bet tuoj pat vėl atplėšė akis ir ėmė 
dairytis, tarsi užsimiršęs, kur šiuo metu yra. Jis nusikosėjo 
ir vėl truktelėjo iš žalvarinio butelio nemažą gurkšnį. Prie 
Kartagenos kone apsivertė mūsų laivas, Magdalenos upėje 

moskitai kankino labiau nei plaukiant Orinoku, galiausiai 
kopėme daugiau nei tūkstančiu laiptų, kuriuos Kordiljeruo- 
se kadaise pastatė išnykusi inkų tauta. Įprasta, kad atvykė- 
lius laiptais užneša nešėjai, bet baronas Humboltas atsisakė. 
Nenorėjo žeminti žmogaus orumo. Nešėjai taip įsižeidė, kad 
vos mudviejų neprilupo. Bonplanas giliai atsiduso, nevalin- 
gai patyliukais sudejavo. Kai atvykome į Bogotą, miestas 
mus iškilmingai pagerbė, - garsas apie mus, matyt, sklido 
greičiau, nei patys čia atsiradome: keista, visi šnekėjo apie 
baroną, bet niekas nebuvo girdėjęs Emė Bonplano. Gal dėl 
to kaltas drugys. Bonplanas stabtelėjo, šis sakinys atrodė ne- 
logiškas, svarstė, ar jo neišbraukus, bet nusprendė palikti. 
Priėmime dalyvavo daug kilmingų žmonių, visi kvatojo, kai 
baronas nesutiko paleisti iš rankų barometro, kai kas stebė- 
josi, kad toks žymus žmogus yra tokio mažo ūgio. Gyveno- 
me pas biologą Mutį. Per priėmimą baronas norėjo kalbėti 
apie augalus, o Mutis vis sakė, kad tokios temos kompani- 
joje netinka. Šiaip ar taip, jis, Bonplanas, Mučio žolelėmis 
numušęs temperatūrą. Mutis turėjo jauną tarnaitę, indėnę iš 
kalnyno, su kuria - čia Bonplanas liovėsi rašęs, vėl užsivertė 
butelį ir prisimerkęs mėgino prietemoje įžvelgti vos matomą 
Humbolto siluetą —- buvo galima puikiai pasikalbėti apie šį 
bei tą ir dar kai ką. Paskui baronas lankėsi kalnakasybos 
įmonėse ir braižė žemėlapius. Puikius žemėlapius. Tuo nė 
kiek neabejoju. 

Bonplanas nevalingai porą kartų knabtelėjo, bet susikau- 
pė ir rašė toliau. Su vienuolika mulų keliavome pirmyn, 
kirtome upę, traukėme kalnų perėjos keliu. Smarkiai lijo. 
Žemė pelkėta ir pilna dyglių, o kadangi baronas Humbol- 
tas nebuvo linkęs būti kieno nors nešamas, buvome priversti 
eiti basomis — kad nesudraskytume apavo. Kojos kraujavo. Ir 
mulai nuolat spyriojosi. Kopimą į Pičinčą teko nutraukti, kai 

man pasidarė bloga ir ėmė svaigti galva. Iš pradžių baronas 
Humboltas žadėjo toliau kopti vienas, bet ir jis neteko sąmo- 
nės. Šiaip taip grįžome į slėnį. Netrukus baronas pabandė 
kopti iš naujo, su vienu vedliu, kuris ten, viršuje, žinoma, 
niekada nebuvo buvęs: šiuose kraštuose žmonės niekuomet 
nelipa į kalnus be reikalo. Pasisekė tik iš trečio karto, ir da- 
bar tiksliai žinome, koks kalno aukštis, kokia dūmų tempe- 
ratūra, kokio pobūdžio uolienos. Baronas Humboltas ypač 
domisi vulkanais, labiau už viską; tai susiję su jo mokytojais 
Vokietijoje ir vienu žmogumi Veimare, kurį tiesiog dievina. 
O dabar laukia didžiausias žygis - kopimas į Čimborasą. 
Bonplanas gurkštelėjo paskutinį kartą, tvirčiau susisupo į 
antklodę ir pažvelgė į Humboltą, kurį vos ne vos dar galėjo 
įžiūrėti; tas atsiklaupęs ir prisidėjęs prie ausies žalvarinį pil- 
tuvėlį klausėsi, kas dedasi Žemėje. 

— Girdėjau dundesį, - sušuko jis. — Pasislinkimai Žemės 
plutoje! Jei mums kiek seksis, galime tikėtis vulkano išsi- 
veržimo. 

— Būtų puiku, - atsakė Bonplanas, sulankstė laišką, įkišo 
į užantį ir išsitiesė ant žemės. Skruostu jautė, kokia ji šalta. 
Atrodė, tarsi žemė slopina kūno karštį. 

Kaip visada užmigo greitai ir, kaip dažniausiai būdavo, 
sapnavo esąs Paryžiuje, vieną rudens rytą, kai į lango sti- 
klą švelniai barbena lietus. Moteris, kurios aiškiai nemato, 
klausia, ar iš tikrųjų tikėjęs, kad keliaus per atogrąžas, o jis 
atsako — nelabai, bet jei ir tikėjo, tai ne daugiau kaip vieną 
akimirką. Jaučia, kaip pabunda, nes Humboltas purto už pe- 
ties ir klausia, ko laukia, - jau praėjusios keturios valandos. 
Atsistoja, o kai Humboltas nusigręžia, čiumpa jį, stumia 
prie bedugnės krašto ir iš visų jėgų grūda žemyn nuo uo- 
los. Kažkas purto už peties ir klausia, ko laukia, jau ketvirta 
valanda, reikia judėti. Bonplanas prasitrynė akis, išpurtė iš 
plaukų sniegą ir atsistojo. 

Vedliai indėnai žvelgė užmiegotomis akimis, o Humbol- 
tas jiems įteikė antspauduotą voką. Atsisveikinimo laiškas 
broliui. Ilgai šlifavęs tekstą. Jei negrįš, labai prašo niekur ne- 
nudaigoti ir perduoti artimiausiai jėzuitų misijai. 

Vedliai žiovaudami pažadėjo. 

— O štai manasis, - tarė Bonplanas. - Jis neužklijuotas, 
galite sau skaityti į sveikatą; jei misijai ir neįteiksite, man 
visai vis tiek. 

Humboltas vedliams nurodė laukti mažiausiai tris die- 
nas. Tie linkčiojo galvomis ir, neturėdami ką veikti, pešiojo 
savo vilnonius pončus. Kuo kruopščiausiai patikrinęs chro- 
nometrą ir teleskopą, Humboltas sunėrė rankas ant krūtinės 
ir kurį laiką spoksojo nieko nematančiu žvilgsniu. Paskui 
staiga pasileido eiti. Bonplanas iš karto čiupo augalų dėklą, 
lazdą ir nužingsniavo iš paskos. 

Kaip niekad gerai nusiteikęs, Humboltas pasakojo apie 
savo vaikystę, kaip rengė žaibolaidį, kaip vienui vienas 
klajodavo po miškus ir paskui parengė savo pirmąjį vabz- 
džių rinkinį, prisiminė apsilankymus Henrietės Herc salo- 
ne. Užjautė kiekvieną, kuriam neteko patirti tokio emocinio 
ugdymo. 

— O aš emocinio ugdymo mokyklą ėjau su viena gretimo 
kaimo mergaite, - įsiterpė į pasakojimą Bonplanas. - Ji leido 
daryti viską. Tik reikėjo saugotis jos brolių. 

— Niekaip neišeina iš galvos šuo, - kalbėjo toliau Humbol- 
tas. — Vis dar negaliu atsikratyti kaltės jausmo. Atsakomybė 
už tą gyvūną vis dėlto tenka man! 

— Toji mergina buvo nuostabi. Neturėjo nė keturiolikos, o 
kiek visko mokėjo, sunku patikėti. 

- Šunys Havanoje — visai kitas dalykas. Suprantama, jų 
buvo irgi gaila. Tačiau to reikalavo mokslas, dabar daugiau 
žinoma, kaip krokodilai elgiasi medžiodami. Antra vertus, tie 
šunys buvo mišrūnai, negrynakraujai ir ganėtinai nususę. 

Toje vietoje, kuria dabar juodu ėjo, augmenijos nebesi- 
matė — tik rudai geltonos kerpės ant iš po sniego kyšančių 
akmenų. Bonplanas aiškiai girdėjo, kaip krūtinėje daužosi 
širdis ir sniego danga švilpia vėjas. Kai pro pat nosį praskri- 
do drugelis, krūptelėjo. 

Sunkiai alsuodamas Humboltas prašneko apie žinią, kad 
nuverstas Ispanijos ministras Manuelis de Urkijas. Iš to nie- 
ko gero. Nors kol kas sklido tik gandai, bet pamažu daugėjo 
požymių, kad ministras praranda karaliaus malonę. Vadi- 
nasi, - dar keli dešimtmečiai vergovės. Grįžęs parašys kele- 
tą dalykėlių, kurie tų žmonių nepradžiugins. 

Sniego sluoksnis storėjo. Bonplanas paslydo ir nušliuožė 
į pakalnę, netrukus tas pat nutiko ir Humboltui. Kad ap- 
saugotų nuo šalčio sužvarbusias rankas, apsivyniojo jas ša- 
likais. Humbotas, apžiūrėdamas savo batų odinius padus, 
susimąstęs tarė: 

— Vinių, perkaltų per padus iš vidaus į išorę. Štai ko dabar 
reikėtų. 

Dar kiek palypėjus aukštyn sniego buvo jau iki kelių. Stai- 
ga užslinko migla. Humboltas išmatavo magneto adatėlės 
polinkio kampą, barometru nustatė aukštį, į kurį buvo pa- 
kilę. Jei neklystąs, trumpiausias kelias į viršūnę eina šiaurės 
rytų kryptimi plokščia atšlaite, paskui - šiek tiek į kairę, dar 
vėliau - stačiai aukštyn. 

- Šiaurės rytų kryptimi, - pakartojo Bonplanas. - Migloje 
net nežinia, kur viršūnė, o kur slėnis! 

— Ten, - atsakė Humboltas ir ryžtingai parodė ka- 
žin kur. 

Susikūprinę brido pro stulpais stovinčias uolas. Į viršū- 
nę vedė aukštai viršum galvų nusidriekusi apsnigta ketera, 
kurią protarpiais buvo galima įžiūrėti, protarpiais ji visai 
dingdavo iš akių. Instinktyviai juodu linko į kairę, į tą pusę, 
kur žemyn driekėsi apledėjęs šlaitas. Iš dešinės Žiojėjo sta- 

ti bedugnė. Iš pradžių Bonplanas buvo visai nepastebėjęs 
tamsiai apsirengusio pono, kuris liūdnu veidu klampojo ša- 
limais. Tik kai jis virto geometrine figūra, savotišku silpnai 
pulsuojančiu koriu, pasidarė nejauku. 

— Ten kairėje, ar yra kas nors? — paklausė Bonplanas. 

Humboltas dirstelėjo į šoną. 

— Ne. 

— Gerai, - atsakė Bonplanas. 

Siauroje įduboje teko sustoti, nes Bonplanui pradėjo var- 
vėti iš nosies kraujas. Sunerimęs jis žvelgė šnairomis į pama- 
žu atplevenantį korį. Atsikrenkštė, paskui gurkštelėjo iš savo 
žalvarinio butelio. Kai kraujavimas liovėsi ir galėjo judėti to- 
liau, lengviau atsikvėpė. Humbolto laikrodis rodė, kad ke- 
lionė trunka tik kelias valandas. Migla buvo tokia tiršta, kad 
negalėjai atskirti viršaus nuo apačios: kur pažvelgsi - visur 
ištisai balta. 

Dabar sniego danga jau iki juosmens. Humboltas staiga 
sušuko ir dingo pusnyje. Bonplanas šoko rausti rankomis, 
sučiupo apsiausto skverną ir ištraukė baroną iš kiaurymės. 
Humboltas nusipurtė nuo drabužių sniegą ir patikrino, ar 
sveiki instrumentai. Vienoje uolos iškyšoje teko palūkėti, kol 
kiek prasisklaidys migla ir prašviesės. Netrukus gal ir sau- 
lės spindulėlis švystels. 

— Ištikimas bičiuli, - kreipėsi Humboltas į Bonplaną. - Ne- 
noriu pasirodyti sentimentalus, bet, sukorus tokį ilgą kelią, 
šią didingą akimirką turiu vis dėlto pareikšti. 

Bonplanas sukluso. Tyla. Humboltas, atrodo, vėl pamir- 
šo, kas buvo užėję ant liežuvio. 

— Nesu iš tų, - kalbėjo Bonplanas, - kurie gadina reika- 
lą, bet čia kažkas ne taip. Ten toliau, dešinėje, ne, kairėje, 
teisingai, tenai. Tas daiktas, kuris atrodo kaip žvaigždė iš 
vatos. Arba kaip namas. Nežinau, tačiau darau prielaidą, 
kad man, ko gero, vaidenasi. 

Humboltas pritariamai linktelėjo galva. 

Bonplanas sunerimo, gal turįs susirūpinti? 

— Pažiūrų dalykas, - atsakė Humboltas. - Priklauso, 
matyt, nuo sumažėjusio slėgio ir nuo pasikeitusios oro su- 
dėties. Negerų miazmų neturėtų būti. Beje, čia ne aš esu 
gydytojas. 

— O kas? 

— Nepaprastai įdomu, - tęsė Humboltas, - kaip, kylant 
aukštyn, pamažu krinta oro masių slėgis. Būtų galima ap- 
skaičiuoti, kokiame taške prasideda tuštuma. Arba, jei turė- 
sime galvoje virimo temperatūrą, kada gyslose užvirs krau- 
jas. O apie save galiu pasakyti, kad, pavyzdžiui, jau kuris 
laikas akyse stovi mūsų dingęs šuva. Atrodo jis suvargęs, be 
vienos kojos ir vienos ausies. Be to, jis neklimpsta į sniegą, o 
akys —juodos juodžiausios ir negyvos. Vaizdas nekoks, turiu 
tvirtai suimti save į nagą, kad nepradėčiau visa gerkle rėkti. 
Be paliovos kankina mintis, kodėl pražiopsojome gyvūnui 
duoti vardą. Antra vertus, nebuvo reikalo, juk šuns būta vie- 
no, ar ne? 

— Kito šuns nežinau, - atsakė Bonplanas. 

Humboltas aprimęs palinksėjo galva, ir juodu kopė to- 
liau. Kad neįkristų į sniego užpustytą plyšį, turėjo judėti ne- 
skubėdami. Staiga kelioms sekundėms migla prasisklaidė, 
išdygo čia pat Žiojinti praraja, ir vėl viskas susiliejo į viena. 
„Tas dantenų kraujavimas, - murmėjo priekaištaudamas 
sau Humboltas, - nėra jokia būsena, gėdos reikia turėti!“ 

Bonplanui iš nosies vėl ėmė lašėti kraujas, o rankų, nors ir 
apmuturiuotų, visai nebejautė. Atsiprašė Humbolto, susmu- 
ko ant kelių, nes pasidarė bloga. 

Atsargiai kapanojosi jie stačia atšlaite. Bonplanui staiga 
šovė į galvą anoji diena, kai per lietų buvo įstrigę Orinoko 
saloje. Kaip po galais iš jos ištrūkome? Niekaip negalėjo pri- 
siminti. O tą akimirką, kai norėjo paklausti Humbolto, iš po 

šio kojų atitrūko akmuo ir pataikė Bonplanui į petį. Skaus- 
mo būta tokio veriančio, kad vos nenugarmėjo nuo šlaito. 
Užsimerkė ir ėmė sniegu trinti veidą. Šiek tiek atleido, bet 
pulsuojantis korys vis dar tebekybojo čia pat, o stačioji atšlai- 
tė, kai norėjo į ją įsikibti, - dar baisesnis dalykas, - traukėsi 
tolyn. Tai vienur, tai kitur iš uolyno žvelgė veidai, išvagoti 
raukšlių, su paniekos arba nuobodulio išraiška. Laimė, per 
miglą negalėjo pamatyti, kaip gilu po kojomis. 

— Tada saloje, - sušuko Bonplanas. - Kokiu būdu iš jos 
ištrūkome? 

Atsakymo nesulaukė tiek ilgai, kad jau seniai buvo pa- 
miršęs, ko klausė, kai Humboltas pagaliau atgręžė į jo pusę 
galvą. 

— Neatsimenu, nors pjauk. Kaip ten buvo iš tikrųjų? 

Viršum atšlaitės migla pratrūko. Abu pamatė mėlyno 
dangaus lopinėlį ir kalno viršūnės smaigalį. Šaltas oras buvo 
labai retas: kad ir kaip giliai stengėsi įkvėpti, į plaučius ne 
kas tepakliūdavo. Bonplanas mėgino tikrinti savo pulsą, bet 
vis pamesdavo skaičių, kol netekęs kantrybės liovėsi skai- 
čiavęs. Jie užsikapanojo ant siauros snieguotos keteros, kuri 
driekėsi virš raguvos. 

- Žiūrėti tik į viršų, - komandavo Humboltas. - Jokiu 
būdu ne žemyn! 

Bonplanas tučtuojau pažvelgė į apačią. Jam ėmė rodytis, 
kad tolsta perspektyva, kad artėja prarajos dugnas, o ketera 
šauna žemyn. Persigandęs kabinosi už savo lazdos. 

— Tiltas, - lemeno mikčiodamas. 

— Į priekį, - komandavo Humboltas. 

— Nėra uolos, - atsiliepė Bonplanas. 

Humboltas sustojo. Tikrai: po jais nebuvo uolienų. Jie sto- 
vėjo ant laisvai kybančios sniego arkos. Humboltas spoksojo 
į apačią. 

— Nėra ko svarstyti, - sušuko jis. - Pirmyn! 

Humboltas vėl pajudėjo. Bonplanas kėblino jo pėdomis 
iš paskos. Atrodė, kad valandų valandas girdi, kaip po ko- 
jomis girgžda sniegas; iš galvos neina mintis, jog nuo be- 
dugnės skiria tik vandens kristalai. Atsidūręs be jokių iš- 
gyvenimo priemonių Paragvajaus vienatvėje, paskui galėjo 
tuos vaizdus kuo smulkiausiai prisiminti iki gyvenimo pa- 
baigos: miglos debesėlių draikalai, šviesus oras, praraja apa- 
čioje. Mėgino niūniuoti dainą, bet balsas, kurį girdėjo, buvo 
ne jo, todėl koncerto atsisakė. Bedugnė, viršūnė, dangus ir 
girgždantis sniegas: ojis vis dar klampoja, vis dar neperėjęs 
arkos. Galų gale - jau: Humboltas laukė, ištiesė ranką, kitas 
kraštas pasiektas. 

— Bonplanai, - tarė Humboltas. - Atrodai mažas, pilkas ir 
staiga pasenęs. 

— Humboltai, - atsiliepė Bonplanas. 

Kurį laiką jie stovėjo vienas šalia kito netardami nė žo- 
džio. Bonplanas spaudė nosinę prie kraujuojančios nosies. 
Pamažėle, iš pradžių tik kaip kažkas permatoma, paskui vis 
aiškiau grįžo pulsuojantis korys. Sniego tilto ilgis - kokia 
dešimt, daugiausiai penkiolika pėdų, pereiti galėjo trukti 
vos kelias sekundes. 

Tikrindami kiekvieną žingsnį jie slinko uolos ketera. Bon- 
planas nustatė, kad jį iš tikrųjų sudaro trys asmenys: vie- 
nas - kuris eina, antras - kuris einantįijį stebi, trečias - kuris 
niekam nesuprantama kalba nuolat viską komentuoja. Pa- 
mėgino trinktelėti sau per žandą. Šiek tiek padėjo, nes kelias 
minutes mąstė blaiviau. Tiktai nepasikeitė vaizdas: ten, kur 
turėjo būti dangus, dabar kybojo Žemė, o juodu nuo kalno 
leidžiasi atbulai, vadinasi, galva žemyn. 

— Bet juk tai logiška! — sušuko jis garsiai. - Galų gale esa- 
me kitoje Žemės pusėje. 

Ką atsakė Humboltas, Bonplanas negalėjo suprasti, nes 
jo žodžius nustelbė komentuojančiojo palydovo murmesys. 

Bonplanas pradėjo dainuoti. Iš pradžių pritarė pirmasis, 
paskui ir antrasis palydovas. Tą dainą buvo išmokęs mo- 
kykloje, tad be jokios abejonės, tame žemės pusrutulyje jos 
nemokėjo niekas. Tai įrodymas, kad tuodu gretimais buvo 
tikri, o ne apgavikai, nes kas tos dainos juos galėjo išmo- 
kyti? Tiesa, toje mintyje ne visi galai suėjo, bet neįstengė 
suvokti, kas čia nedera. Antra vertus, koks skirtumas, nes 
vis tiek negalėjo įrodyti, kad tas, kuris mąsto, yra jis pats, o 
ne vienas iš anųdviejų. Kvėpavo gaudydamas orą ir švokš- 
damas, širdis daužėsi. 

Humboltas staiga sustojo. 

— Kas? - sušuko Bonplanas nepatenkintas. 

Humboltas klausė, ar ir jis tenai mato. 

— Taip, kuo puikiausiai, - atsakė Bonplanas nežinodamas, 
apie ką anas kalba. 

— Turiu pasitikslinti, - teisinosi Humboltas, - nes negaliu 
tikėti juslėmis. Be to, nuolat maišo šuo. 

- Šuns niekada negalėjau pakęsti. 

— Šitas tarpeklis, - klausė Humboltas, - ar tikrai tarpeklis, 
o gal? 

Bonplanas pažvelgė į apačią. Prie jų kojų Žiojėjo kokių ke- 
turių šimtų pėdų raguva. Viršūnė anapus atrodė visai ne- 
betoli. 

— Ten mes niekuomet nenukaksime! 

Bonplanas išsigando, nes tai pasakė ne jis, o Žmogus iš 
dešinės. Kad teiginys vis dėlto galiotų, turėjo jį pakartoti. 

— Ten niekuomet nenukaksime! 

— Niekuomet, - patvirtino žmogus iš kairės. - Nebent tu- 
rėtume sparnus. 

Pamažu, tarsi įveikdamas pasipriešinimą, Humboltas at- 
siklaupė ir atidarė futliarą su barometru. Rankos taip dre- 
bėjo, kad vos neišmetė prietaiso. Jam po nosimi irgi pakibo 
kraujo lašas, kuris nukrito ant apsiausto. 

— Dabar nepadaryti klaidos, - tarė lyg užkeikimo žo- 
džius. 

— Labai malonu, - atsakė Bonplanas. 

Vargais negalais Humboltui pavyko įžiebti ugnį ir užkais- 
ti mažą indelį su vandeniu. Negalįs pasitikėti barometru, — 
aiškino, — taip pat ir savo galva, aukštį turįs nustatyti pagal 
virimo tašką. Jo akys buvo susiaurėjusios, lūpos virpėjo dėl 
dvasinės įtampos. Kai vanduo užvirė, išmatavo temperatū- 
sumaigyti penkis ar šešis lapus, kol ranka tiek aprimo, kad 
galėjo užrašyti skaičius. 

Bonplanas nepatikliai žvelgė į prarają. Dangus kybojo gi- 
liai pojais ir atrodė nelygus. Šiaip taip galima buvo priprasti 
stovėti ant galvos, bet jokiu būdu ne prie to, kad Humbol- 
tas taip lėtai skaičiuotų. Bonplanas paklausė, ar šiandien 
baigs. 

— Atsiprašau, - atsakė Humboltas. - Negaliu susikaupti. 
Gal kas nors palaikytų už pavadžio šunį! 

- Šuns niekada negalėjau pakęsti. - Bonplanas iškart su- 
sigėdo, nes tai ką tik buvo sakęs. Jautėsi taip nesmagiai, kad 
pasidarė bloga. Jis pasilenkė ir ėmė vemti. 

— Ar baigei? - paklausė Humboltas. - Tada galiu praneš- 
ti, kad esame aštuoniolikos tūkstančių devyniasdešimt še- 
šių pėdų aukštyje. 

— O, Viešpatie! - sušuko Bonplanas. 

— Esame tie, kurie įkopėme aukščiausiai. Nė vienas žmo- 
gus dar nėra tiek pakilęs virš jūros lygio. 

— O viršūnė? 

— Su viršūne, ar be jos, vis tiek tai yra pasaulio rekordas. 

— Noriu pasiekti viršūnę, - pareiškė Bonplanas. 

— Ar nematai bedugnės?! - užriko Humboltas. - Abu esa- 
me pusiau netekę sąmonės. Jei nesileisime žemyn, negrįši- 
me niekada. 

— Galėtume paprasčiausiai sakyti, kad viršūnę buvome 
pasiekę. 

— Mano ausys šito negirdėjo, - atkirto Humboltas. 

— To aš ir nesakiau. Tai buvo kitas! 

— Patikrinti juk negalės niekas, - mąstė Humboltas. 

— Taigi, - pritarė Bonplanas. 

— Aš to nesakiau, - sušuko Humboltas. 

— Ko nesakiau? - klausė Bonplanas. 

Juodu žvelgė vienas į kitą nieko nesuprasdami. 

Nusileidimas truko ilgai. Tarpeklį, kur pirma buvo nusi- 
gavę į kitą pusę sniego tiltu, reikėjo apeiti dideliu lankstu. 
Tačiau matomumas dabar buvo geras, ir kelią atgal Humbol- 
tas rado nesunkiai. Bonplanas klebekščiavo pavymui. Keliai, 
atrodo, nenori paklusti. Ne kartą vis pasijusdavo lyg bristų 
tekančiu vandeniu, optinė iliuzija baisiausiai iškreipė kojas. 
Taip pat ir lazda rankoje elgėsi nei šiaip, nei taip: užsimoja, 
bado sniegą, stuksena į uolienų luitus, o jam, Bonplanui, ne- 
lieka nieko kita kaip daryti tą patį. Saulė jau leidosi. Hum- 
boltas nudardėjo gargždine atšlaite žemyn. Susibraižė veidą 
ir rankas, drabužiai suplyšo, bet barometras liko sveikas. 

— Skausmas irgi naudingas, - tarė jis sukandęs dantis. — 
Šią akimirką vėl matau aiškiai. Ir šuo dingo iš akių. 

- Šuns tikrai niekada negalėjau pakęsti. 

—Turime grįžti dar šiandien, - kalbėjo Humboltas. - Nak- 
tis bus šalta. Neištversime. 

Jis nusispjovė krauju. 

— O šuns man gaila. Aš jį mylėjau. 

— Kadangi visada kalbame atvirai, - tarė Bonplanas, - o 
rytoj viską bus galima suversti aukštikalnių ligai, norėčiau 
žinoti, ką ponas Humboltas mąstė tada, kai buvome atsidū- 
rę ant sniego tilto. 

— Buvau sau įsakęs nieko negalvoti, vadinasi, nieko ir ne- 
galvojau. 

— Tikrai nieko? 

— Ničnieko. 

Bonplanas dirstelėjo į pamažu blėstantį korį. Du jo pa- 
lydovai jau buvo pasitraukę. Vieno dar reikėjo atsikratyti. 
O gal tai ir nebūtina. Įtarė, kad tas yra jis pats. 

— Mudu įkopėme į aukščiausią kalną pasaulyje, - dar kar- 
tą konstatavo Humboltas. - Tai liks visam laikui, nesvarbu, 
kas mūsų gyvenime dar nutiks. 

— Ne visai įkopėme, - paprieštaravo Bonplanas. 

— Nesąmonė! 

— Kas įkopia į kalną, pasiekia viršūnę. Kas nepasiekia vir- 
šūnės, tas į kalną nėra įkopęs. 

Humboltas tylėdamas apžiūrinėjo sukruvintas rankas. 

— Tenai ant sniego tilto, - tęsė Bonplanas, - nejučia ėmiau 
apgailestauti, kad turiu eiti antrasis. 

— Tai visai žmogiška, - nesiginčijo Humboltas. 

— Ne tik, nes pirmasis anksčiau ištrūksta iš pavojaus. Tada 
galvoje sukosi keistos mintys. Jei būčiau buvęs pirmas, nega- 
rantuoju, kad sieloje nebūtų kilusi pagunda, atsidūrus anoje 
pusėje, tiltą kojomis nugrūsti žemyn. Noro būta stipraus. 

Humboltas nieko neatsakė. Atrodė, yra paskendęs savo- 
siose mintyse. 

Bonplanui skaudėjo galvą, be to, vėl ėmė jausti kylant 
temperatūrą. Buvo mirtinai pavargęs. Truks ilgai, kol po 
šios dienos atgaus jėgas. 

— Kas toli keliauja, — tarė jis, - daug visko sužino. Kai ką 
ir apie save. 

Humboltas prašė atleisti. Ne viską girdėjęs. Vėjas! O Bon- 
planas, kiek patylėjęs ir lengviau atsikvėpęs, tarė: 

— Nieko rimto. Plepalai. 

— Na, tada, - paliepė Humboltas rimtu veidu, - nėra ko 
be reikalo delsti. 

Po dviejų valandų jie susitiko su laukiančiais palydo- 
vais. Humboltas pareikalavo grąžinti laišką ir iškart suplėšė 
į skutelius. 

— Tokiais dalykais nejuokaujama. Nėra nieko nemalones- 
nio už atsisveikinimo laišką, kurio autorius dar gyvas. 

— O man visai vis tiek, - pareiškė Bonplanas susiėmęs už 
geliančios galvos. - Manąjį galite pasilaikyti sau arba išmes- 
ti, jei norite, galite ir išsiųsti. 

Naktį, susisupęs į antklodę, nes lauke siautė pūga, Hum- 
boltas parašė pluoštą laiškų, kuriuose pranešė Europai, kad 
iš visų mirtingųjų jis buvo pakilęs aukščiausiai. Kiekvie- 
ną laišką užantspaudavo labai rūpestingai. Tik tada kietai 
užmigo. 


SODAS 


Vėlų vakarą profesorius pasibeldė į pono namus. Duris ati- 
darė jaunas prakaulus tarnas ir pasakė, kad grafas fon der 
Oė cur Oė nepriima. Gausas paprašė pakartoti grafo pavar- 
dę. Tarnas pakartojo: 

— Grafas Hinrichas fon der Oė cur Oė. 

Gausas nusikvatojo. Tarnas pažvelgė į jį su tokia veido 
išraiška, tarsi būtų įlipęs į karvamėšlį. Maloningojo pono 
šeima jau tūkstantis metų taip vadinasi. 

— Vokietija — tikrai juokinga šalis, - tarė Gausas. - Nesvar- 
bu, atėjau dėl krašto matavimų. Reikia pašalinti vieną kitą 
kliūtį, valstybei reikia iš pono... - Gausas šyptelėjo. — Vals- 
tybei reikia iš pono grafo atpirkti kelis medžius ir vieną 
menkavertį sandėliuką. Grynai formalus reikalas, kurį ga- 
lima greitai sutvarkyti. 

— Gal ir galima, - atsakė tarnas. - Bet, aiškus daiktas, ne 
šiandien. 

— To ir baiminausi. Gerai, tada nakvosiu, prašom parengti 
kambarį. 

— Nemanau, kad būtų vietos, - atsakė tarnas. 

Gausas nusiėmė aksominę kepurę, nusišluostė nuo kak- 
tos prakaitą ir atlankstė apsiausto apykaklę. Jautėsi prastai 
ir sukaitęs. Maudė vidurius. 

— Tai nesusipratimas. Ateinu ne kaip prašytojas. Esu vals- 
tybinės matavimų komisijos vadovas ir jei būsiu nejįsileistas, 
grįšiu su palyda. Ar aišku? 

Tarnas žengė žingsnį atgal. 

— Ar aišku? 

— Taip, - atsakė tarnas. 

— Taip, pone profesoriau! 

— Taip, pone profesoriau, - pakartojo tarnas. 

— O dabar norėčiau pakalbėti su grafu. 

Tarnas taip suraukė antakius, kad kakta tapo panaši į su- 
glamžytą laikraštį. 

— Tikriausiai nelabai aiškiai pasakiau. Maloningasis po- 
nas jau nuėjo į savo kambarius. Jis miega! 

— Tik trumpam, - reikalavo Gausas. 

Tarnas purtė galvą. 

— Miegas - ne lemtis. Tą, kuris miega, galima pažadinti. 
Juo ilgiau čia stovėsiu, juo vėliau grafas grįš į patalą. Ir mano 
paties nuotaika negerėja. Esu visai nusivaręs nuo kojų. 

Kimiu balsu tarnas paprašė eiti iš paskos. Žvakidę jis nešė 
atkišęs taip greitai, tarsi tikėdamasis nuo Gauso pabėgti. Tai 
nebūtų buvę sunku padaryti: Gausui skaudėjo kojas, batų 
oda buvo sukietėjusi, vilnoniai marškiniai kėlė niežulį, o 
karštis nugaroje reiškė, kad vėl nusisvilino saulėje. Jie ėjo 
žemu koridoriumi su išblukusiais tapetais. Dailios figūros 
tarnaitė praėjo nešina naktiniu puodu. Gausas nulydėjo ją 
liūdnu žvilgsniu. Jie lipo laiptais žemyn, kilo aukštyn, pas- 
kui vėl leidosi žemyn. Patalpų išdėstymas, matyt, turėjo 
klaidinti lankytojus, ir daugelį, kurie stokojo geometrinės 
vaizduotės, tai, ko gero, puikiai veikė. Gausas sumetė, kad 
dabar jie yra maždaug dvylika pėdų virš ir keturiasdešimt 
pėdų į vakarus nuo pagrindinių vartų, o dabar juda pietva- 
karių kryptimi. Tarnas pabeldė į kažkokias duris, atidarė, 
viduje pasakė kelis žodžius ir paprašė Gausą įeiti. Supamo- 
joje kėdėje sėdėjo senis su chalatu, įsispyręs į šlepetes me- 
diniais padais. Ūgio buvo aukštas, įdubusiais skruostais ir 
skvarbiu žvilgsniu. 


145 


— Fon der Oė cur Oė, labai malonu. Kodėl juokiatės? 

— Nesijuokiu, - atsakė Gausas. - Esu valstybinis krašto 
matuotojas. Niekada nesijuokiu, norėjau tik prisistatyti ir 
padėkoti už svetingumą. 

Grafas paklausė, ar vien dėl to turėjęs būti pažadintas. 

— Kaip tik dėl to, - patvirtino Gausas. - Dabar linkiu labos 
nakties! 

Patenkintas nusekė paskui tarną dar laiptais žemyn ir ne- 
paprastai tvankiu koridoriumi. Tie žmonės su juo daugiau 
nesielgs kaip su patarnautoju! 

Triumfas truko neilgai. Tarnas atvedė jį į siaubingą urvą. 
Dvokė, ant žemės mėtėsi apipuvusių šiaudų likučiai, me- 
dinė lenta turėjo atstoti lovą, nusiprausti stovėjo surūdijęs 
kibiras su ne visai švariu vandeniu, tualeto nematyti. 

— Teko jau šio bei to patirti, - tarė Gausas. - Prieš porą 
savaičių vienas valstietis pasiūlė šuns būdą. Toji buvo kur 
kas puikesnė už šitą landynę. 

— Galimas daiktas, - atsakė tarnas išeidamas. - Nieko kita 
nėra. 

Stenėdamas Gausas įsiropštė į medinį gultą. Pagalvė buvo 
kieta, jos kvapas —- nekoks. Pasikišo kepurę, bet iš to nieko 
gero. Ilgai nelindo miegas. Gėlė nugarą, oras pridvisęs, bijo- 
jo vaiduoklių ir, kaip kas vakarą, ilgėjosi Johanos. Kažkurią 
akimirką pasielgė žioplai, ir štai dabar turi tarnybą, kai reikia 
brautis pro miškus ir derėtis su kaimo žmonėmis dėl kokio 
nors jų sukrypusio medžio. Šiandien po pietų užmokėjo pen- 
kiagubą kainą už persenusį beržą. Reikėjo laukti ištisą amži- 
nybę, kol pagalbininkai vargais negalais perzulino kamieną, 
trukdžiusį Eugenui pasiųsti šviesos signalą, kad jį teodolitu 
galėtų užpelenguoti. Aišku, tas asilas iš pradžių blyksėjo ne 
į tą pusę! Rytoj susitiksim, turiu rūpintis, kaip iš tos vietos 
bent dviem tiesiosiomis būtų galima susisiekti su artimiau- 
sio mazgo tašku. Toks dabar mano darbas. Astronomijos 

knyga jau seniai išėjusi, iš universiteto atleido. Šiaip jau už 
šį darbą neblogai moka. Jei turi galvą ant pečių, gali dar šiek 
tiek papildomai uždirbti. Su šia mintimis ir užsnūdo. 

Anksti pabudino slogus sapnas. Regėjo save išsitiesusį ant 
gulto ir sapnuojantį, kad drybso ant gulto ir sapnuoja, kad 
drybso ant gulto ir sapnuoja. Atsisėdo sunkia galva ir iškart 
suprato, kad dar nėra atsibudęs. Paskui per kelias akimirkas 
peršoko iš vienos tikrovės į kitą ir dar į kitą, tačiau nė vie- 
na nieko geresnio nepateikė, kaip tą patį šiaudų prišnerkštą 
kambarį su vandens kibiru kampe. Vienu metu pasirodė, 
kad tarpduryje stypso aukšta, į šešėlį panaši žmogysta, 
kitu - kad kampe mato kojas pakračiusį šunį, vėl nei iš šio, 
nei iš to prieš akis išdygsta vaikas su medine kauke, bet kol 
gerai įsižiūri, jo kaip nebūta. Kai pagaliau nusikamavęs su- 
vokė sėdįs ant guolio krašto ir pažvelgė į saulės nutviekstą 
rytmečio padangę, negalėjo atsikratyti jausmo, kad į tą ti- 
krovę, kuriai priklausė, žengė pro šalį - per vieną žingsnį. 
Suvilgė šaltu vandeniu veidą ir pagalvojo apie Eugeną, su 
kuriuo susitiks po pietų. Nuotaika paprastai pasitaisydavo 
tada, kai galėdavo jį aprėkti. Dabar apsirengė, nusižiovavo 
ir trinktelėjo durimis. 

Ėjo iš kambario į kambarį. Ant sienų kabėjo laiko gerokai 
apgadinti paveikslai - rimti vyrai, negrabiai nutapyti, per 
daug storai užtepliotos spalvos. Baldai - dėmėti, šūsniai 
dulkių. Susimąstęs stabtelėjo prie vieno veidrodžio. Tai, ką 
matė, nepatiko. Ištraukė kelis stalčius, jie buvo tušti. Len- 
gviau atsikvėpė išvydęs grotuotas duris į sodą. 

Šis buvo be galo rūpestingai įrengtas: palmės, orchidėjos, 
apelsinmedžiai, keistų formų kaktusai ir gausybė visokiau- 
sių augalų, kokių net paveiksluose nebuvo matęs. Po kojomis 
gergždė žvyras, viena liana nubraukė nuo galvos kepurę. 
Nosį kuteno salsvas kvapas, ant žemės gulėjo persprogę 
vaisiai. Augalija tankėjo, keliukas siaurėjo, reikėjo eiti pa- 

silenkus. Koks išlaidavimas! Dar pagalvojo, ar nebus čia ir 
nematytų neregėtų vabzdžių. Kai spraudėsi pro du palmių 
kamienus, įstrigo apsiaustas, o pats beveik įvirto į dygliuotą 
krūmą. Nejučia atsidūrė pievoje. Krėsle, vis dar su chalatu, 
pasišiaušusiais plaukais ir nuogomis kojomis sėdėjo grafas 
ir gėrė arbatą. 

- Įspūdinga, - tarė Gausas. 

— Anksčiau buvo nepalyginamai gražiau, - atsakė gra- 
fas. - Išlaikyti sodo personalą šiais laikais brangu, daug 
suniokojo apgyvendinti prancūzai. Grįžau visai neseniai. 
Buvau apsistojęs Šveicarijoje, kaip išeivis, dabar situacija 
pamažu keičiasi į gera. Gal ponas geodezininkas prisėstų? 

Gausas apsidairė. Kėdė buvo tik viena, o joje sėdėjo 
grafas. 

— Nebūtina, - atsakė kone skiemenuodamas tą žodį. 

— Na, gerai, - tarė grafas. - Tada galime iš karto tartis. 

— Formalus dalykas, - ėmė aiškinti Gausas. - Kad būtų 
galima turėti laisvą žvilgsnį į Šarnhorsto matavimo taš- 
ką, reikia nukirsti tris grafo girios medžius ir nugriauti 
vieną tuščią, kaip atrodo, metų metais nenaudojamą san- 
dėliuką. 

- Į Šarnhorstą? Tiek toli negali matyti joks žmogus! 

— Gali, - atsakė Gausas, - jei panaudos pluoštinį šviesos 
spindulį. Esu sukūręs instrumentą, kuris gali dideliais ats- 
tumais siųsti šviesos signalus. Pirmą kartą atsirado galimy- 
bė užmegzti ryšį tarp Žemės ir mėnulio. 

— Tarp žemės ir mėnulio, - pakartojo grafas. 

Gausas šypsodamasis linktelėjo galva. Jis puikiausiai 
matė, kas dedasi to kvailio galvoje. 

— Dėl medžių ir sandėlio galiu pasakyti, kad vertinama 
visiškai klaidingai. Sandėlis verkiant reikalingas, o me- 
džiai - didžiai vertingi. 

Gausas atsiduso. Būtų mielai atsisėdęs. Kiek tokių derybų 
jam jau teko vesti! 

- Žinoma, - atsakė jis jausdamas kojose nuovargį, - bet 
nereikia perdėti. Gerai Žinau, ko verta krūvelė medienos ir 
nedidelis statinėlis. Kaip tik tokiais laikais nederėtų valsty- 
bei užkrauti pernelyg sunkios naštos. 

— Patriotizmas, — košė pro dantis grafas. - Įdomu. Ypač, 
kai jo laikytis kviečia tas, kuris neseniai buvo prancūzų tar- 
nautojas. 

Gausas įdelbė į jį akis. 

Grafas sriubsnojo savo arbatą ir prašė, kad nebūtų klai- 
dingai suprastas. Niekam nepriekaištaująs. Buvo sunkus 
metas, kiekvienas elgėsi, kaip išmanė. 

— Dėl manęs, jei norite žinoti, Napoleonas davė įsakymą 
neapšaudyti Getingeno! 

Grafas linktelėjo galva. Neatrodė, kad būtų nustebęs. 

— Ne kiekvienam teko laimė būti korsikiečio verti- 
namam. 

— Ir ne kiekvienas nusipelnė, - atkirto Gausas. 

Susimąstęs grafas žvelgė į savo puodelį. Derybose ponas 
geodezininkas nesąs jau toks nepatyręs, kaip vaizduoja. 

— Kaip tai suprasti? 

— Galiu numanyti, kad ponas geodezininkas mokės įpras- 
tiniais šiam kraštui pinigais? 

— Savaime suprantama, - atsakė Gausas. 

— Tada kyla klausimas, ar šių išlaidų valstybė ponui ge- 
odezininkui negrąžins auksu? Jei taip, tada galima puikiai 
pasipelnyti iš kurso skirtumo. Norint tai suprasti, nereikia 
būti matematiku. 

Gausas visas išraudo. 

— Bent jau vadinamuoju matematikos kunigaikščiu, - tęsė 
grafas, - kuris tokį dalyką taip paprastai išleistų iš akių. 

Gausas, sunėręs rankas už nugaros, apžiūrinėjo ant pal- 
mių kamienų augančias orchidėjas. 

— Nieko čia nėra antiįstatymiška, - prislopintu balsu tarė 
Gausas. 

— Be jokios abejonės, — atsakė grafas. - Nemanau, kad po- 
nas geodezininkas to nebūtų pasitikrinęs. Beje, nepaprastai 
žaviuosi matininko darbu. Nuostabus užsiėmimas ištisus 
mėnesius keliauti su instrumentais. 

— Tik jei tai darai Vokietijoje. O tas, kuris tą patį darytų 
Kordiljeruose, būtų laikomas atradėju. 

Grafas kraipė galvą. Nelengva turėtų būti, ypač jei na- 
mie laukia šeima. Juk ponas geodezininkas turi šeimą? Gerą 
žmoną? 

Gausas linktelėjo. Saulė atrodė per šviesi, augalija kiek 
nervino. Jis paklausė, ar galį tęsti pokalbį dėl medžių pirki- 
mo. Reikia judėti toliau, nėra laiko! 

— Kur taip lėkti, - atsakė grafas. - Parašius veikalą Disgui- 
sitiones Arithmeticae, iš tikrųjų nebereikėtų niekur skubėti. 

Gausas spoksojo netekęs amo. 

— Prašom be reikalo nesikuklinti, - porino toliau grafas. — 
Skyrius apie apskritimo dalijimą yra įstabiausias iš viso, ką 
iki šiol teko skaityti. Čia radau minčių, iš kurių net pats ga- 
lėjau dar pasimokyti. 

Gausas nusijuokė. 

— Taip, taip, sakau visai rimtai. 

— Stebiuosi, - kalbėjo Gausas, - čia sutikęs tokių plačių 
interesų Žmogų. 

— Verčiau kalbėtumėte apie žinojimą, — tikslino grafas. — 
Mano interesai labai riboti. Tačiau visada laikiau būtina 
savo žinojimą plėsti — stengiausi Žinoti kur kas daugiau, nei 
šiaip gyvenime reikia. Kadangi įsišnekėjome: girdėjau, po- 
nas geodezininkas nori man kažką pasakyti. 

— Nesupratau? 

— Praėjo jau šiek tiek laiko. Nepasitenkinimai. Pykčiai. 
Net skundas. 

Gausas krapštė pakaušį. Pamažu darėsi karšta. Neturėjo 
žalio supratimo, apie ką tas žmogus kalba. 

— Tikrai ne? 


- Jei ne, tai ne, - tarė grafas. - Medžius, juos atiduodu už 
dyką. 

— O sandėliuką? 

— Jį irgi. 

— Bet kodėl, - nesuvokė Gausas ir išsigando savo paties 
žodžių. - Būtų paprasčiausia klaida! 

— Ar visada reikia motyvų? Iš meilės valstybei, kaip dera 
piliečiui. Iš didžios pagarbos ponui geodezininkui. 

Gausas padėkojo nusilenkdamas. Turįs eiti, laukia niekam 
tikęs sūnus, šiandien reikia nukakti ilgą kelią iki Kalbslo. 

Grafas atsakė mostelėdamas plona ranka. 

Kai apsigręžė, Gausas kelias akimirkas jautėsi, lyg būtų 
praradęs orientaciją. Susikaupė, pasuko į dešinę, paskui — 
į kairę ir vėl į dešinę, įėjo pro grotuotas duris, dar du kar- 
tus pasuko į dešinę, paskui prasmuko dar pro vienas duris 
ir atsidūrė vestibiulyje, kaip vakar. Tarnas jau laukė, atida- 
rė laukujes duris, atsiprašė už kambarį. Nežinojęs, su kuo 
turėjęs reikalą. Tai buvusi tik arklininkams skirta patalpa, 
dabar čia apnakvydinami valkatos ir perėjūnai. Ten ne taip 
jau siaubinga. Yra veidrodis, praustuvas ir net patalynė. 

— Valkatos ir perėjūnai, - pakartojo Gausas. 

— Taip, padugnės ir visokia žemesnė padermė, - atsakė 
tarnas nė nemirktelėjęs ir atsargiai uždarė duris. 

Gausas giliai atsikvėpė. Jautė palengvėjimą ištrūkęs iš 
tų namų. Reikėjo skubėti, kol tas kvaiša nesiėmė gailėtis 
dėl savo sprendimo. Vadinasi, jis buvo skaitęs Disguisitio- 
nes! Gausas vis dar negalėjo priprasti, kad yra žinomas. Net 
tada, pačiais sunkiausiais karo metais, kai adjutantas perda- 
vė Napoleono linkėjimus, visa tai laikė esant nesusipratimą. 
Gal tokio ir būta, to niekada nesužinos. Sparčiais žingsniais 
leidosi į pakalnę miško link. 

Nors sprok iš pykčio, - vakar pažymėtieji medžiai slaps- 
tyte išsislapstė. Oras buvo tvankus, prakaitas žliaugė nuo 

kaktos, negalėjai atsiginti musių. Kiekvieną medį, kurį rei- 
kėjo pašalinti, buvo kreida paženklinęs kryželiu. Dabar tu- 
rėjo pridėti dar vieną, rodantį, kad kirsti leidimas gautas. 
Eugenas klausė, ar negaila tų medžių, jie tokie seni ir aukšti, 
teikia tiek pavėsio ir tiek ilgai gyveno. Berniukas buvo ne tik 
jausmingas, bet ir nelabai supratingas. Tiesiog bėda. Gausas 
degė ryžtu ugdyti savo vaikų gebėjimus, daryti viską, kad 
jiems būtų lengva mokytis, kad lavintų tai, kas juose nepa- 
prasta. Tačiau nieko nepaprasta juose nerado. Jie net nebuvo 
itin protingi. Jozefas aiškiai pretendavo į karininkus, tą po- 
linkį paveldėjo iš Johanos. Vilhelmina buvo klusni ir gerai 

Sandėliuką galiausiai rado ir pažymėjo. Galima manyti, 
kad truks kelias dienas, kol pagalbininkai jį nugriaus. Tada 
galės nustatyti kampą su pagrindine linija, ir tinklas išsiplės 
dar vienu trikampiu. Taip žingsnis po žingsnio turėjo judėti 
į priekį - iki pat sienos su Danija. 

Praeis kiek laiko, ir visa tai bus juokų darbas. Bus gali- 
ma pakilti balionais ir atstumus nustatyti pagal magnetinės 
skalės parodymus. Pasiųsi galvaninius signalus iš vieno ma- 
tavimų taško į kitą, o atstumą parodys elektrinio intensy- 
vumo susilpnėjimas. Tačiau dabar jam iš to jokios naudos, 
viską turėjo matuoti rulete, sekstantu ir teodolitu, klampoti 
purvynais; negana to, reikėjo sugalvoti grynai matematinius 
būdus, kaip ištaisyti matavimų netikslumus: net mažyčiai 
nuokrypiai sumuojasi išaugdami iki katastrofiško masto. 
Nėra dar nė vienos apylinkės tikslaus žemėlapio. 

Panižo nosis, tiesiai į ją įgėlė uodas. Nubraukė prakaitą. 
Prisiminė Humbolto pranešimą apie moskitus plaukiant 
Orinoku: žmonės ir vabzdžiai negalės ilgai tverti vieni ša- 
lia kitų, kartu gyventi visą laiką - per amžių amžius. Prieš 
savaitę Eugeną įgėlė širšė. Manoma, kad vienam žmogui 
tenka milijonas vabzdžių. Kad ir kaip stengsies, vis tiek 
visų neišgalabysi. Atsisėdo ant medžio kamieno, išsitrau- 

kė iš kišenės kietos duonos kriaukšlę ir atsargiai atsikando. 
Po kelių akimirkų aplink galvą ėmė zvimbčioti pirmosios 
vapsvos. Blaiviai pagalvojus, reikėjo daryti prielaidą, kad 
tame kare nugalės vabzdžiai. 

Prisiminė savo žmoną Miną. Jis niekada nebuvo jai pa- 
melavęs. Iš pradžių ketino vesti Niną, bet Bartelsas, parašęs 
ilgą laišką, įtikino, kad taip neturįs daryti. Tada pareiškė 
Minai, kad jam reikia moteriškų rankų vaikams, namų ūkiui 
ir motinai, kad ir šiaip negali gyventi vienas, be to, juk buvo 
geriausia Johanos draugė. Sužadėtuvės su kažkokiu avigal- 
viu neseniai iširusios, 0 ir pati jau nebe pirmos jaunystės, 
šansų ištekėti nelabai matyti. Ji begėdiškai kikeno, išėjo iš 
kambario ir vėl grįžo, tampė savo suknelę. Paskui kiek pa- 
verkšleno ir sutiko. Gausas prisiminė, kaip šventė vestuves, 
kaip jį apėmė siaubas, kai ją pamatė baltu nuotakos apdaru, 
didelius dantis, kuriuos rodė jos laiminga šypsena. Tada su- 
vokė padaręs klaidą. Bėda buvo ne ta, kad jos nemylėjo, o ta, 
kad negalėjo jos pakęsti, kad jau pats šios moters artumas jį 
erzino ir darė nelaimingą, kad jos balsas atrodė panašus į 
grifelio skrebenimą šiferio lentelėje, kad jautėsi vienišas vos 
iš tolo pamatęs jos veidą ir užtekdavo vien ją prisiminti, kad 
pagalvotų, jog; verčiau būtų kur galą gavęs. Kodėl ėmė dirbti 
krašto matininku? Kad nereikėtų būti namie. 

Pastebėjo, kad ir vėl prarado orientaciją. Pakėlė akis į vir- 
šų. Medžių viršūnės kyšojo apniukusio dangaus fone. Miš- 
ko paklotė buvo puri. Reikėjo saugotis - ant drėgnų šaknų 
galėjai lengvai paslysti. Pietauti teks galbūt pas kokį nors 
valstietį ir kaip visuomet nuo duonos sriubos ir riebaus pie- 
no ims raižyti vidurius. O kad prakaitavimas reiškė nesvei- 
katą, pasakys kiekvienas gydytojas. 

Po kelių valandų Eugenas aptiko jį besibastantį po mišką 
ir siunčiantį jam keiksmus. 

— Kodėl tik dabar pasirodai? - užriko Gausas. 


Eugenas teisinosi, kad vėluoja ne dėl savo kaltės. Vienas 
kaimietis pasiuntė ne į tą pusę, paskui - ant sandėliuko sie- 
nos nepastebėjo žymos, nes ji išbrėžta per Žemai, be to, ten 
gulėjo ožka, o kai kryžiuką vis dėlto pamatė, toji ėmė pulti. 
Niekada iki tol nebuvęs ožkos puolamas. Kad taip gali nu- 
tikti, nežinojęs. 

Gausas atsiduso ir užsimojo ranka, o berniukas, many- 
damas, kad gaus antausį, atšoko atgal. Gausas norėjo tik 
patapšnoti jam per petį. Tačiau suėmė pyktis, nes dabar ne- 
begalėjo šio judesio sulaikyti neapsijuokęs. Vadinasi, neliko 
nieko kita kaip pliaukštelėti per skruostą. Kadangi užtvojo 
kiek per stipriai, Eugenas žvelgė į tėvą išpūtęs akis. 

— Kaip stovi, - sušuko Gausas, nes savo veiksmą turėjo 
kaip nors pagrįsti. - Nesikūprink! 

Gausas paėmė iš Eugeno dėklą su helioskopu. Jokių abe- 
jonių, berniuko intelektas - kaip Minos, o iš tėvo turi polinkį 
į melancholiją. Atsargiai šluostė Gausas krištolinius veidro- 
dėlius, skales ir sudedamąjį teleskopą. Šiuo išradimu žmo- 
nės naudosis ilgai! 

— Būtų buvę gerai, jei šį prietaisą būčiau galėjęs pade- 
monstruoti grafui. 

— Kokiam grafui? 

Gausas suvaitojo. Nuo vaikystės buvo pratęs, kad Žmonės 
mąsto lėtai. Tačiau niekaip nenorėjo to pripažinti savo paties 
sūnui. 

— Asilas, — pasakė jis ir nuėjo. 

Pagalvojus, kiek dar laukia darbų, akys ėmė raibti. Vokie- 
tija —- ne miestų kraštas, dauguma gyventojų — valstiečiai ir 
vienas kitas keistas aristokratas, tūkstančiai miškų ir kaimų. 
Apėmė jausmas, tarsi turėtų juos visus aplankyti. 


SOSTINĖ 


Naujojoje Ispanijoje jų laukė pirmas reporteris. 

Nedaug trūko, kad išvis nebūtų atvykę, nes vienintelio į 
Verakrusą plaukiančio laivo kapitonas nenorėjo imti svetim- 
šalių. Pats esąs iš Naujosios Granados, Ispanija jo nedomi- 
nanti, taip pat ir pasai, leidžiantys vienur ar kitur keliauti; 
Urkijo antspaudas nieko nereiškia, čia - savaime supran- 
tama, o dabar - ir tenai. Duoti kyšį Humboltas nenorėjo iš 
principo. Galų gale problemą išsprendė taip, kad pinigus 
padavė Bonplanui, o tas juos įdėjo į kišenę kapitonui. 

Kelionės metu išsiveržęs Kotopaksio vulkanas sukėlė 
audrą, o kadangi kapitonas nepaisė Humbolto patarimų, — 
plaukiojąs daug metų, jūrų teisė neleidžianti kritikuoti navi- 
gatoriaus, tai gali sukelti ir įgulos nepasitenkinimą, - todėl 
gerokai nukrypo nuo kurso. Kad audra nepraeitų tuščiai, 
Humboltas pasiprašė virvėmis pririšamas laivo pirmgalyje 
penkis metrus viršum vandens - norėjo išmatuoti atviros 
jūros bangų aukštį. Ten kybojo kiaurą dieną, nuo ryto iki 
vakaro, pridėjęs akį prie sekstanto okuliaro. Paskui buvo 
šiek tiek sutrikęs, bet visas įraudęs, guvus ir linksmas, tik 
niekaip negalėjo suprasti, kodėl jūreiviai nuo šiol ėmė jį lai- 
kyti velniu. 

Taigi prie pontoninio liepto juos pasitiko ūsuotas vyriškis. 
Prisistatė esąs Gomesas, rašąs daugeliui žurnalų: ir Naujo- 
joje Ispanijoje, ir tėvynėje. Nuolankiausiai prašąs leisti poną 
grafą lydėti. 

— Ne grafą, - pataisė Humboltas. - Tik baroną. 

— Kadangi savo kelionę aprašysiu pats, nematau reikalo 
to daryti, - atsakė Humboltas priekaištingai žvelgdamas į 
Bonplaną. 

Gomesas pažadėjo būti tik šešėliu, beveik nematomu vai- 
duokliu, norįs stebėti viską, kas reikalauja paliudijimo. 

Iš pradžių Humboltas nustatė uostamiesčio geogra- 
finę padėtį. 

— Tikslus Naujosios Ispanijos žemėlapis, - diktavo jis Go- 
mesui gulėdamas ant nugaros ir kreipdamas teleskopą į 
nakties dangų, - gali padėti koloniją apgyvendinti, spartinti 
gamtos pajungimą, kreipti krašto likimą teigiama kryptimi. 
Neseniai vienas vokiečių astronomas apskaičiavo naujos 
planetos orbitą. Deja, neįmanoma sužinoti ką nors tikslesnio, 
Žurnalai čia tokie atsilikę. Kai kada apima noras grįžti. 

Jis nuleido tolregį ir paprašė Gomesą pastaruosius du sa- 
kinius iš savo užrašų išbraukti. 

Jie patraukė į kalnus. Bonplanas kiek atsigavo nuo karš- 
čiavimų, tačiau atrodė sulysęs ir, nors saulės netrūko, pa- 
blyškęs; veide įsirėžė pirmosios raukšlės ir gerokai sumažėjo 
plaukų ant galvos - palyginus su pernykščiais ar užpernykš- 
čiais metais. Nauja buvo tai, kad ėmė kramtyti pirštų nagus; 
iš įpročio dar retsykiais nusikosėdavo. Bet blogiausia, buvo 
praradęs tiek dantų, kad ir valgyti darėsi nelengva. 

O Humboltas, priešingai, - kaip niekur nieko. Senu įpro- 
čiu uoliai rengė kontūrinį kontinento žemėlapį. Jame žymėjo 
augalijos zonas, mažėjantį oro slėgį kylant aukštyn, uolienų 
struktūrų sąveiką kalnų viduje. Norėdamas atskirti uolienų 
formacijas, lįsdavo į tokius siaurus urvus, kad neretai įstrig- 
davo, ir Bonplanui tekdavo jį traukti už kojų. Įsiropštė į medį, 
bet lūžo šaka, ir nudribo tiesiai ant rašančio Gomeso. 

Šis ėmė Bonplaną klausinėti, kas Humboltas per 
žmogus? 


— Pažįstu jį geriau už ką nors kitą, - atsakė Bonplanas. -— 
Geriau už motiną ir tėvą, už save patį. Aš nesirinkau, taip 
išėjo. 

— Na ir? 

Bonplanas atsiduso. Neturįs jokio supratimo. Gomesas 
norėjo sužinoti, kiek laiko jie taip kartu keliauja. 

— Nežinau. Gal ištisą gyvenimą. Gal ilgiau. 

— Kodėl užsikrovei visą tą naštą? 

Bonplanas žvelgė į jį paraudusiomis akimis. 

— Kodėl užsivertei ant savęs visą tą naštą? —- pakartojo 
klausimą Gomesas. - Kodėl esi asistentas... 

— Ne asistentas, - pertraukė klausimą Bonplanas. - Ben- 
dradarbis. 

— Taigi, kodėl likai šio Žmogaus bendradarbiu? Nepaisant 
visų vargų, per visus tuos metus? 

Bonplanas susimąstė. 

— Dėl daugelio priežasčių. 

— Pavyzdžiui? 

— Iš tikrųjų, - aiškino Bonplanas, - nepaprastai norėjau 
ištrūkti iš La Rošelio. Nutiko taip, kad susitikome. Laikas 
bėga taip absurdiškai greitai. 

— Tai joks atsakymas, - neatlyžo Gomesas. 

— Dabar turiu pripjauti kaktusų. 

Bonplanas nusigręžė ir mitriai įkopė į artimiausią kalvą. 

Tuo metu Humboltas lankėsi Taksko kasyklose. Kelias 
dienas iš eilės stebėjo, kaip kasamas sidabras, apžiūrinėjo 
štolnių sutvirtinimus, plaktuku barškino uolienas, kalbėjosi 
lempa rankoje atrodė lyg koks demonas. Kur tik pasirody- 
davo, darbininkai puldavo ant kelių ir meldė Dievo pagal- 
bos. Kai kada pamainos meistrams tekdavo jį saugoti, kad 
kas nors nepaleistų akmens į galvą. 

Humboltą labiausiai stebino darbininkų išradingumas 
vogti. Niekas negalėjo įžengti į keltuvą kuo kruopščiausiai 

nepatikrintas. Jie vis tiek rasdavo būdų pasiimti rūdos ga- 
baliukų. Motyvuodamas mokslo interesais, Humboltas pa- 
siprašė leidžiamas dalyvauti darbininkų tikrinimuose. Sida- 
bro trupinių jis aptikdavo plaukuose, pažastyse, burnoje ir 
net užpakalyje. 

— Toks darbas man atrodo šlykštus, - pareiškė kasyklos 
vadovui, donui Fernandui Garsijai Utilai, kuris nuobodžiau- 

— Taip, bet to reikalauja ekonomika ir valstybės gerovė, — 
aiškino tas. 

- Žemės gelmių turtų neįmanoma tvarkingai išgauti, ne- 
atsižvelgiant į darbininkų asmeninius interesus. 

Tą sakinį Humboltas pakartojo, kad Gomesas spėtų užsi- 
rašyti. Be to, patartina atnaujinti įrenginius. Pernelyg daug 
nelaimingų atsitikimų. 

- Žmonių netrūksta, - atsakė donas Fernandas. - Kas nu- 
sibaigia, galima pakeisti. 

Humboltas paklausė, ar donas Fernandas yra skaitęs 
Kantą. 

- Šiek tiek, - atsakė tas. - Su Kantu daug kur nesutinku, 
man artimesnis Leibnicas. Mano protėviai — vokiečiai, todėl 
žinau visus tuos gražius išsigalvojimus. 

Tą dieną, kai Humboltas su Bonplanu rengėsi keliauti 
toliau, saulėtoje padangėje išvydo du apvalius blizgančius 
balionus. 

— Tai dabar madinga, - paaiškino Gomesas. - Kiekvienas 
pasiturintis drąsuolis nori būti paskraidęs. 

— Prieš keletą metų mačiau pirmą Vokietijoje pakilusį ba- 
lioną. Laimingas tas, kuris tada skrido. O dabar - joks stebu- 
klas, net žemiškas. Kaip ir naujos žvaigždės atradimas. 

Ties Kuernavaka juos užkalbino kažkoks rafinuotai raity- 
ta barzda jaunuolis iš Šiaurės Amerikos. Vardas - Vilsonas, 
rašąs žurnalui Philadephia Chronicle. 


161 


— To manau tikrai per daug, - atsakė Humboltas. 

— Suprantama, Jungtinės Valstijos yra didžiojo kaimyno 
šešėlyje, - teisinosi Vilsonas. - Tačiau ir mūsų jaunos vals- 
tybės visuomenė vis labiau domisi generolo Humbolto žyg- 
darbiais. 

— Kalnakasybos asesoriaus, - pataisė Humboltas norėda- 
mas užbėgti už akių Bonplanui. - Ne generolo! 

Netoli sostinės Humboltas persivilko šventine uniforma. 
Ant vienos kalvos su miesto raktu jau laukė karaliaus vieti- 
ninko vadovaujama delegacija. Nuo to laiko, kai Humboltas 
išvyko iš Paryžiaus, nebeteko būti nė vienoje tokio dydžio 
metropolijoje. Čia veikė universitetas, viešoji biblioteka, bo- 
tanikos sodas, menų akademija ir Prūsijos pavyzdžio kalna- 
kasybos akademija, kuriai vadovavo Humbolto studijų Frei- 
burge draugas Andresas del Rio. Pasimatymu tas, atrodo, 
nelaikė būtina džiaugtis. Uždėjo Humboltui ištiestą ranką 
ant peties ir tokiu atstumu prisimerkęs žvelgė į jį. 

— Vadinasi, teisybė, - tarė tas laužyta vokiečių kalba. - Ne- 
paisant visų paskalų. 

— Kokių paskalų? 

Nuo susitikimo su Brombacheriu Humboltas nebebuvo 
kalbėjęs vokiškai. Jo gimtoji kalba skambėjo neužtikrintai, 
lyg medinė, vis reikėjo ieškoti žodžių. 

— Sklido visokių gandų, - tęsė mintį Andresas. - Pavyz- 
džiui, kad Humboltas esąs Jungtinių Valstijų šnipas. Arba 
Ispanijos. 

Humboltas nusijuokė. Ispanijos šnipas Ispanijos kolo- 
nijoje?! 

— Taigi, - patvirtino Andresas. - Ilgai tas kraštas kolonija 
nebus. Anapus vandenyno tai supranta, o čia - juo labiau. 

Prie didžiosios aikštės buvo pradėta atkasinėti Fernando 
Korteso kariuomenės sugriauta šventykla. Katedros pavė- 
syje stoviniavo Žiovaujantys darbininkai, ore tvyrojo aitrus 

kukurūzų mėšlo kvapas. Ant žemės mėtėsi kaukolės su 
brangakmenių akimis, daugybė vulkaninio stiklo peilių, 
akmens luitų su meniškai išraižytais žmonių skerdimo vaiz- 
dais, mažų molio statulėlių su atviromis krūtinės ląstomis. 
Buvo ir akmens altorius iš negrabiai ištašytų kaukolių. Dvo- 
kas Humboltui pykino širdį. Kai nusigręžė, pamatė Vilsoną 
ir Gomesą su bloknotais rankose. Humboltas paprašė palikti 
jį vieną: 

— Noriu susikaupti. 

— Taip dirba didis tyrėjas, - tarė Vilsonas. 

— Būti vienas, noriu susikaupti, - kartojo Gomesas. — Tą 
turi sužinoti pasaulis! 

Humboltas stovėjo prie didžiulio akmens rato. Jame pa- 
vaizduota daug visokiausių driežų, gyvačių galvų ir geome- 
trinių Žmogaus kūno dalių. Viduryje - veidas su iškištu lie- 
žuviu ir vokų neturinčiomis akimis. Ilgai įdėmiai į jį žiūrėjo. 
Chaosas pamažu įgavo tvarką: ėmė įžvelgti atitikmenų, vie- 
nas kitą papildančių vaizdų, simbolių, kurie, kartodamiesi 
pagal tam tikrus dėsningumus, slėpė skaičius. Tai buvo ka- 
lendorius. Mėgino jį perpiešti, bet nieko neišėjo - kažkaip 
kliudė viduryje esantis veidas. „Kur tą žvilgsnį jau esu ma- 
tęs?“ — klausė savęs. Į galvą atėjo jaguaras, paskui - berniu- 
Čia reikia profesionalaus piešėjo. Negalėjo atitraukti akių 
nuo veido; tik, matyt, karštis ir kukurūzų mėšlo tvaikas pri- 
vertė staiga nusigręžti. 

— Dvidešimt tūkstančių, - su pasitenkinimu tarė darbi- 
ninkas. — Šventyklos atidarymo garbei paaukota dvidešimt 
tūkstančių žmonių. Vienas po kito: širdį lauk, galvą šalin. 
Laukiančiųjų eilės driekėsi iki miesto pakraščio. 

— Gerbiamasis, nekalbėkite nesąmonių! - įsiterpė į jo kal- 
bą Humboltas. 

Darbininkas pažvelgė į jį įsižeidęs. 

— Dvidešimt tūkstančių vienoje vietoje ir per vieną die- 
ną - neįsivaizduojama. Nei aukos, nei žiūrovai nebūtų iš- 
tvėrę. Negana to, pati pasaulio tvarka to nepakęstų. Jei tokie 
dalykai dėtųsi, visatai ateitų galas. 

— Visatai į tai nusispjauti, - atsakė darbininkas. 

Vakarienei Humboltą pakvietė karaliaus vietininkas. Da- 
lyvavo Andresas del Rio ir dauguma vyriausybės narių, 
vieno muziejaus direktorius, keletas karininkų ir vienas ne- 
aukšto ūgio nekalbus tamsiaodis ponas, vilkintis nepapras- 
tai elegantiškais drabužiais, - grafas de Moktesuma, pasku- 
tiniojo dieviškojo karaliaus provaikaitis ir Ispanijos karalys- 
tės grandas. Kastilijoje jis turi rūmus, o dabar porai mėnesių 
buvo atvykęs su reikalais į koloniją. Jo žmona, aukštaūgė 

— Dvidešimt tūkstančių nėra perdėtas skaičius, - kalbėjo 
karaliaus vietininkas. - Galėjo būti ir daugiau, vertinimai 
skiriasi. Valdant Tlakaeleliui, paskutiniam vyriausiajam 
dvasininkui, visa karalystė skendėjo kraujyje. 

— Ir tai ne vien vyriausiojo dvasininko užgaida, - pritarė 
Andresas. - Žmonės nuolat turėjo žalotis ir patys. Pavyz- 
džiui, atsiprašau damų, svarbių švenčių garbei buvo iš vy- 
riškojo pasididžiavimo nuleidžiama kraujo. 

Humboltas atsikrenkštė ir ėmė kalbėti apie Gėtę, taip pat 
apie savo vyresnijį brolį, jųdviejų bendrą domėjimąsi visų 
tautų kalbomis. Šias jie laiką savotiškai geresne lotynų kal- 
ba, grynesnėmis ir artesnėmis pasaulio pradžiai. 

— Man kyla klausimas, ar tai tinka ir actekų kalbai? 

Karaliaus vietininkas nukreipė klausiamą žvilgsnį į grafą 
de Moktesumą. 

— Nieko negaliu apie tai pasakyti, - atsakė tas nepakelda- 
mas akių nuo lėkštės. - Aš kalbu tik ispaniškai. 

Norėdamas pakeisti pokalbio temą, karaliaus vietininkas 
pasiteiravo Humbolto nuomonės apie sidabro kasyklas. 

— Neefektyvu, - atsakė Humboltas abejingai, - kur žiūrė- 
si, vien diletantizmas ir aplaidumas. 

Humboltas trumpam užsimerkė ir iškart prieš akis išdy- 
go anas akmenyje iškaltas veidas. Kažkas jį pamatė ir nebe- 
paleis. Tą sakė nuojauta. 

— Tik nepaprastas rūdos sidabringumas, - girdėjo save sa- 
kant, - kelia efektyvumo iliuziją. Gamybos priemonės - pa- 
senusios, vagysčių nuošimtis — didžiulis, personalui trūksta 
kvalifikacijos. 

Kelias akimirkas įsiviešpatavo tyla. Karaliaus vietininkas 
įsmeigė akis į išbalusį kaip drobė Andresą del Rio. 

— Žinoma, šiek tiek per stipriai pasakiau, - išsigandęs 
savo žodžių pasitaisė Humboltas. - Daug kas paliko gerą 
įspūdį. 

Grafas de Moktesuma žvelgė į jį su vos pastebima šyp- 
senėle. 

— Naujajai Ispanijai reikia gabaus kalnakasybos inžinie- 
riaus, —- pareiškė karaliaus vietininkas. 

Humboltas paklausė, ką tas turįs galvoje. Karaliaus vie- 
tininkas tylėjo. 

— Neįmanoma, - atsakė Humboltas keldamas aukštyn 
rankas. - Esu prūsas, negaliu tarnauti kitai valstybei. 

Tik vakarui einant į pabaigą, Humboltui pavyko persi- 
mesti keliais žodžiais su grafu de Moktesuma. Patyliukais 
Humboltas paklausė jį, kas jam Žinoma apie tą milžinišką 
akmeninį kalendorių. 

— Ar tą, kurio spindulys maždaug penki uolekčiai? 

Humboltas linktelėjo galva. 

— Tą, kur vaizduojamos plunksnuotos gyvatės, kur vidu- 
ryje sustingęs veidas? 

— Taip! - sušuko Humboltas. 

— Apie jį neturiu jokio supratimo, - atsakė grafas de Mok- 
tesuma. - Esu ne indėnas, o Ispanijos grandas. 

Humboltas pasidomėjo, ar neišlikę šeimos tradicijų. 

Grafas de Moktesuma atsistojo visu ūgiu, bet Humboltui 
siekė vos iki krūtinės. Jo ainis leidęsis Fernando Korteso pa- 
grobiamas, kaip kokia moteris maldavęs dėl savo gyvybės, 
vaitojęs ir ašarojęs, kol pagaliau, išbuvęs keletą savaičių ne- 
laisvėje, perėjęs į ano pusę. 

— Actekai būtų jį akmenimis užmėtę. Jei aš, grafas de Mok- 
tesuma, dabar išeičiau į didžiąją aikštę, neišbūčiau gyvas nė 
penkių minučių. 

Kiek pagalvojęs pridūrė: 

— Gal ir nieko neatsitiktų. Viskas buvo seniai, žmonės var- 
giai beatsimena. 

Jis įsikibo žmonai į alkūnę ir, užvertęs galvą, prisimerkęs 

— Kiekvienas, kuris mane sutinka, veide ieško dieviško- 
jo karaliaus bruožų. Kiekvienas, kuris sužino mano vardą, 
žvelgia per mane į praeitį. Ar galite įsivaizduoti, ką reiškia 
gyventi kaip didžios giminės šešėliui? 

— Kai kada galiu, - atsakė Humboltas. 

- Šeimos tradicija, - pakartojo grafas de Moktesuma su 
panieka ir neatsisveikinęs kartu su žmona išėjo. 

Rytą Humboltas pastebėjo, kad nėra Bonplano. Nieko ne- 
laukdamas patraukė į miestą jo ieškoti. Gatvės buvo pilnos 
prekeivių: vienas pardavinėjo džiovintus vaisius, kitas — ste- 
buklingus vaistus nuo visų ligų, išskyrus podagrą, trečias 
kirviu nusikirto kairiąją ranką, kurią perdavė miniai ap- 
žiūrėti, ir skausmo perkreiptu veidu laukė, kol ją grąžins. 
Pridėjo ją prie bukos alkūnės ir apvarvino tinktūra. Išbalęs 
dėl kraujo netekties porą kartų trinktelėjo ranka į stalą no- 
rėdamas parodyti, kad ji prigijo. Aplinkui stovėję žmonės 
ėmė ploti ir išpirko visą tinktūrą. Ketvirtas turėjo stebuklin- 
gą vaistą nuo podagros, penktas - pigių iliustruotų brošiū- 
rų. Vienoje iš jų pasakojama kažkokio stebukladario kunigo 

istorija, kitoje — apie Amerikos indėnų berniuko gyvenimą, 
trečioje atskleidžiami nuotykiai vieno vokiečių barono, kuris 
išvairavo valtį per Orinoko pragarą ir įkopė į aukščiausią 
pasaulyje kalną. Iliustracijos buvo visai neblogos, ypač gerai 
pavaizduota Humbolto uniforma. 

Bonplaną rado ten, kur ir numanė jį galint būti. Namas - 
gausiai išpuoštas, fasadas nuklotas kiniškomis koklinėmis 
plytelėmis. Durininkas prašė palaukti. Po kelių minučių pa- 
sirodė Bonplanas paskubomis užsitemptais drabužiais. 

Humboltas norėjo sužinoti, kiek kartų dar turės priminti 
susitarimą. 

Bonplanas aiškino, kad čia esąs paprasčiausias viešbutis, 
kaip ir daugelis kitų, o susitarimas - neteisingas reikalavi- 
mas, kuriam niekada nepritaręs. 

- Šiaip ar taip, vis tiek susitarimas, - nenusileido Hum- 
boltas. 

Bonplanas prašė susilaikyti nuo pamokslavimo. 

Kitą dieną buvo kopiama į Popokatepetlio vulkaną. Žings- 
niavo taku beveik iki pat viršūnės: Gomesas ir Vilsonas, 
sostinės burmistras, trys piešėjai ir kone šimtas norėjusių 
pažiūrėti. Vos tik Bonplanas nupjaudavo kokį nors augalą, 
turėdavo visiems parodyti. Dažniausiai jį grąžindavo tokį 
nučiupinėtą, kad nebetikdavo dėti į herbarą. O kai prie vie- 
no urvo Humboltas dirželiais prisisagstė kvėpavimo kaukę, 
kilo aplodismentai. Per tą laiką, kol jis barometru nustatė 
viršūnės aukštį ir leido į kraterį termometrą, prekeivos par- 
davinėjo gaiviuosius gėrimus. 

Leidžiantis žemyn užkalbino vienas prancūzas. Vadinasi 
Diuprė, rašąs keliems Paryžiaus žurnalams. Iš tikrųjų atvy- 
kęs dėl Akademijos suorganizuotos Bodeno vadovaujamos 
ekspedicijos. Tačiau Bodenas taip ir nepasirodęs. Be galo 
nudžiugęs, kai sužinojo, kad krašte dirbąs kur kas žymesnis 
tyrėjas. 

Humboltui sunkiai sekėsi nuslėpti pasitenkinimo šyps- 
nį. Jis vis dar tikėjosi prisidėti prie Bodeno ir kartu vykti į 
Filipinus. 

— Vis dar neišeina iš galvos mintis sutikti kapitoną Aka- 
pulke ir paskui kartu tirti palaimingąsias salas. 

— Kartu, - kalbėjo iš paskos Diuprė, - palaimingąsias salas. 

— Tirti palaimingąsias salas! 

Diuprė perbraukė ir užrašė iš naujo, padėkojo už patai- 
symą. 

Paskui vyko apžiūrėti Teotiuakano griuvėsių. Šie atrodė 
pernelyg dideli, kad viską būtų galėjusios pastatyti žmogaus 
rankos. Tiesiu akmenimis grįstu keliu pakliuvo į šventyklų 
apstatytą aikštę. Humboltas atsisėdo ant žemės ir ėmė skai- 
čiuoti, o minia stebėjo jį iš tolo. Netrukus pirmuosius apniko 
nuobodis, kai kas pradėjo keiksnoti, po valandos dauguma 
išsiskirstė, o po pusantros nebebuvo nė vieno. Liko tik trys 
žurnalistai. Bonplanas suprakaitavęs grįžo nuo didžiausios 
piramidės viršūnės. 

— Neįsivaizdavau, kad bus taip aukštai! 

Humboltas, laikydamas rankose sekstantą, pritariamai 
linkčiojo galva. 

Praslinko keturios valandos, seniai sutemo, bet Hum- 
boltas vis toje pačioje pozoje tebesėdėjo palinkęs prie savo 
popierių; Bonplanas ir žurnalistai sužvarbę užsnūdo. Kai 
Humboltas ėmė krautis instrumentus, jau žinojo, kad saulė- 
grįžos dieną, žvelgiant nuo kelio, saulė tekėjo ties didžiau- 
sios piramidės viršūne, o leidosi ties antros pagal dydį pi- 
ramidės smaigaliu. Visas tas miestas buvo kalendorius. Kas 
tai sugalvojo? Kaip gerai žmonės orientavosi žvaigždėtame 
danguje ir ką norėjo tuo pasakyti? Po daugiau nei tūkstančio 
metų jis buvo pirmas, sugebėjęs šią žinią perskaityti. 

— Kodėl toks be nuotaikos? - paklausė Bonplanas, kurį 
pažadino instrumentų barškėjimas. 

— Tokia civilizacija ir tiek daug žiaurumo! - atsakė Hum- 
boltas. — Ir viena, ir kita - kartu! Tarsi priešingybė viskam, 
už ką pasisako Vokietija. 

— Gal laikas grįžti, - pasiūlė Bonplanas. 

— Į miestą? 

— Ne į šitą. 

Humboltas dar vis neatitraukė akių nuo Žvaigždėto 
dangaus. 

- Gerai, - tarė pagaliau. - Šituos kraupiai išmintingai su- 
dėliotus akmenis traktuosiu kaip gamtos elementą. Antra, 
tegu Bodenas keliauja į Filipinus vienas, o aš sėsiu į pirmą 
pasitaikiusį laivą, kuris plaukia į Šiaurės Ameriką. Iš ten 
grįšime į Europą. 

Tačiau pirma jie nukeliavo prie Chorulo vulkano, kuris 
prieš penkiasdešimt metų su trenksmais, ugnimi ir pelenų 
lietumi buvo išsiveržęs lygumoje. Kai vulkanas pasirodė to- 
lumoje, Humboltas suplojo delnais. 

— Į jį dar turiu įkopti, - diktavo jis žurnalistams, - iš to 
galima tikėtis galutinai paneigti neptūnistų teiginius. Kai 
prisimenu didįjį Abrahamą Vernerį, - vardą ir pavardę jis 
susakė paraidžiui, - man beveik jo gaila. 

Vulkano papėdėje juos pasitiko Guanachuato provincijos 
gubernatorius su gausia palyda, kurioje buvo ir senyvas po- 
nas, vardu donas Ramonas Espeldė, pirmasis, įkopęs į šį 
vulkaną. Jis tiesiog primygtinai siūlėsi vadovauti ekspedi- 
cijai. Esą pernelyg pavojinga, kad viskas būtų palikta mė- 
gėjams. Humboltas įtikinėjo, kad jis įkopęs į daugiau kalnų 
nei kas nors kitas. 

Nesijaudindamas donas Ramonas patarinėjo, kad nežiū- 
rėtų tiesiai į saulę ir sulig kiekvienu dešiniosios kojos dėjimu 
melstų Gvadelupės madoną. 

Krapštėsi į viršų pamažu. Nuolat reikėjo laukti vieno ar 
kito palydovo; ypač dažnai griuvinėjo donas Ramonas arba, 

netekęs jėgų, turėjo ilsėtis. Reguliariais protarpiais Humbol- 
tas, visiems negalint atsistebėti, parkrisdavo ant keturių ir 
su stetoskopu klausydavosi, kas girdėti po žeme. Kai pasie- 
kė viršūnę, virvėmis nusileido į kraterį. 

— Tam Žmogui galva pasimaišė, —- pareiškė donas Ramo- 
nas, - to dar niekada neteko matyti. 

Ištrauktas iš kraterio Humboltas buvo visas pažaliavęs, 
baisiai kosėjo, drabužiai apsvilę. 

— Neptūnizmas, - sušuko jis, — nuo šios dienos palaidotas! 

— Iš tikrųjų gaila, - tarė Bonplanas. - Jame buvo poezijos. 

Iš Verakruso jie išplaukė pirmuoju laivu atgal į Havaną. 
Kai migloje ištirpo krantai, Humboltas tarė: 

— Turiu prisipažinti, kad džiaugiuosi, jog kelionė eina į 
pabaigą. 

Jis atsirėmė į turėklus ir prisimerkęs žvelgė į dangų. Bon- 
planas pirmą kartą pastebėjo, kad Humboltas nebeatrodo 
jaunas Žmogus. 

Jiems pasisekė. Kaip tik tuo metu vienas laivas rengėsi 
plaukti aukštyn palei žemyną, o paskui Delavaro upe į Fila- 
delfiją. Humboltas kreipėsi į kapitoną, parodė savo ispaniš- 
ką pasą ir prašė keleivio vietos. 

— Dievulėliau! - sušuko kapitonas. - Jūs! 

— O, dangau! - tuo pačiu atsakė Humboltas. 

— Tai ne per geriausia idėja, - pagaliau tarė kapitonas. 

— Verkiant reikia ten nukakti, - aiškino Humboltas, žadėjo 
kelionės metu nenustatinėti pozicijų. Pasitikįs juo šimtu pro- 
centų. Plaukimą per vandenyną anąkart prisimenąs kaip jū- 
reivystės šedevrą. Nepaisant gydytojo paieškų ir neteisingų 
skaičiavimų. 

— Ir dar kaip tik į Filadelfiją, - negalėjo nurimti kapito- 
nas. - Dėl manęs tegu galą gauna visi sukilę kolonizatoriai, 
tenai ir čia. 

— Turiu keturiolika dėžių su uolienų ir augalų pavyz- 
džiais, - aiškino Humboltas, - dar dvidešimt keturis narvus 
su beždžionėmis ir paukščiais, keletą stiklinių dėžučių su 
ti. Jei viskas tvarkoj, galime iškart pradėti krauti. 

- Čia yra judrus uostas, - spyriojosi kapitonas. - Be jokios 
abejonės, netrukus bus kitas laivas. 

— Man re taip jau ir svarbu, - derėjosi Humboltas. - Bet, 
va, turiu tokį pasą, o katalikiškosios didenybės laukia, ver- 
čia skubintis. 

Humboltas laikėsi pažado ir į navigaciją nesikišo. Jei iš 
narvo nebūtų ištrūkusi beždžionė, kuri pati viena sušveitė 
pusę gyvūnams skirto maisto, paleido du tarantulus, o kapi- 
tono kajutėje viską sudraskė į skutelius, kelionė būtų praėju- 
si be nesklandumų. Humboltas visą laiką sėdėjo škancuose, 
miegojo ilgiau nei paprastai, rašė laiškus Gėtei, broliui ir 
prezidentui Tomui Džefersonui. Kai Filadelfijoje buvo iš- 
kraunamos dėžės, jis ir kapitonas atsisveikino dar kartą. 

— Labai tikiuosi dar pasimatyti, - šaltai tarė Humboltas. 

— Ne mažiau ir aš, - atsakė kapitonas, kurio uniforma 
buvo šiaip taip suadyta. 

Abu, kaip kareiviai, atidavė pagarbą. 

Laukė karieta, turėjusi juos nuvežti į sostinę. Pasiuntinys 
perdavė oficialų kvietimą: prezidentas turįs garbę juos ap- 
gyvendinti naujai pastatytoje vyriausybės rezidencijoje; ne- 
kantraująs viską smulkiau sužinoti apie pono fon Humbolto 
jau legendine tapusią kelionę. 

— Prakilnu, - tarė Diuprė. 

— Per menkas žodis, - atsiliepė Vilsonas. - Humboltas ir 
Džefersonas! Ir aš galėsiu dalyvauti! 

— Kaip tai? Pono fon Humbolto kelionė? - įsiterpė Bonpla- 
nas. - Kodėl išties niekada nesakoma Humbolto ir Bonpla- 

no kelionė? Arba Bonplano ir Humbolto kelionė? Bonplano 
ekspedicija? Gal kas nors man kada paaiškins? 

— Prezidentas yra prastuolis, - tarė Humboltas. - Kam jau 
taip įdomu, ką jis mano! 

Vašingtonas išgyveno statybų įkarštį; visur vien pastoliai, 
grioviai ir plytų kalnai, girdėti vien džergždžiantys pjūklai 
ir plaktukų kalimas. Vyriausybės rezidencija, ką tik pasta- 
tyta ir dar nebaigta dažyti, buvo klasicistinis kupolinės sta- 
tybos rūmas su kolonų fasadu. 

— Džiaugiuosi, - tarė Humboltas lipdamas iš karietos, — 
kad vėl galiu savo akimis paliudyti didžiojo Vinkelmano 
įtaką! 

Špaleriais išsirikiavo nevykusiai pagarbą atiduodantys 
kareiviai, suskambo trimito signalas, suplevėsavo vėliava. 
Humboltas stovėjo visas pasitempęs, prie uniforminio gal- 
vos apdangalo snapo pridėjęs ranką. Nuo rūmų artėjo tam- 
siais surdutais vilkintys vyrai; priekyje - prezidentas, už 
jo — užsienio reikalų ministras Madisonas. Humboltas pasa- 
kė kažką panašaus į garbę būti čia, pagarbą liberaliai idėjai, 
džiaugsmą ištrūkus iš slegiančios despotijos aplinkos. 

— Ar jau valgėte ką nors? - pasiteiravo prezidentas dė- 
damas jam ranką ant pečių. - Juk reikia šiek tiek užkąsti, 
barone! 

Iškilmingi pietūs buvo nekokie, bet susirinko visi žymūs 
respublikos žmonės. Humboltas kalbėjo apie ledinį šaltį Kor- 
diljeruose ir uodų spiečius Orinoke. Pasakotojo jo būta gero, 
tik nuolat paskęsdavo faktuose: jis taip smulkiai aiškino apie 
upes ir oro slėgio svyravimus, apie aukščio ir augmenijos 
tankio santykį, apie subtilius vabzdžių rūšių skirtumus, kad 
daugelis damų ėmė žiovauti. O kai išsitraukė užrašų kny- 
gutę ir pradėjo cituoti matavimų duomenis, Bonplanas po 
stalu jam mynė koją. Humboltas gurkštelėjo vyno ir pradė- 
jo kalbėti apie despotizmo naštą ir žemės turtų naudojimą: 

šie krauną gryną turtą, bet krašto ekonomikai iš to jokios 
naudos. Kalbėjo apie vergovės slogutį. Vėl pajuto lipant ant 
kojos. Rūsčiai pažvelgė į Bonplaną, tačiau tik dabar suprato, 
kad tai darė užsienio reikalų ministras. 

— Džefersonas turi žemės valdų, - šnibždėjo Medisonas 
Humboltui į ausį. 

— O kas? 

— Su viskuo, kas ten gyvena. 

Humboltas pakeitė temą. Pasakojo apie purviną Havanos 
uostą, apie Kaksamarko aukštikalnę, Ataualpo prasmegusį 
aukso sodą, tūkstančius mylių akmenimis grįstų kelių, ku- 
riais inkai sujungė nesuskaičiuojamą daugybę kalvų. Šįkart 
jis išgėrė daugiau, negu buvo pratęs, veidas įraudo, judesiai 
pasidarė laisvesni. Keliaująs visą gyvenimą, nuo aštuonerių 
metų. Vienoje vietoje niekuomet neišbuvęs ilgiau nei pus- 
metį. Pažįstąs visus žemynus ir matęs pasakiškų būtybių — 
skraidančių šunų, daugiagalvių gyvačių ir itin poliglotiškų 
papūgų. Su vos pastebima šypsenėle nuėjo miegoti. 

Kitą dieną, nors ir skaudėjo galvą, ilgai kalbėjosi su pre- 
zidentu ovaliniame darbo kambaryje. Džefersonas atsilošė 
krėsle ir nusiėmė akinius. 

— Dviejų Židinių stiklai, - aiškino jis, — vienas iš daugelio 
mano bičiulio Franklino išradimų. Atvirai sakant, tas Žmo- 
gus man visuomet atrodė nejaukus, niekuomet jo nesupra- 
tau. Na, žinoma, mielai. Štai! 

Kol Humboltas apžiūrinėjo akinius, Džefersonas sunėrė 
ant krūtinės rankas ir ėmė klausinėti. Kai Humboltas nu- 
krypdavo nuo tiesioginio atsakymo, Džefersonas pamažu 
purtydavo galvą, pertraukdavo jį ir klausdavo iš naujo. Ant 
stalo tarsi atsitiktinai gulėjo Vidurio Amerikos žemėlapis. 
Džefersonas norėjo viską Žinoti apie Naująją Ispaniją, jos 
transporto kelius ir kalnakasybos įmones. Jį domino, kaip 
dirba administracija, kaip perduodami įsakymai krašto vi- 

duje ir per vandenyną, kokios yra diduomenės nuotaikos, 
kokio dydžio armija, kaip apginkluota, kaip parengta. Tu- 
rint kaimynuose didelę valstybę, informacijos niekuomet 
nesą per daug. Nepaisant to, vis dėlto atkreipiąs pono ba- 
rono dėmesį į tai, kad kelionėn išvykęs Ispanijos karūnos 
pavedimu. Galbūt tai įpareigoja ne viską sakyti. 

— Nieko panašaus, kam tai gali pakenkti? 

Jis pasilenkė prie žemėlapio ir akimirksniu ištaisęs dau- 
gybę klaidų kryžiukais tiksliai pažymėjo svarbiausių garni- 
zonų dislokacijos vietas. 

Džefersonas dūsaudamas dėkojo: 

— Ką Žmogus čia gali žinoti? Esame maža protestantų 
bendruomenė pasaulio pakraštyje. Be galo toli nuo visko. 

Humboltas pažvelgė pro langą. Du darbininkai tempė ko- 
pėčias, trečias kasė žvyro duobę. 

- Atvirai sakant, negaliu sulaukti, kada vėl grįšiu namo. 

— Į Berlyną? 

Humboltas nusišypsojo. 

— Nė vienas normalus žmogus negali šio šlykštaus miesto 
vadinti savo namais. Galvoje turiu, žinoma, Paryžių. Berly- 
ne - tai aišku kaip dieną - niekada nebegyvensiu. 

Gausas nepatenkintas padėjo į šalį servetėlę. Valgis visai ne- 
patiko. O kadangi nelabai kam buvo pasiskųsti, ėmė peikti 
miestą. Kaip galima čia ištverti? 

— Yra ir pranašumų, - atsakė Humboltas aptakiai. 

— Kokių? 

Humboltas kelias akimirkas tylėdamas žvelgė į vieną tašką. 

— Neišeina iš galvos mintis, - tarė jis, - visame žemės ru- 
tulyje įrengti tam tikrą skaičių magnetinio stebėjimo stočių. 
Norėčiau išaiškinti, ar žemės gelmėse glūdi vienas, du ar 
nesuskaičiuojama daugybė magnetų. Royal Society“ jau pri- 
tarė, bet man reikia matematikos kunigaikščio paramos. 

- Čia nereikia jokio ypatingo matematiko, - atsakė Gau- 
sas. - Magnetizmu domiuosi nuo penkiolikos metų. Niekai. 
Ar čia galima gauti arbatos? 

Suglumęs Humboltas barbeno pirštais į stalą. Buvo jau po 
pietų, profesorius po kelionės buvo išmiegojęs šešiolika va- 
landų. O Humboltas kaip ir kiekvieną dieną atsikėlė penktą 
ryto, nepusryčiavo, atliko kelis bandymus stebėdamas že- 
mės magnetinio lauko fliuktuacijas, padiktavo memorandu- 
mą apie ruonių veisimo Varnemiundėje išlaidas ir galimą 
naudą, parašė keturis laiškus dviem mokslų akademijoms, 
aptarė su Dageru, ko gero, neišsprendžiamą cheminio vaiz- 
dų fiksavimo vario plokštėje problemą, išgėrė du puodelius 
arbatos, dešimt minučių pailsėjo ir parašė išnašas trims savo 
kelionės veikalo skyriams apie Kordiljerų florą. Su gamtoty- 


* Karališkoji draugija (angl.). 

rininkų draugijos sekretoriumi suderino vakarui numaty- 
to priėmimo scenarijų, raštu išdėstė naujam Meksikos mi- 
nistrui pirmininkui samprotavimus apie vandens iš šachtų 
šalinimą ir atsakė į dviejų biografų raštiškus paklausimus. 
Tada iš svečių kambario, užsimiegojęs ir blogai nusiteikęs, 
pasirodė Gausas ir pareikalavo pusryčių. 

— O dėl Berlyno, - tarė Humboltas, - beveik neturėjau pa- 
sirinkimo. Išgyvenus ilgus metus Paryžiuje... 

Jis nubraukė nuo veido žilus plaukus, išsitraukė nosinę, 
patyliukais nusišnypštė, sulankstė ją, glostydamas išlygino 
ir įsikišo atgal į kišenę. 

— Kaip čia pasakius? 

— Pasibaigė pinigai? 

— Formuluotė pernelyg tiesmuka. Tačiau kelionės doku- 
mentavimas vienaip ar kitaip pareikalavo daug lėšų. Tris- 
dešimt keturi tomai. Visos tos lentelės ir raižiniai, žemėla- 
piai ir iliustracijos. Ir dar karo metais, trūkstant medžiagų 
ir smarkiai kylant atlygiams. Pats vienas turėjau būti ištisa 
akademija. O dabar esu kamerheras, pietauju karaliaus rū- 
muose ir kiekvieną dieną matau karalių. Būna ir blogiau. 

— Be abejonės, - atsakė Gausas. 

— Vis dėlto Frydrichas Vilhelmas tyrimus vertina! Napo- 
leonas manęs ir Bonplano niekada nemėgo, nes trys šimtai 
jo mokslininkų Egipte nuveikė mažiau nei mes dviese Pietų 
Amerikoje. Mums grįžus, mėnesių mėnesiais kalbėjo visas 
miestas. Napoleonui tai visai nepatiko. Diuprė savo knygoje 
Humboldt - Grand voyageur* pateikė labai gražių reminiscen- 
cijų. Joje faktai ne taip prievartaujami kaip Vilsono knygoje 
Scientist and Traveller: My Juorneys with Count Humboldt in 
Central America““. 


* Humboltas - didysis keliautojas (pranc.). 


** Mokslininkas ir keliautojas: mano kelionės su grafu Humbultu į Centrinę 
Ameriką (angl.). 

Eugenas pasiteiravo, koks pono Bonplano likimas. Buvo 
matyti, kad jaunikaitis prastai miegojo. Jam teko nakvoti su 
dviem tarnais tvankiame gretimo namo kambaryje. Jis neži- 
nojęs, kad žmonės gali taip garsiai knarkti. 

— Per vienintelę Bonplanui skirtą audienciją, - pasakojo 
Humboltas, - kaizeris jo paklausė, ar renkąs augalus. Tas 
atsakė teigiamai. „Visai kaip moteris“, — tarė kaizeris ir 
šiurkščiai nusigręžė. 

— O dėl manęs, - gyrėsi Gausas, - Bonapartas atsisakė ap- 
šaudyti Getingeną. 

— Apie tai esu girdėjęs, - atsakė Humboltas, - bet abejoju, 
matyt, turėjo strateginių priežasčių. Kaip ten buvo ar nebu- 
vo, tačiau vėliau Napoleonas norėjo mane ištremti iš šalies 
kaip Prūsijos šnipą. Visa Akademija turėjo suvienyti pastan- 
gas, kad tam užmojui sukliudytų. O aš nenorėjau nieko, — 
Humboltas pažvelgė į sekretorių, o tas kaipmat atsivertė blo- 
knotą, - aš nenorėjau nieko kvosti, vien tik gamtą, nerinkau 
jokių paslapčių - tik atvirai matomas kūrinijos tiesas. 

— Atvirai matomas kūrinijos tiesas, - kartojo sekretorius 
atkišęs lūpas. 

— Kurios taip atvirai visiems matomos! 

Sekretorius linktelėjo galva. Tarnas atnešė padėklą su si- 
dabriniais puodeliais. | 

— O Bonplanas? - priminė klausimą Eugenas. 

— Nekoks likimas, - Humboltas atsiduso. —- Labai liūdna 
istorija. Bet pagaliau turime arbatą. Tie indai — caro dovana; 
jo finansų ministras pakartotinai kvietė į Rusiją. Supranta- 
ma, atsisakiau, politiniais sumetimais, taip pat, savaime aiš- 
ku, ir dėl amžiaus. 

— Teisingas sprendimas. Klaikiausias despotizmas pasau- 
lyje! - pareiškė Eugenas ir visas paraudo išsigandęs. 

Gausas pasilenkė, stenėdamas pakėlė gumbuotą lazdą, 
nusitaikė ir dūrė po stalu Eugenui į koją. Nepataikė. Dūrė 
dar kartą, ir Eugenas susigūžė. 

— Neimčiau tam besąlygiškai prieštarauti, - tęsė Humbol- 
tas. Jis mostelėjo ranka, ir sekretorius liovėsi rašęs. - Restau- 
racija apėmusi Europą kaip miltligė. Dėl to kaltas, negaliu 
nutylėti, ir mano brolis. O mano jaunystės viltys nutolo ir 
pasidarė nerealios. Vienoje pusėje tironija, kitoje - laisvė 
kvailiams. Jei gatvėje stovi trys vyrai - pats matėte, - jau 
sambūris. Jei kokiame nuošaliame kambaryje trisdešimt 
žmonių šaukiasi dvasių, neužkliūna niekam. Dešimtys pus- 
galvių bastosi po šalį, skelbia laisvę leisdamiesi įtaigojami 
geraširdžių idiotų. Europa virto košmaru, iš kurio niekas 
nebeįstengia pabusti. Prieš keletą metų rengiau kelionę į 
Indiją, jau turėjau sukaupęs lėšų, pasirūpinęs instrumentų, 
sudaręs planą. Ji būtų galėjusi tapti mano Žemiškosios kelio- 
nės apvainikavimu. Anglai ėmė ir uždraudė. Niekas neno- 
rėjo į savo kraštą įsileisti vergijos priešininko. Lotynų Ame- 
rikoje savo ruožtu radosi keliolika naujų valstybių, be tikslo 
ir prasmės. Iš mano bičiulio Bolkvaro gyvenimo pastangų 
išėjo šnipštas. Beje, ar ponai Žinote, kaip tas didis kovotojas 
už laisvę mane vadino? 

Humboltas nutilo. Tik po kiek laiko paaiškėjo, kad jis lau- 
kė atsakymo. 

— Na kaip? - paklausė Gausas. 

— Tikruoju Pietų Amerikos atradėju! Apie tai galima pa- 
skaityti Gomeso knygoje E! Barėn Humboldt. Nepakankamai 
vertinama knyga. Beje, girdėjau, kad ponas profesorius da- 
bar gvildena tikimybių skaičiavimo problemas. 

— Mirimo statistika, - atsakė Gausas. Išgėrė gurkšnį arba- 
tos, baisiausiai susiraukė ir pastūmė puodelį kuo toliau nuo 
savęs. - Žmogus mąstai, lemi savo būtį pats. Kuri ir atradi- 
nėji, įgyji turto, gimdai vaikus, gal išmintingus, gal ir idio- 
tus, matai, kaip miršta mylimas Žmogus, sensti ir kvailėji, 
susergi ir lendi į žemę. Esi įsitikinęs, kad viską nulėmei pats. 
Tik matematika parodo, kad visą laiką eini pramintu taku. 

Despotizmas, jeigu jau girdžiu jį minint savo ausimis! Kuni- 
gaikščiai — ir jie tėra tik vargšės kiaulės: gyvena, kankinasi ir 
miršta kaip ir visi kiti. Tikrieji tironai - gamtos dėsniai. 

— Tačiau dėsnius formuoja intelektas! — nenorėjo sutikti 
Humboltas. 

— Sena Kanto nesąmonė, - Gausas purtė galvą. - Intelek- 
tas nieko neformuoja ir ne ką tenutuokia. Erdvė yra išlenkta, 
o laikas - tąsus. Jei brėšime tiese, vis toliau ir toliau, kada 
nors vėl pasieksime išeities tašką. 

Jis parodė pro langą į besileidžiančią saulę. 

— Net šios baigiančios degti žvaigždės spinduliai ne- 
krinta tiesiomis linijomis. Pasaulį galima apskaičiuoti tik 
labai apytikriai, tačiau tai anaiptol nereiškia, jog ką nors 
suprantame. 

Humboltas sunėrė ant krūtinės rankas. 

— Pirma, saulė nebaigia degti, ji atnaujina savo flogistoną 
ir švies amžinai. Antra, kas per kalbos apie erdvę? Plauk- 
damas Orinoku turėjau irkluotojų, kurie panašiai pokštavo. 
Tokių plepalų niekuomet negalėjau suprasti. Dažnai tai nei 
šis, nei tas. 

Gausas įdomavosi, ką veikia kamerheras. 

— Daug ką. Bent aš kaip kamerheras patarinėju karaliui 
priimant svarbiausius sprendimus, išdėstau savo patirtį - 
visada, kai ji gali būti naudinga. Dažnai mano nuomonės 
klausia per diplomatinius pokalbius. Karalius pageidauja, 
kad būčiau beveik per kiekvienus pietus. Jis be galo domisi 
pasakojimais apie Naująjį pasaulį. 

— Vadinasi, už valgymą ir plepėjimą moka? 

Sekretorius sukikeno, išbalo ir atsiprašė, kad negali susi- 
laikyti nekosėjęs. 

— Tikrieji tironai, - nutraukė tylą Eugenas, - yra ne gam- 
tos dėsniai. Visoje šalyje plečiasi judėjimas, laisvė - ne vien 
Šilerio žodis. 

— Asilų judėjimas, - trumpai drūtai nukirto Gausas. 

— Aš visuomet geriau sutariau su Gėte, - tarė Humbol- 
tas. — Šileris buvo artimesnis mano broliui. 

— Asilų, - neatlyžo Gausas, - kurie niekuomet prie gero 
neprives, kurie gal uždirbs kiek pinigų ir nusipelnys gero 
vardo, bet proto neįgis. 

— Mano brolis, - tęsė Humboltas, - visai neseniai parašė 
giliamintišką studiją apie Šilerį. O man literatūra nedaug ką 
tesako. Knygos, kuriose nėra skaičių, kelia nerimą. Teatre 
man visada nuobodu. 

— Visiškai teisingai, - sušuko Gausas. 

— Menininkai pernelyg lengvai pamiršta savo priedermę — 
vaizduoti tai, kas yra. Nuokrypius nuo tikrovės jie laiko savo 
stiprybe, bet pramanai trikdo žmones, stilizacija iškraipo pa- 
saulį. Prie to priklauso dekoracijos, net nesirengiama slėpti, 
kad yra padarytos iš kieto popieriaus, angliški paveikslai, 
kurių fonas ištirpsta aliejaus padaže, romanai, kurie paskęs- 
ta melaginguose postringavimuose, nes autoriai savo nesą- 
mones susieja su istorinių asmenybių vardais. 

- Šlykštu, - pritarė Gausas. 

— Dabar sudarinėju augalų ir jų požymių katalogą, kurio 
laikytis menininkus reikėtų įpareigoti įstatymu. Panašūs 
dalykai rekomenduotini ir dramaturgijai. Galvoju apie svar- 
bių istorinių asmenybių savybių sąrašus, nuo kurių nuklysti 
autoriai nebegalėtų kaip panorėję. Jei ponui Dageriui vieną 
gražią dieną pavyktų maksimaliai patobulinti savo išradi- 
mą, tapyba savaime pasidarytų nebereikalinga. 

— Tasai, va, rašo eilėraščius. - Gausas galvos mostelėjimu 
parodė į Eugeną. 

— Tikrai? — paklausė Humboltas. 

Eugenas išraudo kaip burokas. 

— Eilėraščius ir visokias kvailystes, - atviravo Gausas. — 
Jau nuo mažens. Jis nerodo jų, bet kai kada neužtenka proto 

tuos popiergalius paslėpti, taip jie ir mėtosi aplinkui. Moks- 
lininkas jis yra nekoks, bet dar prastesnis literatas. 

— Jums pasisekė orai, - stengėsi nukreipti kalbą Humbol- 
tas. — Pastarąjį mėnesį daug lijo. Dabar galima tikėtis gero 
rudens. 

— Rudenį galima ištverti. Jo brolis, - toliau priekaištavo 
Gausas, - bent tarnauja kariuomenėje. O tas - nieko nemo- 
ka, nieko negali. Mat jam rūpi eilėraščiai! 

— Studijuoju teisę, - tarė patyliukais Eugenas. - Ir dar ma- 
tematiką! 

— Bet kaip? - piktinosi Gausas. - Matematikas, kuris di- 
ferencialinę lygtį atpažįsta tik tada, kai ją ir aklas jau mato. 
Tai, kad studijos dar ne viskas, žino kiekvienas: per dešim- 
tmečius prisižiūrėjau idiotiškų jaunikaičių veidų. Iš savo 
tikro sūnaus tikėjaus kur kas daugiau. Kodėl būtinai ma- 
tematiką? 

— Aš juk ir nenorėjau, - teisinosi Eugenas. - Buvau ver- 
čiamas! 

— Ak štai kaip! Ir kas tave vertė? 

— Orų ir metų laikų kaita, - tęsė savo temą Humbol- 
tas, - sudaro tikrąjį šių platumų žavesį. Atogrąžų floros 
įvairovę Europoje atsveria kasmetinis atbundančios kūri- 
nijos reginys. 

— Kas, kas! - sušuko Eugenas. - Kam reikėjo matavimams 
padėjėjo? 

— Nuostabus padėjėjas. Mylių mylias turėjau po du kartus 
matuoti dėl daugybės visokių klaidų. 

— Penkto ženklo po kablelio klaidos! Bendram rezultatui 
jos neturi jokios reikšmės. 

— Atsiprašau, - įsiterpė Humboltas. - Matavimų klaidos 
niekada nebūna bereikšmės. 

— O sudaužytas heliotropas? Tas irgi niekai? 

— Matavimas — didžiulis menas, - reiškė savo nuomo- 
nę Humboltas. - Tai atsakomybė, į kurią negalima žiūrėti 
pro pirštus. 

— Iš tiesų net du heliotropai. Antrasis man pačiam išsprū- 
do iš rankų, bet tik todėl, kad vienas stuobrys nurodė klai- 
dingą kelią. 

Eugenas pašoko, čiupo savo gumbinę, raudoną kepurę ir 
movė pro duris. Šios trenkė, kad langai sudrebėjo. 

— Štai tokios tokelės, - tarė Gausas. - Dėkingumas tapo 
svetimžodžiu. 

— Žinoma, su jaunais žmonėmis nėra taip paprasta, - 
guodė Humboltas. - Bet nereikia būti ir pernelyg griež- 
tam, padrąsinimas kai kada padeda daugiau už visokius 
priekaištus. 

— Tuščioje vietoje niekas neauga. O dėl magnetizmo galiu 
pasakyti, kad klausimas keliamas klaidingai: čia ne tai, kiek 
magnetų esama žemėje. Šiaip ar taip, yra du poliai ir vienas 
laukas, kurį galima apibūdinti magnetinės jėgos stiprumu ir 
rodyklės pokrypio kampu. 

— Visada vežiojausi magnetinę rodyklę, - aiškino Hum- 
boltas. - Turiu per dešimt tūkstančių matavimo rezultatų. 

— Dieve mano, - atsakė Gausas. — Vežiotis nepakanka, rei- 
kia ir galvoti. Magnetinės jėgos horizontaliąją komponentę 
galima atvaizduoti kaip geografinės platumos ir ilgumos 
funkciją. Vertikaliąją komponentę geriausia atspindėti po- 
tencine eilute pagal Žemės atvirkštinį spindulį. Paprastos 
rutulio funkcijos. 

Gausas vos pastebimai šypsojosi. 

— Rutulio funkcijos. - Humboltas irgi šypsojosi. - Ničnie- 
ko nesupratau. 

— Priklauso nuo įgudimo. Kai buvau dvidešimties, to- 
kiems vaikiškiems dalykams užteko pusdienio, o dabar rei- 
kėtų ištisos savaitės. - Gausas pridėjo pirštą prie kaktos. — 

Tas dalykėlis nebeveikia kaip anksčiau. Būtų buvę geriau, 
jei tada būčiau išgėręs kurarės. Žmogaus smegenys kasdien 
pamažu miršta. 

— Tų nuodų gali gerti, kiek nori, - paaiškino Humboltas. — 
Kad jie veiktų mirtinai, reikia įlašinti į kraują. 

Gausas spoksojo įsmeigęs akis. 

— Tikrai? 

— Garantuotai, - atsakė Humboltas. - Išbandžiau tą skys- 
timėlį savo kailiu. 

Gausas nieko neatsakė. Po kiek laiko vis dėlto pasidomė- 
jo, kas iš tikrųjų nutiko Bonplanui. 

— Bus dar laiko apie tai pakalbėti! Susirinkimas nelaukia. 
Po atidarymo kalbos rengiamas nedidelis priėmimas sve- 
čio garbei! 

— Atsiprašau, nenugirdau? 

— Bonplanui Paragvajuje uždėtas namų areštas. Kai grįžo- 
me, Paryžiuje jis nebegebėjo susitvarkyti. Šlovė. Alkoholis. 
Moterys. Jo gyvenimas neteko aiškumo ir krypties. Vienin- 
telis dalykas, ko niekam nelinkėčiau. Kurį laiką buvo ka- 
rališkųjų parkų valdybos pirmininkas ir puikus orchidėjų 
augintojas. Nuvertus Napoleoną, vėl išvyko už vandenyno. 
Ten turi dvarą ir šeimą, bet viename iš pilietinių karų susi- 
dėjo su ne tais žmonėmis, o gal ir tais, šiaip ar taip su pralai- 
mėtojais. Vienas kvailys diktatorius, vardu Fransia, beje, dar 
ir daktaras, įkalino jį jo paties dvare ir nuolat grasina mirties 
bausme. Net Simonas Bolivaras negalėjo jam nieko padėti. 

— Baisu, — atsakė Gausas. — Bet kas iš tikrųjų yra šis vyru- 
kas? Nieko nesu apie jį girdėjęs. 


IEVAS 


Eugenas Gausas klaidžiojo po Berlyną. Elgeta laikė atkišęs 
delną, po kojomis inkšdamas painiojosi šuo, vežimo arklys 
suprunkštė tiesiai į veidą, policininkas užrėkė, kad neslam- 
pinėtų po gatves. Ties vienu kampu sušneko su jaunu kuni- 
gu, iš provincijos kaip ir jis, taip pat labai įbaugintas. 

— Matematika, - pakartojo kunigėlis, - įdomu! 

— Ak, - atsakė Eugenas. 

— Mano vardas Julianas, - prisistatė kunigėlis. 

Jie palinkėjo vienas kitam laimės ir nuėjo kas sau. Už 
kelių žingsnių šūktelėjo kažkokia moteris. Iš baimės ėmė 
linkti keliai, nes apie panašius dalykus jau buvo girdėjęs. Jis 
paspartino žingsnius, neapsigręžė net ir tada, kai toji ėmė 
bėgti iš paskos; jis taip niekada ir nesužinojo, kad ta mote- 
ris tik norėjo pasakyti, jog pametė kepurę. Vienuose užei- 
gos namuose išgėrė porą bokalų alaus. Sunėręs ant krūtinės 
taip liūdna. Ne dėl tėvo - jis beveik visada toks, ir ne dėl 
vienatvės. Kaltas buvo pats miestas: žmonių minios, aukšti 
namai, purvinas dangus. Užsirašė kelias eilėraščio eilutes. 
Jos nepatiko. Spoksojo nieko nematančiu žvilgsniu, kol prie 
jo stalo prisėdo du studentai plačiomis apdribusiomis kelnė- 
mis ir madingais ilgais plaukais. 

— Iš Getingeno? - paklausė vienas. - Liūdnai pagarsėjusi 
vieta. Ten gerai įsisiūbuota! 

Eugenas sąmokslininkiškai linktelėjo galva, nors ničnieko 
apie tai nežinojo. 


154 


— Bet ji ateis, - tarė antrasis studentas, - laisvė, nepaisant 
nieko. 

— Tikrai ateis, — pritarė Eugenas. 

— Nieko nelaukdama, kaip plėšikas naktį, - pridūrė pir- 
masis. 

Dabar jie žinojo, kas juos vienija. 

Po valandos jie jau traukė ta pačia kryptimi. Kaip studen- 
tams įprasta, Eugenas ėjo susikibęs su vienu iš jų, o antrasis, 
atsilikęs maždaug trisdešimt žingsnių, sekė iš paskos - kad 
nesulaikytų koks žandaras. Eugenas negalėjo suprasti, kad 
norint kur nors nukakti, reikia tiek ilgai gaišti: vis kitos ga- 
tvės, vis nematyti sankryžos, o žmonių atsargos atrodė neiš- 
senkamos. Kur jie visi skuba, kaip įmanoma taip gyventi? 

— Humbolto naujasis universitetas, - pasakojo su Eugenu 
einantis studentas, - geriausias pasaulyje, tvarka - kaip nie- 
kur kitur, dėsto rinktiniai šalies profesoriui. Valstybė jo bijo 
kaip velnias kryžiaus. 

— Ar Humboltas įsteigė universitetą? 

— Vyresnysis, - aiškino studentas. - Tas padorusis. Ne 
anas prancūzų pakalikas, visą karą ištupėjęs Paryžiuje. Jo 
brolis viešai kvietė jį imtis ginklo, o tas pasielgė, tarsi tėvynė 
būtų niekas. Per okupaciją liepė prie savo pilies Berlyne pri- 
tvirtinti skydą su užrašu, kad nevalia plėšti, nes šeimininkas 
yra Paryžiaus Akademijos narys. Šlykštu! 

Gatvė staigiai kilo į kalną, o paskui įstrižai leidosi Že- 
myn. Prie vieno namo durų stovėję du vyrukai paklausė 
slaptažodžio. 

— Į laisvę per kovą. 

— Tai paskutiniojo karto slaptažodis. 

Priėjo antrasis studentas. Tuodu pasišnibždėjo tarpu- 
savyje. 

— Germanija? 

— Jau seniai nebe tas. 

— Laisva Vokietija? 

— O, ne.- Sargybiniai susižvalgė. Galiausiai įleido ir 
taip. 

Laiptais nulipo į pelėsiais pridvisusį rūsį. Ant žemės — 
daugybė dėžių, kampuose prikrauta vyno statinių. Abu 
studentai atvertė savo apsiaustų atlapus, kur buvo matyti 
prisegtos juodos ir raudonos spalvos, geltonais siūlais išsiu- 
vinėtos kokardos. Juodu atvožė grindyse angą. Siauri laiptai 
vedė į kitą, dar žemiau esantį rūsį. 

Čia buvo sustatytos šešios kėdžių eilės, priešais - sukrypęs 
pultas kalbėtojui. Ant sienų - juodos ir raudonos gairelės, 
apie dvidešimt studentų jau laukė. Visų rankose lazdos, kai 
kas užsidėję lenkiškas kepures, kiti - senoviškas vokiškas 
skrybėles. Keletas vilkėjo pačių siūtomis pliuškiomis kelnė- 
mis su plačiais viduramžiškais diržais. Prie sienų pritvirtinti 
deglai mėtė šokinėjančius šešėlius. Eugenas atsisėdo, jam 
svaigo galva nuo blogo oro ir susijaudinimo. 

— Sako, - kuždėjo kažkas patyliukais, - kad žada atvykti 
jis pats. Jis arba kas nors, kaip jis; pats neturįs teisės išvyk- 
ti iš Freiburgo prie Instruto, tačiau, sako, protarpiais slapta 
važinėja po šalį. Neįsivaizduoju, kad tikrai būtų jis. Širdis 
neišlaikytų pamačius jį patį. 

Studentų rinkosi vis daugiau, po du, vis susikibę, daž- 
niausiai diskutuodami dėl slaptažodžio, kurio, atrodo, nie- 
kas tiksliai ir nežinojo. Vienas kitas sklaidė eilėraščių tomelį 
ar žurnalą Deutsche Turnkunst“. Kai kurie krutino lūpas lyg 
melsdamiesi. Eugenas smilkiniuose juto, kaip širdis daužo- 
si. Visos kėdės jau seniai buvo užimtos; kas dabar atvykdy- 
davo, turėjo spraustis į kampą. 

Kažkoks vyras sunkiais žingsniais nusileido į rūsį, ir visi 
nutilo. Jis buvo lieknas ir labai aukštas, nuplikęs, ilga Žžila 
barzda. Eugeną keistai nustebino, kad šis žmogus buvo tas 


* Vokiečių gimnastika. 

pats stalo kaimynas, kuris anądien pasienio užeigos namuo- 
se buvo įsipainiojęs į ginčą su policininku. Pamažu, mosuo- 
damas rankomis, jis priėjo prie pulto. Ten išsitiesė visu ūgiu, 
palaukė, kol vienas studentas virpančiomis rankomis - šiam 
kelis kartus nepavyko įbrėžti degtuko —- uždegė žvakę, ir 
sausu, aukštu balsu prabilo: 

— Mano vardo jums nereikia žinoti! 

Vienas studentas rūsio gale sudejavo. Šiaip buvo tylu. 

Barzdočius pakėlė ranką, sulenkė per alkūnę, kita rodė 
įją klausdamas: 

— Ar žinote, kas tai yra? 

Niekas neatsakė, visi laukė užėmę kvapą. Tada atsa- 
kė pats: 

— Raumenys. 

— Jūs, drąsuoliai, - tęsė jis po ilgos pauzės, - jauni Žmonės, 
tikrai tvirti, bet jūs turite dar stiprėti! - Jis atsikrenkštė. — 
Nes tas, kuris nori mąstyti, giliai ir iš esmės, iki pat pamatų, 
privalo grūdinti kūną. Mąstymas be raumenų yra silpnas ir 
neaiškus, prėska prancūziška pliurzė. Vaikas meldžiasi už 
Vokietiją, jaunuolis svajoja, o vyras kaunasi ir kenčia. 

Jis pasilenkė ir ritmiškais judesiais ėmė raitoti kelnės 
klešnę. 

— Štai čia! - Jis pamušinėjo kumščiu į blauzdą. - Gryna ir 
stipru, kieta, nes nuolat treniruojama - pirmyn ir atgal, kas 
nori, gali pačiupinėti. 

Jis atsitiesė ir kelias sekundes spoksojo į erdvę, paskui su- 
griaudėjo lyg perkūno balsu: 

— Kaip šita blauzda, tokia turi tapti Vokietija! 

Eugenas neatsilaikė pagundai apsigręžti. Daugelis klau- 
sytojų sėdėjo nukarusiais smakrais, kitiems skruostais rie- 
dėjo ašaros, vienas virpėdamas kiurksojo užsimerkęs, o ša- 
limais sėdintysis iš susijaudinimo kando į pirštą. Eugenas 
mirksėjo. Oras pasidarė dar tvankesnis. Dėl deglų šešėlių 

žaismo jam atrodė, tarsi būtų virtęs kur kas didesnės mi- 
nios dalimi. Eugenas stengėsi susitvardyti, kad nepradėtų 
kūkčioti. 

— Korporanto neturi niekas palaužti. Kaktą atsukti bičiu- 
liui, krūtinę - priešui. Tai, kas slegia liaudį, yra ne priešo 
galia, o sava silpnybė. 

Jis plojo delnu sau į krūtinę. 

— Sunku kvėpuoti, negaliu pajudėti, nežinau, kur panau- 
doti įgimtą valią ir dorą dievobaimingumą. Liaudimi mani- 
puliavo kunigaikščiai, prancūzai, juodaskverniai - svetimša- 
liškais lepinimais ir liūliavimais, migdymu įbrukus nykštį 
į burną. O būti buršu - tai vienybė, skaistumas ir dievobai- 
mingumas. Mąstymas! 

Kalbėtojas sulenkė pirštus į kumštį ir krumpliais pastuk- 
seno į kaktą. 

— Mąstymas turi būti toks, kad jo šventų santarvės saitų 
nesutraukytų joks velnias. Galų gale vis tiek bus prieita prie 
tikros vokiečių bažnyčios, prie sutvarkytos būties. Bet ką tai 
reiškia, korporantai? 

Jis ištiesė į priekį rankas, pamažu pritūpė ir vėl atsistojo. 

— Tai reiškia suimti kūną į nagą, jį treniruoti: pritūpti — 
atsistoti, prisispausti — atsistumti, kol pasijusi kaip ąžuolas. 
O kur esame šiandien? Slaptai važinėdamas po šalį nese- 
niai mačiau, kaip senelį ir studentą, du ištikimus vyrus, 
ėmė šantažuoti policija vien dėl to, kad tie nebuvo pasiėmę 
kažkokių popiergalių. Ryžtingai stojau jų ginti, kaip dera 
kiekvienam vokiečiui, ačiū Dievui, nuo šito tironų tarno pa- 
sprukau. Kiekvieną mielą dieną tokių neteisybių pamatysi 
per akis, kiekviename žingsnyje ir visur; kas turi tam už- 
kirsti kelią, jei ne puikioji studentija, atsisakiusi alkoholio 
ir moterų, pasiryžusi kaupti jėgas, toji Vokietijos vienuolija, 
guvi ir dievobaiminga, linksma ir laisva? Prancūzą išvijome, 
dabar eilė kunigaikščiui, Nešventoji Sąjunga ilgai nebetvers, 
filosofija turi sugriebti tikrovę ir ją apkulti, šalin tironiją! 

Kalbėtojas trenkė ranka į pultą, ir Eugenas išgirdo save 
bei kitus šaukiant valio. Barzdočius stovėjo ramus, tiesus, 
įdelbęs į būrį skvarbias akis. Staiga jo veido išraiška pasi- 
keitė, ir jis pasišalino. 

Eugenas pajuto skersvėjį. Šūksmai apmirė. Į patalpą įžen- 
gė penki vyrai: vienas žemaugis senis ir keturi žandarai. 

— O, Dieve brangus! - sušuko Eugeno kaimynas. - Uni- 
versiteto durininkas! 

— Ašjiuk Žinojau, - tarė senis žandarams. — Reikėjo tik pa- 
žiūrėti, kaip jie po du išžygiavo. Laimė, proto neturi nė per 
nago juodymą. 

Trys žandarai stojo prie laiptų, vienas žengė prie pulto. 
Barzdočius staiga susigūžė ir nebeatrodė toks aukštas. Jis 
iškėlė ranką virš galvos, bet pagrūmoti nepavyko. Kaipmat 
jam buvo uždėti antrankiai. 

— Nesitrauksiu nė žingsnio! - šaukė jis policininko ve- 
damas prie laiptų. - Nepasiduosiu prievartai ir įkalbinėji- 
mams! Narsūs buršai neleis! Štai toji akimirka, kai praside- 
da audra! 

Paskui, stumiamas laiptais aukštyn, jis kalbėjo: 

— Visa tai - nesusipratimas, galiu paaiškinti. 

Sulig tais žodžiais jis išnyko iš akių. 

— Einu pakviesti pastiprinimo, - tarė durininkas ir skubiai 
užlipo laiptais. 

— Jokių kalbų! - sukomandavo vienas žandaras. - Kad ne- 
girdėčiau nė žodžio! Jei ne, išbarškinsiu visiems kaukoles! 

Eugenas pradėjo raudoti. Jis nebuvo vienintelis. Daugelis 
vyrukų kūkčiojo be perstojo. Keli, kurie buvo pašokę, vėl 
atsisėdo. „Penkiasdešimt studentų su gumbinėmis, - mąstė 
Eugenas, - ir trys policininkai. Jei vienas pultų, kiti šoktų iš 
paskos. O jei tai būčiau aš?“ Kelias akimirkas taip galvojo. 
Tada suprato, kad yra per didelis bailys. Nusišluostė ašaras 
ir sėdėjo kaip pamelžtas, kol grįžo durininkas vedinas dvi- 

dešimčia žandarų, kuriems vadovavo aukštaūgis karininkas 
ruonio ūsais. 

— Suimti, - davė komandą karininkas, - pirma apklau- 
sa areštinėje situacijai nustatyti, rytoj - perdavimas vyres- 
nybei! 

Smulkaus sudėjimo jaunuolis krito ant kelių, apkabino jo 
aulinius batus prašydamas pasigailėti. Karininkas mostelėjo 
galva lubų link, ir vienas žandaras nutempė jį laiptais aukš- 
tyn. Eugenas pasinaudojo proga išplėšti iš užrašų knygutės 
lapelį ir parašyti Žinią tėvui. Kol jam uždėjo antrankius, spė- 
jo tą popieriaus skiautę sugniaužti ir paslėpti kumštyje. 

Gatvėje laukė policijos vežimai. Suimtieji sėdėjo sugrūsti 
ant ilgų suolų, už jų stovėjo žandarai. Atsitiktinai Eugenui 
kliuvo atsisėsti beveik priešais abejingai į vieną tašką Žvel- 
giantį barzdočių. 

— Gal sprunkam, - pašnibždomis tarė vienas studentas. 

— Tai nesusipratimas, - atsakė barzdočius, - mano pavar- 
dė Keselryderis, esu iš Silezijos, ten kažkur įsipainiojau. 

Vienas žandaras trenkė jam geležine lazda per pečius, ir 
jis patyliukais niurnėdamas susirietė. 

— Dar kas nori? — paklausė žandaras. 

Niekas nė nekrustelėjo. Durys su trenksmu užsidarė, ir 
visi pajudėjo. 


ETERIS 


Pusiau prisimerkęs Humboltas kalbėjo apie žvaigždes ir di- 
džiules upes. Nors balsas nestiprus, bet visoje salėje buvo 
puikiai girdėti. Oratorius stovėjo priešais milžinišką sceno- 
vaizdį, kuriame koncentriški apskritimai rodė besisukančias 
žvaigždes - Šinkelio dekoracija operai „Užburtoji fleita“; 
šiam renginiui ją dar kartą išskleidė. Tarp žvaigždžių buvo 
surašyti vokiečių tyrėjų vardai: Bušas, Savinji, Hufelandas, 
Beselis, Klaprotas, Humboltas ir Gausas. Salė buvo pilnu- 
tėlė —- nė vienos laisvos vietos: monokliai ir akiniai, labai 
daug uniformų, pamažu judinamų vėduoklių, centrinėje lo- 
žėje — dvi sustingusios figūros: sosto įpėdinio ir jo žmonos. 
Gausas sėdėjo pirmoje eilėje. 

— Ak, kur ten, - šnibždėjo jam į ausį gerai nusiteikęs Da- 
geras, - truks dar metų metus, kol išeis gera nuotrauka. Su 
apšvietimu kada nors susitvarkysiu, bet nei aš, nei mano 
kompanionas neturime supratimo, kaip fiksuoti sidabro 
jodidą. 

Gausas pridėjo prie lūpų pirštą, Dageras gūžtelėjo pečiais 
ir nutilo. 

— Kas nukreipia žvilgsnį į naktinį dangų, nelabai įsivaiz- 
duoja, kokie milžiniški atstumai driekiasi tame skliaute. 
Šviesūs Magelano Debesys pietiniame žemės pusrutulyje — 
tai ne amorfinė substancija, ne ūkas ir ne dujos; juos sudaro 
saulės, kurių šviesą tik didžiuliai atstumai optiškai sulieja į 
viena. Paukščių Tako dviejų laipsnių ilgumos ir penkiolikos 
laipsnių platumos ruože, kurią matome teleskopo okuliare, 

yra per penkiasdešimt tūkstančių suskaičiuojamų Žvaigž- 
džių ir apie šimtas tūkstančių kitų, kurių dėl silpnos šviesos 
negalima atskirti. Vadinasi, Paukščių Taką sudaro maždaug 
dvidešimt milijonų saulių, kurias per vieną jų pačių skers- 
menį atitolusį šviesulį akis besuvokia tik kaip blankų mirgė- 
jimą, kaip ūkų dėmę, o šių astronomai priskaičiavo daugiau 
kaip tris tūkstančius. Tad kyla klausimas, kodėl esant to- 
kiai daugybei žvaigždžių visas dangus nėra nuolat apšvies- 
tas, kodėl tenai tiek daug tamsos? Tenka daryti prielaidą 
apie šviesumui priešingą principą, apie tarpinėse erdvėse 
egzistuojantį šviesai kliudantį, šviesą slopinantį eterį. Tuo 
dar kartą būtų įrodyta protinga gamtos sandara, nes stebint 
dangaus kūnų orbitas galiausiai tobulėja žmonių kultūra. 

Humboltas pirmą kartą plačiai atmerkė akis. 

— Vienas iš tų juodame eteryje plaukiojančių kūnų yra 
Žemė: ugnies branduolys, gaubiamas trijų apvalkalų: kie- 
to, skysto ir elastinio, — visi trys teikia prieglobstį gyvybei. 
Net giliuose požemiuose aptikau be šviesos išsiverčiančią 
augmeniją. Ugniniam žemės branduoliui natūralūs ventiliai 
yra vulkanai, o akmeninę plutą savo ruožtu dengia dvi jū- 
ros: viena vandens, kita - oro. Abiejose nuolat teka srovės: 
viena, pavyzdžiui, yra garsioji Golfo srovė, varanti Atlanto 
vandenis pro Nikaragvos ir Jukatano sąsiaurį, paskui Baha- 
mų kanalu į šiaurę Niufaundlendo bankos, o nuo ten į šiau- 
rės rytus Azorų link; galima manyti, kad ji sudaro sąlygas 
palmių augmenijai, skraidančioms žuvims ir net baidarėmis 
plaukiojantiems eskimams, neretai sutinkamiems ties Airijos 
krantais. Aš pats Ramiajame vandenyne atradau ne mažiau 
svarbią srovę, varančią šaltus šiaurės vandenis palei Čilę ir 
Peru į atogrąžas. Kad ir kiek prašiau, - jis šyptelėjo pusiau 
išdidžiai, pusiau droviai, - nepajėgiau jūrininkų perkalbėti, 
kad tos tėkmės nepavadintų Humbolto srove. Panašiai vei- 
kia ir oro vandenyno srovės, kurių srautus palaiko saulės 

šilumos svyravimai, o jų kryptį keičia nuožulnūs didelių 
akmens masyvų šlaitai, todėl augmenijos rūšys pasiskirsto 
ne pagal platumų laipsnius, o pagal izotermines linijas. Šitos 
srovių sistemos sieja žemynus į veiksmingą visumą. 

Humboltas kelias akimirkas nutilo, tarsi būsima mintis jį 
itin jaudintų. 

— Kaip Žemės urvuose, taip ir jūroje, taip ir ore, - visur 
pilna gyvasties. Augalija - tai atvira, tyliai klestinti gyvybės 
rūšis. Augalai neturi vidinės saugos, nieko paslėpta — vis- 
kas juose išoriška. Palikti likimo valiai, niekieno nesaugomi, 
priklausomi nuo Žemės ir jos sąlygų, jie gyveno ir išgyvena. 
O vabzdžiai ir gyvūnai, kaip ir žmonės, yra apsaugoti, turi 
šarvus. Jų pastovi vidinė temperatūra padeda išverti sąlygų 
pokyčius. Žvelgdamas į gyvūną, dar nieko nežinai, o auga- 
las žvilgsniui atveria savo esmę. 

— Dabar jis darosi sentimentalus, - pašnibždėjo Dageras. 

— Taip gyvybė žengia per savo sąrangos didėjančio slė- 
piningumo stadijas, kol padaro tą šuolį, kurį ramiai galima 
pavadinti didžiausiu iš visų — proto žaibo trenksmu. Iki tos 
stadijos nėra raidos tiesia linija. Antras pagal dydį žmogaus 
įžeidimas yra vergovė, didžiausias - idėja, kad žmogus at- 
siradęs iš beždžionės. 

- Žmogus ir beždžionė! - Dageras kvatojo. 

Humboltas užvertė galvą tarsi įsiklausydamas į savo pa- 
ties žodžius. 

— Kosmoso pažinimas toli pažengė į priekį. Teleskopais 
žvalgomasi po visatą, žinoma Žemės sandara, jos svoris ir 
orbita, nustatytas šviesos greitis, suprantamos vandenynų 
srovės ir gyvybės sąlygos, netrukus bus įminta ir didžiausia 
mįslė - magnetizmas. Kelio galas jau matyti, pasaulio mata- 
vimas beveik baigtas. Bus suvoktas kosmosas, visi žmonijos 
pradžios sunkumai, tokie kaip baimė, karai ir išnaudojimas, 
nueis į praeitį, prie to turi prisidėti pirmiausia Vokietija ir 

visų labiausiai - šiame susirinkime dalyvaujantys tyrėjai. 
Mokslas priartins gerovės amžių, ir kas gali Žinoti, ar jis vie- 
ną gražią dieną neišspręs ir mirties problemos. 

Kelias akimirkas Humboltas stovėjo nejudėdamas. Tada 
nusilenkė. 

— Kai grįžo į Paryžių, - pusbalsiu tarė Dageras salei plo- 
jant, - baronas nebe toks kaip anksčiau. Jam sunku susi- 
kaupti. Pradeda kartoti tą patį. 

Gausas pasiteiravo, ar tiesa, kad jis parvažiavęs todėl, kad 
pristigo pinigų. 

— Pirmiausia paklusdamas įsakymui, - atsakė Dageras. — 
Karalius nebegalėjo pakęsti, kad jo žymiausias valdinys gy- 
vena užsienyje. Į visus dvaro laiškus Humboltas atsakinėjo 
išsisukinėdamas, bet paskutiniajame buvo duotas toks aiš- 
kus nurodymas, kad nepaklusti būtų reiškę viešą santykių 
nutraukimą. O tam, - Dageras nusišypsojo, - senajam po- 
nui būtų neužtekę lėšų. Seniai lauktas jo kelionės aprašymas 
publiką nuvylė: šimtai puslapių pripildyti matavimų rezul- 
tatų, beveik nieko asmeniška, iš tikrųjų - jokie nuotykiai. Tai 
yra ta tragiška aplinkybė, kuri sumenkins jo šlovę. Garsiu 
keliautoju tampa tik tas, kuris papasakoja įdomių istorijų. 
O šis vargšas Žmogus paprasčiausiai neturi supratimo, kaip 
rašyti knygą! Dabar sėdi Berlyne, stato observatoriją, turi 
tūkstantį projektų ir tiesiog varo iš kantrybės visą miesto 
tarybą. Jaunesnieji mokslininkai iš jo šaiposi. 

— Nežinau, kaip yra Berlyne. - Gausas atsistojo. - Bet Ge- 
tingene nesutikau nė vieno jauno mokslininko, kuris nebūtų 
asilas. 

— Net ir su aukščiausiu kalnu išėjo nei šis, nei tas, - to- 
liau pasakojo Dageras lydėdamas Gausą pro duris. - Netru- 
kus paaiškėjo, kad Himalajuose esama kur kas aukštesnių 
kalnų. Stiprus smūgis nebejaunam ponui. Kelerius metus 
to nenorėjo pripažinti. Be to, niekaip negalėjo susitaikyti su 
mintimi, kad jo ekspedicija į Indiją žlugo. 


194 


Koridoriuje Gausas stumtelėjo vieną moterį, užmynė kaž- 
kokiam vyrui ant kojos ir du kartus taip garsiai nusišnypštė, 
pratęs judėti tokioje žmonių minioje. Norėdamas pagelbėti 
Dageras paėmė jį už parankės, bet Gausas pastatė ragus. 

— To dar betrūko! - Jis šiek tiek pagalvojo, paskui tarė: — 
Druskos tirpalas. 

— Taip, taip, - atsakė užuojautos kupinu balsu Dageras. 

— Nežiūrėk taip kvailai išpūtęs akis. Sidabro jodidą gali- 
ma fiksuoti paprastu druskos tirpalu. 

Dageras sustojo kaip įbestas. Gausas, pamatęs Humboltą 
stovint koridoriaus tarpduryje, spraudėsi per žmones prie jo. 

— Druskos tirpalu? - šūktelėjo Dageras jam įkandin. — 
Kaip tai? 

— Čia nereikia būti chemiku, - visu balsu atsakė jam pro 
petį Gausas, — užtenka tik šiek tiek nusimanyti. 

Neskubėdamas jis įžengė į vestibiulį ir, jei Humboltas ne- 
būtų jo tuojau sugriebęs už alkūnės ir stūmęs į priekį, būtų 
iš čia pasprukęs. Trys šimtai žmonių laukė jo. 

Kitas pusvalandis buvo tikra kankynė. Pro jį judėjo viena 
galva po kitos, viena ranka po kitos stengėsi paimti jo ran- 
ką, perduoti kitai rankai, o Humboltas patyliukais kuždėjo į 
ausį beprasmes pavardžių virtines. Gausas mintyse sumetė, 
kad namie sutikti tiek daug Žmonių jam būtų reikėję, gana 
tiksliai skaičiuojant, metų ir septynių mėnesių. Pusė vyrų 
nešiojo uniformą, trečdalis buvo su ūsais. Tik septintada- 
lis iš visų buvo moterys, tik ketvirtadalis iš jų - jaunesnės 
nei trisdešimties, tik dvi - nebaisios, ir tik vieną būtų mielai 
palytėjęs, bet toji, vos padariusi kniksą, už kelių akimirkų 
pasišalino. Vienas vyriškis su trisdešimt dviem ordinų juos- 
telėmis laikė Gauso ranką aplaidžiai trimis pirštais; Gausas 
mechaniškai nusilenkė, o sosto įpėdinis, linktelėjęs galva, 
nuėjo toliau. 

— Man bloga, - tarė Gausas, - noriu į lovą. 

Jis pastebėjo, kad nebeturi aksominės kepurės; kažkas ją 
nuėmė, tad nežinojo, ar taip pridera, ar kas nors nugvelbė. 
Vienas vyras tapšnojo jam per petį, lyg juodu būtų metų 
metais pažįstami, ir, galimas daiktas, taip galėjo būti. Kol 
vienas uniformuotas vyriškis stuktelėjo kulnais, o kitas sur- 
dutu vilkintis akiniuotis įtikinėjo, kad tai esanti didžiausia 
jo gyvenimo akimirka, Humboltas pajuto akyse ašaras. Jis 
prisiminė motiną. 

Staiga stojo tyla. Įėjo senas ponas vaško spalvos veidu ir 
nenatūraliai tiesia laikysena. Mažais žingsniukais, lyg neju- 
dindamas kojų, jis plaukė Humbolto link. Abu išskėtė ran- 
kas, apsikabino per pečius, vos pastebimai linktelėjo galvo- 
mis ir atsitraukė per žingsnį atgal. 

— Koks džiaugsmas, - tarė Humboltas. 

- Iš tikrųjų, - atsakė antrasis. 

Aplinkui stovintieji plojo. Abu palaukė, ko! plojimai nu- 
ščiuvo, ir atsigręžė į Gausą. 

— Tai, - tarė Humboltas, - yra mano mielas brolis, mi- 
nistras. 

— Žinau, - atsakė Gausas, — prieš keletą metų susipažino- 
me Veimare. 

— Prūsijos auklėtojas, - pridūrė Humboltas, - padovano- 
jęs Vokietijai savo universitetą, o pasauliui - įžvalgią kalbos 
teoriją. 

— Pasauliui, - papildė ministras, - kurio sąrangą padėjo 
mums geriau suvokti ne kas kitas kaip mano brolis. 

Humbolto, ministro, ranka atrodė šalta ir negyva, žvilgs- 
nis - sustingęs kaip lėlės. 

— Seniai nebesu joks auklėtojas. Tik privatus asmuo ir 
poetas. 

— Poetas? - Gausas apsidžiaugė galėdamas paleisti jo ranką. 

— Kiekvieną dieną tarp septynių ir pusės aštuonių vaka- 
ro savo sekretoriui diktuoju sonetą. Taip darau jau dvylika 
metų ir tęsiu, kol užmerksiu akis. 

Gausas pasidomėjo, ar sonetai išeina geri. 

— Tikiuosi, - atsakė ministras. - Bet dabar jau metas atsi- 
sveikinti. 

— Labai gaila, - tarė Humboltas. 

— Man irgi, - kalbėjo ministras, - nuostabus vakaras, di- 
delis malonumas. 

Abu išskėtė rankas ir pakartojo aną ritualą. Ministras pa- 
suko durų link ir taisyklingais mažais Žingsniukais ištrep- 
sėjo pro jas. 

— Netikėtas džiaugsmas, - pakartojo Humboltas. Staiga 
atrodė prislėgtas. 

- Juk jis norėjo namo, - guodė Gausas. 

- Atsiprašau dar truputį, - tarė Humboltas. - Štai čia žan- 
darmerijos komendantas Fogtas, kuriam mokslas labai dė- 
kingas. Jis ketina visiems Berlyno žandarams įtaisyti kom- 
pasus: taip bus galima gauti naujų duomenų apie magneti- 
nio lauko fliuktuacijas sostinėje. 

Ūgio žandarmerijos komendantas buvo dviejų metrų, 
ūsai - kaip ruonio, rankos spūstelėjimas - siaubingas. 

— O štai čia, - tęsė Humboltas supažindinimą, - yra zo- 
ologas Malcacheris, čia - chemikas Roteris, o čia - fizikas 
Vėberis iš Halės su žmona. 

— Džiaugiuosi, - atsakinėjo Gausas, - džiaugiuosi. 

Nedaug trūko, kad Gausas būtų pravirkęs. Tiek jau to, 
ši jauna moteris buvo mažo taisyklingo veido, tamsių akių, 
vilkėjo suknelę su gilia iškirpte. Jis nukreipė žvilgsnį į ją 
tikėdamasis, kad tai jam praskaidrins nuotaiką. 

— Esu fizikas eksperimentininkas, - tarė Vėberis. - Ti- 
riu elektros jėgas. Jos stengiasi slėptis, bet iš to joms nieko 
neišeis. 

— Taip dariau ir aš, - atsakė Gausas nenuleisdamas akių 
nuo dailiosios moters. - Su skaičiais. Prieš daugel metų. 

— Žinau. Disguisitiones Arithmeticae išstudijavau atidžiau 
už Bibliją. Šią irgi studijavau, bet ne taip atidžiai. 

Moters ploni antakiai buvo labai išgaubti, pečiai - apnuo- 
ginti. Gausas mintyse svarstė, kaip jaustųsi prispaudęs lū- 
pas prie šių pečių. 

— Svajoju apie tai, - girdėjo Gausas toliau kalbant daktarą 
Vėberį iš Halės, - kad toks protas kaip pono profesoriaus, 
vadinasi, ne specialiai matematinis, o universalus, spren- 
džiantis problemas, kur tik jos pasitaiko, kada nors imtųsi 
eksperimentinių pasaulio tyrimų. Turiu begalę klausimų. 
Mano didžiausias noras - išdėstyti juos profesoriui Gausui. 

— Neturiu laiko, - atsakė Gausas. 

— Be jokios abejonės, - nesiginčijo Vėberis, - bet labai ku- 
kliai tariant, tai būtina, juk esu ne bet kas. 

Gausas pirmą kartą pažvelgė į jį. Priešais stovėjo jaunas 
vyras pailgu veidu ir šviesiomis akimis. 

— Tai sakau paties reikalo dėlei, - aiškino šypsodamasis 
Vėberis. - Tyriau elektros laukų bangavimus. Mano raštus 
plačiai skaito. 

Gausas pasidomėjo, kiek jam metų. 

— Dvidešimt ketveri, - Vėberis išraudo. 

— Turite gražią žmoną, - pagyrė Gausas. 

Vėberis padėkojo. Žmona padarė kniksą, bet neatrodė su- 
trikusi. 

— Jos tėvai ja didžiuojasi, ar ne? 

— Tikriausiai, - atsakė Vėberis. 

— Užeik rytoj po pietų, - tarė Gausas. - Duodu valandą, 
O paskui keliauk sau sveikas. 

— Tiek užteks, — sutiko Vėberis. 

Gausas linktelėjo galva ir pasuko prie durų. Humboltas 
šaukė iš paskos, kad pasiliktų, nes laukiama karaliaus, bet 
Gausas daugiau nebeištvėrė, jautėsi visai nusivaręs. Usuota- 
sis žandarmerijos komendantas bandė jam pastoti kelią, kiti 
spraudinėjosi vienas pro kitą: į dešinę, į kairę, vėl į dešinę, 
ir prireikė nemažai vargo, kol išsiskirstė. Prie drabužinės, 

apsuptas studentų, stovėjo kažkoks Žmogus karpuotu veidu 
ir keikėsi sodria švabų tarme: 

— Gamtotyrininkas, gudruolis atsirado, nebežino, ką šne- 
ka, nei į tvorą, nei į mietą, nesąmonės, žvaigždės mat irgi tik 
materija! 

Gausui raižė vidurius. Ar tiesa, kad didmiestyje būna 
vežimų, kuriuos galima paprasčiausiai sustabdyti, ir tave 
parveža namo? Tačiau čia nebuvo nė vieno. Sklido tvaikas. 
Namie jau seniai gulėtų lovoje, ir nors Minos nelabai norėjo 
matyti, nepakentė jos balso ir niekas taip neerzino, kaip jos 
buvimas, pasigedo jos vien dėl įpročio. Jis pasitrynė akis. 
Kaip taip paseno? Eisena nebe ta, matymas nebe tas, svar- 
biausia - mąstymas toks lėtas. Senėjimas, nieko čia tragiška. 
Stačiai juokinga. 

Jis susikaupė ir prisiminė visas pakeliui pastebėtas smul- 
kmenas, kai Humbolto vežimas juos vežė nuo Pakhofo nu- 
meris keturi iki dainininkų draugijos namų. Nebeįstengė 
teisingai sudėlioti visų posūkių, bet kryptis nekėlė abejonių: 
skersai į kairę, taigi į šiaurės rytus. Namie viską būtų išsi- 
aiškinęs vos pakėlęs akis į dangaus skliautą, o toje kloakoje 
žvaigždės nepamatysi. Šviesą gesinantis eteris. Tik čia gy- 
venančiam galėjo ateiti į galvą tokia nesąmonė! 

Kas keli žingsniai vis dairėsi aplinkui. Bijojo plėšikų, šunų 
ir purvinų balų. Darėsi nejauku, kad tokiame dideliame 
mieste niekada nebesusigaudys, jog įstrigs jo labirinte, kuris 
nebepaleis namo. Bet ne, nereikia nukabinti nosies! Miestas, 
kas jis — tik namai. Po šimto metų patys mažiausi bus kur 
kas didesni už šiuos, o po trijų šimtų, — jis suraukė kaktą, 
nes nebuvo lengva mintyse nubrėžti eksponentinę augimo 
kreivę, kai esi susinervinęs ir tau skauda pilvą, - taigi po 
trijų šimtų metų daugelyje miestų gyvens daugiau žmonių 
nei dabar visose vokiečių kunigaikštijose kartu. Žmonių bus 
kaip vabzdžių, tūnančių koriuose, dirbančių paprasčiausius 

darbus, gimdančių vaikus ir mirštančių. Aiškus daiktas, 
lavonus reikės deginti, netilps į jokias kapines. O visos tos 
išmatos? Jis nusičiaudėjo: ar tik kartais neserga? 

Po poros valandų parsiradęs šeimininkas Gausą rado sė- 
dintį didžiajame fotelyje, rūkantį pypkę, kojas susikėlusį ant 
iš Meksikos atsivežto akmens staliuko. 

— Kur taip staiga dingai? - sušuko Humboltas. - Visur ta- 
vęs ieškojo, kilo labai negerų įtarimų, puikiai pasivaišinome! 
Karalius buvo nusivylęs. 

— Dėl vaišių gaila, - atsakė Gausas. 

— Tai nemandagu. Daug Žmonių specialiai atvyko. Taip 
elgtis nedera! 

— Tas Vėberis man patinka, - į priekaištus atsakė Gau- 
sas. - Bet šviesą ryjantis eteris. Kokia nesąmonė! 

Humboltas sunėrė ant krūtinės rankas. 

— Occam 's razor*, - tęsė savo mintį Gausas. - Paaiškinimui 
reikalingų prielaidų skaičius turi būti kuo mažesnis. Beje, 
nors erdvė ir tuščia, bet ji kreiva. Žvaigždės keliauja itin ne- 
paprastu skliautu. 

— Jau vėl, - susierzino Humboltas, - astralinė geometrija. 
Stebiuosi, kad toks žmogus kaip Gausas laikosi tokios keis- 
tos pažiūros. 

— Tai joks laikymasis, - atsakė Gausas. - Jau iš pat pradžių 
buvau nusprendęs apie tai nieko neskelbti. Pernelyg daug 
žmonių įsitikinę, kad jų įpročiai sudaro pagrindines pasau- 
lio taisykles. 

Jis paleido du dūmų debesėlius, kurie pamažu kilo 
į palubę. 

— Koks vakaras! Nedaug tetrūko, kad būčiau neradęs ke- 
lio atgal, o kol tingus personalas atidarė duris, turėjau tiek 


* Pažodžiui: „Okamo skustuvas“, lotyniškai lex parsimoniae - taupumo 
(ekonomijos) principas: medievistikoje paplitusi mokslinių teorijų vertini- 
mo koncepcija. Jos esmę nusako pats Gausas kitame sakinyje. 

skambinti, kad visi namai sukilo ant kojų. Tokių purvinų 
gatvių niekur kitur nerasi. 

— Tikriausiai nusukai šiek tiek į šalį, - net nemėgino teisintis 
Humboltas. - Garantuoju, yra purvinesnių. Ir didžiulė klaida 
yra taip be niekur nieko pasišalinti, kai susirenka tiek daug 
žmonių, su kuriais galima įgyvendinti svarbių projektų. 

— Projektų, - nepasidavė Gausas. - Kalbos, planai, intri- 
gos. Tušti plepalai su dešimčia kunigaikščių ir šimtu aka- 
demijų, kol gausi leidimą kur nors pastatyti barometrą. Tai 
nėra mokslas. 

— Ak, - sušuko Humboltas, - kas tada yra mokslas? 

Gausas traukė savo pypkę. 

— Žmogus vienas prie rašomojo stalo. Popieriaus lapas 
po nosimi, dėl viso pikto - teleskopas, o už lango - giedras 
dangus. Jei tas žmogus nepasiduoda tol, kol supranta. Tai 
galbūt yra mokslas. 

- Jei tas Žmogus išsirengia į keliones? 

Gausas gūžtelėjo pečiais. 

— Tai, kas tolumoje slypi —- urvuose, vulkanuose, kalnaka- 
sybos įmonėse - yra atsitiktinumai ir neturi reikšmės. Dėl to 
pasaulis netampa aiškesnis. 

— Tam Žmogui prie rašomojo stalo, - toliau dėstė Hum- 
boltas, - reikia, žinoma, rūpestingos Žmonos, kuri jam su- 
šildytų kojas ir virtų valgį, taip pat paklusnių vaikų, kurie 
valytų jo instrumentus, ir tėvų, kurie rūpintųsi juo kaip 
mažu vaiku. Ir saugaus namo su geru stogu nuo lietaus. Ir 
kepurės, kad niekada neskaudėtų ausų. 

Gausas paklausė Humboltą, ką jis turi galvoje. 

— Nieko, kalbu apskritai. 

— Tokiu atveju: taip, viso to jam reikia. Kaip vyras tada 
išvis galėtų išverti? 

Įėjo tarnas, jau su chalatu. Humboltas jį iškart užsipuolė: 

— Kas per manieros? Ar negali pasibelsti? 

Tarnas padavė jam popieriaus lapą. Ką tik atnešęs gatvės 
berniukas. Atrodo, svarbu. 

— Neįdomu, - atsakė Humboltas. - Aš nepriimu naktinių 
laiškų iš bet ko. Lyg kokioje Kocebu pjesėje! 

Nepatenkintas Humboltas išlankstė lapą ir ėmė skaityti. 

— Keista, - nusistebėjo jis. - Eilėraštis. Rimas klaikus. 
Kažkas apie medžius, vėją ir jūrą. Minimas ir paukštis plėš- 
rūnas, ir viduramžių karalius. Čia eilės nutrūksta. Matyt, 
nerado rimo žodžiui sidabras. 

Tarnas paprašė apversti kitą lapo pusę. Humboltas ap- 
vertė. 

— O, Dievuliau, - tarė jis patyliukais. 

Gausas atsisėdo tiesiai. 

— Akivaizdu, jaunasis ponas Eugenas pakliuvo į bėdą. Šį 
raštelį jis slapta perdavė iš policijos areštinės. 

Gausas nejudėdamas žvelgė į lubas. 

— Tai iš tikrųjų nemalonu, - kalbėjo Humboltas. — Šiaip ar 
taip, esu valdininkas. 

Gausas linktelėjo galva. 

— Padėti irgi negaliu. Reikalai susitvarkys patys. Beje, prū- 
sų teisėtvarka galima pasitikėti, ji nieko nenuskriaus. Kas 
nekaltas, gali nesijaudinti. 

Gausas apžiūrinėjo savo pypkę. 

— Tiesiog gėda, - ėmė piktintis Humboltas, - labai nema- 
lonu. Vis dėlto tai mano svečias. 

— Su tuo bernioku amžinai: jei ne tas, tai tas, - tarė Gausas 
įsikąsdamas pypkę. 

Stojo tyla. Humboltas priėjo prie lango ir žvelgė į tamsų 
kiemą. 

— Ką čia Žmogus padarysi? 

— Taigi, - pritarė Gausas. 

— Būta ilgos dienos. Abu nusivarėme nuo kojų, - baigė 
kalbą Humboltas. 

— Ir nebesame jaunikliai, - dar kartą pritarė Gausas. 

Humboltas nuėjo prie durų ir palinkėjo geros nakties. 

— Aš dar baigsiu rūkyti pypkę, - atsakė Gausas. 

Humboltas pasiėmė žvakidę ir išėjo pro duris. Gausas 
susidėjo rankas už galvos. Vienintelė šviesa dabar buvo 
smilkstanti pypkė. Gatve pravažiavo skardomis barškėda- 
mas vežimas. Gausas išsiėmė iš burnos pypkę ir ėmė ją su- 
kinėti tarp pirštų. Suspaudęs lūpas įsiklausė į tylą. Išgirdo 
artėjant žingsnius, staiga atsidarė durys. 

— Taip nieko nebus! - sušuko Humboltas. - Negaliu pa- 
likti nieko nedaręs! 

— Taigi, - pritarė Gausas. 

- Bet laiko labai maža. Šią naktį Eugenas dar praleis žan- 
darmerijos daboklėje. Rytoj iš ryto jį ims tardyti saugumo 
policija, o tada nebesustabdysi. Jei norime jį ištraukti, reikia 
veikti tučtuojau. 

— O ar žinote, kiek dabar valandų? - paklausė Gausas. 

Humboltas spoksojo į jį netardamas nė žodžio. 

— Neatsimenu metų, kad tokiu laiku būčiau kur nors bala- 
dojęsis! Dabar manau - išvis nėra niekad taip buvę. 

Humboltas abejingai pastatė žvakidę. 

— Na, gerai. - Gausas atsidusęs padėjo į šalį pypkę ir atsi- 
stojo. - Tai, be abejonės, dar labiau sugadins sveikatą. 

— Mano poveikis ganėtinai teigiamas, - atsakė Hum- 
boltas. 

— Dabar užteks, - sušuko Gausas. - Iš taip jau viskas ne- 
gerai. Betrūksta, kad dar įsižeisčiau! 


VAIDUOKLIAI 


Žandarmerijos komendanto Fogto nebuvo namie. Jo žmona, 
įsisupusi į vilnonį chalatą, prikelta iš miego, padrikais plau- 
kais ir kiek sutrikusi aiškino, kad jis po priėmimo dainavimo 
akademijoje buvo trumpam parvykęs ir paskui iškviestas, 
tikriausiai yra areštuotų. Prieš vidurnaktį grįžo dar kartą, 
persirengė civiliais drabužiais ir vėl išvažiavo. Taip daro 
vieną kartą per savaitę. Ne, kur nežinanti. 

— Matyt, čia nieko nepadarysi, - tarė Humboltas, nusilen- 
kė ir jau norėjo eiti. 

— O aš manau, kad padarysi, - nesutiko Gausas. 

— Aš manau, kad šį bei tą galima padaryti. Pone Humbol- 
tai, niekada nebuvote vedęs, todėl nežinote, kaip būna. Mo- 
teris, kurios vyras vieną kartą per savaitę naktį išeina, kuo 
puikiausiai žino, kur jis yra; nors ir nepasakytų, ji vis tiek 
neliks neišsiaiškinusi. Dviem seniems ponams galėtumėte 
padaryti didžiulį malonumą. 

— Tikrai negaliu nieko pasakyti, - murmėjo ponia Fogt. 

Gausas žengė žingsnį prie jos, padėjo savo ranką ant jo- 
sios ir tarė: 

— Kodėl taip apsunkinate mums gyvenimą? Ar aš ir mano 
bičiulis esame panašūs į išdavikus, kurie negalėtų išlaikyti 
paslapties? 

Gausas nusilenkė ir nusišypsojo. 

— Tikrai svarbu. 

— Bet niekas neturi Žinoti, kad aš sakiau. 

— Savaime suprantama, - pritarė Gausas. 

- Čia nėra nieko draudžiama. Ir tai vyksta nuo to laiko, 
kai mirė senelė. Esama įtarimų, kad liko jos paslėptų pinigų, 
bet niekas nežino kur. Darome viską, kas įmanoma. 

Kai juodu lipo laiptais žemyn, Gausas kalbėjo: 

— Dar vienas įrodymas, kad moterys neįstengia laikyti 
liežuvio už dantų. Jei žmona ką nors žino, sužinos visi. Gal 
galime trumpai stabtelėti prie policijos areštinės? Noriu pa- 
matyti, kaip ten tas nenaudėlis. 

— Neįmanomas daiktas, - atsakė Humboltas. - Ten nega- 
liu rodytis. 

— Ar Europos respublikonų lyderiui draudžiama užeiti į 
policijos areštinę? 

— Kaip tik to nevalia respublikonų lyderiui, - atsakė Hum- 
boltas. - Mano padėtis keblesnė, nei iš pirmo žvilgsnio gali 
atrodyti. Ir šlovė ne visada padeda. Susivokti Orinoke buvo 
kur kas lengviau negu šitame mieste. 

Jis prislopino balsą: 

— Policijos areštinėje suimtuosius iš pradžių suskirsto pa- 
gal luomą, o slaptoji policija ima tardyti tik kitą dieną. Jei 
Fogtas sutiktų jaunuolį paleisti tuojau pat, nė šuo nesulotų. 

— Tas jaunuolis visai beviltiškas, - atsakė Gausas, - Vėbe- 
ris man labiau patinka. 

— Juk nepasirinksi, - guodė Humboltas. 

— Tikriausiai ne, - pritarė Gausas ir nieko nebesakė, kol 
vežimas sustojo. 

Perėję purviną kiemą, lipo laiptais aukštyn. Du kartus teko 
sustoti, - kad Gausas atsikvėptų. Humboltas pabeldė į buto 
duris. Jas atidarė blyškaus veido vyras su smaila barzdele ir 
paraitytais ūsais. Vilkėjo jis auksu siuvinėtais marškiniais, 
aksominėmis kelnėmis, avėjo nudėvėtomis šlepetėmis. 

— Lorencis, - tarė jis. 

Svečiai ne iš karto suprato, kad jis prisistatė. Humboltas 
pasiteiravo, ar yra žandarmerijos komendantas. 

- Jis čia yra, - atsakė Lorencis kapota vokiečių kalba. - Yra 
dar ir kitų. Kas nori įeiti, turi sėsti prie kitų į ratą. 

— Na, gerai, - tarė Gausas. 

— Rato negalima pertraukti, - paaiškino Lorencis, - kad 
šis pasaulis nesusijauktų su mirusiųjų karalyste. Kitaip sa- 
kant, reikia pinigų. 

Gausas purtė galvą, bet Humboltas įspraudė Lorenciui 
į delną porą auksinių monetų, ir tas žemai nusilenkdamas 
pasitraukė į šalį. 

Prieškambaris buvo išklotas nutryptais kilimais. Pro pu- 
siau praviras duris girdėjosi aimanuojantis moters balsas. 
Abu įėjo vidų. 

Kambaryje spingsėjo viena vienintelė žvakė. Aplink ap- 
valų stalą sėdėjo žmonės. Aimanavo maždaug septynioli- 
kos metų mergaitė. Ji buvo baltais naktiniais marškiniais, 
veidas prakaituotas, plaukai sukibę ant kaktos. Jai iš kairės 
užsimerkęs sėdėjo žandarmerijos komendantas Fogtas, ša- 
lia jo - nuplikęs vyras, dar trys senesnės damos, moteris juo- 
dais drabužiais, keletas ponų tamsiais kostiumais. Mergaitė 
suko galvą ratais ir aimanavo. Humboltas norėjo apsigręžti 
ir nešdintis lauk. Gausas jį sulaikė, o Lorencis pristūmė dvi 
kėdes. Neskubėdami juodu atsisėdo prie stalo. 

— O dabar, - paliepė Lorencis, - turite visi susikibti už 
rankų! 

— Niekados gyvenime, - stojo piestu Humboltas. 

— Čia nieko baisaus, - ramino Gausas stverdamas Lorencį 
už rankos. - Jei mus išmes, tikrai nebus geriau. 

— Nebus, - pritarė Humboltas. 

— Kitos išeities nėra, - patvirtino Lorencis. 

Gausas atsiduso ir čiupo Humbolto kairę ranką, nieko ne- 
laukdamas sugriebė artimiausios moters dešinę; tai damai 

galėjo būti apie šešiasdešimt, o atrodė ji kaip statula. Hum- 
boltas nustėro. 

Mergaitė garsiai šaukdama atmetė galvą. Dėl rangymosi 
Jos kūnas kilo aukštyn, tarsi norėtų atsistoti, bet du vyrai 
tvirtai laikė ją suėmę iš abiejų pusių; ji išsišiepė, vartė akis, 
mėtėsi į šonus. 

— Mačiau karalių Saliamoną, - stenėjo ji, - bet tas nenorėjo 
ateiti. Dabar siunčia ženklus kitas. 

— Nebegaliu, - tarė Humboltas. 

— Bet juk čia gan linksma, - nesutiko Gausas. - Ir toji ma- 
žylė visai nieko. 

Ji staiga konvulsingai vėl atmetė galvą; jeigu aniedu vyrai 
nebūtų jos laikę, būtų aukštielninka apvirtusi su visa kėde. 
Paskui nurimo, pakreipė galvą į šoną ir įsmeigė akis į stalo 
plokštumą. 

— Vienas yra tarp mūsų, - ėmė ji kalbėti. - Jam dėdė per- 
duoda, kad už viską atleidžia. Vienas sūnus laukia motinos. 
Dar matau Bonapartą, velnią Žmogaus pavidalu, matau, 
kaip jis dega pragare. Baisiai keikiasi ir nenori atgailauti. 

Ji pasuko galvą įsiklausydama. Marškiniai buvo prasi- 
skleidę iki krūtų apačios. Išprakaitavęs kūnas blizgėjo. 

— Dabar matau kito brolį, - kalbėjo ji toliau, - jo mirtis 
buvusi natūrali ir tvarkinga, nebereikią daugiau aiškintis. 
Dar matau kito motiną. Ji esanti labai nusivylusi. Sūnaus 
darbai neturėsią reikšmės, dabar ji žinanti, kad jis laukęs jos 
mirties norėdamas ištrūkti iš namų kaip bastūnas, ir oloje 
jis tada vaizdavęs, kad jos nemato. O štai vaikas, kuris prašo 
pasakyti tėvams, kad šiaip jau niekuo nesiskundžia, patalpa 
didelė, neretai skraidąs, jei saugojasi, neužsigaunąs. Ir viena 
sena moteris liepia pasakyti, kad jokių pinigų nepaslėpusi ir 
niekuo negalinti padėti. 

Mergaitė sudejavo, visi pasilenkė į priekį, bet ji daugiau 
nebekalbėjo. Dar išleido kažkokį gerklinį garsą, pakėlė gal- 
vą, lengvu judesiu išsivadavo iš ją laikiusių vyrų parankės, 
susitvarkė naktinius ir kaip niekur nieko nusišypsojo. 

— Na, gerai, - tarė Gausas. 

Fogtas iš anapus stalo pažvelgė į jį išgąstingu žvilgsniu. 
Tik dabar jis juodu pamatė. 

— Noriu sušnekti žodį, - kreipėsi Humboltas, visas išbalęs 
ir sustingusiu lyg kaukė veidu. 

- Žavu, - tarė moteris juodais drabužiais. 

— Nepakartojama bendravimo su pasauliais akimirka, — 
išreiškė savo nuomonę Lorencis. 

Visi priekaištingai sužiuro į jį, nes tą sakinį ištarė be ita- 
liško akcento; tas tuojau pakartojo jį kaip pridera. Mergaitė 
droviai dairėsi aplinkui. Gausas atidžiai ją stebėjo. 

Fogtas paklausė, ar juodu jam iš paskos ėję. 

— Tam tikra prasme, - atsakė Humboltas. - Dėl vieno pra- 
šymėlio. Bet tai jau pokalbis prie keturių akių. 

Jis davė Gausui ženklą, kad pasiliktų, o pats su Fogtu iš- 
ėjo į koridorių. 

— Esu čia dėl senelės, - pašnibždomis aiškino Fogtas. - 
Niekas nežino, kur jos pinigai. Mano padėtis kebli. Džen- 
telmenas juk turi sumokėti skolas, trūks plyš. Darau, ką iš- 
manau. 

Humboltas atsikrenkštė, kelias sekundes pastovėjo užsi- 
merkęs tarsi norėdamas susikaupti. 

— Jaunas vyrukas, - prabilo jis, - tenai esančio astronomo 
sūnus, buvo suimtas kažkokiame kvailame susirinkime. Dar 
nevėlu jį iš ten paleisti namo. 

Fogtas perbraukė pirštais per savo ūsus. 

— Kraštui bus padaryta paslauga. Prūsijai labai svarbu su 
tuo žmogumi bendradarbiauti. Didžiausias interesas yra jo 
neatbaidyti. 

— Didžiausias interesas, —- pakartojo Fogtas. 

— Kur nors kitur, - tęsė Humboltas, - už tokį poelgį būtų 
apdovanojama ordinu. 

Fogtas atsirėmė į sieną. 

— Tai, kuo tie žmonės kaltinami, ne juokai. Be galo abejo- 
tinas slaptas susirinkimas. Iš pradžių net manyta, kad su- 
sirinkime kalbėjo pats knygos Deutsche Turnkunst autorius, 
niekingiausia asmenybė. Ačiū Dievui, atrodo, kad kalbėto- 
jas buvo tik vienas iš daugelio jo mėgdžiotojų, kurie jo vardu 
bastosi po šalį. Dėl viso pikto į Freiburgą šiuo metu skuba 
pasiuntinys, turintis praskaidrinti situaciją. 

— Tikra imituojamų tapatybių epidemija, - piktinosi ir 
Humboltas. - Du mano bendradarbiai, Dageras ir Nypsė, 
tobulina išradimą, kuris tokiems dalykams tvarkyti bus ne- 
paprastai naudingas. Viršininkai tada turės oficialias nuo- 
traukas, ir niekas nebegalės apsimetinėti įžymybėmis. Tą 
problemą puikiausiai Žinau: neseniai Tirolyje vienas vyras 
keletą mėnesių gyveno bendruomenės lėšomis, pasiskelbęs 
esąs Humboltas ir žinąs, kaip rasti aukso. 

- Šiaip ar taip, - tarė Fogtas, - padėtis rimta. Nesakau, 
kad nieko negalima padaryti. 

— Tačiau dalykas nelengvas. 

— Juk užtenka jums nueiti į policijos areštinę ir jaunuolį 
pasiųsti namo, - patarė Humboltas. - Pavardė dar neužre- 
gistruota. Nė vėjas nepūs. 

— Esama rizikos, - išsisukinėjo Fogtas. 

— Bet nedidelės. 

— Didelės ar nedidelės, civilizuoti žmonės tokiais atvejais 
kalba apie kompensaciją. 

Humboltas žadėjo būti dėkingas. 

— Dėkingumas gali įvairiai pasireikšti. 

Humboltas garantavo, kad visada liks draugas. Taip pat 
bus pasirengęs bet kokiai paslaugai. 

— Paslaugai. 

Fogtas atsikvėpė. 

— Jų būna vienokių ir kitokių. 

Humboltas norėjo sužinoti, ką jis turi galvoje. Fogtas su- 
dejavo. Beviltiškai žvelgė abudu vienas į kitą. 

— Viešpatie, - prašneko čia pat Gauso balsas. - Ar tikrai 
nieko nesuprantate? Tas tipas nori kyšio. 

Fogtas išbalo kaip drobė. 

— Jis nori būti papirktas, - ramiai dėstė Gausas. - Pasigai- 
lėjimo vertas pienburnis. Mėšlius. 

— Draudžiu su manimi taip kalbėti! - spiegiančiu balsu 
suriko Fogtas. —- Aš neprivalau to klausytis! 

Humboltas visaip rodė Gausui nutilti. Iš salono susido- 
mėję pradėjo eiti žmonės. Plikagalvis vyras ir ponia juodais 
drabužiais kuždėjosi tarp savęs, o mergaitė naktiniais marš- 
kiniais žvelgė jiems pro pečius. 

— Privalai, - atkirto Gausas. - Jei esi mėšlo krūva, garbės 
neturintis indų lokys, godus pašlemėkas, privalai iškęsti ir 
į akis sakomą tiesą. 

— Užteks! - rėkė Fogtas. 

— Toli gražu ne, - toliau drožė Gausas. 

— Rytoj ankstų rytą atsiųsiu savo sekundantus! 

— Dėl Dievo meilės! - sušuko Humboltas, - visa tai tėra 
nesusipratimas. 

- Išgrūsiu juos pro duris, - nenusileido Gausas. - Pui- 
kūs tai turėtų būti nenaudėliai, jei leidžiasi tokio šūdva- 
balio siuntinėjami. Išspardysiu jiems subines ir dar kitas 
kūno vietas! 

— Ar tai reiškia, - klausė Fogtas vos tramdydamas iš pyk- 
čio balsą, - kad tas ponas atsisako satisfakcijos? 

— Na, žinoma. To dar betrūko, kad leisčiausi nušaunamas 
kažkokio susmirdusio varliagyvio! 

Fogtas tai Žiojosi, tai čiaupėsi, gniaužė kumščius, stebei- 
lijo į lubas. Pasmakrys virpėjo. 

— Jei teisingai supratau, pono profesoriaus sūnus turi ne- 
malonumų. Ponas profesorius gali nesitikėti greitai pamatyti 
sūnaus. 

Kone klupdamas Fogtas pripuolė prie kampe stovinčios 
drabužių kabyklos, čiupo savo apsiaustą, sugriebė kažkokią 
skrybėlę ir nėrė pro duris. 

— Bet tai mano skrybėlė, - suriko plikagalvis ir pasileido 
jam iš paskos. 

— Juk čia išties nieko nebuvo, - pagaliau nutraukė tylą 
dalyvę, susikišo rankas į kišenes ir išėjo. 

— Siaubingas nesusipratimas, — kalbėjo Humboltas, kai 
pasivijo Gausą laiptinėje. - Juk tas Žmogus jokių pinigų 
neprašė! 

— Cha, - tarstelėjo Gausas. 

— Aukštas Prūsijos valstybės pareigūnas nepaperkamas. 
To niekada nėra buvę. 

— Cha! 

— Galvą guldau! 

Gausas nusijuokė. Išėję į gatvę pamatė, kad vežiko nebėra. 

— Tada teks kulniuoti pėsčiomis, - konstatavo Humbol- 
tas. - Galiausiai čia ir ne taip toli, buvo metas, kai ne tokius 
atstumus sukardavau. 

— Prašyčiau nepradėti vėl iš naujo, - atsiliepė Gausas. — 
Nebegaliu klausytis. 

— Matyt, senatvė, - tarė Humboltas po kurio laiko. - 
Anksčiau galėdavau kiekvieną įtikinti. Įveikdavau kiekvie- 

ną blokadą ir gaudavau pasą, kokį tik panorėdavau. Niekas 
neįstengdavo atsispirti. 

Gausas nieko neatsakė. Tylėdami jie žingsniavo toliau. 

— Gerai, - pagaliau tarė Gausas. - Pripažįstu. Ne itin iš- 
mintingai pasielgiau. Tačiau mane taip įsiutino! 

— Tokiems seansams reikia padaryti galą, - kalbėjo Hum- 
boltas. - Prie mirusiųjų taip nesiartinama. Tai nepadoru, 
drastiška ir vulgaru! Aš išaugau namuose, kur vaidenosi, ir 
žinau, kaip elgtis su dvasiomis. 

- Šitie žibintai, - Gausas nukreipė kalbą, - netrukus bus 
dujiniai, tada naktis turės trauktis. Mudu pasenome antra- 
rūšiais laikais. Kas bus dabar su Eugenu? 

— Pašalinimas iš universiteto. Tikriausiai kalėjimas. Pa- 
lankiai susiklosčius aplinkybėms galima pasiekti, kad būtų 
ištremtas. 

Gausas tylėjo. 

— Kai kada tenka pripažinti, - tęsė Humboltas, - kad 
žmonėms negali padėti. Man prireikė ne vienų metų, kol 
apsipratau su mintimi, kad nieko gero neįstengiu padaryti 
Bonplanui. Juk nesigrauši dėl to kiekvieną dieną. 

— Reikės kaip nors įtikinti Miną. Ji taip beprotiškai prie jo 
prisirišusi. 

— Kas nori kristi, - mėgino apibendrinti Humboltas, — 
tegu krinta. Gražiai tie žodžiai neskamba, bet jie atspindi 
tik šiurkštesnę, tam tikru atžvilgiu brutalesnę sėkmingo gy- 
venimo pusę. 

— Aš savo gyvenimą jau nugyvenau, - samprotavo Gau- 
sas. - Turiu namus, kurie man nieko nereiškia, dukterį, ku- 
rios niekas nenori, sūnų, kuris įklimpo į bėdą. Pastaruosius 
penkiolika metų matavau kalvas. Iš viso negaliu paaiškinti, 
kodėl širdyje taip lengva. 

- Ir aš negaliu, - pritarė Humboltas. - Irgi jaučiuosi pa- 
našiai. 

— Gal dar galima šį tą nuveikti. Magnetizmas. Erdvės ge- 
ometrija. Galva nebe tokia kaip anksčiau, tačiau vis dėlto 
dar ne kopūstas. 

— Niekada nesu buvęs Azijoje, - samprotavo ir Humbol- 
tas. - Taip toliau tęstis negali. Iš karto keliu sau klausimą, ar 
nedarau klaidos atsisakydamas kvietimo į Rusiją. 

— Suprantama, neišsiversiu be naujų bendradarbių. Vienas 
nebegaliu. Vyresnysis sūnus —- kariuomenėje, mažasis - dar 
per jaunas, o Eugenas iškrinta. Bet tas Vilhelmas Vėberis 
man patiko! Turi dar ir gražią žmoną. Getingene atsilaisvi- 
na fizikos profesoriaus vieta. 

— Paprasta nebus, - kalbėjo Humboltas apie savo planus. — 
Vyriausybė norės kontroliuoti kiekvieną mano žingsnį. Bet 
jei kam atrodo, kad esu silpnas ir nuolankus, tas labai klys- 
ta. Kelionę į Indiją man sukliudė. Į Rusiją aš vyksiu. 

— Eksperimentinė fizika, - mąstė Gausas, - tai naujas da- 
lykas. Apie tai turiu pagalvoti. 

— Jei kiek šypsotųsi laimė, - baigė Humboltas, - galėčiau 
nukakti iki Kinijos. 


STEPĖ 


— Kas, mano ponios ir ponai, yra mirtis? Iš tiesų - tai ne gy- 
vybės užgesimas ir perėjimo akimirkos, o ilgas jėgų silpnė- 
jimas, metų metus trunkantis glebimas; tai laikas, kai žmo- 
gus dar yra ir kartu Žmogaus nebėra, metas, kai jo didybė 
seniai praėjusi, o jis dar gali vaizduoti, kad tebeegzistuoja. 
Taip apdairiai, mano ponios ir ponai, gamta yra sutvarkiusi 
mūsų mirtį! 

Nors plojimai dar tęsėsi, bet Humbolto tribūnoje nebebu- 
vo. Prie dainavimo akademijos laukė vežimas, kuris nuga- 
beno jį į mirštančios brolienės namus. Ji skyrėsi su pasauliu 
tyliai ir be skausmų, mieguista, pusiau budėdama; dar kartą 
atmerkė akis, pažvelgė pirma į Humboltą, paskui šiek tiek 
išgąstingai - į savo vyrą, tarsi jai būtų buvę sunku juodu at- 
skirti. Po kelių akimirkų baigė žemės vargus. Broliai sėdėjo 
šalia vienas kito, Humboltas laikė vyresnįjį už rankos, nes 
žinojo, kad to reikalauja situacija; tačiau kurį laiką abu pa- 
miršo sėdėti tiesiai ir kalbėti klasikinius dalykus. 

— Ar dar prisimeni tą vakarą, - galiausiai prabilo vyres- 
nysis, - kai skaitėme istoriją apie Agerą, 0 tu nusprendei ke- 
liauti į Orinoką? Data kitoms kartoms yra paliudyta! 

- Žinoma, prisimenu, - atsakė Humboltas. - Tačiau nebe- 
manau, kad ateities kartas tai domintų, abejoju ir dėl pačios 
kelionės į Amazonę reikšmės. Kanalas neatnešė klestėjimo 
žemynui, kuris tebetūkso apleistas ir pilnas uodų, Bonpla- 
nas buvo teisus. Bent man gyvenimas prabėgo nenuobo- 
džiaujant. 

— Manęs nuobodulys niekada nekankino, - kalbėjo vyres- 
nysis. - Tiktai nenorėdavau būti vienas. 

— O aš visą laiką buvau vienas, - prisipažino Humbol- 
tas, - bet nuobodulio bijau kaip velnias kryžiaus. 

— Nepaprastai sielojausi, - guodėsi vyresnysis, - kad ne- 
tapau kancleriu, sukliudė Hardenbergas, o juk ta vieta buvo 
man skirta! 

— Niekam niekas nėra skirta, - protino Humboltas bro- 
lį. - Žmogus tik nusprendžia ką nors vaidinti, kol galų gale 
pats tuo patiki. Tačiau daug kas sprendimui priešinasi, ten- 
ka save siaubingai prievartauti. 

Vyresnysis atsilošė ir ilgai žiūrėjo į brolį. 

— Mudu vis dar berniukai? 

— Ar nežinojai? 

- Žinojau. 

Ilgai juodu nebetarė nė žodžio. Paskui Humboltas atsisto- 
jo ir kaip visada abu formaliai apsikabino. 

— Ar dar pasimatysime? 

— Tikriausiai. Gyvi arba aname pasaulyje. 

Akademijoje laukė bendrakeleiviai - zoologas Erenbur- 
gas ir mineralogas Rozė. Erenburgas buvo žemo ūgio, sto- 
ras ir su smaila barzdele, Rozė - daugiau nei dviejų metrų 
ilgšis, ir atrodė, kad jo plaukai visada drėgni. Abu nešiojo 
storus akinius. Valdžia juos paskyrė Humbolto asistentais. 
Dabar kartu patikrino instrumentus: cianometrą, teleskopą 
ir Leideno stiklines, likusias sveikas iš kelionės į atogrąžas, 
anglišką laikrodį, kuris ėjo tiksliau už senesnį prancūziškąjį, 
paties Gambėjaus pagamintą inklinatorių ir geležinių dalių 
neturinčią palapinę. Tada Humboltas nuvažiavo į Šarloten- 
burgo rūmus. 

— Sveikinu kelionę į žento karalystę, - tarė karalius Fry- 
drichas Vilhelmas. - Todėl kamerherą Humboltą skiriu ti- 

kruoju slaptuoju patarėju, į kurį nuo šio! turi būti kreipia- 
masi ekscelencija. 

Humboltui teko nusigręžti - taip smarkiai susijaudino. 

— Kas jums, Aleksandrai? 

— Nieko tokio, tai dėl brolienės mirties, - greitai sumetė 
atsakyti Humboltas. 

— Aš pažįstu Rusiją, - kalbėjo karalius, - žinau ir Hum- 
bolto šlovę. Linkiu sėkmingos kelionės! Nėra reikalo dėl kie- 
kvieno nelaimingo valstiečio prapliupti ašaromis. 

— Carui garantavau, - pareiškė Humboltas tokiu tonu, tar- 
si sakytų atmintinai išmoktą tekstą, — kad tirsiu tik laukinę 
gamtą, o žemesniųjų klasių gyventojų santykiais nesidomė- 
siu. Šią mintį jau dusyk raštu pakartojau carui ir trissyk — 
Prūsijos valdininkams. 

Namie laukė du laiškai. Vienas buvo vyresniojo brolio, 
kuris, padėkojęs už aplankymą ir paramą, rašė: „Nesvarbu, 
ar dar pasimatysime, ar ne, bet dabar vėl - kaip iš esmės ir 
visada - esame tik mudu. Nuo mažens mums įkalė į gal- 
vą, kad gyvenimui būtina publika. Abu manėme, kad mūsų 
publika — visas pasaulis. Tačiau pamažu mastai siaurėjo, ir 
turėjome suvokti, kad tikrasis mūsų pastangų tikslas buvo 
ne kosmosas, o mes vienas antram. Dėl Tavęs aš norėjau 
tapti ministru, dėl manęs Tu kopei į aukščiausius kalnus 
ir lindai į urvus, dėl Tavęs išradau geriausią universitetą, 
dėl manęs atradai Pietų Ameriką, ir tiktai bukapročiams, 
nesuprantantiems, ką reiškia gyvenimas dėl vienas kito, gali 
ateiti į galvą Žodis varžytuvės: kadangi buvai Tu, aš turė- 
jau tapti valstybės mokytoju, o kadangi aš egzistavau, Tau 
reikėjo tapti vieno žemyno tyrėju, visoks kitoks aiškinimas 
būtų netinkamas. O tam, kas tinkama, mes visada turėjome 
geriausią nuovoką. Prašau šį laišką ateičiai išsaugoti atski- 
rai nuo kitos mūsų korespondencijos, nors, kaip man sakei, 
ateities nebevertini.“ 

Kitą laišką atsiuntė Gausas. Jis irgi perdavė geriausius 
linkėjimus ir dar pridėjo kelias magnetizmo matavimams 
skirtas formules; Humboltas jose ničnieko nesusigaudė. Dar 
siūlė kelionės metu mokytis rusų kalbos. Jis pats ne vien 
dėl seniai duoto pažado taip pat pradėjęs. Jei Humboltui 
pasitaikytų sutikti tokį Puškiną, prašąs nepamiršti perduoti 
jo pagarbą. 

Įėjęs tarnas pranešė, kad viskas parengta, arkliai pašerti, 
instrumentai sukrauti, auštant galima judėti. 

Iš tikrųjų mokydamasis rusiškai, Gausas lengviau įvei- 
kė pykčius namie, iškentė amžinus Minos verkšlenimus ir 
priekaištus, ne taip erzino niūrus dukters veidas ir visi tie 
klausinėjimai apie Eugeną. Nina atsisveikindama buvo jam 
padovanojusi rusų kalbos žodyną: mat persikėlė gyventi pas 
seserį į Rytų Prūsiją, taigi iš Getingeno išsikraustė visam lai- 
kui. Staiga jam net kilo klausimas, gal ji, o ne Johana, buvo 
jo gyvenimo moteris. 

Gausas kiek sušvelnėjo. Pastaruoju metu net pavykdavo 
žvelgti į Miną be antipatijos. Jei vieną gražią dieną jos nelik- 
tų, imtų ilgėtis to kažko, kas slypėjo jos pailgame, senstelė- 
jusiame, nuolat kaltinančiame veide. 

Dabar dažnai rašė Vėberis. Buvo panašu, kad netrukus jis 
gali atvykti į Getingeną. Profesoriaus vieta jau buvo laisva, 
o Gauso žodis čia šį tą reiškė. 

— Tikra bėda, - drožė jis dukteriai be užuolankų, - kad esi 
panaši į baidyklę, o jis turi žmoną! 

Grįžtant iš Berlyno, kai supanti karieta jam pykdė širdį 
kaip niekada gyvenime, mėgino gelbėtis iki smulkmenų 
pergalvodamas virpėjimo, supimo ir svyravimo santykius. 
Pamažu pavyko įsivaizduoti visų dėmenų sąveiką. Ne ką tai 
tepadėjo, užtat paaiškėjo mažiausio suvaržymo principas: 
kiekvienas judėjimas tol dera su visos sistemos judėjimu, 
kol įstengia. Vos atvykęs ankstų rytą į Getingeną, viską iš- 

dėstė raštu ir pasiuntė Vėberiui, o tas šiuos samprotavimus 
grąžino su išmintingomis pastabomis. Po kelių mėnesių pa- 
sirodė straipsnis. Taip Gausas tapo fiziku. 

Popiečiais eidavo ilgai pasivaikščioti į miškus. Netrukus 
ėmė nebepasiklysti: šias apylinkes dabar pažinojo geriau už 
bet ką, galiausiai viską sužymėjo žemėlapyje. Kai kada jam 
atrodydavo, kad šį ruožą ne tik išmatavo, bet ir išrado, tarsi 
tik per jį tas žemės plotas tapo tikrove. Ten, kur augo vien 
medžiai, samanos, tūnojo akmenys, kyšojo žolės kupstai, 
dabar driekėsi tiesių, kampų ir skaičių tinklas. Visa, ką kas 
nors kada nors išmatavo, nebebuvo ir nebegalėjo būti kaip 
anksčiau. Gausas abejojo, ar Humboltas tai supras. Užėjo 
lietus, jis atsistojo po medžiu. Žolė virpėjo, pakvipo šviežia 
žeme, ir niekur nenorėjo būti kitur — tiktai čia. 

Humbolto gurguolė sunkiai slinko į priekį. Išvykimo lai- 
kas sutapo su pavasario polydžiu - planavimo klaida, kokios 
anksčiau nebūtų padaręs. Vežimai klimpo molyje ir vis nu- 
slysdavo nuo permirkusių vieškelių, dažnai tekdavo sustoti 
ir laukti. Vilkstinė buvo per ilga, žmonių - per daug. Jau 
ir Karaliaučių pasiekė vėliau nei apskaičiuota. Profesorius 
Beselis sutiko nenutrūkstamomis kalbomis, aprodė naująją 
observatoriją, pasirūpino, kad svečiai pamatytų didžiausią 
krašto gintaro kolekciją. 

Humboltas pasiteiravo, ar jis anksčiau nėra dirbęs su pro- 
fesoriumi Gausu. 

— Tai - mano gyvenimo viršūnė, - atsakė Beselis, - nors 
su juo ir nebuvo paprasta. Nuo tos akimirkos, kai tas mate- 
matikos kunigaikštis Brėmene man pasiūlė mesti mokslą ir 
mokytis virėjo arba kalvio amato, jei tai irgi nėra per daug, 
ilgai negalėjau atsikvošėti. Šiaip ar taip, man dar pasisekė, 
kur kas blogesni santykiai su tuo žmogumi susiklostė mano 
bičiuliui Bartelsui, kuris dabar gyvena Peterburge. Tokiam 
korifėjui gali atsispirti tik reikšdamas jam simpatiją. 

Toliau krapštantis Tilžės link teko važiuoti apledijusiais 
keliais, ne kartą įlūžo pelkėse. Rusijos pasienyje pasitiko ka- 
zokų būrys, atsiųstas jų lydėti. 

— Tai tikrai nėra būtina, - pareiškė Humboltas būrio vadui. 

— Prašom manimi pasitikėti, - atsakė būrio vadas, - tai 
būtina. 

— Ne vienus metus išgyvenau laukiniame krašte be jokios 
saugotojų palydos! 

— Čia ne laukinis kraštas, o Rusija, - atsakė būrio vadas. 

Dorpate laukė krūva žurnalistų, visas universiteto Gam- 
tos fakultetas. Tučtuojau buvo pasišauta supažindinti su mi- 
neralogijos ir botanikos rinkiniais. 

— Mielai, - atsakė Humboltas, - bet čia esu ne dėl muzie- 
jų, o dėl gamtos. 

— Menka bėda, - įsiterpė rodydamas pareigingumą mine- 
ralogas Rozė, - tai mano sritis, tam aš ir keliauju kartu! 

Kol Rozė matavo kalvas aplink miestą, burmistras, fakul- 
teto dekanas ir du karininkai vedžiojo Humboltą po dau- 
gybę nejaukių, blogai vėdinamų kambarių, kimšte prikimš- 
tų gintaro pavyzdžių. Viename gabale tūnojo voras, kokio 
Humboltas dar niekada nebuvo matęs, kitame - keistas 
sparnuotas skorpionas, panašus į pasakišką būtybę. Hum- 
boltas prisikišęs visaip Žžiūrinėjo, bet negalėjo aiškiau įžvelg- 
ti, - regėjimas nebe tas. 

— Reikėtų padaryti piešinį! - tarė jis. 

— Savaime suprantama, - spontaniškai atsiliepė už nuga- 
ros stovintis zoologas Erenbergas, paėmė iš jo rankų gintarą 
ir nuėjo. Humboltas norėjo zoologą sugrąžinti, bet numojo 
ranka. Būtų nei šis, nei tas prieš visus tuos Žmones. Piešinio 
taip ir negavo, nebeišvydo ir gintaro. Kai vėliau pasiteiravo 
Erenbergo, tas nieko negalėjo prisiminti. 

Iš Dorpato vilkstinė patraukė į sostinę. Priekyje jojo karū- 
nos kurjeris, prisidėjo dar du karininkai, trys profesoriai ir 

vienas Peterburgo akademijos geologas, kažkoks Volodinas, 
kurį Humboltas vis pamiršdavo, kad jo esama, ir krūptelė- 
davo, kai tas savo tyliu, ramiu balsu ką nors pasakydavo. 
Įspūdis toks, tarsi šitoje blyškaus veido būtybėje kažkas ne- 
pasiduoda fiksuoti atmintyje, arba to Žmogaus nepaprastai 
tobulai mokėta maskuotis. Prie Narvos upės buvo priversti 
dvi dienas laukti, kol atslūgs ledonešis. Nejučiomis Žmonių 
tiek padaugėjo, kad persikelti prireikė didelio kelto, o tas 
galėjo plaukti tik tada, kai upėje nebebuvo ledų. Todėl į Pe- 
terburgą atvyko vėluodami. 

Prūsijos pasiuntinys Humboltą lydėjo į audienciją. Caras, 
spausdamas ranką, teigė, kad jo apsilankymas Rusijai tei- 
kiantis garbę ir pasiteiravo, kaip sekasi vyresniajam broliui, 
kurį puikiai prisimenąs iš kongreso Vienoje. 

— Puikiai? 

— Na, taip, - atsakė caras, - atvirai sakant, aš visada jo pri- 
vengdavau. 

Kiekvienos Europos valstybės pasiuntinys Humbolto gar- 
bei rengė priėmimą. Ne kartą pietavo su caro šeima. Finansų 
ministras grafas Cancrinas padvigubino kelionės dotaciją. 

— Labai dėkoju, - tarė Humboltas, - nors su širdgėla 
prisimenu tas dienas, kai keliones dar galėdavau pats fi- 
nansuoti. 

— Nėra ko sielotis, - atsakė Cancrinas, - jauskitės laisvas 
kaip paukštis padangėje, štai, - jis pakišo Humboltui po- 
pieriaus lapą, - yra patvirtintas kelionės maršrutas. Jus ly- 
dės apsauga, kiekvienoje sustojimo vietoje jūsų lauks, visų 
provincijų gubernatoriams duotas nurodymas rūpintis jūsų 
saugumu. 

— Nežinau, ką ir sakyti, - lemeno Humboltas. - Noriu ju- 
dėti nevaržomas. Tyrėjas turi improvizuoti. 

— Nebent, jei blogai suplanavote. O šitas planas, garantuo- 
ju, yra visai puikus. 

Prieš tolesnę kelionę į Maskvą Humboltas dar gavo laiš- 
kų: du parašė brolis, kuris dėl vienatvės darėsi plepus, 
vieną ilgą atsiuntė Beselis, o Gausas, iki ausų pasinėręs į 
eksperimentus su magnetizmu, pridėjo dar ir brėžinį. Da- 
bar magnetizmą laikąs rimtu dalyku, jam tirti pastatydinęs 
belangį namelį, durys - hermetiškos, vinys - iš neįmagne- 
tinamo vario. Iš pradžių miesto tarybos nariai laikę jį išpro- 
tėjusiu, bet tol juos plūdęs, jiems grasinęs ir ūžęs į ausis, 
prasimanęs visokių būtų ir nebūtų pranašumų prekyboje, 
kalbėjęs apie valstybės reputaciją ir ekonominę perspekty- 
vą, kol jie galiausiai pritarė ir namelį surentė šalia observa- 
torijos. Dabar kiauras dienas kiurksąs prie ilgos, stiprini- 
mo ritėje kybančios geležinės adatos, kurios judesiai tokie 
silpni, kad plika akimi nepastebėsi; norint matyti silpnus 
judamos skalės judesius, reikėjo nukreipti žiūroną į virš 
adatos įtaisytą veidrodį. Humbolto prielaida pasitvirtinu- 
si: Žemės magnetinis laukas fliuktuoja, jo stiprumas perio- 
diškai kinta. Gausas juk matuoja trumpesniais intervalais, 
tiksliau ir, žinoma, skaičiuoja geriau; Gausui esą juokinga, 
kad Humboltui neatėjusi į galvą mintis atsižvelgti į siūlo, 
ant kurio pakabinta adata, tįsumą. 

Valandų valandas aliejinės lempos šviesoje Gausas ste- 
bėjo, kaip toji adata svyruoja. Patalpoje - jokio garselio. Pa- 
našiai kaip kadaise skrydis balionu su Piliatru padėjo su- 
prasti, kas yra erdvė, taip dabar skverbiasi į gamtos širdies 
nerimastį. Ir visai nereikia kopinėti į kalnus arba brautis per 
džiungles. Tas, kuris stebi šitą adatą, žvelgia į pasaulio vidų. 
Protarpiais mintys nuklysdavo į šeimą. Ilgėjosi Eugeno, ir 
Mina jautėsi nekaip, kai jis ne namie. Jaunėlis netrukus baigs 
mokyklą. Tas irgi nėra labai galvingas, matyt, nestudijuos. 
Reikia su tuo susitaikyti, negalima Žmonių pervertinti. Bent 
su Vėberiu kaskart vis geriau sutaria, o neseniai vienas rusų 
matematikas atsiuntė straipsnį, kuriame daroma prielaida, 

kad Euklido geometrija nesanti ta tikroji ir kad lygiagretės 
linijos susikerta. Nuo tada, kai parašė atsakymą, kad nė vie- 
na iš šių idėjų jam nesanti nauja, Rusijoje jį laikė pagyrūnu. 
Mintis, jog kiti paskelbs tai, ką jau taip seniai žinojo, skaus- 
mingai smeigė į paširdžius. Vadinasi, reikėjo tiek metų nu- 
gyventi, kad sužinotum, kas yra savimyla. Kiekvieną kartą, 
kai įdelbdavo akis į adatą ir sulaikydavo kvėpavimą neno- 
rėdamas trikdyti jos begarsio šokio, jautėsi tarsi anų tamsių 
laikų burtininkas, kaip alchemikas sename vario raižinyje. 
O kodėl gi ne? Juk Scientia nova* radosi iš magijos, kurios čia 
niekada nestigs. 

Atsargiai Gausas išlankstė Rusijos žemėlapį. Tokių name- 
lių, kaip šitas, reikėtų pristatyti visose Sibiro platybėse; juose 
turėtų gyventi patikimi žmonės, gebantys stebėti prietaisus, 
valandų valandas žiūrėti pro teleskopus ir ramiai, prasmin- 
gai leisti dienas. Humboltas mokėjo organizuoti; ko gero, 
ir tai. Gausas susimąstė. Kai jau buvo sudaręs tokiems sta- 
tiniams tinkamų vietų sąrašą, staiga atsidarė durys, ir jau- 
niausias sūnus padavė laišką. Plūstelėjęs vėjo gūsis sukėlė į 
orą popieriaus lakštus, adata paniškai sumaskatavo, o Gau- 
sas mažyliui skėlė porą antausių, kurių tas greitai nepamirš. 
Tik pusvalandį ramiai pasėdėjus ir palaukus, kompasas tiek 
nurimo, kad Gausas drįso pajudėti ir atplėšti laišką. Reikią 
keisti planus, rašė Humboltas, to negalįs daryti savo nuo- 
žiūra, jam esąs nužymėtas maršrutas, kurio nepaisyti būtų 
neprotinga; nurodytoje trasoje matuoti galima, kitur - ne, 
todėl prašąs skaičiavimus pritaikyti prie maršruto. Liūdnai 
šypsodamasis Gausas padėjo laišką į šalį. Pirmą kartą jam 
pasidarė Humbolto gaila. | 

Maskvoje viskas sustojo. 

— Visiškai neįmanoma, - pareiškė Maskvos burmistras, — 
kad mano garbės svečias kaip niekur nieko keliautų toliau. 


* Naujasis mokslas (/ot.). 

Palankus metų laikas šen ar ten, laukia visuomenė, Maskvai 
negalima atsakyti to, kas buvo suteikta Peterburgui. 

Taigi ir čia Humboltas turėjo kiekvieną vakarą eiti į sve- 
čius, o Rozė ir Erenbergas apylinkėse rinko akmenų pa- 
vyzdžius. Frakuoti ponai su taurėmis rankose vis šūkaliojo 
valio, dūdų orkestrai išsiderinusiais instrumentais trenkė 
maršus, bet rasdavosi vienas kitas pobūvio dalyvis, kuris 
paklausdavo, ar jam nesą bloga. 

— Ne, - atsakydavo Humboltas ir akimis ieškodavo besi- 
leidžiančios saulės; muzika jam niekada nebuvo labai prie 
širdies, negalėjo suprasti, ar tikrai ji turi būti tokia garsi? 

Tik po kelių savaičių jam leido keliauti toliau į Uralą. Pri- 
sišliejo dar daugiau palydovų. Net visą dieną truko, kol pa- 
rengė vežimus. 

— Neįtikima, - skundėsi Humboltas Erenbergui, - to ne- 
galėsiu pakęsti, tai nebe ekspedicija! 

— Ne visada išeina, kaip nori, - guodė Rozė. 

— O, be to, - klausė Erenbergas, - kas čia taip bloga? Visi 
žmonės išmintingi, garbingi, jie galėtų perimti dalį darbų, 
kuriuos pačiam būtų sunku atlikti. 

Humbolto veidą išmušė raudonis, bet nespėjus nė prasi- 
Žioti vežimai pajudėjo, ir visą atsakymą nustelbė ratų girgž- 
desys ir arklių kanopų kaukšėjimas. 

Ties Nižnij Novgorodu sekstantu nustatė Volgos plotį. 
Pusę valandos spoksojo pro diopterio okuliarą, sukinėjo 
alidadę, murmėdamas po nosimi kažką skaičiavo. Kelionės 
dalyviai pagarbiai Žiūrėjo. 

— Jautiesi taip, - kalbėjo Volodinas Rozei, - tarsi keliau- 
tum per laikus, tarsi būtum atsidūręs istorijos knygoje - to- 
kia pakili nuotaika. Tiesiog verkti norisi! 

Galiausiai Humboltas paskelbė, kad upės plotis - du tūks- 
tančiai du šimtai keturiasdešimt kablelis septynios pėdos. 

— Visiškai teisinga, - pritarė Rozė ramindamas kitus. 

— Du šimtai keturiasdešimt kablelis devyni, jei norime būti 
tikslūs, - įsiterpė Erenbergas. — Vis dėlto reikia pripažinti, 
kad, taikant tokį seną metodą, rezultatas ganėtinai geras. 

Nižnij Novgorode Humboltą pasitiko su duona ir druska, 
padovanojo auksinį dubenį, suteikė miesto garbės piliečio 
vardą, jis turėjo išklausyti vaikų choro koncertą, dalyvauti 
keturiolikoje oficialių ir dvidešimt viename privačiame priė- 
mime ir tik tada galėjo sargybiniu laivu leistis Volga žemyn. 
Prie Kazanės Humboltas pareikalavo, kad būtų leista atlikti 
magnetinius matavimus. Atviroje laukymėje liepė pastaty- 
ti geležinių dalių neturinčią palapinę, paprašė visų laikytis 
ramiai, įlindo į vidų ir kompasą pritvirtino prie parengtų 
laikiklių. Užtruko ilgiau nei paprastai, nes virpėjo rankos ir 
ėmė ašaroti vėjų išgairintos akys. Neskubėdama adata su- 
svyravo, aprimo, kelias minutes išbuvo nejudėdama ir vėl 
pradėjo švytuoti. Humboltas prisiminė Gausą, kuris dabar 
šeštadalio Žemės perimetro atstumu darė tą patį. Tas varg- 
šas žmogus beveik nematęs pasaulio. Humboltas melancho- 
liškai nusišypsojo ir staiga širdyje Gauso pagailo. Rozė ėmė 
barbenti į palapinės brezentą klausdamas, ar negalima viso 
to padaryti greičiau. 

Keliaudami toliau sutiko raitų ietininkų lydimą moterų 
kalinių koloną. Humboltas panoro sustoti ir su jomis pasi- 
šnekėti. 

— Jokių vilčių, - sulaikė jį Rozė. 

— Absoliučiai neįmanoma, - pritarė Erenbergas. Jis pabel- 
dė į vežimo stogą, ir ratai vėl ėmė dardėti. Po kelių minučių 
dulkių debesis prarijo kalinių koloną. 

Permėje viskas vyko kaip įprasta: Erenbergas ir Rozė apy- 
linkėse rinko akmenų pavyzdžius, Humboltas vakarieniavo 
pas gubernatorių. Šis turėjo keturis brolius, aštuonis sūnus, 
penkias dukteris, dvidešimt septynis vaikaičius ir neaiškų 

skaičių pusbrolių ir pusseserių. Visi dalyvavo ir norėjo iš- 
girsti pasakojimų apie kraštus anapus vandenyno. 

— Nieko ypatinga ten nėra, - išsisukinėjo Humboltas, — 
sunkiai beprisimenu, esu labai pavargęs. 

Kitą rytą davė nurodymą pavyzdžių rinkinį padalyti į dvi 
dalis: kiekvieno pavyzdžio reikia dviejų egzempliorių, ku- 
riuos būtina gabenti atskirai. 

— Jau seniai dirbama su atskirais rinkiniais, - raporta- 
vo Rozė. 

— Visą laiką, - patvirtino Erenbergas. 

— Joks protingas tyrėjas kitaip nedarytų, - tęsė Rozė. - Ga- 
liausiai kiekvienas esame skaitę Humbolto raštus. 

Ekspedicija pasiekė Jekaterinburgą. Pirklys, pas kurį 
Humboltą apgyvendino, kaip ir visi čionykščiai vyrai, ne- 
šiojo barzdą, ilgą kaftaną ir perjuostę. Kai vėlų vakarą Hum- 
boltas grįžo iš priėmimo pas burmistrą, šeimininkas geida- 
vo su juo išgerti. Humboltas atsisakė, o vyriškis ėmė raudo- 
ti kaip mažas vaikas, mušėsi į krūtinę ir laužyta prancūzų 
kalba lemeno, koks esąs nelaimingas, vargšas, paniekintas 
Žmogus, verčiau jau mirti. 

— Na, ką gi, - tarė Humboltas, - bet tik vieną taurelę! 

Nuo degtinės Humboltui pasidarė taip bloga, kad teko 
dvi dienas gulėti lovoje. Dėl niekam nesuprantamų priežas- 
čių vyriausybė prie namų pastatė kazokų sargybą, o dviejų 
karininkų jis niekaip negalėjo atkalbėti, kad nėra reikalo jo 
kambaryje visą naktį sėdėti kampe ir knarkti. 

Kai Humboltas vėl galėjo vaikščioti, Erenbergas, Rozė ir 
Volodinas nuvedė jį į aukso kasyklą. Įmonės viršininkui, ku- 
rio pavardė Osipovas, ypač rūpėjo klausimas, ką daryti su 
štolnių vandeniu. Jis parodė Humboltui į vieną užlietą štol- 
nę, kur vandens buvo iki juosmens ir dvokė pelėsiais. Sve- 
čias apmaudžiai žiūrėjo į savo peršlapusias kelnių klešnes. 

— Reikia sparčiau siurbti! 

— Neužtenka siurblių, - atsakė liūdnai Osipovas. 

— Tada rečiau užliejinėti, - neskubėdamas kalbėjo Hum- 
boltas, - bus galima daugiau iškasti. 

Osipovas žvelgė į jį nieko nesuprasdamas. 

— Tokiu būdu siurbliai atsipirks patys, ar ne? 

Osipovas kiek pagalvojo, paskui sugriebė Humboltą, ap- 
kabino ir spaudė prie krūtinės. 

Keliaujant toliau Humboltas ėmė karščiuoti, skaudėjo 
gerklę, be perstojo varvėjo nosis. 

— Persišaldžiau, - konstatavo jis tvirčiau vyniodamasis į 
vilnonę antklodę. - Ar negalima važiuoti lėčiau, visai ne- 
matau eglynų! 

— Deja, - atsakė Rozė, - to negalima reikalauti iš rusų ve- 
žikų, taip jie yra išmokę ir kitaip nebus. 

Sustojo tik tada, kai atvyko prie magnetinio kalno. Lygu- 
mos viduryje kyšojo kalnas Vysokaja gora - balkšvai geltono 
molio rūdos masė; visi kompasai prarado orientaciją, Hum- 
boltas ėmė kopti į kalną. Matyt, dėl to, kad buvo persišal- 
dęs, jam dabar sekėsi sunkiau nei kada nors pirma: keliskart 
prireikė remtis į Erenbergą, o kai norėjo pasilenkti ir pakelti 
nuo žemės akmenuką, taip nudiegė nugarą, kad parinkti 
akmenukų prašė Rozę. Paaiškėjo, kad to net nereikėjo dary- 
ti, nes vietinės geležies liejyklos vadovybė jau laukė jo kalno 
viršūnėje norėdama įteikti dėžutę su kruopščiai sutvarkytais 
rūdos pavyzdžiais. Humboltas kimiu balsu padėkojo. Vėjas 
negailestingai plėšė šaliką. 

— Ką gi, gal jau lipsime žemyn? - klausdamas pasiū- 
lė Rozė. 

Geležies liejykloje atvedė berniuką. 

— Jo vardas Pavelas, - pristatė jį liejyklos viršininkas, — 
jam keturiolika, bet proto visai neturi. Tačiau rado štai šitą 
akmenį. 

Mažylis atgniaužė purviną kumštį. 

— Tikrų tikriausias deimantas, - tarė Humboltas kruopš- 

vieni kitiems plojo per pečius, darbininkai šoko, vyrų choras 
vėl užtraukė dainą, kai kurie kalnakasiai tapšnojo Pavelui 
per žandą - nors ir draugiškai, bet stipriai. 

— Neblogai, - gyrė Volodinas Humboltą, - vos kelios sa- 
vaitės šioje šalyje ir jau radote pirmą Rusijos deimantą, jau- 
čiama meistro ranka. 

— Aš juk neradau jo, - teisinosi Humboltas. 

— Jei galiu patarti, - įsiterpė Rozė, - būtų geriau to sakinio 
nebekartoti. 

— Esama paviršutinės ir gilesnės tiesos, — protino ir Eren- 
bergas, - kam ne kam, o vokiečiui tai aišku kaip dieną. 

— Ar gaila, - klausė Rozė, - suteikti tiems Žmonėms aki- 
mirką pasijusti, kaip jie nori? 

Po kelių dienų juos pasivijo visai išsekęs raitelis su caro 
padėkos raštu. 

Po persišaldymo Humbolto sveikata nesitaisė. Jie važiavo 
taiga, kurioje zvimbė spiečiai uodų. Dangus buvo nepapras- 
tai aukštas, o saulė, atrodo, nebežada nusileisti, tad nak- 
tis —- vien blausus prisiminimas. Tolis su savo žolingomis 
pelkėmis, žemaūgiais medžiais ir kaip gyvatė vinguriuojan- 
čiais upeliais susiliejo į baltą miglą. Kai kada, kai Humbol- 
tas krūptelėjęs pabusdavo iš tarsi tik kelias sekundes truku- 
sio snaudulio ir įsitikindavo, kad chronometro rodyklė vėl 
peršoko per vienos valandos padalą, dangus su savo pluoš- 
tiniais debesimis ir nepaliaujamai svilinančia saule atrodė 
suskirstytas segmentais ir išraižytas įtrūkiais, kurie, jei tik 
jis pajudindavo galvą, pasislinkdavo kartu su visu akiračiu. 

Erenbergas paslaugiai paklausė, ar nereikia dar vienos 
antklodės. 

— Niekada nesiklodavau dviem antklodėmis, - pasiprieši- 
no Humboltas. 

Tačiau Erenbergas nejudėdamas laikė ją atkišęs, ir silpnu- 
mas nugalėjo susierzinimą: Humboltas sugriebė minkštą 
medvilninį audinį ir vyniodamasis į jį motyvavo: 

— Nebent, kad lengviau būtų kovoti su snauduliu. Kiek 
dar iki Tobolsko? 

— Labai toli, - atsakė Rozė. 

- Betir ne taip toli, - švelnino padėtį Erenbergas. - Ši šalis 
yra tokia beprotiškai didelė, kad atstumai netenka prasmės. 
Jie ištirpsta abstrakčioje matematikoje. 

Humboltui pasirodė, kad tame aiškinime nelabai sueina 
galai, tačiau jautėsi pernelyg pavargęs apie tai galvoti. Jis 
prisiminė, kad Gausas yra kalbėjęs apie absoliutų ilgį, tiesę, 
kuriai nieko nebegalima pridurti ir kuri, nors ir baigtinė, 
nutįsta tiek, kad bet kokia atkarpa tėra tik jos dalis. Tame 
pusiau miego ir pusiau budėjimo būvyje kelias akimirkas 
pajuto, kad toji tiesė kažkuo susijusi su jo gyvenimu ir vis- 
kas būtų šviesu bei aišku, jei tik suvoktų, kuo. Atsakymas 
tarsi sukosi ant liežuvio. Toptelėjo mintis parašyti Gausui, 
bet nejučia užsnūdo. 

Gausas buvo apskaičiavęs, kad Humboltui liko gyventi 
nuo trejų iki penkerių metų. Neseniai jis vėl pradėjo gilin- 
tis į mirčių statistiką. Tai buvo valstybinės draudimo kasos 
užsakymas, gerai apmokamas, be to, matematikos požiūriu 
ir įdomus. Kaip tik pats neseniai buvo peržengęs visų savo 
pažįstamų gyvenimo trukmės tikimybę. Suskaičiavęs vieną 
valandą pro observatoriją praeinančius žmones, galėjo nu- 
statyti, kiek iš jų atguls į kapus po vienų, trejų ar dešimties 
metų. 

— Tai turėtų daryti astrologai! - prasitarė jis vieną kartą. 

— Horoskopų nereikėtų visai sumenkinti, - paprieštara- 
vo Vėberis, - mokslas išmoks panaudoti ir juos, kaip dabar 

pradedama naudoti galvaninė srovė. Be to, varpo formos 
tikimybės kreivė niekuo nekeičia tos paprastos tiesos, kad 
niekas nenutuokia, kada amžinai užmerks akis; šiuo atveju 
kauliukas visada krinta pirmą kartą. 

Gausas paprašė jo nekalbėti niekų. Jo žmona Mina, kuri 
dabar serga, mirs anksčiau už jį, tada atsisveikins su pasau- 
liu motina, paskui - jis pats. Taip sakanti statistika, taip ir 
bus. Dar kurį laiką jis spoksojo pro žiūroną į veidrodinę ska- 
lę, bet adata nebekrutėjo, nieko nebesakė ir Vėberis. Tikriau- 
siai impulsai vėl kur nors pakeliui pradingo. 

Taip juodu pasišnekučiuodavo dažnai. Vėberis buvo įsi- 
taisęs miesto centre fizikos kabinete prie kitos su tokia pat 
adata ritės. Sutartu laiku indukciniu prietaisu jie siuntinėjo 
vienas antram signalus. Kažką panašaus prieš nemažai metų 
Gausas buvo mėginęs daryti su Eugenu ir heliotropu, tačiau 
berniukas negalėjo išmokti dvejetainės abėcėlės. Vėberis da- 
bartinį įrenginį laikė unikaliu išradimu, galinčiu profesorių 
plačiai išgarsinti, padaryti turtingu ir žinomu žmogumi. 

— Esu jau Žinomas, - atsakė Gausas, - išties ir ganėtinai 
turtingas. Ta idėja tokia akivaizdi, kad mielai atiduodu ją 
pusgalviams. 

Kadangi iš Vėberio signalų nebesulaukė, atsistojo, pasi- 
taisė aksominę besnapę kepurę ir išėjo pasivaikščioti. Dan- 
gus buvo aptrauktas permatomais debesimis, matyt, bus 
lietaus. 

Kiek daug valandų jis praleido šitoje priėmimo stotyje 
laukdamas iš jos kokio nors ženklo?! Jeigu Johana buvo te- 
nai, panašiai kaip Vėberis, tik toliau ir kitur, kodėl nesinau- 
dojo proga? Jei mirusieji leidžiasi atgabenami ir pargabe- 
nami merginų su naktiniais marškiniais, kodėl jie atsisako 
pasinaudoti šituo puikiu įrenginiu? Gausas ėmė mirkčioti: 
kažkas negerai akims, dangaus skliautas atrodė išvagotas 
plyšių. Pajuto krintant pirmuosius lietaus lašus. Gal miru- 

sieji nebekalba todėl, kad yra stipresnėje tikrovėje, kad ši 
jiems atrodo kaip sapnas ir pusiau tikrovė, kaip seniai įmin- 
ta mįslė, į kurios pinkles, jei užsigeistų joje judėti ir reikštis, 
turėtų vėl įsipainioti. Kai kurie mėgino. Išmintingesnieji į 
tai nesileido. Gausas atsisėdo ant akmens, lietus čiurkšlė- 
mis tekėjo galva ir pečiais. Mirtis, matyt, ateis kaip netikro- 
vės pažinimas. Tada suvoktų, kas yra erdvė ir laikas, kokia 
tiesės prigimtis, kokia skaičiaus esmė. Galbūt ir tai, kodėl 
pats sau vis atrodė kaip ne visai pavykęs išradimas, kaip 
kopija ne visai tikro Žmogaus, kurį silpnas išradėjas įmetė 
į keistą antrarūšę visatą. Kažkas perskrodė dangų - tiesia 
linija, labai aukštai. Priešais driekęsis vieškelis pasirodė pla- 
tesnis, miesto mūro sienų nebesimatė, o tarp namų iškilo 
spindintys stiklo bokštai. Gatvėmis slinko metalinės kapsu- 
lės tarsi skruzdėlių voros; orą pripildė žemo garso dundė- 
jimas, kuris kybojo padangėje, net atrodė, kad jis kyla nuo 
silpnai vibruojančios žemės. Burnoje jautėsi rūgštokas vėjo 
skonis. Dvokė degėsiais. Būta ir kažko nematomo: elektrinių 
virpesių, atpažįstamų iš ne per geriausios savijautos, iš vir- 
pesių pačioje tikrovėje. Gausas pasilenkė į priekį, ir viskas 
kaipmat dingo; pabudo išgąstingai šūktelėdamas. Atsistojo 
visas permirkęs nuo galvos iki kojų ir sparčiais žingsniais 
grįžo į observatoriją. Būti senam reiškė, kad gali sukniubti 
bet kurioje vietoje. 

Humboltas jau buvo knapsojęs tokioje daugybėje vežimų, 
buvo tempiamas tokio arklių skaičiaus ir matęs tiek žolė- 
mis apaugusių lygumų, kurios atrodė vis tokios pat, buvo 
regėjęs tiek horizontų, kurie vienas nuo kito niekuo nesi- 
skyrė, kad ir pats nebesijautė esąs tikras. Palydovai nešiojo 
kaukes nuo uodų, bet jam šie vabzdžiai netrukdė: jie pri- 
minė jaunystę ir mėnesius, kai jautėsi nepaprastai žvalus. 
Eskortas dar padidėjo —- dabar per taigą kartu jojo bemaž 
šimtas kareivių ir tokia sparta, kad apie kokius nors pavyz- 

džių rinkimus ir matavimus negalėjo būti nė kalbos. Tik 
vieną kartą Tobolsko gubernijoje kilo sunkumų: Išimo gy- 
venvietėje, dideliam policijos nepasitenkinimui, Humboltas 
sušneko su lenkų kaliniais, paskui slapta pasišalino, užlipo 
ant kalvos ir pastatė savo teleskopą. Po kelių minučių jį ap- 
spito kareivių būrys. Ką jis čia darąs, kodėl į miesto pusę 
nukreipęs vamzdį? Palydovai jį išvadavo, bet Rozė visų aki- 
vaizdoje subarė: 

— Reikia nesitraukti nuo eskorto, kas čia per išsigal- 
vojimai? 

Rinkiniai nuolat pasipildydavo. Visur laukė nemažai ty- 
rėjų, kurie perduodavo visokių kruopščiai suklasifikuotų ir 
aprašytų akmenų ir augalų pavyzdžių. Vienas barzduotas 
nuplikusia galva universiteto profesorius su apvaliais aki- 
nių stiklais padovanojo nedidelį stiklinį butelį su kosminiu 
eteriu, kurį sudėtingu filtrų įrenginiu išskyręs iš oro. Butelis 
buvo toks sunkus, kad tik dviem rankomis galėjai pakelti, o 
turinys spinduliavo tokią tamsą, kad net per geroką atstumą 
daiktai darydavosi neryškūs. 

— Su šia substancija reikia elgtis atsargiai, - patarinėjo 
profesorius šluostydamas aprasojusius akinius, - ji lengvai 
užsidega. Apie save galiu pasakyti, kad bandomąjį įrenginį 
išmontavau, iš jo neliko nieko, rekomenduoju butelį užkasti 
savijautą. 

Vis dažniau pakeliui pasitaikydavo išvysti pagodų apva- 
liais stogais, žmonių akys siaurėjo, krašto platumose matėsi 
vis daugiau kirgizų klajoklių jurtų. Prie sienos pasitiko sa- 
liutuojantis kazokų pulkas, plaikstėsi vėliavos, skardėjo tri- 
mitas. Kelias minutes vilkstinė važiavo samanota niekieno 
žeme, paskui pagarbą atidavė kinų karininkas. Humboltas 
pasakė kalbą apie vakarą ir rytą, Vakarų ir Rytų pasaulius ir 
žmoniją apskritai. Po jo kalbėjo kinas. Vertėjo nebuvo. 

— Turiu brolį, kuris net šitą kalbą yra studijavęs, - paš- 
nibždomis kalbėjo Erenbergui į ausį Humboltas. 

Kinas šypsodamasis iškėlė aukštyn abi rankas. Humbol- 
tas jam padovanojo rietimą mėlyno audeklo, kinas įteikė 
pergamento ritinį. Kai Humboltas jį išvyniojo, pamatė, kad 
yra prirašytas, ir nerimastingai spoksojo į šio rašto ženklus. 

— Dabar turime grįžti, - kuždėjo jam Erenbergas, - visa 
tai gali labai pakenkti caro geranoriškumui, apie sienos per- 
ėjimą nėra ko ir galvoti. 

Grįždami važiavo pro kalmukų šventyklą. 

- Čia atliekamos labai savotiškos kulto apeigos, - aiškino 
Volodinas, - verta vieną kartą užeiti. 

Į vidų juos įvedė geltona mantija vilkintis šventyklos tar- 
nautojas. Auksinės statulos šypsojosi, kvepėjo žolelių smil- 
kalais. Juos pasitiko raudonai geltonu drabužiu apsitaisęs 
lama. Su šventyklos tarnautoju jis kalbėjo kiniškai, tas lau- 
Žyta rusų kalba - su Volodinu. 

Jis jau girdėjęs, kad keliauja žmogus, kuris viską Žino. 

Humboltas protestavo: 

— Aš nieko nežinau, tik visą gyvenimą paaukojau tam, 
kad toji aplinkybė pasikeistų. Žinių įgijau ir pasaulį apke- 
liavau, štai ir viskas. 

Volodinas ir šventyklos tarnautojas jo žodžius išvertė. 
Lama šypsojosi. Jis beldė kumščiu į savo pilvą. 

— Visada tas čia! 

— Kaip sakėte? — paklausė Humboltas. 

- Čia viduje stiprėti ir darytis didelis, - atsakė lama. 

— Kaip tik to visada siekiau, - pritarė Humboltas. 

Lama savo minkšta vaikiška ranka palietė Humbolto krū- 
tinę. Tas, kuris to nesuprantąs, tampąs nerimastingas, laks- 
tąs po pasaulį kaip vėtra po laukus, viską drebinąs ir nieko 
neveikiąs. 

— Nieku aš netikiu, - atsakė Humboltas kimiu balsu. - Ti- 
kiu gamtos gausa ir įvairove. 

— Gamta yra neišganyta, - aiškino lama, - ji kvėpuoja ne- 
viltimi. 

Nežinodamas ką ir sakyti, Humboltas paklausė Volodino, 
ar tas teisingai išvertė lamos žodžius. 

— Po velnių, - atkirto Volodinas, - iš kur man žinoti? Visa 
tai neturi prasmės! 

Lama teiravosi, ar Humboltas galįs pažadinti jo šunį. 

— Apgailestauju, bet šitos metaforos nesuprantu. 

Volodinas pasitarė su šventyklos tarnautoju. 

- Čia jokia metafora, — patikslino tas, - užvakar nugaišo 
lamos mylimas šuniukas, kažkas atsitiktinai jį sumindė. 
Lama tebeturi jo kūną ir prašo Humboltą, kurį laiko nepa- 
prastai išmaningu, gyvūną pažadinti. 

— To aš negaliu, - atsakė Humboltas. 

Volodinas ir šventyklos tarnautojas išvertė, lama nusilen- 
kė. Jis suprantąs, kad tas, kuris žino paslaptį, gali tai daryti 
tik retai, bet prašąs tos malonės, šunelį labai mylįs. 

— Tikrai to negaliu, - pakartojo Humboltas, kuriam nuo 
žolelių smilkalų pamažu ėmė svaigti galva. - Nieko negaliu 
prikelti iš numirusių! 

— Suprantu, ką išmintingas žmogus nori pasakyti, - atsa- 
kė lama. 

— Nieko nenoriu pasakyti, - sušuko Humboltas, - papras- 
čiausiai negaliu! 

— Suprantu, - kartojo lama. - Gal išmintingajam žmogui 
galiu pasiūlyti puodelį arbatos? 

Volodinas patarė būti atsargiam, nes šituose kraštuose į 
arbatą įmeta apkartusio sviesto. Jei nesi pratęs, gali pasida- 
ryti baisiai bloga. 

Humboltas atsisakė. 

— Suprantu ir šitą Žinią, - nuolankiai kartojo lama. 

— Čia nėra jokios Žinios, - nebesitvardė Humboltas. 

— Suprantu, - atsakė tas. 

Humboltas neryžtingai nusilenkė, tą patį padarė ir lama, 
ir visi vėl leidosi į kelionę. 

Prie Orenburgo prisidėjo dar viena šimtinė kazokų - 
saugoti, kad neužpultų kokia raitelių orda. Keliautojų buvo 
per penkiasdešimt, dvylika vežimų ir daugiau nei dviejų 
šimtų kareivių palyda. Visą laiką važiavo didžiausiu grei- 
čiu ir, nors Humboltas visaip prašė, neleido jokių tarpinių 
sustojimų. 

— Pernelyg pavojinga, - motyvavo Rozė. 

— Kelias tolimas, - pritarė Erenbergas. 

— Daug dar visko reikia nuveikti, - giedojo tą pačią gies- 
mę ir Volodinas. 

Orenburge laukė trys sultonai, kurie su didžiule palyda 
buvo atvykę pamatyti viską Žinančio žmogaus. Humboltas 
nedrąsiai pasiteiravo, gal galima užlipti ant vienos kitos kal- 
vos, labai domina uolienos, ir oro slėgio seniai nematavęs. 

— Vėliau, - atsakė Erenbergas, - dabar prasidės žaidimai! 

Tolesnės kelionės išvakarėse Humboltui pasisekė savo 
miegamajame slaptai atlikti magnetizmo matavimus. Kitą 
dieną skaudėjo nugarą — nuo tada ėmė vaikščioti šiek tiek 
pasilenkęs. Rozė padėjo atsargiai įlipti į vežimą. Kai važiavo 
pro kalinių koloną, stengėsi nežiūrėti pro langelį. 

Netoli Astrachanės Humboltas pirmą kartą gyvenime 
sėdo į garlaivį. Du motorai varė į orą dvokiančius dūmus, 
o plieninis laivo korpusas sunkiai ir nenoriai brovėsi į jūrą. 
Putojančios bangos ryto prieblandoje atrodė tarsi neryškiai 
švytėtų. Išlipo mažytėje saloje. Iš smėlio kyšojo tarantulų 
kojos. Kai Humboltas paliesdavo kokį vorą, tas staigiai at- 
šokdavo, bet nebėgo. Kone laimingas padarė keletą jų eski- 
zų. Šiam dalykui savo kelionės aprašyme skirsiąs nemaža 
vietos. 

— Tuo nelabai tikiu, - norėjo patikslinti Rozė. - Kelionės 
aprašymas — mano sritis. Ponas Humboltas dėl to gali ne- 
sirūpinti. 

— Tačiau tą aš noriu daryti pats, - atsakė Humboltas. 

— Aš nesiveržiu, bet pavedimą esu gavęs iš karaliaus, — 
buvo Rozės atsakymas. 

Laivas išplaukė į jūrą, sala netrukus dingo iš akių. Ją ap- 
gaubė tiršta migla, nebesiskyrė dangus nuo žemės. Tai šen, 
tai ten išnirdavo ūsuota ruonio galva. Humboltas stovėjo lai- 
vo pirmgalyje, žvelgė į tolį ir iš pradžių nereagavo, kai Rozė 
priminė, kad laikas grįžti. 

— Kur grįžti? 

Pirma į krantą, - atsakė Rozė, - paskui į Maskvą, paskui 
į Berlyną. 

— Vadinasi, tuo viskas baigiasi, tai - viršūnė, galutinis 
posūkio taškas? - nusistebėjo Humboltas. - Toliau jau 
niekur? 

— Ne šiame gyvenime, - neieškojo žodžio kišenėje Rozė. 

Paaiškėjo, kad laivas nukrypo nuo kurso. Niekas nesiti- 
kėjo, kad bus tokia migla, kapitonas nebuvo pasiėmęs že- 
mėlapių, visai nežinia, kurioje pusėje žemė. Jie plaukė aklai. 
Migla sugėrė visus garsus - išskyrus motorų puškavimą. 

— Pamažu kyla pavojus, - prasitarė kapitonas, - kuro at- 
sargos ne begalinės; jei per daug toli nukaksime, nebepagel- 
bės nė ponas Dievas. 

Volodinas ir kapitonas apsikabino, kai kurie profesoriai 
pradėjo gerti, visus apėmė nelinksma nuotaika. 

Rozė nuėjo į laivo pirmgalį pas Humboltą. Reikią didžiojo 
navigatoriaus pagalbos, kitaip gausime galą. 

— Ir niekada nebegrįšime? —- paklausė Humboltas. 

Rozė linktelėjo galva. 

— Paprasčiausiai dingsime? - stebėjosi Humboltas. - Pa- 
čiame gyvenimo žydėjime išplaukti į Kaspijos jūrą ir nieka- 
da nebegrįžti? 

— Visiškai taip, — atsakė Rozė. 

— Susilieti su toliu, amžiams išnykti vietovėse, apie kurias 
nuo mažens svajojai, troškai pamatyti jų vaizdą, dabar pasi- 
šalinti ir niekada nebeparsirasti namo? 

— Ko gero, - atsakė Rozė. 

— Į tą pusę! - Humboltas parodė į kairę, kur pilkuma atro- 
dė šiek tiek šviesesnė, išraižyta baltais dryžiais. 

Rozė grįžo pas kapitoną, parodė kryptį, kuri buvo prie- 
šinga nei kapitono manyta. Po pusvalandžio laivas pasiekė 
krantą. 

Maskvoje buvo surengtas didžiausias priėmimas, kokia- 
me iki šiol Humboltui teko dalyvauti. Jis vilkėjo mėlynu 
fraku, visi stengėsi įtraukti į savo būrelį, karininkai atida- 
vinėjo pagarbą, damos negailėjo kniksų, profesoriai nulen- 
kinėjo prieš jį galvas. Paskui stojo tyla, ir karininkas Glinka 
ėmė deklamuoti eilėraštį, kuris prasidėjo Maskvos gaisru 
ir baigėsi posmu apie baroną fon Humboltą, naujųjų laikų 
Prometėjų. Plojimai truko ketvirtį valandos. Kai Humboltas 
šiek tiek kimiu ir neryžtingu balsu norėjo prabilti apie žemės 
magnetizmą, universiteto rektorius pertraukė jo kalbą - kad 
įteiktų pluoštelį plaukų iš Petro Didžiojo kasos. 

— Vien šnekos ir malimas liežuviais, - kuždėjo Humboltas 
Erenbergui į ausį, - jokio mokslo. Reikės būtinai pasakyti 
Gausui, kad dabar jį geriau suprantu. 

— Aš Žinau, kad jūs suprantate, - atsakė Gausas. - Jūs vi- 
sada supratote, vargšas bičiuli, daugiau nei žinojote. 

Mina pasidomėjo, gal jam negera. Jis prašė duoti jam ra- 
mybę, tiktai garsiai pagalvojęs. Jautėsi sudirgintas, jau vien 
besišypsančio kino, kuris visą naktį į jį stebeilijo — tokia elg- 
sena net sapne nepriimtina. Be to, vėl gavo paštu straipsnį 
apie astralinę erdvės geometriją, šį kartą atsiuntė ne kas 
kitas, o senas mokinys Martinas Bartelsas. „Vadinasi, per 
visus tuos metus jis mane vis tiek aplenkė,“ - vėl tarė sau 

Gausas, ir jam atrodė, kad atsakė ne Mina, o jau sparčiai į 
Sankt Peterburgą dardantis Humboltas: daiktai yra tokie, 
kokie yra, ir jei mes juos pažįstame, jie lieka absoliučiai 
tokie pat, nesvarbu, ar juos kas nors tyrė, ar visai niekas 
nekišo nagų. 

— Kaip tai įsivaizduojate? —- paklausė caras, kuris buvo 
pradėjęs Humboltui kabinti Šventosios Onos ordiną, bet 
akimirką sustojo. Humboltas kaipmat sumetė ir paaiškino, 
kad tik sakęs, jog nereikia pervertinti mokslininko nuopel- 
nų, mokslininkas - ne kūrėjas, jis nieko neišranda, neįgyja 
žemės, neaugina vaisių, nei sėja, nei pjauna, po jo ateina kiti, 
kurie Žino daugiau, paskui - dar kiti, žinantys dar daugiau, 
kol galiausiai vėl viskas nugrimzta į tamsą. Caras, suraukęs 
kaktą, perjuosė per petį juostą, pasigirdo šūksmai „tegy- 
vuoja“ ir „bravo“; Humboltas stengėsi stovėti tiesiai. Pirma 
lipdamas ištaigingais laiptais buvo pastebėjęs, kad kelios jo 
frako marškinių sagos neužsegtos, todėl rausdamas turė- 
jo prašyti Rozės jas užsegti — pirštai neseniai taip sugrubę. 
O dabar akyse raibo auksu tviskanti salė, sietynai švietė, 
tarsi šviesa kristų iš kažkur kitur, visi plojo, tamsiaodis švel- 
niu balsu deklamavo poemą. Humboltas mielai būtų Gau- 
sui papasakojęs apie laišką, kuris daugiau nei metus, kol jis 
keliavo, laukė suglamžytas ir dėmėtas Peterburge. „Sunkiai 
ir pamažu, - rašė Bonplanas, - slenka mano dienos, žemę 
taip apkarpė, kad joje vos telpu aš pats, mano namas ir šioks 
toks laukas aplinkui, visa kita priklauso neskaidriam prezi- 
dento pasauliui, esu areštuotas, laukiu blogiausio ir, jei taip 
galima pasakyti, radau ramybę; ilgiuosi tavęs, senas bičiu- 
li. Nesutikau daugiau nė vieno, kuris taip mėgtų augalus 
kaip Tu.“ Humboltas krūptelėjo, kai Rozė palietė jo alkūnę. 
Visi sėdintieji aplink didelį stalą sužiuro į jį. Humboltas at- 
sistojo, tačiau per ne visai rišlią užstalės kalbą galvojo apie 
Gausą. „Tau, Bonplanai, - profesorius būtų jam tikriausiai 

atsakęs, - be abejonės, žiauriai nepasisekė, bet ar galime 
skųstis? Joks kanibalas Tavęs nesuėdė, joks tamsuolis manęs 
nenugalabijo. Ar nekeista dėl to, kaip mums taip pasiutiškai 
sekėsi? O kas dabar dedasi, tėra tik tai, kas turėjo vieną kar- 
tą įvykti — savo išradėjui įgrisome iki gyvo kaulo.“ 

Gausas padėjo į šalį pypkę, nusmaukė ant pakaušio akso- 
minę kepurę, įsidėjo į lagaminėlį rusų kalbos žodyną ir plo- 
ną Puškino tomą ir išėjo iki vakarienės pasivaikščioti. Gėlė 
nugarą, raižė ir pilvą, ausyse ūžė. Sveikata vis dėlto nebuvo 
tokia bloga. „Kiti jau kapuose, o aš - dar čia“, - pagalvojo 
jis. Vis dar galėjo mąstyti, žinoma, nebe itin sudėtingus da- 
lykus, bet tam, kas būtiniausia, apgalvoti jėgų užteko. Virš 
galvos svyravo medžių viršūnės, tolumoje kyšojo jo obser- 
vatorijos kupolas, o vidurnaktį eis prie teleskopo - labiau 
iš įpročio, nei norėdamas dar ką nors atrasti, stebėti Paukš- 
čių Tako juostą tolimųjų spiralinių ūkų kryptimi. Prisiminė 
Humboltą. Mielai būtų jam palinkėjęs sėkmingai grįžti, bet 
juk kiekvieną kartą Žmogus parsirandi kiek silpnesnis, kol 
galiausiai ir visai pradingsti. O gal jis vis dėlto egzistuoja, 
tas šviesą ryjantis eteris? „Aiškus daiktas, egzistuoja, - mąs- 
tė Humboltas savo ratuose, - juk gabenuosi jį su savimi, vie- 
name iš vežimų, tik nebeprisimenu, katrame - šimtai dėžių, 
nebegali susigaudyti.“ Staiga jis kreipėsi į Erenbergą: 

— Faktai! 

— Taip, - atsakė Erenbergas. 

— Faktai, - pakartojo Humboltas. Jie dar liko, visus sura- 
šys, bus milžiniškas veikalas - pilnas faktų, kiekvienas pa- 
saulio faktas įdėtas į vieną vienintelę knygą, viskas faktai ir 
tik jie, dar kartą visas kosmosas, tik, žinoma, apvalytas nuo 
paklydimų, fantazijų, svajonių ir miglų. 

— Faktai ir skaičiai, - kalbėjo jis netvirtu balsu, - jie galbūt 
galėtų Žmogų išgelbėti. Kai, pavyzdžiui, pagalvoju, kad ke- 
lionėje praleidome dvidešimt tris savaites, sukorėme ketu- 

riolika tūkstančių penkis šimtus varstų, pravažiavome šešis 
šimtus aštuoniasdešimt penkias pašto stotis ir, - jis padarė 
pauzę, - panaudojome dvylika tūkstančių du šimtus dvide- 
šimt keturis arklius, tada visa toji faktų gausa darosi suvo- 
kiama ir įkvepia drąsos. 

Tačiau kai pro šalį slinko Berlyno priemiesčiai ir Humbol- 
tas vaizdavosi, kaip dabar Gausas pro savo teleskopą žvelgia 
į dangaus kūnus, kurių orbitas mokėjo apibūdinti paprasto- 
mis formulėmis, staiga nebegalėjo pasakyti, katras iš jų buvo 
toli nukakęs, o katras likęs namie. 


MEDIS 


Kai Eugenas stebėjo, kaip horizonte tolsta krantas, pirmą 
kartą gyvenime užsikūrė pypkę. Skonis nekoks, bet galbūt 
galima priprasti. Dabar jis nešiojo barzdą ir pirmą kartą pa- 
sijuto nebesąs vaikas. 

Tas rytmetis, kai buvo suimtas, atrodė seniai nugrimz- 
dęs į praeitį. Į jo kamerą įsiveržė ūsuotas žandarmerijos 
komendantas ir du kartus užsimojęs taip tvojo į veidą, 
kad žandikaulis atvipo. Netrukus prasidėjo tardymas: 
surdutu vilkintis vyriškis kažkaip neįprastai mandagiai 
ir liūdnu balsu klausė, kodėl taip pasielgęs. Priešindama- 
sis arešto metu pats save įstūmęs į velnio virtuvę — ar tai 
buvę būtina? 

— Bet juk aš nesipriešinau! - sušuko Eugenas. 

— Tai ką, nori Prūsijos policiją apkaltinti melu? - metė 
priekaištą slaptosios policijos tardytojas. 

Eugenas prašė, kad policija susisiektų su jo tėvu. 

Tardytojas atsiduso. 

— Ar tikrai manai, kad tai nėra seniai padaryta? 

Policininkas pasilenkė į priekį, atsargiai paėmė jį už abiejų 
ausų ir iš visų jėgų trenkė kaktą į stalo paviršių. 

Kai Eugenas atsipeikėjo, pasijuto gulįs švarioje lovoje, li- 
goninės palatos su grotuotais langais pasienyje. 

— Tai ne pati blogiausia vieta, - tarė senyvo amžiaus se- 
sutė, - čia patenka tik aristokratai arba žmonės, kuriuos kas 
nors yra užtaręs, gali džiaugtis. 

Pavakariais vėl pasirodė tas pats mandagus slaptosios 
policijos tardytojas ir pareiškė, kad viskas esą sutvarkyta, 
Eugenas ištremiamas iš šalies. Numatoma kelionė į užjūrį. 

— Ne visai suprantu, - klausė Eugenas, - ar tai bus la- 
bai toli? 

— Čia joks siūlymas, - atsakė policininkas, - sprendimas 
nediskutuojamas; jei įsivaizduotum, kokio likimo išvengei, 
lietum džiaugsmo ašaras. 

Vakare aplankė tėvas. Jis atsisėdo ant lovos krašto ir iš 
karto paklausė: 

— Kaip taip galėjai padaryti savo motinai? 

— Aš visai to nenorėjau, - atsakė Eugenas ašarodamas, — 
aš nieko nežinojau, nenoriu niekur važiuoti. 

— Kas įvyko, tas įvyko, - kalbėjo tėvas mechaniškai tapš- 
nodamas jam per petį ir kišdamas po pagalve šiek tiek pi- 
nigų. - Viską sutvarkė baronas, nuostabus žmogus, nors ir 
apykvaišis. 

Eugenas teiravosi, iš ko reikės gyventi. Tėvas patraukė 
pečiais. 

— Ar nesi pagalvojęs, kaip apskaičiuoti laukų plotą? 

— Laukų, kaip tai? 

— Rutulio funkcijos, - atsakė tėvas susimąstęs, taip reikėtų 
daryti. 

Gausas susigūžė ir žvelgė į Eugeną lyg pabusdamas 
iš sapno. 

— Kaip visuomet, ką nors sugalvosim! 

Jis taip stipriai timptelėjo Eugeną prie savo krūtinės, kad 
į petį atsitrenkė skaudamas sūnaus žandikaulis; Eugenui iš 
skausmo kelias akimirkas aptemo akys. Kai grįžo sąmonė ir 
vėl galėjo blaiviai mąstyti, tėvas jau buvo išėjęs. Tik dabar 
suvokė, kad niekada jo nebematys. 

Po trijų dienų kelionės pasiekė uostą. Laukdamas kelto į 
Angliją, Eugenas įsikalbėjo su trimis į tą šalį reikalų tvarky- 

ti vykstančiais bendrakeleiviais, geraširdžiais, ne itin pro- 
tingais žmonėmis, kurie dirbo naujai įkurtiems bankams; 
bendrakeleiviai pasiūlė sulošti kortomis. Eugenas laimėjo: 
iš pradžių nedaug, paskui vis daugiau, galiausiai tiek, kad 
lošimo partneriai ėmė jį laikyti apgaviku, ir Eugenas turėjo 
kuo skubiausiai nešdintis. Lošiant jam nereikėjo nieko kito 
daryti, kaip įsidėmėti kortas pagal Džordano Bruno meto- 
dą, kurį tėvas prieš keletą metų buvo išmokęs: kiekvieną 
kortą buvo būtina galvoje paversti žmogaus arba gyvūno 
pavidalu - juo kvailiau, juo geriau; taip jos susidėlioja į tam 
tikrą siužetą. Jei esi kiek įgudęs, gali trisdešimt dviejų kar- 
tų lošimą išlaikyti atmintyje. Tada Eugenui niekada nebuvo 
pavykę, ir tėvas bardamasis liovėsi mokęs. Dabar viskas ėjo 
kaip sviestu patepta. 

Kitame viešbutyje per daug išgėrė. Oras aplinkui mirgu- 
liavo, sąnariuose jautė malonų nuovargį. Taip lindo miegas, 
kad beveik nepastebėjo jaunos gražios moters, kuri staiga 
įsitaisė šalia jo. Tokia jauna ji visai nebuvo, kaip paskui iš 
arčiau pastebėjo, taip pat ir ne tokia jau graži, bet kai me- 
luodamas sakė, kad neturi pinigų, toji įsižeidusi klausė, ar 
ji panaši į tokią moterį, ir norėdamas jai parodyti, kad tokia 
jos nelaiko, nusivedė ją į savo nakvynės kambarį. Pakeliui 
svarstė, ar nederėtų pasisakyti, kad ji esanti jo pirmoji mo- 
teris ir nelabai žinąs, ką turės daryti. Tačiau paskui viskas 
klostėsi labai paprastai: kai prieblandoje jautė, kaip jos ran- 
kos glosto skruostus, buvo toks laimingas ir pavargęs, kad 
būtų ir užmigęs, jeigu ji nebūtų mokėjusi jam to neleisti, ir 
tada nebeturėjo reikšmės, kiek jai metų ir kaip atrodo, o kai 
kitą rytą paaiškėjo, kad ji pasiglemžė visus jo išloštus pini- 
gus, nesitvėrė pykčiu. Kaip viskas savaime pasidaro, kai esi 
išskridęs į pasaulį. 

Štai atvyko į Angliją: svetimi Žmonės, keistai skambančių 
garsų kalba, nesuprantami vietovių pavadinimai ir neįpras- 

tas maistas. Buvo sakoma, kad Londone gyvena milijonas 
žmonių, bet to jis neįstengė įsivaizduoti; milijonas Žmonių - 
kokia nesąmonė. Viešbutyje, kuriame buvo apsistojęs, pasie- 
kė Humbolto laiškas; mokslininkas siūlė sėsti į naujamadiš- 
ką garlaivį ir plaukti į užjūrį. Pabaigoje davė patarimų, kaip 
elgtis su laukiniais žmonėmis: reikia rodyti draugiškumą ir 
susidomėjimą, netinka nei slėpti savo pranašumo, nei vengti 
pamokymų; mėgavimasis kitų nežinojimu yra pažeminimo 
forma. Eugenas negalėjo nesišypsoti. Tarsi gyvens tarp lau- 
kinių! Iš tėvo - nė žodžio. Namų ilgesio ir vienatvės kanki- 
namas negalėjo naktimis užmigti. Tad sėdo į pirmą pasitai- 
kiusį garlaivį, kuriame gavo laisvą vietą. 

Keleivių buvo nedaug. Garlaiviai tik neseniai buvo pra- 
dėję plaukioti vandenynais, todėl daugeliui toks transportas 
atrodė per naujas. Debesys karojo žemai. Užgeso Eugeno 
pypkė, o kai norėjo ją užsidegti, jau pūtė per stiprus vėjas. 
Kapitonas, sužinojęs, kad Eugenas išmano matematiką, pa- 
sikvietė jį į vairininko kajutę. 

— Gal domiesi ir navigacija? 

— Nė kiek, - atsakė Eugenas. 

— Anksčiau, - aiškino kapitonas, - toks debesuotumas 
būtų kėlęs sunkumų. Šiais laikais orientuojamasi ne pagal 
žvaigždes, dabar turime tikslių laikrodžių. Su Harisono 
chronometru kiekvienas mėgėjas gali apiplaukti Žemės 
rutulį. 

— Vadinasi, - apibendrindamas klausė Eugenas, - didžių- 
jų navigatorių laikai jau praėję? Nebereikalingas joks Blaitas, 
joks Humboltas? 

Kapitonas susimąstė. Eugenas stebėjosi, kodėl žmonėms 
reikia tiek laiko, kol ką nors atsako. Juk nieko sunkaus ne- 
klausė! 

— Taip, jie praėję, - pagaliau atsakė kapitonas, - ir niekada 
nebegrįš. 

Naktį, kai Eugenas vėl negalėjo sudėti akių labiau iš susi- 
jaudinimo nei dėl motorų gausmo, prie kurio dar prisidėjo ir 
kajutės bendrakeleivio iš Airijos knarkimas, užėjo tikra au- 
dra: bangos su milžiniška jėga trankėsi į plieninį laivo kor- 
pusą, motorai staugė, o kai Eugenas nusvirduliavo į denį, 
viena banga taip bloškė jį į šalį, kad beveik išlėkė per bortą. 
Visas sušlapęs ir varvėdamas parslinko į kajutę. Airis liovėsi 
melstis. 

— Turiu didelę šeimą, - kalbėjo jis vos regzdamas pran- 
cūziškus žodžius, - visa atsakomybė gula ant mano pečių, 
ne laikas mirti. Tėvas buvo kietaširdis, jo negalėjau mylėti, 
motina anksti atgulė į kapus, dabar ir mane šaukia Dievas. 

— O mano motina dar gyva, - atsakė Eugenas, - tėvas 
daug ką mylėjo, bet tik ne mane. Aš netikiu, kad Dievas jau 
nori mane turėti prie savęs. 

Kitą rytą vandenynas tvyrojo ramus lyg ežeras. Kapito- 
nas murmėdamas pasilenkė prie žemėlapių, pažvelgė pro 
sekstanto okuliarą, patikrino, ką rodo Harisono laikrodis, ir 
konstatavo, kad esame toli nukrypę nuo kurso - reikia pa- 
pildyti kuro atsargas. 

Todėl laivas prisišvartavo Tenerifėje. Tvieskė akinanti 
šviesa, iš vieno ką tik pastatyto muitinės namo balkono susi- 
domėjusi juos stebėjo papūga. Eugenas išlipo į krantą. Vyrai 
garsiai įsakinėjo, buvo kraunamos dėžės, ten ir atgal tripinė- 
jo menkai apsirengusios moterys. Elgeta prašė išmaldos, bet 
Eugeno kišenėse švilpavo vėjai. Atsidarė vienas narvas, ir 
lyg sviediniui sprogus į visas puses pasipylė būrys klykian- 
čių beždžionaičių. Eugenas, palikęs uostą, kulniavo kalno, 
kurio kontūrai buvo panašūs į kūgį, link. Mintyse svarstė, ar 
nebūtų gerai užsiropšti į viršūnę - kaip toli galėtum matyti! 
Ir oras visai skaidrus. 

Prie kelio stovėjo paminklinis akmuo. Reljefas vaizdavo 
kalną, šalia jo —- surdutu vilkintį Žmogų su šaliku ant kaklo 

ir cilindru ant galvos. Užrašo nesuprato, išskyrus vardą ir 
pavardę. Eugenas atsisėdo ant uolos skeveldros, pūtė į orą 
dūmų debesėlius ir apžiūrinėjo akmenyje iškaltą vaizdą. 
Sustojo pro šalį ėjęs vietinis gyventojas: ant pečių —- pončas, 
ant galvos - vilnonė kepurė. Kažką ispaniškai sakydamas 
rodė į žemę, į kalną ir vėl į žemę. Eugeno kelnėmis ropojo 
šimtakojis su nepaprastai ilgais čiuptuvais. Atvykėlis ėmė 
dairytis. Tiek daug nematytų augalų! Pagalvojo, kaip jie visi 
galėtų vadintis? Antra vertus - kam tai įdomu? Juk tai — 
vien vardai. 

Jis priėjo mūro siena apjuostą sodą, kurio vartai stovėjo 
atlapi. Medžių kamienais rangėsi orchidėjos, čiulbėjo šim- 
tai paukščių. Netoli, atrodo, naujai pastatyto mūro stiebėsi 
nepaprastai storas medis. Jo Žievė - gumbuota ir šiurkšti, 
kamienas aukštai šakojosi į daugybę šakų šakelių, kurios 
sudarė į krūmą panašų vainiką. Pamažu Eugenas įslinko į jo 
šešėlį, atsirėmė į kamieną ir užsimerkė. O kai po kiek laiko 
atsimerkė, išvydo priešais Žmogų su grėbliu rankose. Tas 
ėmė bartis. Eugenas ramiai nusišypsojo: 

— Tas medis tikriausiai labai senas? 

Sodininkas treptelėjo koja į Žemę ir parodė į vartus. Eu- 
genas prašė atleisti, labai pailsėjęs, kelias akimirkas net at- 
rodę, kad esąs kitoks arba išvis niekas, čia tokia maloni vie- 
telė. Sodininkas grėsmingai iškėlė grėblį, Eugenas iškiūtino 
pro vartus. 

Garlaivis išplaukė ankstų rytą, po poros valandų salos iš- 
nyko už horizonto. Daug dienų vandenynas tvyrojo toks ra- 
mus, kad Eugenui susidarė įspūdis, jog laivas visai nejuda. 
Tačiau ne vieną kartą sutiko burinių laivų su įtemptais take- 
lažais, du kartus praplaukė pro kitus garlaivius. Vieną naktį 
Eugenui pasirodė, kad tolumoje mato kažką blykčiojant, bet 
kapitonas patarė nekreipti dėmesio: jūroje - daugybė mira- 
žų, kai kada atrodo, kad ji kaip ir Žmogus sapnuoja. 

Paskui bangos ėmė stiprėti, iš miglos išniro paukštis pa- 
sišiaušusiomis plunksnomis, klyktelėjo nepatenkintas ir vėl 
dingo. Airis paklausė Eugeną, ar juodu negalėtų suvienyti 
jėgų, pradėti savo verslą, įsteigti nedidelę firmą. 

— Kodėl gi ne, - atsakė Eugenas. 

— Turiu seserį, - toliau motyvavo airis, - netekėjusi, gra- 
žuole nepavadinsi, bet virti moka. 

— Virti, - atsakė Eugenas, - gerai! 

Sukimšo į pypkę paskutinį tabaką, nuėjo į laivo pirmgalį 
ir ilgai stovėjo nuo vėjo ašarojančiomis akimis — kol vaka- 
ro migloje kažkas ėmė šmėžuoti: iš pradžių neryškiai ir ne 
visai tikroviškai, bet paskui vis ryškiau; ir kapitonas šypso- 
damasis tarė: 

— Ne, tai ne miražas ir ne vaiduoklis, tai - Amerika! 

